Apie knygą 


Knyga „Vaikams reikia ribų“ nuo pat savo pasirodymo dienos sulaukė 
daug diskusijų, parduota du šimtai tūkstančių šios knygos egzempliorių. 
Žinomas konsultantas šeimos ir auklėjimo klausimais dr. Rogge parašė 
šios knygos tęsinį. Čia nagrinėjami klausimai, dažniausiai keliami peda- 
gogų seminaruose ir tėvams skirtose paskaitose: Ką daryti su bjauriais 
žodžiais, monstrų figūrėlėmis ir peštynėmis? Kaip elgtis su seksualiniais 
klausimais? Nuo kokio amžiaus reikia nustatyti ribas? Agresyvūs berniu- 
kai ir taikios mergaitės? Kaip reikia elgtis gedulo ir mirties atveju? Ar 
nuoseklumas reiškia bausmę? Ką daryti su savo pačių klaidomis? 

Vaikams reikia ritualų ir nurodymų, o partnerystė ir autoritetas ne- 
turi prieštarauti vienas kitam. Tai aiškiai iliustruoja knygoje pateikiami 
pavyzdžiai ir konkretūs pasiūlymai, kurie padeda geriau suprasti vaikus 
ir ramiau juos auklėti. 


Jan-Uve Rogge gimė 1947 metais, vedęs, turi sūnų ir gyvena netoli 
Hamburgo. Jis yra laisvai dirbantis konsultantas šeimos ir bendravimo 
klausimais, tyrinėja informacijos priemonių poveikį. Nuo devintojo de- 
šimtmečio pradžios veda seminarus tėvams ir tobulinimosi kursų rengi- 
nius, kurie yra nepaprastai populiarūs. 

Vietoj pratarmės 


Baigęs sekmadienio pamokslą, pastorius skelbia ateinančios sa- 
vaitės renginius. Priešais jį sėdi šeima: kairėje tėvas, dešinėje 
motina, O tarp jų vos šešerių sulaukęs Romanas. Pastoriui užsi- 
minus apie Jan-Uve Rogge paskaitą, pavadintą „Vaikams galima 
žiūrėti televizijos laidas“, Romano veidu perbėga šypulys. Vaikas 
žvilgteli į dešinę, paskui - į kairę. Tėvai nė nekrusteli, jų veidai 
sustingę. 

Kai pastorius rankos paspaudimu ir kiekvienam bendruome- 
nės nariui skirtais žodžiais atsisveikina su parapijiečiais, prieina 
ir Romanas, 0 po jo ir tėvai. Romanas paduoda pastoriui ranką 
ir spusteli. Paskui vaikas pakelia galvą ir taria: „Pone pastoriau! 
Ar tai reiškia, jog ateis žmogus, kuris pasakys, kad man galima 
žiūrėti televizorių?“ Berniuko akys su viltimi žiūri į pastoriaus 
lūpas. „Taip, Romanai, ateis žmogus ir paskaitys iš savo knygos 
„Vaikams galima žiūrėti televizorių.“ Apie Romano lūpas žaidžia 
šypsenėlė, jo akys švyti. Berniukas atsisuka į tėvus ir akimirką 
svarsto. Po to jis atsikrenkščia ir pabrėždamas žodžius sako pa- 
storiui: „Pone pastoriau, pasakykite mano tėvams, kad jie būti- 
nai nueitų! Jūs nepatikėsite, bet su televizija mūsų namuose visai 
prasti dalykai. Man beveik neleidžiama žiūzrėti, 0 aš gi jau ne 
mažas“. Bet tėvų įkalbinėti nereikėjo, jie atėjo patys. 


Po kelerių metų. Renginys, kuriame aptariama knyga „Vaikams rei- 
kia ribų“. Jame dalyvauja ir Romano tėvai. Jie eina prie manęs, 


su šypsena sveikinasi ir paduoda man laišką. Motina šypsodamasi 
sako: „Nuo Romano“. 

„Ar turėčiau jį tuojau pat perskaityti?“ — klausiu aš. 

„Jei norite! Aš nežinau, kas ten parašyta.“ Pasidaro smalsu. 
Atplėšiu voką ir skubiai išsitraukiu laišką. „Mielas pone Rogge, 
nuostabu, kad vaikams galima žiūrėti televizorių. Po paskaitos 
man buvo leista žiūrėti daugiau. Tiesa, nelabai daug, bet šiek 
tiek daugiau. Buvo puiku, bet dabar turėtumėte parašyti kny- 
gą „Iėvams reikia ribų“. Mano mama perskaitė knygą „Vaikams 
reikia ribų“ ir labai pasikeitė. Tu atskleidei tiek daug vaikų gud- 
rybių. Vis dėlto aš sugalvojau daug naujų, kurių tau neišduosiu. 
"Tuomet mama nežinos, ką daryti, nes tavo knygoje apie tai ne- 
bus parašyta. Kartais ji ant tavęs pyksta, mat jai nesiseka, kai 
laikosi tavo patarimų. Tokiais atvejais ji niršta ne ant manęs, ji 
niršta ant tavęs. Vis dėlto tavo knyga gera, nes mano mama ir 
tėtė tapo man geresni. Kai išvedu juos iš kantrybės, jie garsiai 
man sako: „Romanai, ne!“ Jei tu parašysi knygą, jog ir tėvams 
reikia ribų, aš tau atskleisiu daugybę paslapčių, kaip galima er- 
zinti tėvus.“ 


Per tą laiką, kai buvo rengiami aptarimai, pranešimai ir seminarai 
ribų nustatymo klausimu, gavau daugybę tėvų, senelių ir vaikų at- 
siliepimų. Daugelis pritarė. Sužinojau, kaip tėvai paklausė mano 
patarimų ir sėkmingai pasinaudojo jais auklėdami vaikus. Tėvai 
dalijosi mintimis, kokius sprendimus jiems patiems pavyko rasti, 
kai jie pasikliaudavo savimi. Buvo priekaištų ir kritikos, kai kuriuo- 
se anoniminiuose laiškuose mane net išplūdo. Buvo pageidavimų, 
kad parašyčiau knygos tęsinį, išplėsčiau jos turinį, nes kai kurios 
šeimyninio gyvenimo ir auklėjimo sritys buvo per mažai ar net vi- 
sai nenagrinėtos. Šios spragos man buvo žinomos, bet knyga taip 
pat turi ribas. 


Knygoje „Ievai nustato ribas“ aptariami tie klausimai, kuriuos 


per paskaitas bei seminarus kėlė tėvai ir pedagogai ir kurių aš be- 


veik nenagrinėjau knygoje „Vaikams reikia ribų“: 


Ką daryti su kasdienio auklėjimo klaidomis? Kaip išlikti savimi 
ir nepasiduoti išorės spaudimui? Ir dar: ar galima auklėti drau- 
giškai ir vis dėlto išlikti autoritetu vaikams? 

Koks skirtumas tarp nuoseklumo ir bausmių? Ar vaikas gali iš- 
tverti skirtingus auklėjimo stilius, pavyzdžiui, tėvo 17 motinos? 
Manęs dažnai klausia, nuo kokio amžiaus reikia nustatyti ribas, 
nes jaunesni vaikai dar gali nesuvokti jų prasmės. Kaip tą pra- 
smę paaiškinti jaunesnio amžiaus vaikams? 

Ar aiškios ribos gali padėti vaikams atrasti prasmę ir ar jos slo- 
pina jų agresiją? 

Kas sukelia griaunamąją agresiją - per siauros ar per plačios 
ribos? 

Ar vaikams reikia monstrų figūrėlių 17 žaidimų su ginklais? Ar 
draudimai padeda nustatyti ribas, o gal tik verčia vaikus slapu- 
kauti? 

Augant vaiką reikia kreipti norima linkme. Jis nori suvokti, bet 
tuo pat metu jis įsukamas į painią ir neprognozuojamą kasdie- 
nybę. Kokie gyvi ir turiningi ritualai galėtų suteikti vaikams pa- 
ramą? 

Vaikai auga pasaulyje, kuris grindžiamas realybės principu. Vai- 
kams tai per sunku. Vaikai visais pojūčiais priima tikrovę kaip 
visumą, persmelktą fantazijos, magijos ir mitų, o suaugusieji 
stengiasi atskirti tą magiškai fantastišką vaikų matymą ir varžo 
juos. Magija ir fantazija peržengia ribas, leidžia neįjmanomiems 
dalykams tapti realybe, sukuria subjektyvią tikrovę, kuri padeda 
vaikams prisitaikyti. Kokias galimybes suteikia vaikams magiš- 
kos jėgos, kaip padeda jiems savaip spręsti kasdienybės ir tar- 
pusavio santykių konfliktus? 


+ Patirtis, kurios vaikai įgyja peržengę ribas, žemina juos. Vaiko 
teisė į fizinę neliečiamybę pažeidžiama ne tik per karus ir katas- 
trofas. Seksualinis išnaudojimas taip pat rodo nepagarbą vaiko 
kūnui ir dėl to šiuo klausimu plačiai diskutuojama. Seksualinį 
išnaudojimą patyrę vaikai turi teisę į visokeriopą globą ir rū- 
pinimąsi. Labai svarbu mokyti vaikus patiems ginti save ir savo 
kūną, sąmoningai suvokti savo fizinius ypatumus ir seksualumą. 
Kokių galimybių čia turi tėvai? 

+ Liga, kaip ir mirtis, neatskiriama nuo gyvenimo. Liga ir mirtis 
teikia ribinės patirties, kuri slepiama nuo vaikų, nes patys tėvai 
su šiuo dalyku turi problemų. Vaikai, ir būtent jaunesnio am- 
žiaus vaikai, laužo visus tabu, jie siekia ir jiems reikia įvairialy- 
pės patirties, o mirtis taip pat nėra išimtis. Kaip tėvams kalbėti 
su vaikais apie mirtį, kad jiems ši tema nebūtų per sunki, ir 
kartu patenkinti vaikų norą suvokti tikrovę? 


Atsakymus į šiuos klausimus rasite toliau pateikiamose istorijo- 
se - paprastose, kartais skaudžiose, kartais juokingose kasdienio 
gyvenimo situacijose. 

Mane dažnai klausia, kodėl rašau linksmas istorijas apie tokius 
rimtus dalykus, bet aš visada atsakau klausimu: „O kodėl jums ne- 
patinka juokas?“ Esu tikras, kad juokas išlaisvina ir padeda pa- 
žinti, suvokti save ir savo trūkumus. Visos mano aprašytos istorijos 
paimtos iš mano praktikos, seminarų, gyvenimiškų situacijų, tėvų 
ir vaikų pasakojimų. Aš jas apibendrinau ir išryškinau. Kai kurios 
pavardės ir situacijos pakeistos, kitos pateiktos autentiškos. 

Per seminarą vienas tėvas man priekaištavo: „Jūsų pasakoji- 
muose daug klišių ir išankstinių neigiamų nuostatų. Suprantama, 
jums jų reikia tam tikriems dalykams aiškinti, bet aš papasako- 
siu jums tikrą istoriją, kuri neseniai man nutiko“. Ir jis pradeda 
pasakoti apie tai, kaip vieną vakarą nuėjo pasiklausyti paskaitos 

apie vaikų auklėjimą. Salė buvo pilnutėlė, visi atidžiai klausėsi. 
Paskutinėje eilėje sėdėjo sutuoktinių pora su dviem ketverių ir 
penkerių metų vaikais. Po dešimties minučių vaikai atsistojo ir 
ėmė vaikščioti. 

„Įsivaizduokite, - sako mano pašnekovas, - vaikai buvo atsinešę 
lego rinkinį ir ėmė juo žaisti. Iš pradžių - tyliai, paskui vis garsiau 
ir garsiau, kol pradėjo bėgioti. Tėvai jiems nieko nesakė.“ 

„O jūs?“ — paklausiau. 

„Aš dar galėjau girdėti pranešėją!“ Nusijuokiu. 

„Gerai jau gerai!“ — sako jis, modamas abiem rankomis. Smal- 
siai pasiteirauju, kas buvo toliau. 

„Vaikai žaidė. Tai tyliau, tai garsiau. Niekas nepasakė jiems nė 
žodžio!“ — „Ar pažinojote vaikų tėvus?“ - paklausiau aš. „Žinoma!“ 
Aš jau žinojau, ką jis man atsakys. „Jis — gydytojas terapeutas, 0 
ji- mokytoja.“ Aš nusišypsau ir sakau: „Ką būtumėte pamanęs, 
jei šią istoriją būčiau papasakojęs aš?“ Tėvelis spontaniškai atsakė: 
„Jis išsigalvojo šią istoriją. Tiek daug klišių ir atsitiktinumų negali 
būti“. 


Mano renginiai buvo gausiai lankomi, ypač jie traukė jaunus tevus. 
Man net atrodė, jog įgijau tam tikrą guru statusą, tapau žmogumi, 
žinančiu, kaip išvengti auklėjimo klaidų, galinčių pateikti idealaus 
auklėjimo receptą. 

Noriu užbėgti už akių: nėra nepriekaištingo, sklandaus auklėjimo 
proceso. Net jei nepaisysime materialinių, socialinių, ekonominių 
ar kultūrinių sąlygų, situacijos yra per daug sudėtingos, o žmonės 
per daug skirtingi. Šiai kodėl ne visada galima palarti. Labai skiriasi 
vaikai, tėvų ir vaikų santykiai, negalima lyginti ir prognozuoti jų 
kasdienybės. 

Kai viena mama pasakė, jog krizinėse situacijose ji klausia sa- 
vęs, ką tokiu atveju sakyčiau aš, man užgniaužė kvapą. Būtent šito 

aš ir nenoriu. Numanyti kitų žmonių klaidas reiškia suvokti savo 
paties klaidą. 

Kai kurie mano trūkumai man taip patinka, jog neketinu jų 
atsisakyti. 'Iai tarsi mažos dovanėlės, kurios skatina dirbti su pačiu 
savimi ir drauge išlikti nepakartojamam. 

Mano knygos, mintys ir istorijos nenori padaryti jus priklau- 
somus nuo specialisto, o tik skatina ieškoti savų kelių auklėjant 
vaikus. Tėvai turi prisiimti atsakomybę ir bendraudami su vaikais 
naudotis savo įvairialype patirtimi. Mano patarimus galima pa- 
lyginti su kelionių maršrutu. Aš siūlau kelio gaires, nurodau, kaip 
pasiekti tikslą — kartais tiesiu keliu, kartais apylankomis. 

"Tuo keliu tėvai ir skaitytojai privalo eiti patys. Mane labai pa- 
drąsina tėvų laiškai, kuriuose rašoma apie jų pačių taikomus auk- 
lėjimo būdus, o mano knyga tik padėjo jiems atrasti individualius 
kelius. Kad atrastum kelią, reikia eiti. Retai kada einama tiesiai. 
Kelyje pasitaiko daugybė apylankų, akligatvių, kartais tenka susto- 
ti ar grįžti atgal. Šių kelių neįmanoma iš anksto nutiesti. Jei vaikų 
auklėjimas, vaikų ir tėvų santykiai labai įtempti, neretai jie baigiasi 
jėgos demonstravimu, chaosu arba bejėge tyla. Kai vergiškai laiko- 
masi iš anksto pateikto kelionių žemėlapio, neretai pasiklystama. 

Kad mano idėjos būtų gyvos ir reikšmingos, jas būtina papildyti 
savo patyrimu. 


Ribas nustatyti (ne)labai 
paprasta 

Kai ką nors rašote, formuluojate, klausinėjate tėvus, atrodo viskas 
paprasta, bet kasdieniame, stresų pilname gyvenime daug kas pa- 
simiršta! Kaip išvengti klaidų? 

Sutinku, kad auklėti vaikus kartais tikrai sunku. Vienas tėvas 
man aiškina: „Kad ir ką daryčiau, viskas ne taip. Kai mano nuotai- 
ka prasta, 1mu ant vaiko rėkti. Po to mane prislegia kaltės jausmas, 
nors išsirėkus man palengvėja!“ Vyras žvelgia į mane su nuostaba. 
„Kai ant vaiko nešaukiu, nors jis mane nervina, nesilaiko susitari- 
mų, tuomet aš dar daugiau kankinuosi ir kaltinu save, kad nesu- 
gebėjau nustatyti ribų. Kodėl visada turiu būti auka? Kaip gi mano 
paties jausmai?“ 

Šis tėvas paspendė sau klasikinius spąstus: jis negali „visada 
teisingai“ elgtis. Arba jis nepaiso savo poreikių ir galvoja tik apie 
vaiko norų tenkinimą, arba jis nusižengia savo principams ir ima, 
pavyzdžiui, ant vaiko šaukti. 

Daugeliu atvejų tėvai nori būti tobuli, atitikti pačių susikurtą 
idealą ir dažnai numoja ranka į savo jausmus. Paradoksali situaci- 
ja: kartais, atrodo, būtų geriau padaryti kažką ne taip, pavyzdžiui, 
imti bartis, rėkti, negu ištisas valandas ar net dienas vaikščioti 1š- 
tįsusiu veidu ir be žodžių aiškiai demonstruoti, koks blogas tas jus 
įžeidęs Žmogus. 

Savaime suprantama, jog visi šeimos nariai turi teisę reikalauti, 
kad su jais būtų tinkamai elgiamasi, bet tai ne visada pavyksta. 
Tas, kuris yra pakankamai silpnas, kad padarytų klaidą, privalo 
būti 17 pakankamai stiprus, kad galėtų atsiprašyti. Ir atsiprašyti ne 
dėl to, kad jį kas nors verčia arba kad taip reikia. Tai privalo būti 

geranoriškas susitaikymas, kai žmogus nusprendžia ateityje kitaip 
spręsti konfliktus, nesiimti drastiškų priemonių arba neatsitverti 
tylos siena. 


Tobuli sprendimai netinka 


Viena mama pasakoja: „Susitariau su savo sūnumis, jog vidudienį 
jie trisdešimčiai minučių paliks mane vieną, nes man reikia ramy- 
bės. Po dešimties minučių atsidaro durys ir į kambarį įeina Ben- 
jaminas, ketverių metų mano jauniausias sūnus, nes jis užsinorėjo 
gerti. Nedvejodama pasakiau jam, jog jis pats žino, kur viskas yra, 
parodžiau pirštu į duris ir liepiau išeiti. Galima sakyti, kad jį 1š- 
variau. Vaikas išėjo, 0 aš ėmiau galvoti, ar teisingai pasielgiau. Gal 
yra koks geresnis sprendimas?“ Moteris akimirką mąsto ir po to 
tvirtai taria: „Iuri būti geresnis sprendimas, kuris būtų priimtinas 
visiems!“ 

Paradoksali situacija: šiuo veiksmu buvo pasiektas norimas re- 
zultatas. Sūnus nesilaikė susitarimo, o motina pareikalavo, kad jo 
būtų laikomasi. Motina aiškiai išsakė savo poreikius, o vaikas, nors 
ir be didelio džiaugsmo, su tuo sutiko. Ir vis delto mama liko ne- 
patenkinta. Tai nejaugi Benjaminas turėjo pasakyti: „Dėkoju tau, 
mama, kad esi tokia nuosekli“. Mamos, tėvai ir pedagogai, ko 
gero, visada nepatenkinti. Jiems sunku nustatyti ribas, bet gerokai 
sunkiau susitaikyti su tokio veiksmo pasekmėmis, o visų sunkiau- 
sia — susidoroti su savo jausmais, kuriuos sukėlė pasekmės. Tie, 
kurie nustato ribas ir nuosekliai veikia, nėra mylimi, greičiau tik 
gerbiami, kartais net nekenčiami. Tai priklauso nuo to, kiek tėvų 
ir vaikų santykiai yra brandūs jausmų srityje. 

Perfekcionizmas tokių šešėlių nepripažįsta. 

Ir kitose srityse perfekcionizmas daro neigiamą poveikį. Kai su 
tėvais aiškinuosi situacijas ir idėjas, kaip išspręsti ribų nustatymo 
problemas, tučtuojau išgirstu sakinį: „Aš išbandžiau viską. Jokių 
rezultatų!“ Vis dėlto jei vieną ar kitą kartą nepavyko, dar nereiškia, 
jog to reikia atsisakyti visiems laikams. "Tėvai ir auklėtojai tam tikra 
prasme panašūs į šaltkalvį, kuris turi atrakinti naują užraktą. Jei jis 
nori būti tikras specialistas, privalo turėti šimtus raktų ir tol juos 
bandyti, kol vienas tiks. "Tai gali trukti ilgai ir pasitaiko, jog netinka 
nė vienas raktas. Išmintingesnis specialistas naudojasi visrakčiu. 
Visrakčiu galima atrakinti net ir sudėtingiausią spyną ir visai ne- 
būtina žinoti užrakto ypatybių ir specifinių požymių. 

Jei netinka vienas visraktis, galima paimti kitą. 

Atrakinti nepažįstamą užraktą, tai tarsi išspręsti problemą. Jei 
ilgai galvosime apie šios problemos atsiradimo priežastis, gal ir 
atrasime absoliučiai teisingą sprendimą, bet dažniausiai tai nepa- 
vyksta. Galvoje nuolat kirba mintis, jog turi būti geresnis būdas. 


Reikia klausti ne kodėl, o kuriam tikslui 


Dėl tos pačios priežasties klausimai „kodėl?“ vargu ar pagerins 
tėvų ir vaikų santykius. Tai ypač pasakytina apie paauglius, bet 
ir ne tik apie juos. Į primygtinus klausimus „kodėl?“, suaugusieji 
gauna atsakymą „todėl!“ arba atkaklų „kalti kiti!“. Kartais atsako- 
ma tik nedrąsia šypsena arba tyliu „nežinau!“. Daug lengviau būtų 
rasti sprendimą, jei naudotume su visrakčiu palyginamą klausimą. 
"Tuomet nesutelktume dėmesio į klausimą „kodėl?“ — „Kodėl tu 
taip elgiesi?“, 0 į tai, kad vaikas taip elgiasi, pavyzdžiui, tinginiauja 
ar muša kitus. 

Taigi atsiveria skirtinga sprendimo perspektyva: kai klausiame 
„kodėl?“, žvelgiame atgal. Matymo kampas pasikeičia, kai klausia- 

me „kuriam tikslui, dėl ko?“ Vaikas ir jo aplinka atsiduria dėmesio 
centre, pavyzdžiui, vaikas gali mušti kitus, kad atkreiptų į save dė- 
mesį. Klausimas „kuriam tikslui?“ verčia suaugusiuosius įdėmiau 
pažvelgti į vaiką ir pagalvoti, kas vaikui iš to, kai jis elgiasi taip, 
kaip elgiasi. Klausimas „kuriam tikslui?“ yra čia ir dabar, tai vaiko 
dabartis, jis atveria kitą perspektyvą: „Kaip drauge su vaiku ga- 
lėčiau pakeisti jo prastą elgesį?“ „Kokius sprendimus siūlo man 
vaikas pats to nežinodamas?“ Šiek tiek pasipraktikavus, problemą 
galima išspręsti greičiau, negu atrodo. 

Pėteris Rudolfas, tėtis, atidžiai klausosi ir suraukia kaktą: „Su 
tuo visrakčiu viskas gražu ir gerai, bet nėra taip paprasta. Sakysim, 
dabar aš pykstu ant savo dešimtmečio Kristofo. 

Jis nesilaikė susitarimo. Pasakysiu konkrečiai: jei jis netvarkys 
savo kambario, paliks visur išmėtytus savo drabužius, kurie susi- 
glamžys ir susiteps, jam jų niekas neskalbs. Jam teks skalbti pa- 
čiam. Toks buvo susitarimas. Aš jau iš anksto žinau, jog jis kasdien 
vilksis tuos pačius drabužius ir ims sklisti nekoks kvapas. Nežinia, 
ką pamanys žmonės. 

Iš šios trumpos pokalbio ištraukos ryškėja dar vienas perfekcio- 
nistinio auklėjimo bruožas. 

Tėvai vengia susitarimų su vaikais ir nuoseklumo, nes mano iš 
anksto žiną tokio susitarimo pasekmes. Jie įsivaizduoja, jog iš to 
nieko neišeis. Išankstinė neigiama tėvų nuostata dažniausiai išsi- 
pildo. Nuoseklius auklėjimo veiksmus tėvai dažnai sieja su gali- 
momis problemomis („Kas tuomet būtų!“), o ne su produktyvia 
perspektyva. Taip atsitinka net ir tada, kai pasuvirtina nuoseklaus 
tėvų elgesio teigiamos pasekmės. 

Dirbti su visrakčiu, vadinasi, daugiau tikėti gėriu. Sprendimai 
tam tikriems pedagoginiams veiksmams galiojatik tam tikrą laiką. 
Vėliau jie darosi neveiksmingi, ateina kiti šaltkalviai, reikia ieškoti 
naujų visrakčių. Tai nereiškia, jog senieji jau niekam netinka, jie 

tiesiog netinka šią akimirką, todel jų nereikia atmesti ar išmesti. Vai- 
kai (ir tėvai) tobulėja, o kartu gerėja ir jų santykiai. Kinta ir ribos. 
„Šis jausmas, kai negali jaustis ramus, labai nervina, - mano viena 
mama. — Buvo geras vaikas, bet štai iš vaikų darželio jis parsineša 
visokių keiksmažodžių. Vos spėji su tuo susidoroti, jis jau sėdi ant 
namo stogo ir visa gerkle šaukia: „Aš esu Tarzanas!“ Jei moki su juo 
elgtis, sušunki jam: „Tavo liana čia, apačioje. Leiskis žemyn!“ Jei esi 
blogai nusiteikusi ir nepasistengi, iš karto padarai krūvą klaidų. Ir 
taip visą laiką. Keliesi ryte ir galvoji: ką gi dar atneš ši diena?“ 


Kas neteisinga? Kas teisinga? 


"Tėvai ir pedagogai auklėdami daro klaidų ir po to elgiasi netinka- 
mai dėl dviejų neracionalių įsitikinimų. Jie pyksta, tiesiog niršta 
dėl to, kad auklėjimo kasdienybė yra kitokia, nei jie įsivaizduoja 
ar įsivaizdavo. Tėvams keliami auklėjimo uždaviniai ir pedagoginė 
misija sukelia frustraciją, o ši, savaime suprantama, apsunkina kas- 
dienybę. O gal į frustracijas galima būtų reaguoti, pavyzdžiui, taip: 
„Tikrai nemalonu, kad dabar dėl vaiko man kyla laikinų sunkumų, 
bet tikiuosi, jog ateityje išmoksiu su tuo susidoroti“. Arba: „Baisu, 
kad mano vaikas taip vėlai gula, bet manau, jog laikui bėgant man 
pavyks rasti šios problemos sprendimą. Duosiu sau laiko!“ 

Frustraciją sukelia ne tiek kasdienės situacijos, kiek nuosta- 
tos ir nuomonės dėl daugelio auklėjimo sprendimų. Tėvai ir pe- 
dagogai patys renkasi auklėjimo būdus ir vertina juos teigiamai 
arba neigiamai. Iš čia kyla ir antrasis neracionalus įsitikinimas, 
su kuriuo susiduriama formuojant vaiko charakterį: auklėjan- 
tieji mano, jog jie privalo kontroliuoti kiekvieną iškilusią pro- 
blemą ir kad kiekviena problema privalo būti tinkamai spren- 
džiama. 

Daugelis žmonių sunkiai susidoroja su frustracija, todėl jos ven- 
gia ir vis dažniau ieško receptų, kurie padėtų susidoroti su kiek- 
viena gyvenime pasitaikančia situacija. Toks perfekcionizmas slypi 
už žodžių „aš turėčiau...“, „aš privalėčiau...“, „aš privalau...“ Psi- 
choanalitikė Karen Horney kartą kalbėjo apie žodžio „turėčiau“ 
tironiją, kai netolerantiškai elgiamasi su savo ir kitų klaidomis. 
Šis žodis pedagoginėje veikloje verčia imtis prievartos. Siekdami 
savo pačių tobulybės, tėvai ir auklėtojai nori viską daryti teisingai. 
Tai neigiamai atsiliepia auklėjimui, nes pirmiausia stengiamasi iš- 
vengti savo klaidų, o ne užmegzti ryšį, stebėti vaiką, kalbėtis su 
juo. „Baisiai kremtuosi, kai darau klaidas. Nenoriu jų daryti, todėl 
turėčiau daugiau skaityti ir mokytis“, - pasakė vienas tėvas po po- 
kalbio apie jo elgesį su vaikais. 

Amerikos psichoterapeutas kalba apie „privalukus“ — „aš pri- 
valau“, „visi privalo“, - kurie daro didelį psichologinį spaudimą 
sau 1r kitiems. 

"Tokie žmonės nei patys gali ramiai gyventi, nei leidžia tai daryti 
kitiems. Perfekcionistai ieško teoriškai geriausių sprendimų, o ne 
tų, kurie būtų praktiški ir įgyvendinami. „Bet tokia pozicija, - sako 
viena mama — Erika Bertram, - atveria duris abejingumui ir ap- 
laidumui vaikų atžvilgiu.“ "Taip gali atsitikti tik išimtiniais atvejais. 
Dažniausiai tai tik sustiprina pasitikėjimą savimi. 


„Kai aš pagalvoju, - sako man dešimties ir dwylikos metų vaikų 
mama Johana Kremer, - kiek gyvenime esu padariusi klaidų, man 
pasidaro net bloga.“ 

„Kokie jūsų vaikai?“ - klausiu aš. 

Ji numoja ranka: „Su jais jau viskas gerai, - moteris trūkteli 
pečiais ir nusišypso. - Jie nuostabūs!“ 

„Gal jūs darėte nuostabias klaidas?“ Mama žiūri į mane nie- 
ko nesuvokdama. „Ką pasakytų jūsų vaikai, jei jie būtų čia?“ Po- 

nia Kremer spontaniškai atsako: „Kad aš esu visiškai normali. 
Kartais - ragana, kartais — tikra mama, prie kurios galima prisi- 
glausti“. 

Daugelis tėvų skaito įvairiausias rekomendacijas ir aptinka, jog 
auklėdami savo vaikus jie padarė daug klaidų. „Dėl to juos ima 
graužti sąžinė“, - vėliau sako ponia Kremer. 

Vis dėlto nuspręsti, jog vienas ar kitas sprendimas neteisingas, 
galima tik tada, kai žinai teisingą sprendimą. 

Žmonės vis labiau gilinasi į auklėjimo klausimus. Tai ne tik pa- 
lengvina auklėjimą, bet kartu atsiranda dvejonių dėl savo veiksmų 
teisingumo. Tėvai sužino, jog tam tikri auklėjimo būdai gali sukel- 
ti sudėtingų pasekmių. Jie ima dvejoti ir klausinėti savęs, kokias 
pasekmes vaikams turės jų auklėjimas. Vis dėlto kai kurie tėvai 
konstatuoja, jog jų padarytas objektyvias klaidas vaikai apgalvojo 
ir produktyviai išnaudojo. Vaikai nėra vien tik aukos, jie formuo- 
ja savo pasaulį. Auklėtojų tikslas ne palaužti vaikų valią ir juos 
bausti. 

Neteisingai elgiasi tėvai dažnai bausdami vaikus žodžiais ar fi- 
zinėmis bausmėmis. Visi privalo žinoti, jog nuolatinis barimas ir 
fizinės bausmės gali turėti pražūtingų pasekmių vaiko vystymuisi. 

Pasakymai „Už vieną muštą dešimt nemuštų duoda“ arba „Vai- 
kai panašūs į mažus šunis, o šiems retkarčiais reikia lazdos“ byloja 
ne tik apie pagarbos stoką vaiko asmenybei, bet ir apie auklėjan- 
čiųjų bejėgiškumą, nesugebėjimą rasti kelių į žmogiškus vaikų ir 
tėvų tarpusavio santykius. 

Labai svarbu nagrinėti įvairius auklėjimo stilius, bet ne mažiau 
svarbu išsiaiškinti auklėjimo klaidas ir stengtis jų atsikratyti. Bet 
šis procesas neturi nieko bendra su savęs kaltinimu ar gailėjimu. 
Jei tk iš visų jėgų stengsimės neklysti, jei vis pyksime dėl jau pa- 
darytų klaidų, vadinasi, visą laiką žvelgsime atgal ir nuolatos tas 
klaidas kartosime. 

Daug svarbiau ir naudingiau pripažinti: „lai mano klaidos“ 
arba „Aš galiu klysti“. "Taigi mes priimame savo klaidas kaip savo 
asmenybės dalį ir pradedame ieškoti kelių kitaip spręsti savo pro- 
blemas ir konfliktus. Patikėkite manimi: nuolatos vengti auklėjimo 
klaidų yra gerokai sunkiau, nei jas objektyviai suvokti ir produkty- 
viai panaudoti. 

Elizabeth Klein pasakoja, kaip ją „greitai suerzina“ aštuonme- 
tė dukra. „Jos tinginiavimas rytais, suverstas kambarys, neatlik- 
ti namų darbai. Tūkstantį kartų jai sakiau, bet ji visada kartoja: 
„Taip, taip“. Visada ta pati giesmelė. Mes nuolat pykstamės.“ Pasa- 
kodama moteris purto galvą. „Iš pradžių aš dar būnu rami, nutei- 
kiu save, jog nerėksiu, bent jau šiandien. Kurį laiką man pavyksta, 
bet vėliau vis tiek pratrūkstu.“ Vaizduodama išsiveržusį vulkaną, 
moteris staiga išmeta rankas į viršų. „Iuomet mano dukra išbėga 
iš kambario ir užtrenkia paskui save duris. Susinervinusi lieku sė- 
dėti ir imu kaltinti save, kad esu kvaila motina, kad man nereikėjo 
pratrūkti. Tai trunka ilgai. Pradedu savęs gailėti. Štai, kaip būna.“ 
Ji vėl nutyla ir pažvelgia į duris. „Kai namo grįžta mano vyras, jis 
tik šypteli ir pasako: „Tas jūsų audringas santykių aiškinimasis...“ 
Kartais jis pademonstruoja savo pedagoginę išmintį ir sako, kad 
dėl visko kaltas mano nenuoseklumas. Dabar jos akys nukreiptos 
į tašką tolumoje, o lūpų išraiška tokia, tarsi ji norėtų savo vyrą su- 
traiškyti. 

Netrukus ji vėl paleidžia žodžių tiradą: „Matote, aš turėčiau 
būti ramesnė! Turėčiau būti nuoseklesnė! Ramiau reaguoti! Tu- 
rėčiau... turėčiau, turėčiau... Dieve mano, kiek daug aš turėčiau“. 
Palaukiu, kol ji šiek tiek nurimsta, ir sakau: „Ašgaliu būti ramesnė. 
Aš galiu leisti. Aš galiu būti nuosekli. O svarbiausia: aš galiu pa- 
daryti klaidų. Štai kur jūsų sakiniai“. Elizabeth pažvelgia į mane. 
„Bet aš nenoriu daryti klaidų!“ - „Ir neklystate' — „Klystu! - pyks- 
ta ji. — Žinoma, klystu!“ — „Na, matote, vadinasi, aš darau klaidų. 


22 


Aš galiu klysti. Ir aš gyvenu, nors ir darau klaidų! —- „Supratau! 
Manote, jog aš visiška kvaiša? Aš viską suprantu. Bet ką gi man 
daryti?“ — „25 klaidas per dieną!“ - „Kiek?“ — moters balse girdėti 
ir juokas, ir baisėjimasis. — „25! O kiek kartų klydote šiandien?“ Ji 
nusišypso, akimirką galvoja ir sako: „Nedaug!“ - „Vadinasi, šian- 
dien gera diena. Klaidų nedaug, bet galybė kaltinimų.“ Elizabeth 
nusijuokia: „Ketinau tapti teisėja“. -— „Dabar jums paprasčiau. 
Teisėja 17 kaltinamoji visada po ranka!“ Ji suraukia kaktą: „Nesu- 
prantu!“ — „Jūs kasdien vaidinate savo mėgstamą pjesę: aš kaltinu 
save!“ Moteris juokiasi. 

„Tai ką gi man daryti su savo kvailomis klaidomis?“ — „Matyti 
jas, priimti ir įveikti. Kai tik su šiomis susidorosite, tuojau darykite 
kitas. Pagalvokite apie savo pjesę. Priešingu atveju jos nė nebū- 
tų.“ — „Bet aš norėčiau vaidinti visai kitokias pjeses!“ — „Norėtu- 
mėte ar galėtumėte?“ — „Manau, jog galėčiau. Tikiuosi!“ Susita- 
riame, kaip ji elgsis ateityje. Vakare, kai vėl ims priekaištauti sau ir 
graužtis dėl padarytų klaidų, ji pagalvos apie tos dienos „blogiau- 
sią klaidą“ ir suteiks jai pavidalą. Klaida turi atrodyti patraukliai, 
kad būtų malonu žiūrėti. Tuomet ji pasakys sau: ji priklauso man, 
ir paėmusi taurę vyno išgers į klaidos sveikatą. Taip klaida taps 
sava. Moteris pasirenka mažą, į linksmą trolį panašią raganą. „Ir 
tai turėtų padėti?“ — jos išvaizda ir veidas rodo, jog moteris nusi- 
teikusi skeptiškai. 

Susitinkame po kelių savaičių. „Kaip užkerėta. Nebegaliu pykti. 
Dukra skundžiasi, kad esu tokia rami, jog nebeįmanoma susirieti. 
Ir man nebereikia 25 klaidų. Šiandien aš dar visai nesuklydau. 
Kažkaip net nejauku.“ Elizabeth pasakoja, kaip vakarais ji jaukiai 
įsitaiso krėsle. „Mintyse matau save prie teisėjo stalo. Visiškai rim- 
tai. Baisu, nes Bjanka tiesiog galėjo išprotėti. Tuomet sakau savo 
teisėjai: „Elizabeth, nusišypsok!“ Ji nusišypso. Tuomet galiu save 
pakęsti, labiau sau patinku. Išgeriu į jos sveikatą. Priešais mano 

teisėją stovi mano klaida. Po pietų išvariau Bjanką iš kambario, 
nes ji buvo įžūli. Gerai! Mintyse sakau klaidai, jog taip negerai, bet 
dėl to neverta taip labai graužtis. Kitą dieną atsiprašau dukters. 
Ji sumurma, jog tai niekis“. Mama kurį laiką galvoja ir nusišypso: 
„Juokinga. Po to pastebiu, jog man tarsi akmuo nuo širdies nusi- 
rito, esu laisvesnė. Ir dabar, kai tik pradedu pykti, pažiūriu į savo 
teisėją ir sakau: „Elizabeth, nusišypsok!“ Manau, jog ir Bjanka tai 
pastebi, nes šypsausi ne tik savo viduje“. Dukra prisiglaudžia prie 
mamos ir sako: „Mama, ar tau kas atsitiko? Anksčiau tu rėkdavai, o 
dabar tik šypsaisi. Tu pasidarei tokia rami“. Štai čia Elizabeth ir vėl 
pratrūko. Ji prisimena: „Staiga aš ir vėl nesusivaldžiau ir įniršusi 
išrėkiau, jog jai niekados neįmanoma įtikti! O, žmogau, kaip man 
buvo pikta. O žinote, ką pasakė Bjanka?“ Aš papurčiau galvą. 
„Ačiū Dievui, tu vis dar ta pati.“ 


2 skyrius 


Pašaliniai stebėtojai 
išmuša iš vėžių 


„Kai apie vaikų auklėjimą skaitai knygose arba klausai seminaruo- 
se, viskas skamba labai logiškai ir įtikinamai, - rašo laiškuose tė- 
vai, — bet stresų pilnoje kasdienybėje ir dar kai žiūri kiti žmonės, 
draugai ar svetimi, labai nesiseka.“ 

Doris Rohde važiuoja su dviem savo vaikais į prekybos centrą. 
Ketverių metų Benjaminas ir šešerių Michaelis automobilių sto- 
vėjimo aikštelėje, anot motinos, virsta pabaisomis. Moteris purto 
galvą: „Namie jie patys normaliausi vaikai, bet kai mato pašali- 
niai... Atrodo, tarsi jiems reikėtų žiūrovų“. Kiekvieną kartą, kai 
važiuoja į parduotuvę, ji tikisi, jog „šiandien nieko neatsitiks“, 
bet visada jos viltys nueina vėjais. Visada pasitvirtina baimės, jog 
vaikai sukels chaosą. Taip atsitinka kiekvieną kartą, šiandien — 
taip pat. 

Vos iš automobilio išlipęs Benjaminas bėga prie pirkinių veži- 
mėlio. Michaelis pasiveja brolį ir išplėšia vežimėlį jam iš rankų. 
Abu rėkia, stumdosi. Įsikiša motina, skubiai sodina Benjaminą į 
vežimėlį, nelabai švelniai nutveria Michaelį už rankos ir tempia 
paskui save. "Tas spardosi, bando ištrūkti ir visa gerkle šaukia: „Pa- 
leisk gi mane pagaliau!“ 

"Tuo tarpu Benjaminas mėgina išlipti. Motina energingai sodi- 
na jį atgal. „Man skauda. Oi! Oi!“ - vaikas verkdamas rėkia taip, 
tarsi jį kažkas pjautų. Pamažu į jų kovą ima žvilgčioti aplinkiniai. 
Vieni susidomėję: „Įdomiau nei per televizorių“, kiti smalsiai: „Ir 
kuo gi visa tai baigsis?“, treti kraipo galvas: „Io tai jau tikrai per 
daug“, ketvirti su palengvėjimu: „Kaip gerai, kad neturiu mažų 


vaikų“, o dar kiti išreiškia savo nepakantumą ir moko, ką daryti: 

„Pliaukštelėti tokiems porą kartų per žandus, tada nusiramins“. 
Aplinkinių reakcija labai skirtinga. 

Motina jaučia kitų pirkėjų žvilgsnius, jai darosi karšta, ji sutrin- 
ka, karštligiškai ieško išeities ir pasijunta bejėgė. 

„Ir kuo daugiau galvoju apie aplinkinius žmones, tuo mažiau ma- 
tau savo vaikus“, — vėliau moteris taikliai apibūdina savo situaciją. 

Tuo tarpu Benjaminas pasinaudoja jau ne kartą sėkmingai iš- 
bandytu „šlapiuoju“ metodu — apsipila ašaromis ir išsireikalauja 
dėmesio. Jis taip ilgai verksmingu šaižiu balsu reikalauja iškelti jį 
iš vežimėlio, jog motina pagaliau neištveria ir patenkina jo reika- 
lavimą sakydama: „Bet prašom nelakstyti! Girdi! 

Savaime suprantama, Benjaminas net nesiklauso. Vos pasiekęs 
kojomis grindis, jis išsivaduoja iš motinos rankų ir dingsta už len- 
tynos. Jam iš paskos nubėga ir Michaelis. 

„Galite man padėti. Paimkite sūriųjų šiaudelių ', - sako motina. 
Ji jau patyrė, kad susidomėję vaikai aprimsta, ir ji gali susirasti 
reikiamus produktus. Moteris skubiai krauna į vežimėlį pirkinius 
ir kartu stengiasi išgirsti, ką veikia vaikai. 

Tiesą sakant, šį kartą jai net nereikia jokių pastangų. Jos vai- 
kų keliamą triukšmą girdėtų net klausos aparato neturintis ap- 
kurtėlis. Benjaminas su Michaeliu ginčijasi dėl maišelių, kokius ir 
kiek jie ims. Jie pešasi, stumdosi, kovoja tarpusavyje, kol Benjami- 
nas atbulas griūva į didelę traškučių, sūriųjų šiaudelių ir kitokių 
kramsnoti skirtų skanumynų stirtą. Kyla tikra sumaištis, susiburia 
pirkėjai, ant Benjamino užvirsta daugybė pakuočių. Vaikas išsi- 
gandęs pradeda rėkti. 

Motina ištraukia jį iš krūvos ir įsiutusi porą kartų stipriai suše- 
ria per sėdynę Michaeliui. 

„Pagaliau“, — išgirsta ji šalia savęs moters balsą. O kita pirkėja 
pasipiktina: „Iai neįmanoma, vaikų negalima mušti!“ Dabar jau 

verkia ir Michaelis — iš įniršio, nusivylimo ir skausmo. Iš keblios 
situacijos išsivadavęs Benjaminas bėga prie brolio, iš visų jėgų spi- 
ria jam į blauzdikaulį ir nusišypso. „Ar tu proto netekai“, - rėkia 
motina ir stipriai sugniaužia vaiko riešą. 

„Ai, ai! Mama! Man skauda.“ Benjaminas įniršęs blaškosi, vel- 
tui mėgindamas ištrūkti iš mamos rankų. Motina jo nepaleidžia ir 
toliau skausmingai spaudžia jam riešą. Priešais ją išdygusi nepa- 
žįstama moteris piktai sako: „Nebūkite tokia šiurkšti! „Nedaug 
trūko, kad būčiau jai smogusi. Dar bent vienas žodis ir jai būtų 
buvęs galas! — prisimena ponia Rohde. Benjaminas ištraukia savo 
ranką, žengia porą žingsnių nepažįstamosios link, išsitiesęs sustoja 
priešais ir iškiša liežuvį. Apstulbusi moteris 1ma purtyti galvą ir 
nusisuka. 

„Benjaminai, - sušunka persigandusi ir nustebusi motina. - 
"Taip daryti negalima! Prisimindama šį įvykį, ponia sako: „O juk 
vaikas tiksliai įvykdė tai, ko aš nedrįsau padaryti . 

„Kažkokiu būdu pagaliau išėjome iš parduotuvės. Buvau šlapia 
nuo prakaito, jaučiau į save nukreiptus užjaučiamus, piktus, kalti- 
namus žvilgsnius...“ Benjaminas sų Michaeliu stūmė vežimėlį su 
pirkiniais ir šelmiškai šypsojosi vienas kitam. 

„Automobilyje jie staiga virto geriausiais pasaulyje vaikais, mano 
vaikais. Moteris pažvelgė į viršų, tarsi ten ieškotų dviejų pamestų 
savo baltaplaukių angelėlių. 

Situacija, kurioje atsiduria ne vienas iš mūsų, bet šiai mamai 
tai buvo didelis stresas, ją apėmė bejėgiškumas. „Atrodo, - sako 
mama, - jog jiems tikrai reikia žiūrovų!“ Dažnai vaikai bando 
išsiaiškinti ribas. Jie tai daro tokiose situacijose, kur nėra griež- 
tų taisyklių ir aiškių ribų, kai suaugusieji nežino, kaip elgtis, 
sutrinka, nepasitiki intuicija ir nuojauta ir daro tai, ko iš jų lau- 
kia aplinkiniai. Vaikai iš karto pajunta, kai suaugusieji sutrinka. 
Jie jaučia: „Mama ir tėtis elgtųsi kitaip, jei nebūtų pašalinių 

žmonių. Prie jų jie nežiūri į mane rimtai, aš nesu svarbiausias, 
svarbūs yra kiti“. Kadangi vaikai paprastai nesugeba to išreikšti 
žodžiais, jie tol pažeidinėja ribas, kol visą tėvų dėmesį atkreipia 
į save. 

Namuose Benjaminas ir Michaelis laikėsi taisyklių, buvo įpratę 
prie susitarimų ir ritualų. Doris Rohde elgesys įprastoje aplinkoje 
taip pat buvo nuoseklus. 

Michaelis kartą pasakė: „Parduotuvėje mama elgiasi labai keis- 
tai“. Šie jo žodžiai parodo, jog motina sutrinka ir nebežino, kaip 
elgtis. 

Kai paklausiu jos, ar ji nori būti pripažinta, moteris sponta- 
niškai atsako: „Noriu visiems parodyti, noriu viską padaryti be 
priekaištų! Dešimt metų dirbau darželyje auklėtoja, su tėvais daug 
kalbėjausi apie vaikų ugdymą, - ji giliai atsidūsta. - Dabar noriu 
visiems parodyti, jog sugebu tą daryti ne tik teoriškai, bet ir prak- 
tiškai. Namie man tai pavyksta, bet jei aplink yra žmonių, ypač 
pažįstamų...“ 

Tai dar viena perfekcionizmo apraiška, kuri labai apsunkina 
tėvų ir vaikų santykius. Siekis būti pripažintam ir mylimam virsta 
įkyria mintimi. 

Pradedama galvoti, jog negali būti nė vieno smerkiančio ar 
blogai atsiliepiančio žmogaus. Dėmesys kreipiamas ne į stipriąsias 
savybes, ne į žmones, kurie jus myli, o į tuos, kuriuos dar reikia 
įtikinti, jog esi nepaprastai kompetentingas. 

Rezultatas: auklėtojas sumenkina save, nepaiso savo poreikių, 
jo auklėjamieji veiksmai darosi priklausomi nuo kitų. Viską val- 
do kiti —- taip šią situaciją apibūdino Michaelis, kai pasakė, jog 
parduotuvėje mama keistai elgiasi. Kitą kartą vaikas paaiškino: 
„Ji manęs visai nemato ir nesiklauso“. Doris Rohde elgiasi ne 
taip, kaip ji pati norėtų, bet daro tai, ko - kaip jai atrodo - norė- 
tų aplinkiniai. Ji tampa visai priklausoma nuo pašalinių žmonių 

simpatijų. Ji nustato ir apibrėžia nebe tas ribas, kurios jai pačiai 
reikšmingos. Jos veiksmai netvirti, ji sutrikusi, nes nepaiso savo 
poreikių ir pasidaro priklausoma nuo pašalinių žmonių (tariamų) 
nuomonių. 

„Kas tokioje situacijoje jums atrodytų blogiausia?“ — klausiu aš. 

„Kad visi blogai apie mane kalbės!“ — „Visi? Visi, kurie ten gy- 
vena?“ Moteris šypteli: „Na, bent jau daugelis!“ - „Ar galite įsi- 
vaizduoti dar blogesnį variantą?“ Doris galvoja, jos akys klaidžioja 
aplinkui. Paskui ji nusijuokia: „Kartais įsivaizduoju, jog tie žmonės 
antradieniais ir penktadieniais prekybos centre jau laukia manęs. 
Ir perka tik todėl, kad aš atvažiuoju. Į mane žiūrėti įdomiau, nei 
spoksoti į televizorių, kur vien tik rėkaujama. Kai įsivaizduoju, - 
moteris užsidengia rankomis veidą, - jog jie ateina tik pažiūrėti į 
mane...“ Aš sutirštinu spalvas: „Įsivaizduokite, jog aikštėje priešais 
parduotuvę stovi tūkstančiai žmonių, o mieste visur iškabinėti skel- 
bimai: Penktadienį ponia Rohde bandys auklėti savo vaikus. Įėji- 
mas nemokamas. Sumaištis garantuota. Pabaigoje ponia Rohde 
skaitys pranešimą apie vaikų auklėjimo teoriją ir praktiką“. Doris 
vis dar rankomis užsidengusi veidą. Ji murma: „Nesąmonė! Tikra 
nesąmonė!" Paskui moteris nutyla ir susimąsto. 

„Ar galite tai įsivaizduoti?“ — „Ką? Aš turėsiu tai padaryti?“ — 
„Ne! Tik įsivaizduoti! Plakatus! Viską įsivaizduoti mintyse! Kaip 
žmonės sutinka jus aikštėje!“ Doris tyli. Ji bando įsivaizduoti ir 
šypteli: „Plakatus kabinčiau į parduotuvę vedančiose gatvėse!“ 

Po dviejų savaičių toliau tęsiamas seminaras šeimoms. Ponia 
Rohde pasakoja: „Visoje į prekybos centrą vedančioje gatvėje pri- 
kabinau skelbimų. Kai važiavau, mačiau juos. Mane pylė karštis ir 
krėtė šaltis. Michaelis ir Benjaminas buvo kitokie nei visada. Gal 
jie taip pat matė tuos plakatus. Kuo arčiau buvo parduotuvė, tuo 
labiau jaudinausi. Pagaliau pasiekiau aikštę, kurioje buvo tūkstan- 
čiai žmonių. Su visais pasisveikinau, draugiškai pamojau abiem 

rankomis. Aš, ko gero, iš tikrųjų linkčiojau galva, nes Michaelis 
paklausė, su kuo sveikinuosi, — jis nematąs nė vieno žmogaus. Aš 
garsiai nusijuokiau, nusijuokė ir mažylis. Drąsiai išlipau iš automo- 
bilio. Benjaminas nešė krepšį, o Michaelis paėmė vežimėlį. Vieš- 
patavo taika, vaikai buvo visai kitokie. Manau, jog daugelis buvo 
nusivylę, - šypsosi moteris. - Kai ėjome pro sūdytų šiaudelių len- 
tynas, Benjaminas staiga iškišo liežuvį ir paklause, ar aš dar tai pri- 
simenu. Kai jau ėjome iš parduotuvės, Michaelis pasakė: „Mama, 
šiandien tu visai kitokia. Tu nuoširdžiai juokiesi, o anksčiau bai- 
siausiai nervinaisi“. Turėjau kažkaip užbaigti šį reikalą. Dar kartą 
įsivaizdavau automobilių stovėjimo aikštelėje esančius žmones ir 
pamojau publikai. Aš iš tikrųjų pamojau. Vaikai taip pat pamojavo 
rankomis. Ir žinote, niekas nevyksta atsitiktinai. Tą akimirką, kai 
mes visi trys mojome, į aikštelę įvažiavo kaip tik ta kvaila viską iš- 
mananti karvė. O Dieve, pagalvojau, ką ji dabar pamanys?“ Ponia 
Rohde nutilo ir tuoju pat atsakė: „Pamanys, jog aš kuoktelėjusi. 


Tokia ir esu!“ 


Priklausomybė nuo kitų trukdo priimti įvairius sprendimus. Sub- 
jektyvūs vertinimai, pavyzdžiui, „jei kiti pastebės mano klaidas, 
bus blogai“, verčia priekaištauti sau, o tikrovė suvokiama per savo 
baimių ir netikrumo prizmę, ji nebeatitinka asmenį supančios rea- 
lybės. 

Benjaminui ir Michaeliui mama dabar pasirodė autentiška, jie 
ją suprato. 

Doris Rohde įsivaizdavo pačius blogiausius dalykus ir įsitikino, 
jog gyvenimas tęsiasi. 

Tik jos rankose sprendimų visraktis. Išmetus! jį, ji praranda 
kompetenciją, darosi priklausoma nuo kitų ir nuo jos priklauso- 
mus savo vaikus, tikrąja to žodžio prasme, palieka vienus. 


3 skyrius 


Vaikai neklauso „gerų“ žodžių 


„Kartais galvoju, jog mano vaikas manęs nesupranta. O gal nenori 
suprasti! Jis tiesiog nesuvokia, ką noriu pasakyti! Tuomet kartoju 
tai šimtus kartų... Kartoju nuolat. Iš pradžių dar ramiai, o paskui 
pradedu šaukti. Kaip galiu prieš audrą išlikti rami?“ 

Anė Hausmann pasakoja apie savo devynerių metų Karoliną. 
Anė linkusi daug kalbėti ir, kaip ji pati sako, „be galo aiškinti“. 
Jai sunku aiškiai nurodyti ir nustatyti ribas bent ten, kur jos tikrai 
reikalingos. 

Vieną vakarą Karolina nenorėjo eiti gulti. Prasidėjo ilga disku- 
sija, per kurią motina stengėsi išdėstyti savo argumentus ir kuri 
vyko pakeltu tonu. Painiai ir vis kartodamasi motina aiškino, kodėl 
devynerių metų mergaitei reikėtų miegoti mažiausiai devynias va- 
landas. Kuo ilgiau Anė aiškino, tuo daugiau dukra vartė akis, o jos 
nuolat besikartojantys „kodėl?“ ir „aš nesuprantu!“ dar labiau ilgi- 
no pokalbį. Anės nervai jau buvo įtempti kaip stygos, bet išoriškai 
ji atrodė rami ir kaskart pradėdavo iš pradžių, kad įtikintų dukrą. 

Kai motinos argumentai jau baigė išsekti, Karolina užsidengė 
rankomis ausis ir žiūrėdama mamai į akis pasakė: „Mama, aš tavęs 
negirdžiu, bet padarysiu taip, kaip tu nori“. Mergaitė atsistojo, iš- 
ėjo iš kambario ir atsigulė. Mama užėjo pasakyti „labos nakties“ ir 
nesusilaikiusi dar kartą pabandė paaiškinti reikalą. Karolina vėl 
rankomis užsidengė ausis ir pakartojo tuos pačius žodžius: „Aš ne- 
girdžiu, ką tu sakai! Bet aš tai padarysiu!“ 

Kitas rytas. Anė Hausmann sėdi prie pusryčių stalo. Jai labai 


neramu, ji nežino, kaip elgtis, kai ateis dukra. Energingai įbėga 

Karolina, linksma, pasitikinti savimi. Anė nusprendžia dar kar- 
tą aptarti vakarykštę situaciją. Karolina ir vėl skubiai užsidengia 
ausis: „Nieko negirdžiu, mama!“ Mergaitė atitraukia rankas nuo 
ausų, čiumpa stiklinę pieno ir skubiai išgeria. „Karolina, tau pra- 
dės skaudėti pilvą.“ Karolina nusijuokia. Ir vėl aiškinimai! 

Karolinos rankos pakyla prie ausų. „Bet dabar jau viskas! 

Anės Hausmann balsas skamba šaižiai, o Karolina atrodo 
rami: „Mama! Aš tavęs daugiau nesiklausysiu! Bet padarysiu, 
kaip tu nori! 

Lėtas kėlimasis rytais, tingus rengimasis, nesuvalgyti pusryčiai, 
neatlikti namų darbai dažnai kelia pyktį. Pasekmė: suraukti anta- 
kiai, noras keršyti, atsiribojimas ir grėsminga tyla. Visi šie konflik- 
tai paprastai vyksta pagal visų dalyvaujančių asmenų nesąmonin- 
gai sudarytą scenarijų: tėvai mato situaciją, kuri jiems yra aiški, o 
vaikams — ne. Tėvai mato aplinkybes, kurios aiškios vaikui, o tėvai 
jų nesupranta. 

Dėl šios painiavos netrukus visi patiria stresą. Tėvai stengiasi iš- 
likti „ramūs“, bet aiškiai yra pasimetę. Vaikas toliau trukdo, elgiasi 
šokiruojamai, nori, kad jį suprastų, o dar geriau — kad jį priimtų. 
Pagaliau tėvų kantrybė baigiasi. Rėkdami, kartais smarkiai gesti- 
kuliuodami arba grėsmingai šnypšdami jie nustato ribas. Vaikas 
liaujasi, paklūsta, prisitaiko, bet tik iki kitos dienos. Rytojaus dieną 
senasis žaidimas prasideda iš naujo. 


Daugiareikšmės žinios 
Dėl neaiškios suaugusiųjų kalbos tėvų ir vaikų santykiai praranda 
pusiausvyrą. Gisela Schwarz pasakoja: „Aš kalbu ir kalbu, kol iš- 


džiūsta liežuvis, stengiuosi būti maloni, bet iš tojokios naudos. Jie 
išgirsta mane tik tada, kai virstu pikta ragana!“ Kai ji su pasipik- 

tinimu pasakoja, pokalbyje dalyvaujantys tėvai pritariamai linksi 
galvomis. 

Aš sakau, jog tėvų elgesys vaikų atžvilgiu yra neaiškus. Sakysim, 
jie pyksta dėl vaikų tingumo, dėl netvarkos, bet jų mimika ir ges- 
tai - nors ir pikti - demonstruoja draugišką nusiteikimą. Vaikas 
girdi klausimus: „Gal galėtum apsitvarkyti? Gal galėtum pasku- 
bėti?“ Šie klausimai nėra konkretūs. Suaugusiųjų veiduose ir ges- 
tuose vaikas mato įtampos požymių, pavyzdžiui, kietai sučiauptas 
lūpas, primerktas akis, raukšles kaktoje, bet klausiantis balsas vis 
dar (!) skamba ramiai. 

Vaikai nemoka elgtis, kai paliepimai tokie migloti. Todėl savo 
veiksmais jie priverčia suaugusiuosius aiškiai suformuluoti savo 
reikalavimus. Vaikai tik tuomet pripažįsta ribas, kai jos labai tik- 
sliai nustatytos. 

Jie tik tada suvokia, ką suaugusysis nori pasakyti, kai jo gestai, 
balsas ir žodžių prasmė sutampa. Devynerių metų Klaudijus sako: 
„Kai aš tiksliai nežinau, kas vyksta, tai ir toliau krečiu kiaulystes, 
nes mano tėvai vis dar elgiasi maloniai, nors aš pastebiu, kad jie 
netrukus sprogs. Tada jie iš tikrųjų sprogsta. Gerai, manau aš, va- 
dinasi, buvau teisus. Tikrai nežinau, bet mano tėvai apsunkina sau 
gyvenimą. Kodėl tvirto „Ne!“ jie nepasako iš karto?“ 

Klaudijus intuityviai suformuluoja tai, ką bendravimo psicho- 
logai nustatė per daugybę bandymų: 55 procentus bendravimo 
sudaro kūno kalba, mimika ir gestai, 38 procentus - balso tem- 
bras ir kalbėjimo maniera ir tik 7 procentus - žodžių prasmė. 
Nesusipratimai bendraujant vaikams ir tėvams kyla dėl to, kad 
daugelis suaugusiųjų neaiškiai formuluoja savo ketinimus ir nu- 
stato ribas. 

Kaip užmegzti kontaktą 


Pakalbėsime apie dar vieną aspektą, kuris dažnai lieka nepastebė- 
tas arba į jį atkreipiamas nepakankamas dėmesys. Tėvai per mažai 
vertina ne tik savo žodžių ir nurodymų veiksmingumą, jie dažnai 
nesuvokia, kaip svarbu atsigręžti į vaiką, užmegzti su juo kontaktą, 
kai ketinama ką nors pasakyti. Vaikai — taip pat ir suaugusieji — 
nori, kad su jais būtų kalbamasi, kad jų būtų paisoma. 

Kai tėvai nori vaikams žodžiais nustatyti ribas, tuomet — re- 
miantis minėtu tyrimu - jie turėtų tai daryti šia eilės tvarka: akių 
kontaktas, kūno kontaktas ir tik tada aiški kalbą. 

Manuela Hard pasakoja: „Mano Stefanui ketveri. Anksčiau aš be 
perstojo kalbėdavau. Liaukis! Ateik! Nedaryk taip! O jis vis darė ir 
darė, nesimatė galo. Cha, ir kodėl gi jis turėjo liautis? Aš vis buvau 
virtuvėje, nuolat turėjau ten darbo, o jis siautėjo svetainėje“. 

„Ką dabar darote kitaip?“ —- paklausiau aš. | 

„Kai noriu, kad jis, pavyzdžiui, susitvarkytų, aš nešaukiu „susi- 
tvarkyk!“ ar „kada gi pagaliau susitvarkysi!“. Einu prie jo, atsitupiu 
priešais, žiūriu jam į akis, kartais paimu jo rankas ir ištariu trumpą 
sakinį: „Stefanai, norėčiau, kad susitvarkytum! Dažniausiai to ir 
užtenka. Kartais iš toliau labai aiškiai sušunku jam „Stefanai!“. Jis 
supranta, ką noriu pasakyti, ir dažniausiai laikosi susitarimo. Jei 
ne, tuomet aš žinau, kad jam svarbu ne tvarkymasis, — jis nori su 
manimi galynėtis.“ Moteris kurį laiką galvoja: „Svarbiausia, kad 
baigėsi tas begalinis atsikalbinėjimas!“ 

Manuela Hard teikia pirmenybę aiškiems, Stefanui gerai su- 
prantamiems veiksmams: vaikas jaučia akių ir fizinį kontaktą. Jis 
jaučia, jog Mama neaušina veltui burnos, o liepia tai, ką tikisi bū- 
siant padarytą. „Mūsų santykiai pasidarė aiškesni, - prisimena 
motina, - jis taip pat tapo suprantamesnis. Anksčiau jis mane te- 
rorizavo, išsireikalaudavo verkdamas. Dabar jis aiškiai pasako, ko 

nori. Jei aš neatkreipiu į tai dėmesio, jis sėdasi man ant kelių ir 
aiškiai sako „Mama!“. Jei ir tuomet dar nepažvelgiu į jį, jis atsuka 
į save mano veidą, kad į jį pažiūrėčiau.“ 

Aiški kalba ir tvirti jausmai padeda atsirasti abipusei pagarbai. 
Lygiavertę partnerystę nėra lengva įgyvendinti. Tai ilgų pastangų, 
ištiso proceso rezultatas. 


Į kai kuriuos klausimus vaikai žiūri 
pro pirštus 


Kartais dėl klausimų, į kuriuos atsakymai ir taip jau aiškūs, kyla 
konfliktų, nes vaikai tokius klausimus ignoruoja. Pavyzdžiui, tėvai 
klausia vaikų, ar jie nori eiti pas senelę, kai jau seniai tėvų nuspręs- 
ta, jog jie ten eis. Vaikams nelieka nieko kito, kaip klusniai atsakyti 
„Taip!“ arba abejingai „Dėl manęs...“, arba atkakliai pasipriešinti 
ir išrėkti „Nel“. | 

Kai vaikas nedalyvauja priimant sprendimą, tuomet jam bus 
aiškiau ir suprantamiau, jei tai, ką nusprendėme pranešime tvir- 
tu, maloniu balsu: „Šiandien kartu su tavimi norėčiau aplankyti 
senelę!“ Tokiu sumanymu vaikas gal ir nesižavės, bet suvoks tėvų 
norus ir poreikius. Būtų daug geriau, jei vaikas dalyvautų priimant 
sprendimą. "Tuomet jis galėtų geriau pasirengti ir įgyti daugiau drą- 
sos spręsti savarankiškai ir atsakyti už savo sprendimus. Svarstant 
turi būti palikta galimybė spręsti ir vaikui: „Aš manau, kad reikėtų 
nueiti pas senelę. Ką tu apie tai manai?“ Arba: „Galėtume ir vėl 
aplankyti senelę. "Tu sutinki?“ 

Labai svarbu, kad viskas nebūtų iš anksto nuspręsta, kad vaikas 
jaustų turįs teisę spręsti. Vadinasi, dar prieš pokalbį svarbu žinot, 
ar tėvai praneš vaikui tai, kas jau nuspręsta, ar norės drauge su juo 
ieškoti visiems priimtino sprendimo. 

Pradėkime nuo „aš“ 


Ne tik vaikai, bet ir suaugusieji sutrinka, kai jiems pareiškiami ne- 
konkretūs kaltinimai. Tokie pasakymai: „Tu niekados nesusitvar- 
kai!“, „Tu tik tinginiauji!“, „Tu visada vėluoji!“, „Tu visada elgiesi 
įžūliai!“ ir t. t. ne tik trikdo vaikus, bet ir pratina suaugusiuosius 
pabrėžti tik neigiamus vaikų elgesio aspektus. Vaikams išsivysto 
nepilnavertiškumo kompleksas, kyla noras atsiteisti, atkeršyti. Jie 
stoja į kovą su juos kaltinančiais tėvais, ir gyvenimas šeimoje virsta 
pragaru. 

Priekaištai, kuriuose vartojami žodžiai „niekados“, „visada“, 
„vien tik“ yra neleistini apibendrinimai. Juose dažnai yra tiesio- 
giniai ar netiesioginiai kaltinimai, jie skelbia nuomonę apie tam 
tikrą vaikų elgesį. 

Tai nereiškia, jog tėvai privalo toleruoti bet kokius šokiruojan- 
čius vaiko veiksmus, ypač jei vaikas nesilaiko susitarimo ar kėsinasi 
į asmeninę tėvų sferą. 

Lemiamą reikšmę turi tėvų požiūris į vaiko nusižengimus. Dar 
kartą pabrėžiu: priekaištai ir apibendrinantys kaltinimai nepadeda. 

„Iai nepakenčiama, kad tu nuolatos vėluoji“, - bara savo sūnų 
Robert Holz. Hannes tikrai dažnai vėluoja. 

„Aš pamiršau“, - sūnus bando nuraminti tėvą. 

„Tu viską pamiršti. Įgriso iki gyvo kaulo.“ 

„Tu tiesiog prastai nusiteikęs“, - atsikerta sūnus. 

„Iki šiol mano nuotaika buvo puiki.“ 

„Kai mane pamatei, tavo veidas jau rodė, jog esiįsižeidęs.“ 

„Užteks, gana!“ — griežtai nukerta tėvas. 

„Argi aš kaltas, kad tavo vaikystė buvo tokia nemaloni.“ 

Ištaręs šiuos žodžius, Hannes išeina iš kambario. 

Šis konfliktas įvyko ne dėl kokio nors konkretaus dalyko, tai tėvo 
Ir sūnaus santykių problema. Sakydamas „Tai nepakenčiama!“, tė- 

vas nekalba apie konkretų dalyką, o tiesiog puola sūnų. Pastarasis 
sakinį „Iai nepakenčiama!“ priima kaip „Iu esi nepakenčiamas!“ 
arba „Aš vėluoju ir todėl esu nepakenčiamas“. Konfliktas, kurį 
būtina nedelsiant išsiaiškinti, virsta apsižodžiavimu, priekaištais, 
kurie tarsi turėtų paveikti vaiką, o neretai baigiasi įžeidžia tyla ar 
noru atkeršyti. 

„Bet kaip man tai išspręsti? Ką man daryti, jei nuolatos kartoja- 
si tas pat?“ — apimtas nevilties klausia Hannes tėvas. 

Jei formuluodami savo pageidavimus ar priekaištus pradėsime 
nuo „aš“, tai ir bus ta stebuklingoji formulė. Kai vaikui siunčiama 
žinia pradedama nuo „aš“, įvardijama reikalo esmė, pateikiama 
informacija apie jausmus ir — jei reikia - paaiškinamos galimos 
pasekmės, jei bus nesilaikoma susitarimo. Pavyzdžiui: „Aš manau, 
jog negerai, kad tu grįžti vėliau, nei buvome susitarę. Aš tikrai jau- 
dinuosi“. Jei prieš tai buvo dėl ko nors susitarta, galima pridurti: 
„Buvome susitarę, kad jei kas nors pasikeis, tu paskambinsi. Aš 
tuomet sakiau, kad jei tu nesilaikysi susitarimo, negalėsi rytoj eiti 
pas draugą. Tu sutikai“. 

"Toks bendravimas, kai tėvas išreiškia savo poziciją, pabrėžia ke- 
turis tarpusavyje susijusius aspektus: 

— Tėvas suformuluoja savo poziciją. Jis apibūdina savo požiūrį į 
situaciją, išreiškia savo jausmus; 

— Nei tiesiogiai, nei netiesiogiai jis nekaltina sūnaus ir taip at- 
skiria reikalo esmę nuo tarpusavio santykių plotmės; 

— Gestai, mimika, balsas ir žodžių prasmė sutampa; 

— Svarbu: jei per anksčiau vykusį pokalbį jau buvo aptartos ga- 
limos pasekmės, dabar belieka jas įgyvendinti. 

Vis dėlto įgyvendindami tai, dėl ko buvo susitarta, turite tikėtis, 
jog vaikai tuo nesidžiaugs, priešinsis, atsiras daugiau trinties, gra- 


sinimų ar atsitraukimų. 

Per seminarus apie tarpusavio bendravimą ir partnerystę dabar 
dažnai kalbama apie tokį tėvų ir vaikų bendravimo stilių, dažnai 
suvaidinamos konkrečios gyvenimo situacijos. Krinta į akis, jog tė- 
vai, nors ir pradėdami nuo „aš“, vis dėlto pareiškia vaikams kalti- 
nimus arba pradeda su vaikais „gydomąjį“ dialogą. 

Jei koks tėvelis ar mamytė su šypsena ir švelniu balsu tyliai taria: 
„Aš įtūžęs, kad tu taip vėlai grįžti“, jis ne tik siunčia vaikui dvipras- 
mę žinią, bet ir aiškiai parodo, jog visai nesupranta „aš“ principo. 
Siunčiama žinia tik tada pasieks kitą, kai ji bus visiškai aiški. 

Naudojant „aš“ principą pasitaiko ir kitokių nesusipratimų. 
Daugelis tėvų, kurie ypač stengiasi, kad viskas būtų gerai, į vaikui 
siunčiamą žinią primaišo keistos formos sumišimo ir liūdesio. „Aš 
dabar labai liūdžiu, kad tu taip elgiesi“, - virpančiu balsu kaltina 
viena mama dukterį ir vos laikosi, kad nepravirktų, nes jos Sara ir 
vėl išmatomis ištepliojo tualeto sieną. Motinos tonas, laikysena ir 
mimika nesutampa. Užmaskuotas kaltinimas slepiamas po liūde- 
sio šydu ir justi grasinimas, jog motina dukters nebemylės. 

Kaip maži vaikai perima tokią elgesio manierą ir nebemoka 
aiškiai išreikšti savo jausmų, ryškiai parodo vaikų darželyje mano 
matyta situacija, kurią stebėdamas aš tiesiog netekau žado. Vos 
šešerių sulaukęs Knutas per peštynes smogė kumščiu į nosį savo 
bendraamžiui Simonui, nes šis Knutui skaudžiai įkando. Simonui 
iš nosies pasipylė kraujas, o ant skruosto iššoko raudonas rumbas. 
Simonas įsižeidęs pažvelgė į Knutą ir pasakė: „Aš priblokštas. "Iu- 
rėsiu apie tai su tavimi pasikalbėti!“ 

"Tėvai manęs teiraujasi: „Jūs visada pabrėžiate, jog vaikai nori pa- 
dėti konstruktyviai spręsti konfliktus, kad vaikai yra protingi. 
Vis dėlto mes dažnai susiduriame su tokiais vaikais, kurie viskam 
abejingi. Jei jų paprašai padėti spręsti konfliktą, jie tik trūkteli 
pečiais. Ką tai reiškia? Jūs visą laiką remiatės racionaliai mąs- 
tančiais vaikais ir teigiate, jog jie 2071 padėti! Bet kai aš elgiuosi 
taip, kaip jūs daug kur rašote ir prašau savo penkiamečio sū- 
naus, kad jis padėtų spręsti ginčą, tai jis tik trūkteli pečiais, pa- 
sako: „Man nesvarbu“ arba visa savo povyza aiškiai byloja: „Pats 
ir kabink šitą mėšlą“. 

Kai kurie tėvai pasijunta esą visai bejėgiai, nes neranda kelio į 
savo vaikų širdis. Jų augančios atžalos jiems atrodo kaip nenorin- 
tys bendrauti užsispyrėliai. Kartais tėvai tiesiog tyli, kartais jaučia 
nepilnavertiškumą ir išgyvena dėl savo nesugebėjimo auklėti vai- 
kus. „Kodėl man visą laiką nesiseka?“ „Kodėl mano vaikai tokie?“ 
Arba priekaištaujama vaikams: „Nejaugi būtinai turite mane visa- 
da erzinti! 

Atsisakantys spręsti konfliktą vaikai gali labai skirtingai elg- 
tis. Jei vaikas nenori spręsti drauge, stoja į kovą su tėvais, siekia 
atpildo ar net keršto, tuomet nėra prasmės klausti, kodėl jis 
taip elgiasi. Jei vaikai galėtų tinkamai atsakyti į klausimą, kodėl 
jie taip daro, jie nesielgtų taip įžūliai ir piktai neatsitvertų nuo 
tėvų tyla. 

Užuot ieškojus tokio vaikų elgesio priežasčių, tėvams reikėtų 
paklausti savęs, ką vaikas nori išreikšti tokiu savo elgesiu, ir pa- 
galvoti, ką jis laimi, kai taip elgiasi. 

Kiekvienas vaikas iš pradžių stengiasi elgtis taip, kaip to reika- 
lauja situacija. Jei augdamas jis nesusilaukia pripažinimo, kuris jį 
sustiprintų, pagyrimo, kad padarė pažangą ir kad nuolat stengiasi, 
jei niekas jo nepadrąsina, kai atsiranda sunkumų, tuomet jis ieško 
savo kelių - bando ir klysta, - kad tik susilauktų suaugusiųjų, tėvų 
ir pedagogų dėmesio. Vaikas trukdo, gadina, virsta mažu ir be- 


jėgiu. 


Kai trūksta dėmesio, netenkama drąsos 


Septynerių metų Sara vidurdienį grįžta iš mokyklos namo. Jos 
mama tuo metu labai užsiėmusi su dviem jaunesniais vaikais - vie- 
nerių metų Patricija ir dvejų metų Johanu. Per pietus mama labai 
atidžiai stebi, kaip jaunesnieji vaikai elgiasi prie stalo. Sara laikosi 
nuošaly ir tik lyg tarp kitko papasakoja, kaip mokykloje ją nuolat 
erzina ir terorizuoja. 

Mergaitė sako, jog mokytoja nuolat savaip interpretuoja si- 
tuaciją, ir dėl ginčo, kuris dažnai virsta peštynėmis, visą kaltę 
suverčia Sarai. „Aš nebeeisiu į mokyklą“, -— tvirtai pareiškia Sara. 
Iš pradžių motina bando išgirstus dalykus sumenkinti, stengiasi 
neteikti jiems per daug reikšmės. Kasdien Saros pasakojimai da- 
rosi vis drastiškesni, ji vis labiau pabrėžia savo ketinimus neiti į 
mokyklą. 

Motina susitinka su mokytoja ir iš jos išgirsta, kaip Sara gerai 
jaučiasi mokykloje, kaip ji moka bendrauti, dažnai išsprendžia gin- 
čus ir todėl yra mylima visų klasės vaikų. Viena vertus, toks dukters 
apibūdinimas mamą nudžiugino, bet kartu ji labai supyko, kad 
dukra jai melavo. Per pietus ji pradėjo pokalbį ir paklausė, kodel 
mergaitė jai melavo. Sara viską neigė, melu apkaltino mokytoją, 
su motina kalbėjo pakeltu balsu. Galiausiai ji pašoko nuo pietų 

stalo, iškošė pro dantis: „Jūs visi manęs nemylite!“ ir užsidarė savo 
kambaryje. 

Po pokalbio motinos ir dukros santykiai diena iš dienos aštrė- 
jo. Sara pamėgino tėvą padaryti savo sąjungininku, prašė, kad jis 
„kaip reikiant pasikalbėtų su mokytoja“, nes mama „šia kvaila viš- 
ta tiki labiau“ nei ja. Tėvas palaikė dukrą, priekaištavo Žmonai, 
kad ji esanti lengvatikė 1r leidžiasi įkalbama. Galiausiai jis pasakė: 
„Manau, jog turiu ten nueiti“. Atsakydama į tai, motina ironiškai 
sušnypštė: „Mano pone ir šeimininke, aš dėkoju tau, kad išsprendi 
visas problemas“. Tarp tėvų sėdėjusi Sara atrodė visai patenkinta. 
Atsipalaidavusi ji atsilošė savo kėdėje. 

Kai Miuleriai papasakojo šią situaciją tėvams skirtame semina- 
re, aš paklausiau Saros: „Tu grįžti namo ir niekas neatkreipia į tave 
nė mažiausio dėmesio, ar ne?“ Ji žvelgia į mane vos pastebimai 
šypsodamasi. „Ar tai reiškia, jog mama turėtų tau skirti daugiau 
dėmesio, kai pareini?“ Mergaitė spontaniškai linkteli, jaučiasi su- 
prasta, jos kūnas atsipalaiduoja. „Papasakok man, kas nutinka, kai 
tu grįžti namo?“ 

Iuomet Sara smulkiai pasakoja, kaip ji įeina į namus, kaip 
mama ją pabučiuoja. Ji pasipiktinusi: „Bet mama manęs net ne- 
mato! Ji tik šiaip sau klausia: „Na, kaip praėjo pamokos?“ Šito 
klausimo aš jau nebegaliu klausyti. Siaubinga!“ Sara jaučia, kad jai 
skiriama mažai dėmesio, bet ji negali, o gal ir nenori tiesiai išsakyti 
savo poreikių. Mama laiko ją gana kompetentinga, todėl į jos reika- 
lus per daug nesigilina . Dukra atkreipia į save mamos akis tik tada,. 
kai į klausimus apie mokyklą atsako taip, kad motina suklūsta, susi- 
rūpina, ketina spręsti dukters problemas, galvoja apie ją. 

Papasakota istorija garantuoja mergaitei tėvų dėmesį, todėl 
nera jokio reikalo atsisakyti „siaubingų pasakojimų“. Jei ji liau- 
tųsi apie tai kalbėjusi, mamos akys vėl nukryptų kitur. Kadangi 
motina nesupranta, kodėl jos dukra taip elgiasi ir net apkaltina 


48 


ją meluojant, į žaidimą įtraukiamas tėvas, o Sara tampa tėvų ne- 
sutarimo objektu. Dabar jau ji tikrai dėmesio centre, valdo tėvus 
kaip marionetes, žino šio žaidimo taisykles, bet nežino, kuo jis gali 
baigtis. 

Kai Sara man papasakojo, kokia vieniša ji jautėsi, kai mama 
rūpinosi tik dviem mažesniais vaikais, aš paklausiau: „O kaip tu 
norėtum, kad būtų?“ Ji atsakė: „Mama turėtų būti tik su manimi, 
tik mane glausti!“ 

Per tą laiką, kol vyko seminarai, šeima susikūrė savo pasisveiki- 
nimo ritualą, kuris buvo skirtas tik poniai Miuler ir Sarai. Patricija 
ir Johanas čia nedalyvavo. O per pietus abiem mažaisiais rūpinosi 
Sara. „Siaubingos mokyklos istorijos“ baigėsi. Sarai jų nebereikia. 
Dabar ji jaučiasi mylima, pastebima, jai pavestas atsakingas dar- 
bas, kur Sara gali pademonstruoti savo teigiamus socialinius gebė- 
jimus ir auklėjimo kompetenciją. 


Dėl pernelyg didelių reikalavimų 
taip pat netenkama drąsos 


Kai klausimai „Kodėl? Kokiam tikslui?“, kuriuos motina pati kelia 
ir pati į juos atsako, negali palengvinti situacijos, kai net logiškas 
nuoseklumas nepadeda išvengti trukdančių veiksmų, tuomet rei- 
kėtų klausti kitaip: „Ar mano vaikas ko nors negali?“ arba „Gal 
mano vaikas ko nors nori?“ 

Kai vaikai ima elgtis neįprastai ir drastiškai, daugelis tėvų jų 
elgesį suvokia kaip kovą dėl valdžios, kaip nepaklusnumą arba už- 
sispyrimą ir bando grasinimais, bausmėmis - fizinėmis (kai vaikui 
suduodama per užpakalį) ir psichologinėmis (kai gąsdinama, kad 
vaiko niekas nemylės) — priversti vaiką gražiai elgtis, bando nusta- 
tyti ribas ir jų laikytis. Vis dėlto vaikai, kurie neįveikia tam tikrų už- 

duočių, nesilaiko tam tikrų taisyklių ir ritualų 17 nepaiso nustatytų 
ribų, nebūtinai nori kovoti, keršyti ir terorizuoti tėvus. Kai kurie 
vaikai tiesiog negali susidoroti su tam tikromis užduotimis ir dėl to 
peržengia ribas. Jie dar neturi atitinkamų įgūdžių. Daugelis tėvų iš 
vaikų reikalauja pernelyg daug, laiko juos mažais suaugusiaisiais, 
nesuvokia jų gebėjimo ribų. 

Ribos nurodo vaikams, ką jie gali, o erdvė už tų ribų reiškia: 
„Aš to dar negaliu“. Daugelyje kasdieniškų situacijų ribos padeda 
vaikui susiorientuoti ir atrasti savo vietą. Aiškios ribos apibrėžia 
erdvę, o kartu ir gebėjimus, 2a/: padrąsinti vaiką imtis vieno ar kito 
dalyko. Ribos leidžia vaikams susiorientuoti sunkiau suvokiamose 
situacijose. Pavyzdžiui, pirmas tris minutes padedame vaikui tvar- 
kyti jo kambarį, kad „sudėliotume gaires“. 

Patricija Behrendt, septynmetės Lenos mama, pasakoja apie 
nuolatinius konfliktus, kurie kildavo, kai rytais dukrai reikėdavo 
apsirengti. Lena ilgai stovėdavo priešais atidarytą spintą, žiūrinė- 
davo drabužius ir negalėdavo išsirinkti. Kai motina neiškentusi pa- 
klausdavo, „kas yra?“, Lena nieko neatsakydavo. 

„Tu turi daugybę drabužių!“ 

Lena spokso į drabužių spintą. Motina pradeda vardyti ant 
pirštų, ką ji galėtų apsivilkti. 

Ji vardija lenkdama vienos rankos pirštus, paskui - kitos. Stoja 
tyla. Motina sako: „Apsispręsk, pagaliau!“ 

Lena ir vėl tyli. Po ilgų kančių ji galų gale išsirenka drabužius 
ir atrodo labai nelaiminga. Dėl „skudurų“ kilusi įtampa didėja, ji 
veikia motinos įr dukters santykius. Patricija Behrendt sako: „Aš 
negalėjau žiūrėti, kaip ji stovi priešais spintą. Man tiesiog imdavo 
sukti vidurius!“ 

Vieną rytą situacija tapo grėsminga. Kai Lena ir vėl bejėgiškai 
žiūrėjo į savo drabužius, priėjusi motina suriko: „Tu gali vilktis 
tą... 17 tą... ir tą...“ Lena atsigręžė į motiną ir paprašė: „Mama, pa- 

sakyk man tik tiek: „Lena, renkis šitą arba šitą! Tuomet aš galėsiu 
apsispręsti“. 


Nenori? Negali! 


Dvi kitos situacijos parodo, kaip keistai iškraipoma tikrovė. Kai 
vaikas neįprastai elgiasi, skubame aiškinti, jog jis nenori, tyčia taip 
daro, jog jis nemandagus, negerbia suaugusiųjų, bando įrodyti, 
jog jis stipresnis. 

Pagrindinės mokyklos mokytoja Karin Lampe stebisi, jog į jos 
pasisveikinimą rytais klasė neatsako, girdėti tik neaiškus murmėji- 
mas. Kai ji pasiskundžia, jog nesupranta, kodėl klasė demonstruo- 
ja tokį nedraugiškumą, vienuolikos metų Haroldas sušunka: „Ko 
jūs iš tikrųjų norite?“ 

„Norėčiau, kad atsakytumėte į mano pasisveikinimą. Juk aš 
draugiškai sakau jums „Labas rytas!“. 

Haroldas kiek sutrinka: „Tuomet turite mums taip ir sakyti!“ 

„Bet tai savaime suprantama“, - Karin Lampe pradeda pykti. 

„Kaip savaime suprantama?“ — klausia dar labiau sutrikęs Ha- 
roldas. 

„Juk savo tėtei ar mamai tu taip pat sakai „Labas rytas!'. 

Haroldas šaižiai nusijuokia: „Aš jo nematau. Ir jis nesikalba! Iš 
jo nesulauksi nė vieno malonaus žodžio. Jis tai vadina vaikų vapa- 
liojimais. Taip kalbėdamas jis mėgdžioja mažą vaiką“. 

Karin Lampe kalbasi su kitais mokiniais ir sužino, jog tik maža 
dalis klasės vaikų namuose pasisveikina ir atsisveikina, beveik nė 
vienas mokinys neteikia tam reikšmės ir nesuvokia, kokios įtakos 
tai turi Žmonių tarpusavio santykiams. Kai mokytoja paaiškina 
klasei, kaip svarbu, kad žmonės vieni su kitais elgtųsi draugiškai, 
vaikai pamažu pradeda keistis. 

Remdamasi savo patirtimi, Karin Lampe daro išvadą: „Mano 
mokiniai ir mokinės n074j0, bet negalėjo. Turėjau tai suvokti. Ma- 
nau, kad mes per daug linkę galvoti, jog savaime suprantami daly- 
kai visada ir yra savaime suprantami“. Šis pavyzdys byloja, kad kai 
kurie vaikai ir paaugliai savo namų aplinkoje nesužino tų taisyklių 
ir ritualų, kurie būtini, kad žmonės galėtų kartu gyventi, žmoniš- 
kai bendrauti ir gerbti vienas kitą. 

Pažįstu vaikų, kurių šeimose neįprasta kartu pusryčiauti, pie- 
tauti ar vakarieniauti, kurie nežino, ką reiškia artimai bendrau- 
ti su savo šeimos nariais, nemoka atidžiai klausyti, ką sako kitas 
žmogus, ir nesuvokia, jog kitas gali būti kitokios nuomonės. Todėl 
neteisinga skubėti tokius vaikus kaltinti ir sakyti, kad jie nenori, 
yra abejingi arba sąmoningai kenkia. Daugelis vaikų pripažintų 
taisykles ir ritualus, jei galėtų juos įgyvendinti ir jei suvoktų jų 
svarbą. 

Būtent todėl vaikų darželiai, mokyklos, kitos pedagoginės insti- 
tucijos privalo ugdyti vaikų gebėjimą bendrauti, įdiegti jiems žmo- 
nių kasdienybės ritualus ir taisykles, nors tai ir būtų papildomas 
krūvis pedagogams. Kai vaikai patys patiria tokį bendravimą, jie 
greičiau viską suvokia. "Tik žmonių tarpusavio santykių sferoje vai- 
kai gali išbandyti savo gebėjimus ir įgūdžius. 


Pernelyg globojami ir menkinami 
vaikai netenka drąsos 


Per vieną pasitarimą mokytoja kalba apie septynerių metų Johaną, 
kurį jo tėvas vadina visišku žiopliu ir teigia, jog vaikas „visur tik 
kelia sumaištį“. 

Johanas apie save sako taip: „Iš manęs vis tiek nieko nebus. Aš 
būsiu šlavėjas“. Mokytoja sako, kad vaikas nebeieško jokių kons- 


52 


truktyvių sprendimų ir visai atsisako bendradarbiauti. Tėvų nuo- 
monė apie Johaną, kad jis visiškas žioplys ir išsižiojėlis, sukuria 
labai savotišką tikrovę. Tėvai mato savo vaiką tik tokį, o berniukas 
tokiu save ir laiko. Dėl tokios nepagarbos asmenybei vaikai ne- 
tenka drąsos, o praradę drąsą nebegali ištrūkti iš užburto rato, — 
vaiko elgesys atitinkamai apibūdinamas ir šis apibūdinimas pasi- 
tvirtina. Dėl to atsiradusi rezignacija, šalinimasis ir nenoras ben- 
drauti vėliau gali virsti griaunamąja, į išorę nukreipta agresija. 
Tokie vaikai = kaip jie patys sako per mūsų pokalbius - „nebeturi 
ko prarasti“. Jie mušasi, kenkia sau ir kitiems. Dvylikos metų Mi- 
chaelis sako: „Jei jau aš esu visiškas mėšlas, tai su kitais taip ir 
elgiuosi“. 

"Toks auklėjimas atima iš vaikų teisę būti savita asmenybe, pažei- 
džia jų pasitikėjimą savimi ir neugdo pagarbos kitiems žmonėms. 
Neturėdami galimybės suvokti savo tapatybę, jie nepripažįsta ir 
kitų žmonių savitumo ir autonomijos. Tai, deja, ne vienintelis auk- 
lėjimo būdas, kai vaikai visiškai netenka drąsos. 


Ketverių metų Anos tėvai savo, kaip auklėtojų, vaidmenį suvokia 
labai savotiškai. Jie save laiko tarsi kokiais Raudonojo kryžiaus gel- 
bėtojais, kurie visada privalo būti pasirengę padėti. Trejų metukų 
Ana buvo labai judri, guvi ir ryžtinga mergaitė. Ji visko reikalavo ir 
viską griebė. Savaime suprantama, iš pradžių jai ne itin gerai se- 
kėsi meistrauti, statyti, tvarkyti, laipioti ar žaisti. Dabar Ana verks- 
minga, visko bijanti mergaitė. Ją nuolat supa padėti pasirengusios 
rankos. Kai jai kas nors nesiseka, pasigirsta užuojautos kupini bal- 
sai: „Ak, Ana, brangute, man labai gaila! Ak, mažyle! Tam tu dar 
Per maža!“ 

Tėvai nori parodyti savo meilę ir prisirišimą, bet savo elgesiu tik 


Varžo ir slegia. Ana privalo įgyti savo patirties, privalo viską daryti 

pati, nors dėl to patirtų frustraciją ar ją ištiktų nesėkmės. Tik taip 
vaikas gali augti. 

Be vadinamųjų tėvų gelbėtojų, dar yra pesimistų ir aiškiaregių, 
juodųjų pranašų ir visažinių, kurie užgniaužia vaikų norą būti sa- 
varankiškiems ir savaip veikti. 

Šešerių metų Tomą visą laiką lydi bėdos. Viskas, ką jis paliečia, 
dūžta tikra to žodžio prasme. „Na, matai, Tomai, aš ir maniau, jog 
taip atsitiks“, - dažnai girdi jis tėvų žodžius, kuriuose justi kaltini- 
mas ir užuojauta. 

Daugelis tėvų turi drąsos netekusių vaikų, kurie nepasirengę 
imtis atsakomybės, konstruktyviai ieškoti sprendimų, nes tėvai 
jų neįvertina. Savo vaikus jie laiko nevykėliais, neišmanėliais ir 
vadina - kaip Tomą - mažais išsižiojėliais. Jie mano, kad vaikai 
dar nieko nesugeba, ir nesukuria vaiką stimuliuojančios per- 
spektyvos. 


Penkerių metų Simonas darbuojasi peiliu, bando drožinėti gabalą 
medžio. Peilis slysta, truputį sužeidžia ranką, iš nedidelės žaizdelės 
ima lašėti kraujas. Nusiminęs ir supykęs, kad jam ir vėl nepavyko, 
Simonas bėga pasiskųsti mamai. Mama apžiūri žaizdelę, užklijuo- 
ja ant jos nedidelį pleistrą ir sako: „Na, Simonai, nėra taip jau 
blogai“. Ji draugiškai paploja vaikui per petį. Simonas grįžta prie 
darbastalio, kur guli peilis ir pliauska. Tuo tarpu į kambarį įeina 
tėvas, čiumpa peilį ir pradeda drožti sakydamas: „Mes tuojau susi- 
dorosime!“ Simonas beveik nežiūri, kaip drožinėja tėvas. Po kelių 
minučių jis jau turi išdrožtą nedidelę figūrėlę. „Na, neliūdėk. Kar- 
tais taip atsitinka.“ 

Vaikui nenaudinga, kai nesėkmės atveju jo pernelyg gailimasi, 
nepaisoma jo jausmų arba jie nepakankamai vertinami. Vaikai pri- 


valo žinoti ribas, kad išsiaiškintų, ką jie gali ir ko dar negali. 

Ši įtampa skatina norą ieškoti naujų galimybių, ugdyti ir įtvirtin- 
ti naujus įgūdžius. Nesėkmės, didesnės ar mažesnės nelaimės yra 
kasdienybės dalis. Jei tokiose situacijose vaiką samenkinsime, jei 
nepakankamai vertinsime jo jausmus, kai jis nuliūsta, niršta arba 
puola į neviltį, tikrai jam nepadėsime. Simonui nepasisekė, kad jis 
susižeidė, bet kūno žaizda gal net mažiau skausminga už dvasinę, 
kai jis ir vėl patiria frustraciją. Ir nieko nepadės tetės žodžiai: „Mes 
tuojau susidorosime“. Simonas norėtų padaryti pats, bet dar nega- 
li. Kai iš Simono tikra to žodžio prasme atimama atsakomybė, jis 
pasijunta esąs auka, kurios niekas nesupranta. 

Nors užklijuotas pleistras ramina ir tėtės išdrožta lėlytė labai 
daili, bet būtų daug geriau, jei Simonas išgirstų padrąsinančius 
žodžius, jei tėtis, draugiškai apkabintų sūnų, paaiškintų, kaip 
patogiau laikyti peilį, kad pats galėtų pasiekti trokštamą re- 
zultatą. 


Dėmesio stokojantys vaikai ima trukdyti 


Auklėtojai, kuri mokykloje po pamokų dirbo su vaikais, į akis krito 
devynerių metų Džesika. Ji visą laiką žaidė su maistu. Bandymai 
drauge rasti bendrą sprendimą buvo bevaisiai. Auklėtoja pastebė- 
jo, jog mergaitė baugiai laukė bausmės ir tik nubausta ji atrodė 
laiminga. Džesikos situacija paradoksali. Ji vyriausia iš penkių tos 
šeimos vaikų, tarp kurių yra ir porelė dvynių. Namuose į Džesiką 
niekas nekreipia dėmesio, ji nejaučia meilės ir šilumos - tų dalykų, 
kurie būtini, kad vaikas išsiugdytų savarankiškumą ir suvoktų savo 
tapatybę. Džesika anksti suvokė: į mane atkreipia dėmesį tik tada, 
kai aš trukdau. Džesiką visaip baudžia. Ji gaunair fizinių bausmių, 
bet daug dažniau psichinių. Tėvai ant jos rėkia, uždaro jos kamba- 
ryje. Jei ji trukdo valgyti, ją sodina prie specialaus atskiro stalelio 

ir neleidžia ištarti nė žodžio. Jei mergaitė nesuvalgo visko, kas jai 
buvo įdėta, privalo sėdėti tol, kol lėkštė lieka tuščia. Kartais prie 
puspilnės lėkštės ji išsėdi kelias valandas. 

Auklėtoja pasakoja, kad Džesika reikalavo prikrauti jai pilną 
lekštę, nors puikiai žinojo, jog tiek nesuvalgys. Savaime supranta- 
ma, tai niekam nepatiko, auklėtojai niurzgėjo. Dabar ji gauna ma- 
žas porcijas, gali prašyti papildomai, bet pradėjo žaisti su maistu. 
Ir vėl visus šokdina. 

Vaikai, kurie nesusilaukia dėmesio, nejaučia emocinės paramos 
ir meilės, greitai pasijunta apleisti, vieniši, praranda drąsą. Už- 
megzti kontaktą jiems padeda tik jų šokiruojantis elgesys. Tik blo- 
gai elgdamiesi jie atsiduria dėmesio centre. Bausmes jie suvokia — 
ir tai paradoksas — kaip nors ir skausmingą, bet vis dėlto vieną 
iš artumo formų. Tokiems vaikams bausmės sukelia pralaimėjimo 
jausmą, žadinantį atpildo ir keršto fantazijas. Vaikas provokuoja 
tėvus ar pedagogus jį bausti, kad šie vėliau pasijustų kalti - „Tu 
moki tik bausti!“, „Tu bloga mama!“. Baudžiami vaikai netenka 
drąsos ir savarankiškumo, juos labai sunku įtraukti į konstruktyvų 
konflikto sprendimą. Jie tvirtai įsitikinę, kad gerai elgdamiesi ir 
tinkamai bendraudami jie neatkreips aplinkinių dėmesio. 

Yra ir tokių vaikų, kurie konstruktyviai bendrauja, bet ne tam, 
kad būtų savarankiški ir išsiugdytų pasitikėjimą savimi. Jie nori 
būti giriami ir pripažįstami. Tokiu atveju jie tėvams neprieštarauja 
tik dėl to, kad nori būti jų mylimi. 


5 skyrius 


Partnerystė ir autoritetas 
neprieštarauja vienas kitam 


„Vaikams dažnai sakau, ką jie turi daryti, 0 jie man atšauna: „Tai 
begėdiška! Visada turiu daryti tai, ko tu nori!“ Bet aš visai nesiekiu 
autoritarinio valdymo. Ką man daryti?“ 

Karstensų šeimoje kasdien kyla ginčų, kai vakarais reikia va- 
lytis dantis. Ketverių metų Janas Hendrikas kategoriškai atsisa- 
ko tai daryti, todėl kiekvieną dieną tuo pačiu metu kyla didelis 
triukšmas. 

Vėberių šeimoje konfliktai kyla vakarais, kai reikia gulti mie- 
goti. Penkerių metų Karolina ir jos šešerių metų brolis Antonas 
norėtų iš svetainės išeiti pusę devynių, o tėvai siekia, kad vaikai 
gultų pusę aštuonių. Tėvas sako, jog tarp tėvų ir vaikų kyla rimta 
diskusija. Vaikai dažnai laimi, nes, kaip sako susinervinusi mama, 
„jie žino daugybę delsimo būdų ir kol pavyksta juos išprašyti iš 
svetainės, ateina ir pusė devynių“. 

Štolcų šeimoje jau keli mėnesiai ramybė drumsčiama dėl namų 
darbų. Mama reikalauja, kad devynerių metų Berndas ruoštų 
namų darbus 14 valandą, o jis juos nukelia į vėlyvą popietę. 

Galėtume rasti daugybę priežasčių, dėl kurių šeimose kyla kon- 
fliktinių situacijų. Susidaro įspūdis, jog kiekvienoje šeimoje yra vis 
kitokia specifinė situacija, kai nuolat juntama intensyvi tarpusavio 
trintis. Konfliktai vyksta nors ir ne pagal iš anksto numatytas, bet 
vis dėlto įprastas žaidimo taisykles. Tai tarsi ritualas, kai vaidmenys 
tiksliai paskirstyti, apgalvota dramaturgija ir aiškus finalas: tėvai 
reikalauja laikytis tam tikrų ribų, kurias vaikai kitaip mato ir gal 
suvokia kitaip. Daugiau ar mažiau aiškiai suformuluotus tėvų rei- 
kalavimus vaikai blokuoja. Jie nusprendžia: „Dabar darysiu tyčia! 

arba: „Dabar nedarysiu!“ - priklausomai nuo galimybių laimėti. 
Aiškiai matyti, kad daugelis tėvų kaip mat perima priešininko 
vaidmenį ir reaguoja su vaikišku užsispyrimu: „Dar pažiūrėsime, 
kas čia laimės!“ arba: „Aš esu ištvermingesnis!" 

Kiti tėvai greitai nusileidžia, pradeda svarstyti ir graužts: „Gal 
aš per daug reikalauju? Ar ne per daug įsakinėju?“ „Ne! Autorite- 
tas — tai paskutinis dalykas, kurį norėčiau išlaikyti!“ 


Pasiūlykime alternatyvas 


Jei blokuodami tėvų reikalavimus vaikai nevaidina iš anksto supla- 
nuotos kovos dėl valdžios, jei tėvų ir vaikų santykiai yra draugiški, 
o vaikas taip elgiasi ne dėl to, kad jaučiasi esąs silpnesnis, tuomet 
reikėtų vadovautis psichoterapeuto Paul Watzlawik „Alternatyvų 
iliuzijoje“ aprašytu metodu. Ribų nustatymas ir draugiškas auklė- 
jimo stilius vienas kitam neprieštarauja. 

Yra situacijų, kai tėvai turi teisę reikalauti paklusti, bet privalo 
tai daryti aiškiai, atvirai, nepažeisdami vaiko teisių ir orumo. Kad 
ir kokie būtų tėvų keliami reikalavimai, jie privalo suteikti vaikams 
teisę tam tikru mastu spręsti patiems, bet ne dėl paties veiksmo, o 
pavyzdžiui, dėl „kada“ ir „kaip“ tą veiksmą atlikti. 

Ponia Karsten galėtų savo sūnaus paklausti: „Ar norėtum vaka- 
re dantis valytis septintą ar pusę aštuonių?“ Nediskutuojama dėl 
reikalo esmės, bet berniukui suteikiama galimybė rinktis. Panašiai 
galima spręsti ir konfliktus dėl laiko gultis ar ruošti pamokas. 

Toks veikimo būdas gali nuskaidrinti konfliktinę situaciją, nes 
čia atsižvelgiama į visų dalyvių interesus, niekas neverčiamas ak- 
lai paklusti. Jei nuolatiniai sudėtingi konfliktai visada įsiliepsnoja 
tarp tų pačių asmenų, pavyzdžiui, tėvų ir vaikų, kyla grėsmė, jog 
netrukus prasidės kova dėl valdžios, dėl to, kas stipresnis. Todėl 

„alternatyvų iliuzija“ gali būti tas kriterijus, pagal kurį galima nu- 
statyti, ar konfliktas tarp tėvų ir vaikų kyla dėl ko nors konkre- 
taus, pavyzdžiui, dėl dantų valymo, ar tai apskritai tėvų ir vaikų 
santykių išbandymas. Jei vaikai nesutinka su „iliuzijų alternatyva“, 
tuomet nuolat dėl tam tikrų dalykų kylantis ginčas gali - bet ne- 
privalo! — reikšti kovos dėl valdžios tarp tėvų ir vaikų pradžią ar jos 
kulminaciją. Kaip rašiau savo knygoje „Vaikams reikia ribų“ (nuo 
95 p.), kova dėl valdžios turi prasidėti ir baigtis pagal aiškias tai- 
sykles ir ritualus. 

Daugelis vaikų jaučia, kaip jų tėvai pasijunta nejaukiai, kai pri- 
stato save kaip pavyzdį, kaip idealą, kaip dėl savo patirties ir Žinių 
kitų Žmonių pripažįstamą autoritetą. Tėvų ir vaikų, kaip lygiaver- 
čių partnerių, santykiai, kai išlaikoma pagarba vaikams, nepažei- 
džiama jų autonomija ir savigarbos jausmas, jokiu būdu nereiškia, 
kad jų patirtis ir Žinios taip pat lygiavertės. Tėvai tam tikra prasme 
pranašesni už vaikus. Remdamiesi savo įgyta patirtimi, tėvai gali 
įvertinti gresiančius pavojus ir numatyti ateitį. Toks biografinis fo- 
nas gali būti vaisingas ir konstruktyvus, bet kartu jis gali blokuoti 
ir trukdyti, jei dėl savo patirties tėvai nori pasirodyti visažiniai. 
Vaikai gali to tiesiog nesuprasti, jei tėvai, žinodami apie vaikams 
gresiančius pavojus, neišleidžia jų iš namų arba apskritai nenori 


paleisti. Dėl to sutrinka vaikų intelektinė ir emocinė raida. 

Ribos kinta 

Kai vaikai sako: „Jūs visada laimite!“, „Jūs visada teisūs!“, „Visada 
turiu daryti tai, ko norite jūs!“ ir t. t., tai ne vien bandymai belstis 


į tėvų sąžinę. "Tai gali būti ženklas, jog yra neišspręstų auklėjimo ir 
tarpusavio santykių problemų. 

Ribas, taisykles, ritualus tėvai nustato tada, kai jiems tai pasi- 
rodo reikalinga, pavyzdžiui, kada laikas gultis, ruošti namų dar- 
bus, tvarkyti kambarį, valytis dantis ir praustis. Mažesniems, trejų 
ketverių metų vaikams aišku ir naudinga, kai tėvai, atsižvelgdami į 
vaikus, keičia savo reikalavimus ir elgesio gaires, o vėliau, kai vai- 
kai bando peržengti ar ir peržengia nustatytas ribas, labai svarbu 
tas ribas keisti. Peržengdami ribas vaikai atkreipia į save tėvų dė- 
mesį ir savo elgesiu tarsi sako: „Žiūrėkit, aš jau didelis! Aš jau daug 
ką moku! Leiskite man daugiau!“ 

Dar kartą pabrėžiu: jaunesniojo amžiaus vaikams kartais sunku 
problemas ir konfliktines situacijas apibūdinti tinkamais žodžiais, 
suteikti jiems kalbinę išraišką. Tuomet vaikai vezkia! 

Tai kompetentingas problemos sprendimas. Tėvai turėtų to pa- 
simokyti iš savo vaikų: nereikia ilgai aiškinti, sakyti daug „gerų“ Žo- 
džių, reikia įtikinamai veikti. Vaikų veiksmai krinta į akis. Tokie jie 
ir turi būti, nes tik taip vaikai susilauks dėmesio ir vilsis, kad tėvai 
tinkamai išsiaiškins jų siunčiamus ženklus. 

Daugelis vaikų intuityviai jaučia: emocine prasme suaugusie- 
siems nėra lengva nustatyti ribas, o juo labiau griebtis bausmių. 
Kai kurie vaikai tuo sumaniai naudojasi. 

Kai vaikas pasako: „Visada privalau daryti tai, ko tu nori!“, tėvai 
suklūsta. Jie pradeda gintis, įrodinėja, kad yra priešingai, kiti — 
susimąsto, juos ima graužti sąžinė: „Ketinai elgtis kitaip, nei tai 
darė tavo tėvai, o dabar iš savo vaiko reikalauji lygiai to paties, ko 
pats negalėdavai pakęsti!“ Tuomet vaikų sąmoningai ar ir visiškai 
tikslingai paspęsti spąstai užsitrenkia: „Tiesą sakant, mano vaikas 
teisus!“ Arba: „Vaikai taip pat turi teisę spręsti! Ir pamažu atsi- 
sakoma susitarimų, suderintų taisyklių ir galimų pasekmių. Dau- 
geliui suaugusiųjų nemalonu, kai jie laikomi autoritetu ar stipria 


asmenybe. 

Vis dėlto vaikams reikia tvirto asmens, į kurį galėtų atsirem- 
ti, kuris juos nukreiptų tinkama linkme. Auklėjimas neatsiejamas 
nuo suaugusiųjų ir vaikų santykių. Kai suaugusieji nebeauklėja ir 
mano, kad vaikai jau susiorientuos patys, suyra tėvų ir vaikų tarpu- 
savio santykiai. Vaikai pasijunta palikti likimo valiai, ryšys nutrūks- 
ta. Vaikams to ryšio reikia, reikia emocinės paramos. Tik tuomet 
jie gali tobulėti, pajusti savo vertę ir suvokti tapatumą. 

Kita medalio pusė: augantys vaikai maištauja prieš tuos, ku- 
rie nori nukreipti juos tinkamu keliu ir išsaugoti tarpusavio ryšį. 
Vaikai priešinasi ir provokuoja tėvus. Kai partneriai lygiaverčiai, o 
tarpusavio santykių pagrindas tvirtas, tokios provokacijos yra dalis 
žaidimo, kurį tam tikrą laiką žaidžia ir tėvai ir kuriam vėliau jie 
primeta savo taisykles. 

„Manau, tu daug ką gali spręsti pats, bet dabar norėčiau, kad 
kai ką padarytum. Jei dėl to laikysi mane vienvaldžiu iškaršusiu 
seniu, aš per daug nesijaudinsiu!“ 

Kai vaikai tokiems teiginiams prieštarauja, tai rodo, jog jie 
turi savigarbos. Man daug maloniau, kai vaikai reaguoja būtent 
taip, o ne į kiekvieną tėvų nurodymą atsako klusniu ir prisitaikė- 
lišku „Gerai, mamyte!“, „Taip, tėveli!“. Vaikai privalo žinoti, jog 
lygiateisiškumas ir partnerystė neturi nieko bendra su lygiava. 
"Tėvai turi daugiau patyrimo ir žinių, kurių vaikai dar įgys. Tė- 
vai suteikia ryšį 1r saugumą. Vaikai jaučia tėvų pranašumą ir net 
skųsdamiesi ar kritikuodami reikalauja jo iš tėvų. Vaikai meta tė- 
vams iššūkį, nuo kurio ne vienas norėtų pabėgti, bet tai reikštų, 
jog jis bėga nuo savo vaiko. Auklėjimas neatskiriamas nuo tarpu- 
savio santykių, o tarpusavio santykių neįmanoma įsivaizduoti be 
trinties. 

Įprasti požiūriai neleidžia plačiau 
atmerkti akių 


Atkakliai laikytis vieno ar kito požiūrio - „Aš visada darau...“, 
„Man niekados neleidžiama...“ ir t. t. nėra vien vaikų privilegija. 
Ir suaugusieji dažnai turi tam tikrą požiūrį į kai kuriuos dalykus ir 
jo beveik negali konstruktyviai keisti. 

Kai konsultuoju tėvus, auklėtojas arba mokytojas, man ne taip 
svarbu sužinoti, dėl kokių priežasčių vaikai vienaip ar kitaip elgia- 
si. Aš remiuosi faktu: vaikai daro taip, kaip daro. Suaugusieji šiuos 
veiksmus vertina. Ir štai kas išryškėja: tėvus neramina ne veiksmo 
pobūdis, o nuomonė apie vaiko veiksmus. Konsultacijų užduotis — 
padėti tėvams ir auklėtojams tinkamai pažvelgti į dalyką, adekva- 
čiai suvokti tikrovę. 

Heikas, Martinas, Nikas, Paulius ir Ronaldas —visi maždaug še- 
šerių metų - buvo tikras vaikų darželio siaubas. 

Rytais jie laukdavo vienas kito prie darželio. Kai tik visi susi- 
rinkdavo, įžengdavo pro duris, anot auklėtojos, kaip kokio ves- 
terno herojai. Vos spėję įeiti į grupės kambarį, jie imdavo peštis, 
siautėti, rėkauti, „daryti cirkus“. Jie tai darė labai garsiai, nepapra- 
stai dinamiškai. Nuo to labai kentėjo suaugusiųjų nervai ir ausys. 
Atsargius auklėtojų bandymus juos šiek tiek pritildyti nustelbdavo 
pragariškas triukšmas. Į grasinimus, kad už tokį elgesį jie bus iš- 
mesti iš darželio, berniukai nekreipė dėmesio, nes puikiai žinojo, 
Jog abi „mielos“ auklėtojos niekados neįgyvendina to, ką kalba. 
Be to, Heikas ir Paulius jau turėjo savus metodus, kuriuos panau- 
dodavo tada, kai situacija iš tikrųjų pasidarydavo grėsminga. Jie 
žvelgdavo į auklėtoją savo didelėmis mėlynomis ar rudomis akimis 
ir glaustydavosi aplinkui kaip meilūs katinėliai. Auklėtoja kaip mat 


pamiršdavo savo ketinimus išmesti juos iš darželio, o berniukai im- 

davo dar garsiau šėlti. Jei tam „penketukui“, kaip juos vadino dar- 
želyje, pabosdavo dūkti tarpusavyje, į savo pernelyg judrius žaidi- 
mus jie įtraukdavo ir kitus vaikus. Mergaičių požiūris į penketuką 
buvo prieštaringas: viena vertus, jos skųsdavosi, kad jas puldinėja 
ir trukdo žaisti, antra vertus, joms buvo įdomu prisidėti prie ber- 
niukų žaidimų. 

Darželio vadovė Pamela Šneider apie situaciją darželyje sako: 
„Jie mane tiesiog siutina! Jie tikri siaubūnai!“ 

Aš klausiu: „Ir ką gi jūs darote, kad vaikai jus siutina?“ 

Jos akys susiaurėja, kaktoje atsiranda raukšlė, balse girdėti ne- 
kantrumo gaidelės: „Ak taip, tai aš dėl to kalta!“ 

„Jei jus siutina jų išdaigos, atsiųskite juos man. Gal man pavyks 
drauge su jais išspręsti šią problemą. O jei patys vaikai yra jūsų 
įniršio priežastis, aš jums negaliu padėti!“ 

Visiškai atmesdama mano idėją, vedėja stipriai papurto galvą: 
„Supraskite mane, jie siaubingi. Norite pamatyti, kokie jie yra?“ 

„Tai kaip gi tie jūsų pabaisos atrodo?“ - klausiu aš ir ponia Šnei- 
der šypsodamasi pradeda pasakoti apie savo pramuštgalvius. Jos 
akys taip spindi, tarsi kalbėtų apie mylimąjį. 

„Jūs mylite vaikus?“ 

„Taip. Bet jei tik jie nebūtų tokie baisūs!“ 

Moteris pakelia akis aukštyn, tarsi ten ieškotų pagalbos, o jos 
kolegė Sonja Ehlers sako: „Nebežinau, ką daryti. Jie elgiasi su mu- 
mis, kaip nori . 

Žiūriu į abi moteris: „Vaikai jums tikra dovana. Dovana, kuri 
jums yra iššūkis. 

Auklėtojos purto galvą: „Dovana? - ponios Šneider akys virsta 
siaurais plyšeliais. —- Galiu išsiversti be tokių dovanų! 

„Aš tuo netikiu. Manykite, jog penketukas yra dovana!“ 

„Manote, jog galiu iš tų vaikų kai ko išmokti, įgyti naujos p2- 


tirties?“ 

„Manau! 

Auklėtojoms darosi smalsu, jos atsipalaiduoja. 

„Kaip jūs namuose įpakuojate dovanas?“ - klausiu aš. 

Pamela Šneider mąsto, neskuba atsakyti. Pagaliau taria: „Svar- 
bu, kad būtų didelis kaspinas!“ 

„Kokios spalvos?“ 

„Tamsiai raudonas!“ Jos kolegė Sonja Ehlers šypsosi, nors jos 
balse vis dar justi noras prieštarauti: „Mano kaspinas mėlynas!“ 
Akimirką stoja tyla. „Bet dabar pagaliau pasakykite, kam visi tie 
niekai!“ 

„Turite penketuką padaryti savo dovana, perrišti juos kas- 
pinais.“ 

Abi auklėtojos pratrūksta juoku: „Kaip, iš tikrųjų?“ Jų juokas 
darosi skeptiškas. 

„Įsivaizduokite, - sakau joms, - jog rytoj penketukas vėl stovės 
prie darželio. Visiems į plaukus įrišta po kaspiną. Raudoną ar mė- 
lyną - koks jums labiau patinka. Tuomet pasakykite sau: tai mano 
dovanos.“ 

„Jei tik tai padėtų!“ — abi pasiruošusios fantazuoti ir pradėti 
nuo rytojaus ryto. Šios fantazijos turėtų pakeisti jų požiūrį. 

Kitą rytą Pamela Šneider ir Sonja Ehlers stovi darželio prie- 
angyje ir pro stiklines duris žiūri į lauką. Vėliau jos prisipažins, 
Jog joms iš tikrųjų buvo smagu išbandyti šį metodą. Sonja Ehlers 
prisimena: „Pažiūrėsime, kas dabar bus. Bet kuriuo atveju blogiau 
būti negali“. 

Penketukas susirinko. Paskutiniai atėjo Nikas ir Ronaldas. Sonja 
Ehlers nusišypsojo. 

„Ko šypsaisi?“ — sutrikusi paklausė Pamela Šneider. 

„Heiko plaukuose kaspinas... ir Pauliaus, - ji ranka prisidengė 
burną. Pasigirdo neįtikėtinas kikenimas. - Tik pagalvok, jų plau- 
kuose kaspinai... Jų plaukuose tikrai įrišti kaspinai...“ 

„Manųjų taip pat... tamsiai mėlyni... Jie net tinka prie Heiko 
plaukų. Dabar jis toks mielas.“ 

Abi prapliumpa juoku, juokiasi nevaržomai, atlėgsta įtampa, 
nuo širdies nusirita sunkus akmuo. 

Penketukas eina keliuku darželio link. Jie jau iš anksto džiau- 
giasi, kad ir vėl nuo pat ryto sukels darželyje triukšmą, o su savo 
„mMylimomis“ auklėtojomis išbandys naują seno žaidimo varian- 
tą. „Ateina mūsų dovanos, —- šypsosi Sonja Ehlers. - Turime jas 
sutikti.“ | 

„Tiesą sakant, jie labai mieli... su kaspinais plaukuose...“ Auk- 
lėtojos linksmai ir atsipalaidavusios eina pasitikti savo berniukų. 
Šie sutrinka. 

„Kas yra?“ - klausia Paulius. 

„Kodėl jūs tokios linksmos?“ Nikas atrodo susimąstęs. Heikas 
taip pat negali patikėti tuo, ką mato. Iki šiol jis buvo įpratęs matyti 
nervingus, streso išvargintus veidus. 

Visiems penkiems draugiškai paplojama per pečius, tai aiškiai 
rodo, kad jie priimami. Penketukas suglumęs. Jie žiūri vienas į 
kitą. Atrodo, kad jie pamiršo iki šiol tokius įprastus ritualus. Kai 
auklėtojos paskirstė užduotis, kad atsakomybė dar labiau susaisty- 
tų penketuką, vaikai noriai ėmėsi darbo. Ronaldas galvoja, kraipo 
galvą, nežino, ar jam verkti, ar juoktis. Jis tarsteli: „Šiandien kaž- 
kas ne taip . 

Rytas buvo toks, kokio auklėtojos iki šiol negalėjo net įsivaiz- 
duoti. Net ir tada, kai penketukas vėl ėmė kelti sumaištį, Pamela 
Šneider į tai žiūrėjo kitomis akimis: „Įsivaizdavau juos su kaspinais 
plaukuose. Tai man padėjo kurį laiką ištverti. 

Sonja Ehlers priduria: „Netrukus jie patys liovėsi“. 

Ši situacija iliustruoja, kaip neįprastu būdu galima nustatyti ribas, 
kitaip traktuoti situaciją, matyti ją kitomis akimis. "Tuomet galima 
veikti, auklėtojas nebesijaučia toks bejėgis: 

+ "Tėvų požiūris į vaikus dažnai būna ribotas ir neigiamas: „Iu 
tampai man nervus...“, „Tu nuolatos mane siutini...“ Priežas- 
tys, dėl kurių kyla problemų, perkeliamos kitiems asmenims ir 
kartu tampama nuo jų priklausomais. Pirmiausia susikuriamas 
vaikų ir jų veiksmų vaizdas, o tuomet į jį įspraudžiama tikro- 
vė. Iš tokios klišės, pavyzdžiui, „ramybės drumstėjas“, „išsišo- 
kėlis“, „agresyvusis“, vaikui sunku ištrūkti. Viskas, kas yra už 
susidaryto vaizdo, už to, kas jau tapo įprasta kasdienybė, tarsi 
ir nustoja prasmės. Tėvai skundžiasi vaikais, mokytojai - mo- 
kiniais, išsamiai pasakoja jų „nuodėmes“, kūrios, suprantama, 
tėra jų susikurti štampai. Jie vadina vaikus hiperaktyviais, ne- 
turinčiais fantazijos, nesugebančiais susikaupti, nemokančiais 
žaisti. 

Kai vaikas taip apibūdinamas, aš klausiu: „Kuo jums jūsų 
vaikas patinka?“ arba „O kokios mokinio gerosios savybės?“ Tuo- 
met besiskundžiantieji dažniausiai nustemba, ilgokai tyli, prašo 
leisti pagalvoti, nes negali greitai to pasakyti. Kai kurie suaugu- 
sieji jaučiasi kaip pagauti, kitiems net palengvėja, kai jie pagaliau 
išsiveržia iš įprasto, savo pačių susikurto paveikslo. 

Kai matymo laukas išsiplečia, visai kitoje šviesoje išryškėja 
vaiko asmenybė, pastebimos tos savybės, kurių anksčiau niekas 
nematė. 

* Kaip jau minėjau, daugelis suaugusiųjų ir tėvų vertina ne pa- 
čius veiksmus, o tai, kokias pasekmes jie gali sukelti. Anksčiau 
minėtoje situacijoje auklėtojos vaikiškus išdykavimus sieja su 
galima griaunamąja agresija. Vaikų veiksmai joms yra priešin- 
gybė to, ko jos norėtų savo darbe. 

Jos teisėtai nori harmoningo, abipuse pagarba paremto ben- 
dravimo. Kiekvienas šią harmoniją trikdantis veiksmas lai- 
komas neigiamu, atmetamas, blokuojamas, už jį baudžiama. 
Kiekvienas vaikas, kuris trukdo, įspraudžiamas į tam tikrą pa- 
čių susikurtą rėmą, iš kurio jam labai sunku ištrūkti. Teigiami, 
konstruktyvūs, socialiniai vaiko asmenybės bruožai lieka beveik 
nepastebėti. 

+ Kai norime keisti požiūrį į tikrovę, nereikia pradėti kaltinti kitų 
ir sakyti, kad problemų turi ne vaikas, o šalia vaiko esantys su- 
augusieji. Svarbiausia, kad pedagogai ieškotų naujų auklėjimo 
būdų. Galbūt tai padės kitomis akimis deramai viską įvertinti ir 
išspręsti sunkias konfliktines situacijas. 


Kai priimame praktinius sprendimus dėl čia ir dabar vykstančių 
veiksmų, svarbu suvokti, kad vaikai elgiasi taip, kaip elgiasi. Bū- 
tina suprasti tas žaidimo taisykles, kuriomis vadovaujasi vaikai. 
Galima daryti išvadą: jei aš negaliu griebtis ryžtingų priemonių ir 
pašalinti blogo vaikų elgesio priežasties, vadinasi, vargu ar galiu 
pasiekti, kad vaikai elgtųsi tinkamai. 

Vis dėlto jei patys būsime visos sistemos, pavyzdžiui, tėvų 
ir vaikų santykių, o kartu ir žaidimų dalimi, lengviau surasime 
sprendimo variantus. Tuomet nebūsime bejėgiai prieš savo ar vai- 
kų nuotaikas ir kaprizus, galėsime naudotis vienu ar net keliais 
visrakčiais. Jau vien kitaip pažvelgę į vaikus ir net gerai nesuvok- 
dami blogo jų elgesio priežasčių, galėsime daug ką keisti. Toks 
veikimo būdas nėra koks patentuotas receptas. "Tai tik viena iš ga- 
limybių rasti neįprastą kelią į vaikų širdis, naujai pažvelgti į mūsų 
santykius su vaikais. 

Istorija su penkiais berniukais iliustruoja: auklėtojos pedagogi- 


nėmis priemonėmis negalėjo nustatyti tinkamų ribų, kurias vaikai 

pripažintų, nes tos priemonės aiškiai prasilenkė su vaikų suvokia- 
ma tikrove. Reikėjo naujų žaidimo taisyklių. 

Ligšiolinės žaidimo taisyklės teikė malonumo tik vaikams. Jie 
puikiai žinojo, kaip be didelių pastangų išmušti auklėtojas iš pu- 
siausvyros. Kad jų veiksmai buvo „sėkmingi“, kiekvieną rytą aiš- 
kiai matėsi iš Pamelos Šneider ir Sonjos Ehlers gestų ir mimikos: 
vos išvydusios penketuką, auklėtojos įsitempdavo. Nuojauta neap- 
gaudavo. Vėliau auklėtojos pakeitė savo požiūrį ir kartu žaidimo 
taisykles. Kai berniukai pajuto, jog juos priima tokius, kokie jie 
yra, net ir su jų agresyvumu, senasis ritualas neteko savo prasmės. 
Auklėtojų juokas, kitaip nei iki šiol, pranešė vaikams, jog jų čia 
laukia, juos čia priima. 

„Ir ką visa ši istorija turi bendra su dovana? - paklausė Pamela 
Šneider, kai baigė pasakoti apie pasikeitusį penketuko elgesį. - To- 
kių dovanų man visai nereikia.“ 

„Aš taip nemanau, - juokdamasis atsakiau jai. - Šis penketukas 
buvo dovana, nes jūs sužinojote: aš pati galiu spręsti visas pro- 
blemas, tie sprendimai yra manyje. Jei noriu, galiu juos rasti, bet 
kartais jų nematau. Tuomet man reikia tamsiai raudonu kaspinu 


perrištos dovanėlės.“ 


6 skyrius 


Užuojauta! > 
Ne gailestis! J Ž 


Viena skaitytoja savo laiške rašė: „Aš nesuprantu, kuo skiriasi gai- 
lestis nuo užuojautos! Jei nejaučiu gailesčio, atrodau sau tokia šal- 
ta, negailestinga. Kodėl bendraujant su vaikais gailestis gali sukelti 
problemų? Kuo geresnė užuojauta?“ 

Konstantinui dar nebuvo penkerių, kai staiga mirė jo mama. Jis 
niekaip negalėjo susitaikyti su mirtimi, darželyje atsiskyrė nuo kitų 
vaikų, sėdėjo, anot auklėtojų, „toks vienišas ir liūdnas“. Vaikas sų 
niekuo nekalbėjo, nebendravo, bet rytais noriai ėjo į darželį. 

Darželinukai bandė jį savaip guosti. Jie prieidavo prie jo, kal- 
bindavo, siūlydavo žaisti, bet Konstantinas dažniausiai atsisaky- 
davo. 

Auklėtojų ir kitų tėvų galvose susiformavo tokia nuostata: „Varg- 
šas vaikas, jam teko daug iškentėti“. Bet juo labiau suaugusieji 
stengėsi, juo atkakliau vaikas tylėjo ir visų šalinosi. Mieliausios jo 
vietelės buvo lėlių kamputis arba minkštas čiužinys. 

Prabėgo daug savaičių, ir Konstantinas išlindo iš savo kiauto. Jis 
pradėjo bendrauti su vaikais ir auklėtojomis, bet ne taip, kaip jos 
tikėjosi. Tai jis skaudžiai įspirdavo, įgnybdavo ar įkąsdavo vaikams, 
tai paleisdavo seriją bjauriausių keiksmažodžių. 

Darželio personalas iš pradžių tokį jo elgesį stengėsi ignoruo- 
ti. Kai tokia reakcija nepadėjo, o vaikai pradėjo klausinėti, kodėl 
jam viskas leidžiama, auklėtojos pamėgino nustatyti ribas tokiomis 
frazėmis: „Mes visi tau tokie malonūs, o tu taip elgiesi!“, „Nerei- 
kia taip daryti! Kodėl taip elgiesi?“, „Taip niekas nedaro!“ Tokie 
žodžiai taip pat nepadėjo - pirmiausia dėl to, kad auklėtojų mi- 
mika, gestai ir balsas rodė dvejonę. „Berniukui tiek daug teko iš- 

gyventi, — sakė viena auklėtoja, — aš negalėjau ant jo šaukti ir būti 
nuosekli.“ 

Auklėtojos kolegė priduria: „Apie pasekmes aš niekados ne- 
galvojau. Kad jūs būtumėt matę tą liūdną vaiką, kai aš bent tyliai 
jį subardavau!“ 

Konstantinas darėsi vis agresyvesnis. 

Jis skriaudė vaikus, plėšė jų piešinius, griovė pastatytas pilis, 
spardė tėvams į blauzdikaulius, kai šie ateidavo pasiimti savo vaikų. 

Sunku net įsivaizduoti, kaip kantriai visi reagavo į Konstantino 
elgesį. Visi laikė jį auka ir dėl mamos mirties tyliai atleisdavo nusi- 
žengimus: „Ką padarysi. Taip jau būna! 

Konstantino bandymai išsikariauti sau tinkamą (!) dėmesį tęsė- 
si ištisus mėnesius, bet jie nedavė norimo rezultato. Tiesa, vaikai, 
auklėtojos ir tėvai vis nervingiau reagavo į jo elgesį, bet ir toliau 
laikė jį auka, kurios reikia gailėtis. Galiausiai pats Konstantinas pa- 
spaudė avarinį stabdį. Jam buvo ką tik suėję šešeri, kai per pietus 
netyčia jį užrakino darželyje. Čia išradingai manipuliuodamas dušu 
užtvindė patalpas, sienas ir stalus ištepliojo dažais, trijose vietose 
paliko savo išmatų krūveles, taigi pasižymėjo teritoriją. Trumpai 
tariant, vaikas darželyje sukėlė chaosą. Klausinėjamas jis dėl nieko 
nesigynė. Kai auklėtoja papriekaištavo: „Mes visi buvome tau tokie 
geri, darėme viską, ką galėjome. Kodėl taip elgiesi?“, Konstantinas 
iškišo liežuvį, stipriai numynė koją ir sviedė: „Kvaila karvė!“ 


Dar viena istorija. Tomui šešeri su puse. Jo vaikystė nepaprastai 
sunki: jei tik jis neklauso, tėvas jį muša, spardo, įmeta į šalto van- 
dens vonią. Į mokyklą jis eina suplyšusiais, purvinais drabužiais, jo 
galva nukirpta beveik plikai. Kai mokykloje vaikas gauna prastą 
pažymį, tėvai jam neduoda valgyti ir gerti. 

Kai apie tokią situaciją sužino klasės mokytoja, ji tuojau pat rea- 
guoja. Ji kalbasi su tėvais, tikisi, jog viską galima pakeisti. Viskas 

lieka kaip buvę. Tuomet mokytoja pagrasina tėvams, jog kreipsis į 
vaikų teisių apsaugos organizaciją. Kompetentingas organizacijos 
atstovas nieko nepeša, nes tėvai mokytojos ir Tomo pasakojimus 
vadina nesveika fantazija. Jie teigia, jog Tomas visada buvo mela- 
gis, o save apibūdina kaip griežtus, bet mylinčius tėvus: „Kartais 
mums tikrai niežti rankos, bet po to mes visada atsiprašome!“ Pa- 
reigūnas juos supranta. 

Į mokytojos įsikišimą Tomas reaguoja kitaip, nei ji tikėjosi: jis 
nieko nepasakoja apie savo namų bėdas, apskritai nenori kalbėti, 
atsitveria tylėjimo siena. Po mokytojos pokalbių su tėvais šie ėmė 
dar labiau engti vaiką. Jie grasino jam žiauriomis bausmėmis, jei 
jis ir toliau atvirai viską pasakos mokytojai. Nevilties apimta mo- 
kytoja klausė: „Ką gi man dabar daryti? Tomas tikras vargšelis. Jis 
neturi nieko, kas jam galėtų padėti“. 

Nedvejodamas atsakiau: „Daugiau nekalbėkite su tėvais. Visą 
savo dėmesį sutelkite į Tomą. Suteikite jam energijos. Nemanau, 
kad jis toks bejėgis. Jis gali padėti pats sau, jei jį to išmokysite!“ 

„Bet aš su juo praleidžiu tik tris valandas. Jis žus, jei jam ne- 
padėsiu.“ 

„Jūs žūsite, jei ir toliau taip aukositės. Gelbėdama Tomą, paskę- 
site pati. Parodykite Tomui, kaip reikia plaukti. Tomo mokytoja ir 
toliau atkakliai tvirtino, kad vaikas dar per mažas. 

„Tėvai jį laiko auka, jūs — taip pat. Jis jūsų nepaprastų pastangų 
auka. Vis dėlto Iomas gali pats formuoti savo pasaulį, šis vaikas 
gali veikti. Išmokykite jį verkti ir būkite jam emocinis ramstis.“ 

Mokytoja pradėjo mąstyti apie savo poziciją. Ji nebuvo visiškai 
įtikinta, bet pamatė, kad ligšiolinis kelias atėmė daug jėgų ir juo 
eidama prarado drąsą. Per kitas dienas ji daug bendravo su Tomu, 
aiškino situaciją ir pasižadėjo nieku gyvu nesikalbėti su jo tėvais. 
Mokytoja leido vaikui bet kuriuo metu prieiti prie jos, jei tik I0- 
mas norės ką nors pasakyti. 


„Ir tu tikrai nieko nesakysi mano tėvams?“ - nepatikliai paklau- 
sė berniukas. 

„Aš tau pažadu!“ 

"Tomui patiko mokytojos elgesys. Nors žeminanti situacija na- 
muose ir toliau liko nepakitusi, pasikeitė vaiko elgesys mokykloje. 
Jis užmezgė su mokytoja labai intensyvų kontaktą. Mokytoja davė 
jam net savo telefono numerį, bet berniukas juo nesinaudojo. 

Be to, Tomas susidraugavo dar su trimis klasės draugais, kurie 
gyveno netoli nuo jo namų. Ten jis praleisdavo didžiąją popietės 
dalį. Jis pradėjo mokytis. 

Tiesa, Tomas nebuvo labai geras mokinys, bet mokėsi geriau 
nei vidutiniškai, nors mokytoja matė, kad „jis dažnai tiesiog spok- 
sodavo priešais save ir jo mintys nuklysdavo kitur“. 

Šiuo laikotarpiu mokytoją draskė prieštaringi jausmai: „Man 
buvo sunku laikytis susitarimo. Negalėjau negalvoti apie vargšą 
vaiką, kuriam reikia mano pagalbos. Vis dėlto man pavyko, nes 
padėjo Tomas. Jam patiko mano elgesys, kad žiūriu į jį rimtai. Pa- 
mažu jis pats ėmė mokytis vaikščioti. Sunku net įsivaizduoti, kaip 
žingsnelis po žingsnelio jis darėsi savarankiškesnis. Jis man rodė, 
jog daug ką gali pats. Neįtikėtina, bet vaikas, matyt, atrado kažko- 
kį būdą susidoroti su skaudžia patirtimi. 

Manau, jog jis išmoko kitaip pažvelgti į save, nesąmoningai su- 
vokė, jog yra nepriklausomas ir gali pats sau padėti. Tai suteikė 
man jėgų. Tiesa, aš dar bandžiau kreiptis į valstybines instancijas, 
bet jau buvo aišku, kad iš ten nesulauksiu pagalbos. Gordijo mazgą 
perkirto pats Tomas“. 

Kai Tomas baigė trečią klasę - tada jam buvo dešimt metų, — 
vieną ketvirtadienį jis nepasirodė mokykloje. Po pietų suskambo 
mokytojos telefonas. Tai buvo Tomas. Jis pasakė, jog pasislėpė ir iš 


slėptuvės išeis tik tada, kai jam bus užtikrinta vieta vaikų namuose. 

„Namo aš daugiau neisiu. Aš neturiu tėvų. Man viskas gerai. Vis- 
kas bus gerai, - pasakė jis baigdamas pokalbį ir dar pridūrė - ne- 
sirūpink.“ Vėliau paaiškėjo, kad Tomas pasislėpė gerai įrengtoje 
miško trobelėje, o draugas jį aprūpindavo maistu. 

Mokytoja tuojau pat pranešė vaikų reikalų komisijai ir policijai. 
Apie tai ji pranešė ir Tomui, pasakė, jog ir jis gali ten kreiptis. Pra- 
sidėjo paieškos. Apie Tomo dingimą buvo skelbiama laikraščiuose 
ir per radiją, bet viskas veltui. Tomas pats paskambino į policiją. 
Policininkas pamėgino įtikinti Tomą išeiti iš savo slėptuvės. Jam 
nepavyko. Tuomet jis pažadėjo "Tomui padėti. Skubiai buvo rasta 
laikina vieta, bet reikėjo kelias savaites palaukti. Kai po kelių dienų 
"Tomas vėl paskambino į policiją, jam apie tai buvo pranešta ir pa- 
sakyta, jog iki to laiko jis privalo būti savo namuose. 

Po valandos jis išėjo iš trobelės, nuėjo į policiją ir iš ten buvo 
parvestas namo. Namuose jį sutiko nepaprastai šaltai, tėvai jam 
priekaištavo. Kai kitą dieną Tomas pasirodė mokykloje, jis atrodė 
tvirtas, neliečiamas, pasitikintis savimi ir išdidus. Viena mokinė 
pavadino jį „mažuoju didvyriu“. 

Po trijų savaičių jis gavo pažadėtą laikiną vietą vaikų namuose 
tolimame mieste. Paskutinę dieną į mokyklą berniukas atėjo su 
didele gėlių puokšte ir įteikė ją mokytojai. Puokštėje buvo mažas 
baltas aplamdytas popieriukas. Ant jo buvo nupieštos trys gėlytės 
ir parašytas žodis „Ačiū!“. 


Dvi skirtingos istorijos, kuriose suaugusiųjų elgesys skyrėsi. Kons- 
tantino visi gailėjosi, laikė jį nesavarankišku ir pažeidžiamu. Suau- 
gusieji norėjo už jį spręsti problemas, jie negalėjo matyti jo liūdno 
ir apimto nevilties. Perdėtu švelnumu ir meilumu auklėtojos norė- 
jo jį pralinksminti, „nukreipti jo mintis kitur“. Kai savo destruk- 
tyviais veiksmais Konstantinas - nesąmoningai — norėjo parodyti, 
kad jam toks suaugusiųjų elgesys nepatinka, kad jam reikia tik 

dėmesio, o ne gailestingumo, kai toliau laužydamas visas taisykles 
jis rėkte rėkė, jog jam reikia pagalbos, jis visą laiką jautėsi atstum- 
tas. Geranoriški suaugusieji stengėsi suprasti ir pakęsti bjaurų jo 
elgesį, užuot aiškiai nubrėžę ribas. 

Visai kitokia Tomo istorija. Čia taip pat žiaurus tėvų elgesys su 
vaiku verčia auklėtoją gailėtis ir užjausti vaiką, bet tokia jos pozi- 
cija Tomui nepadeda. Priešingai: jis išgyvena dėl to, kad mokytoja 
stengiasi užmegzti kontaktą su jo tėvais ir laiko tai prieš jį nukreip- 
ta koalicija. Jis užsidaro savyje, tampa bejėgis, nes jam atrodo, jog 
jį paliko ir tas vienintelis žmogus, kuriuo pasitikėjo. Kai pedago- 
gės požiūris į vaiką ir jos elgesys pasikeičia, tarp jų užsimezga šil- 
tas, tvirtais jausmais paremtas ryšys. Gailestį pakeitė supratimas ir 
užuojauta. Mokytojai jis subjektas, kuris pats gali valdyti situaciją, 
o ji vaiką supranta, padeda jaustis saugiam. Ji - tarsi tie turėklai, 
kurie jį saugo, bet eiti, bėgti ar stovėti privalo jis pats. 

Ir dar: mokytoja pasitiki Tomu, skatina planuoti savo ateitį, bet 
kartu nereikalauja iš jo per daug. Ji neskubina vaiko, leidžia jam 
pačiam iš lėto suvokti savo problemą, priima jį tokį, koks jis yra, 
ir negalvoja su baime apie tai, kas galėtų nutikti, kai ji nebebus jo 
mokytoja. 

„Iš pradžių man buvo sunku, - prisimena mokytoja, — nes aš vis 
galvojau, kas bus su juo po poros metų. Tai mane slėgė, slėgė ir 
berniuką. Aš jaučiausi bejėgė ir kartu dariau jį nesavarankišką.“ 

Kai mokytoja leido veikti pačiam "Tomui, jis įgijo pasitikėjimo 
savimi, ėmė reikštis jo sugebėjimai. Supratimas ir užuojauta — „Aš 
su tavimi!“. „Aš tave palaikysiu, bet eiti tu gali pats!“, „Jei tau rei- 
kia, imk mano ranką!“ - stiprino Tomą, ugdė kūrybingumą, fanta- 
ziją 1r gebėjimą veikti. 

Pagaila daro vaikus priklausomus nuo mūsų malonės. Jie dar 
labiau įsijaučia į aukos vaidmenį, darosi bejėgiai. Gailėdamiesi ne- 
gerbiame vaikų asmenybės. 

Po skaudaus motinos praradimo Konstantinas liūdėjo, pyko ir 
niršo. Jam reikėjo ne aklo gailesčio. Jis, kaip ir kiekvienas vaikas, 
nenorėjo jaustis atstumtas. Gailėdamiesi vaikų, tik dar labiau su- 
stipriname jų širdgėlą, jie tik garsiau šaukiasi pagalbos. Kol to ne- 
suvoksime, vaikams neliks nieko kita, kaip tik tol kovoti dėl dėme- 
sio, kol suaugusieji galiausiai atsitokės. 

Kad 1r kaip linkėtume vaikams gera, kasdieniame gyvenime 
jie neišvengs krizinių situacijų, konfliktų ir prieštaravimų. Jei jų 
neįmanoma išvengti, tai bent suteikime vaikams teisę būti ger- 
biamiem ir pripažintiem. Vaikams iš tikrųjų reikia pagalbos ir 
paramos, O į šias sąvokas įeina ir užuojauta. Krizinėse situacijose 
vaikams būtinas pasitikėjimas ir saugumas. Jie turi jausti, kad juos 
priima su visais rūpesčiais, liūdesiu ir skausmu. 

Jei vaikas tikras, kad turi į ką atsiremti, jis ištvers visus nusivyli- 
mus ir frustracijas. Gailestis vaiką silpnina ir visai nepadeda sava- 
rankiškai spręsti problemų. Gailestis menkina vaiką ir jo kūrybinį 
gebėjimą įveikti krizes. 

Visuomenės ir asmens vystymosi problemas spręsti padeda tik 
supratimas, protinga užuojauta, kuri teikia vaikui stiprybės. Tai 
pagalba, kuri moko veikti savarankiškai ir padėti pačiam sau. 

Kai įsigilinama į nukentėjusiojo jausmus, vaikas įgauna drąsos 
akis į akį stoti su savo problema, o ne nuo jos bėgti. Grįžta atsa- 
komybės jausmas. Pasakykime vaikui: „Tu gali tai įveikti! Aš tau 
padėsiu, jei tau reikia mano pagalbos!“ 


/ skyrius 


Pasekmė - tai ne bausmė! 


Ar pasekmės nėra bausmės? Ar formuluodami „jei - tai“ neprie- 
vartaujame vaiko? Vaikas neturi jokių galimybių spręsti dėl pasek- 
mių. Visada sprendžia suaugusieji!“ 

Michaela Geiger visą popietę žaidė su savo penkiamečiu Ro- 
bertu, labai intensyviai juo rūpinosi. Viešpatavo harmonija. Jie su- 
sitarė pažaisti dar penkias minutes. Robertas su tuo sutiko. Kai 
Michaela Geiger norėjo baigti žaidimą, Robertas ėmė maldauti 
dar pažaisti. Jis pasidarė liūdnas, irzlus, vis reikalavo tęsti. Iškilo 
grėsmė iki šiol viešpatavusiai harmonijai. Kai Robertas jau kelintą 
kartą vertė motiną žaisti sakydamas: „Tu manęs nemyli“, Michaela 
pratrūko. 

„Ką tu pasakei?“ — virpančiu balsu suriko ji. Robertas iškišo lie- 
žuvį, sumurmėjo keletą žodžių, kurių Michaela gerai neišgirdo, ir 
žiūrėdamas į motiną pasakė: „Iu niekados su manim nežaidi! Tu 
manęs nemyli!“ 

Michaela pašoko ir pakėlė nuo kėdės sūnų: „Gerai, tuomet susi- 
rask sau kitą mamą! Nenoriu daugiau čia tavęs matyti! Nešdinkis! 
Lauk! Išsikraustyk iš čia!“ Visai praradusi savitvardą, motina nu- 
vilko vaiką į jo kambarį. 

„Greičiau, kraukis savo daiktus!“ Pamačiusi kampe mažą Ro-. 
berto kuprinę, Michaela čiupo ją. Visą tą laiką vaikas stovėjo kaip 
suakmenėjęs ir nepratarė nė žodžio. Jis sustingo iš baimės, jį pri- 
bloškė motinos elgesys, kuri tuo tarpu ištraukė komodos stalčius ir 
per daug nesirinkdama ėmė iš ten traukti nertinius, kelnes, koji- 
nes, marškinėlius ir grūdo juos į kuprinę. 

„Mama!“ — Roberto balsas skambėjo bailiai. 

„Užsičiaupk!“ — kaip rimbo kirtis suskambėjo žodis. Vaikas tylėjo. 

„Taip, dabar eime! — motina čiupo Robertą už rankos. - Nuve- 
siu tave į autobusų stotelę ir važiuosi į vaikų namus!“ 

„Ne! Ne! Ne!“ Vaikas nustėro, atsisėdo, paskui atsigulė ant grin- 
dų. Abiem rankomis tvirtai įsikibo į lovą. Motina jį tempė ir rėkė: 
„Ar tu eisi pagaliau. Aš tave išmesiu lauk!“ 

„Aš tik noriu, kad mane mylėtum! Nenoriu į vaikų namus! No- 
riu, kad visada mane mylėtum! 

Ne į vaikų namus! Mamyte, prašau, ne į vaikų namus!“ Rober- 
tas maldavo, bet motina jo neklausė. Kuo tvirčiau jis laikėsi įsi- 
kibęs į lovą, tuo stipriau motina jį traukė, kol galiausiai jis suriko 
iš skausmo. Kairioji jo ranka nukaro. Vėliau išaiškėjo, jog ji buvo 
išnarinta. 

„Tuomet aš atsipeikėjau. Kai pamačiau taip gulintį Robertą, 
mane visai apleido jėgos ir aš tik verkiau.“ 

Savaime suprantama, jog tai labai drastiška situacija, bet ji aiš- 
kiai atskleidžia bausmės principą: 

1. Daugelis suaugusiųjų ilgai delsia nustatyti ribas, nors ir jaučia, 
jog aiškumas ir tvirtumas yra tiesiog būtini, kad būtų išaiškinta 
susidariusi situacija. 

2. „Geri“ žodžiai nenustato ribų, reikia vaiką ir jo galimybes ati- 
tinkančio veiksmo. Jei veiksmo nėra, vaikas, tęsdamas savo iš- 
dykavimus, privers veikti. Jei nereaguojama laiku, tuomet pa- 
kantumas, nuolaidumas ir ilgas toleravimas staiga gali virsti 
baudžiamąja akcija, kuri fiziškai ir psichiškai žaloja vaiką. 

3. Bausmės nepakeičia destruktyvaus vaiko elgesio. Jos gali tik 
trumpam pakeisti situaciją — „Jei nesiliausi, aš supyksiu!“ — arba 
parodyti pasekmes: „Jei dabar nepradėsi ruošti pamokų, nega- 
lėsi žiūrėti televizoriaus!“ "Tai tik trumpalaikė sškmė. Bausmės 
nepadeda vaikui ateityje atsisakyti destruktyvaus elgesio, sava- 
rankiškai jį vertinti. 

Bausmės, kurias vaikas suvokia kaip pažeminimą, sukelia norą 
keršyti tėvams arba verčia prisitaikyti ir tokiu būdu apsisaugoti 
nuo impulsyvių tėvų baudžiamųjų veiksmų. 

Knygoje „Vaikams reikia ribų“ nagrinėjau daugybę situacijų, 
kai vaikai dykinėja, nenori tvarkytis, nenori laiku gulti ar blogai 
elgiasi prie stalo (nuo 133 p.), ir pabrėžiau pasekmių būtinybę, kai 
peržengiamos nustatytos ribos. 


Niną Karl, dešimtmetės Nikolės motiną, erzino netvarka dukters 
kambaryje. Jai pavyko su dukra susitarti, kad netvarka neplistų 
visame bute. 

Motina pasiuvo „stebuklingą maišą“ ir pasakė dukrai: „Visi bute 
ne vietoje palikti daiktai pateks į šį maišą, kurį bus galima atrišti 
tik po savaitės. Tuomet galėsi atsiimti savo daiktus. Anksčiau jų 
negausi. Man ne tas pats, kaip atrodo tavo kambarys, bet aš į jį 
neisiu . Nikolė sutiko. Kitą dieną viskas buvo savo vietoje, bet dar 
po dienos motina rado nerūpestingai numestus mėgstamiausius 
Nikolės džinsus ir megztinį. Drabužiai pateko į maišą. Trečiąjį rytą 
Nikolė beviltiškai ieškojo savo drabužių. 

Nina paaiškino dukrai situaciją, Nikolė užsiožiavo, nenorėjo 
eiti į mokyklą, bet motina išliko nuosekli. Kai Nikolė pajuto, jog 
mama nenusileis, jos elgesys pasikeitė. 

"Taip pat buvo susitarta, kad savo kambaryje mergaitė gali tvar- 
kytis kaip tinkama. Tai reiškė - anot mamos, - jog ten ir toliau 
vyraus chaosas. Nikolei patiko jos anarchija, jai taip buvo jauku. 
Motina kurį laiką tai toleravo, bet vėliau neištvėrė: „Man pasirodė, 
jog ten per daug marga. Visur mėtėsi dukters daiktai ir drabužiai. 
Viskas greitai susiglamžydavo ir susipurvindavo. Aš nuolat skal- 
biau ir lyginau“. Tuomet ji pasisodino Nikolę šalia ir pasakė: „Ni- 


kole, norėčiau, kad savo kambaryje tvarkingai laikytum drabužius. 


62 


Aš tau ne skalbėja. Tavo kambaryje ant grindų numesti drabužiai 
greitai išsipurvina, susiglamžo ir paskui tu nebenori jų rengtis. Aš 
jų neskalbsiu ir nelyginsiu!“ 

Nikolė ryžtingai prieštaravo mamai, sakė, jog taip nėra, bet ga- 
liausiai sutiko. 

Dvi savaites mergaitė tinkamai prižiūrėjo savo palaidines, kel- 
nes ir megztinius, bet vėliau ir vėl apsileido. Suglamžytus ir susi- 
tepusius drabužius Nikolė sukrovė į skalbinių krepšį, kad mama 
juos išskalbtų. Nina Karl priminė dukrai apie susitarimą ir atrinko 
jos apdarus. 

Vieną rytą Nikolė atėjo pas mamą ir pareiškė, kad visai nebeturi 
kuo rengtis. 

„Renkis tai, ką turi!“ — mama buvo nepalenkiama. 

Per kitas keturiolika dienų Nikolė ėjo į mokyklą vis tais pačiais 
drabužiais. Nina Karl nusišypso: „Tai buvo sunkiausia. Ką kiti ga- 
lėjo pagalvoti? Kad esu beširdė motina? Gal nuo mano dukros net 
sklido nekoks kvapas?“ 

Be to, Nikolė tyčia demonstravo mamai savo aprangą, stengėsi 
ją išprovokuoti. „Ji manė, kad aš neištversiu. Bet aš išlikau tvirta. 
Intuityviai jaučiau, jog privalau tai ištverti, ir man pavyko.“ 

Po keturiolikos dienų Nikolė išsitraukė savo drabužius iš skalbi- 
nių krepšio ir juos išsiskalbė. 

„Ar gali man padėti lyginti? - mergaitė prašomai žiūrėjo į 
mamą. - Aš dar neįgudusi.“ 

„Suprantama, aš tau padėsiu!“ 

Nina Karl pasakoja toliau: „Mes kartu lyginome ir dirbdamos 
dar kartą aptarėme situaciją“. 

„Mama, tu tapai daug griežtesnė. To aš iš tavęs nesitikėjau.“ 
Ši situacija rodo skirtumą tarp bausmės ir pasekmės: bausmė 
skatina prisitaikyti ir prisigerinti, 

verčia elgtis kitaip, kai šalia yra bausmę skyręs asmuo, 

sukelia kaltės jausmą. Vaikas mano, jog jis blogas, o tėvams at- 
rodo, kad jie nemoka auklėti, 

skatina tėvus pateisinti savo agresiją: „Jei mano vaikas būtų ge- 
ras, aš taip pat galėčiau būti geras!“ 

neretai sukelia vaikams norą keršyti, siekti atpildo. 


Pasekmė labai glaudžiai siejasi su vaiko elgesiu. Natūrali pasekmė 


skatina vaiką sąmoningai suvokti situaciją. 

Galimos pasekmės turi būti išaiškintos vaikui dar pr:e$ jam per- 
žengiant ribas. Vaikas gali rinktis. Jei jis pripažins ribas, laikysis 
susitarimo, pasekmių nebus. Jei jis susitarimo nepaisys ir per- 
žengs ribas, tuomet jis žinos, jog pasekmių neišvengs. 

Galimos pasekmės argumentuojamos sąlyga „jei - tai“. Kalbinė- 
Je formuluotėje neturi būti panašumo su bausmės grėsme. 
Formuluotėje „jei - tai“ slypi ir kita prasmė. Čia siekiama, kad 
vaikas pats norėtų pašalinti nesklandumus ir visai nekalbama 
apie kaltę ir nuodėmes. Viskas remiasi suaugusiųjų ir vaikų 
draugiškais, lygiateisiais santykiais, laisvė ir lygiateisiškumas 
nepainiojami su nevaržoma savivale ir neteisingai suprantama 
lygybe. 

Pasekmės grindžiamos abipuse pagarba, kai sprendimai pri- 
imami sąmoningai. Į vaiką žvelgiama be neigiamos nuostatos. 
Vadovaujamasi samprata, kad vaikai trukdo tik tada, kai jų 
konstruktyvūs veiksmai ir elgesys nesulaukia dėmesio. 

Galimos pasekmės formuluojamos ramiu tonu, nes jos aptaria- 
mos iš anksto. 


Štai taip su vaiku aptariamos pasekmės: 


l. 


Vaikui paaiškinama problema ir reikalo esmė. Jokiu būdu nega- 
lima pradėti kaltinti vaiko, pavyzdžiui, sakyti: „Tu esi negeras!" 
"Taip pat reikia vengti nereikalingų apibendrinimų: „Tu nieka- 
dos nepadarai...“ Pirmiausia reikia pradėti nuo savęs. 

2. Labai svarbu, kad vaikas situaciją suvoktų iš „savo varpinės“. Jei 
vaikas supranta situaciją, tai dar nereiškia, kad jis jai pritaria. 
Negalima nusileisti, nors vaikas pasižada daugiau taip nedary- 
ti, kaltina kitus arba pradeda įžeidinėti ir daryti spaudimą. 

3. Pasekmes būtina aiškiai pabrėžti. Suaugusieji turi įsitikinti, jog 
vaikas jas tikrai suvokia. Svarbus principas: tėvai privalo laikytis 
to, kas buvo su vaiku susitarta, todėl jie turi iš anksto numany- 
ti, ar būsimas galimas pasekmes vaikas galės ištverti fiziškai ir 
psichologiškai. Jei jas pritaikyti pasirodytų per daug sunku, rei- 
kėtų paieškoti švelnesnių pasekmių, kurios nebūtų per sunkios 
17 vaikams, ir tėvams. 


Apie pasekmių įvairovę pasakoja toliau pateikiama situacija. 


Gerlindė Tauber viena augina septynerių metų Marijų ir kartais su 
juo apsilanko kinų restorane. 

Per paskutinį vizitą jai teko patirti didelį stresą. Moteris pasako- 
ja situaciją. Kai tik jie įėjo į restoraną ir atsisėdo prie stalo, Mari- 
jus greitai apsižvalgė aplinkui ir patenkintas nusišypsojo. Aplinkui 
buvo „Žiūrovų“. 

Kol Gerlindė Iauber skaitė valgiaraštį, Marijus nusprendė, jog 
valgys daržovių ir mėsos vyniotinį, iš karto pasiemė lazdeles ir pra- 
dėjo jomis žaisti. 

„Tu tik pažiūrėk, kaip imperatorius“, - pasakė motina ir toliau 
neatitraukė akių nuo valgiaraščio. Nesulaukęs dėmesio, Marijus 
pradėjo lazdeles kaišioti į pamerktas gėles. 

„Marijau!“ — Gerlindės Tauber balsas skambėjo ryžtingai, bet 
vaikas nesiliovė, pakišo lazdeles po vaza ir ji apvirto. 

„Marijau, laukis!“ Vaikas iš lėto atitraukė lazdeles nuo vazos ir 
emė jomis baksnoti motiną. 

Kol kelneris priėmė užsakymą, trumpam įsiviešpatavo ramybė, 
bet tuojau po to Marijus ir vėl tęsė žaidimą su lazdelėmis. Nuolat 

skambantis „Marijau!“ nepadėjo. Kai motinos kantrybė išseko, ji 
atėmė iš sūnaus „žaislą“. 

„Ai, man skauda!“ - ėmė rėkti berniukas. Jo balsas buvo verks- 
mingas, jis graudžiai žvelgė į motiną, papūtė lūpas, parėmė ranko- 
mis galvą - tikras vargšelis. 

„Kiek kartų galiu tau sakyti, kad gražiai elgtumeisi restorane. 
Namie prie stalo taip pat reikia gerai elgtis!“ Marijus išsunkia porą 
ašarų. Mama nori jį pralinksminti, bet šiandien gera diena tik jam, 
ne motinai. Berniukas pasiima kitas lazdeles, vėl ima žaisti, bet 
motina, dėl šventos ramybės, jo nebara. Kiti lankytojai jau Žiūri į 
juos. Kai atnešami gėrimai, Marijus ima lazdele stiklinėje kelti ban- 
gas. Stiklinė virsta, bet motina paskutinę akimirką ją pagauna. 

„Marijau!“ Šį kartą Gerlindės Tauber balsas tikrai griežtas. Vai- 
kas akirnirkai aprimsta, bet tuojau ir vėl tęsia savo žaidimą. 

„Liaukis pagaliau!“, „Nedaryk taip!“, „Nejaugi nemoki gražiai 
elgtis?“, „Kiek kartų turiu tau sakyti?“ Marijus į motinos žodžius 
nekreipia dėmesio. 

„Ar tu nori, kad aš rimtai supykčiau?“ — grėsmingai klausia 
mama, bet Marijus elgiasi taip, tarsi norėtų pasakyti „taip!“ 

„O gal eime už durų?“ Marijaus akyse vėl sublyksi „taip!“, o visa 
jo laikysena aiškiai byloja: „Tuojau aš savo pasieksiu!“ 

Ribų jis dar nepriėjo. Pirma atneša jo užsakytą patiekalą. Mari- 
jus toliau žaidžia su lazdelėmis, tarsi netyčia apverčia stiklinę, jos 
turinys išsilieja į berniuko lėkštę su ką tik atneštu maistu. Marijus 
susigūžia. 

„Ar aš tau nesakiau! - piktai sušnypščia Gerlindė Tauber. - Da- 
bar būk malonus ir viską suvalgyk!“ Marijus sėdi patempęs lūpą, 
skausmingai žiūri į lėkštę ir neliečia permirkusio vyniotinio. At- 
eina padavėjas ir atneša Marijui kitą vyniotinį, jis nori, kad viskas 
būtų gerai, bet motina pyksta: „Nereikėjo to daryti. Kas elgiasi 
kaip kiaulė, tas turi ir valgyti kaip kiaulė . 

Marijui tai nepatinka. Toks sakinys tik pakursto dar bjauriau 
elgtis. Žaibuojančiomis akimis berniukas pažvelgia į motiną, abiem 
rankom čiumpa vyniotinį ir meta jį motinai į lėkštę. Stiklinė su 
alumi apvirsta tiesiai ant Gerlindės "Tauber sijono. Ji instinktyviai 
pašoka, pakelia sūnų nuo kėdės ir tris kartus sušeria per užpakalį. 
Marijus rėkia. Motina jį vėl pasodina ant kėdės tardama: „Jei tu 
tuojau pat nenusiraminsi...“ Berniukas tyli, nieko nevalgo. Motina 
vargais negalais sudoroja savo patiekalą. 

„Panašių nutikimų būna gana dažnai“, - per tėvų seminarą pa- 
sakoja Gerlindė Tauber. Čia sėdi ir Marijus, todėl drauge ieškome 
sprendimo: restorane Marijus gali kelias minutes pažaisti su lazde- 
lėmis, o paskui iki pietų pabaigos to nebedarys. Sutariame, kad jie 
pasiims kokią knygą, kurią galės kartu pavartyti. Marijus dar prisi- 
mena, kad restorane yra žaidimas, kurį jis galėtų iki pietų žaisti. 
„O jei vis dėlto nepavyks?“ — abejoja motina. Marijus nusišypso ir 
taria: „Pavyks! - paskui trumpai pamąsto ir priduria. — Jei aš vis 
dėlto žaisiu ir tave nervinsiu, paskambinsi Rematai, kad mane pa- 
imtų. Tuomet aki be pietų“. 

Abu netrukus tvirtai susitaria: jei Marijus elgsis piktavališkai, 
motina tikrai skambins savo draugei Renatai ir paprašys paimti 
Marijų iš restorano. Jis bus pas Renatą tol, kol motina papietaus. 
Tokios pasekmės Marijui gana skaudžios, nes pietūs su mama res- 
torane jam labai svarbūs. 

Susitarimas veiksmingas, pietūs praeina ramiai, bet vieną dieną 
Marijus ir vėl pradeda ožiuotis. 

„Aš du kartus nustačiau jam aiškias ribas, priminiau susitarimą, 
bet sūnus žaidė toliau. Tuomet aš atsistojau ir paskambinau Rena- 
tai“, - pasakoja motina. Draugė atėjo greitai. Kai ji įžengė į resto- 
raną, Marijus išsigando ir liovėsi išdykauti. Gerlindė Tauber tvirtai 
tarė: „Marijau, prašom eiti!“ Taip ryžtingai nusiteikusios motinos 
Marijus dar nebuvo matęs. 

Ji dar kartą primygtinai paragino. Marijus atsistojo, sų- 
smuko ant grindų, pradėjo verkti ir dejuoti, žadėjo būti geras. 
Gerlindė Iauber atsiklaupė prie sūnaus, paglostė jį ir pasakė: 
„Marijau, aš noriu, kad tu išeitum. Tu juk žinai, kaip buvome 
susitarę . Marijus nuščiuvo, paėmė Renatos ranką ir tylomis iš- 
ėjo iš restorano. 

„Kaip jūs jautėtės šioje situacijoje?“ 

„Iš pradžių gerai, bet paskui - bjauriai!“ 

„Kodėl bjauriai?“ 

„Dėl kitų lankytojų reakcijos. Jie virto tikrais kinų drakonais. 
Atrodė, jog jie ketina mane suėsti. Laimė, per tėvų seminarą tokią 
situaciją buvome aptarę!“ 

„Ir ką gi jūs darėte?“ 

„Padariau taip, kaip buvote pataręs: išgėriau stiprios ryžių deg- 
tinės... už save ir savo pasekmes!“ 

„O kaip Marijus?“ 

„Marijus laukė manęs pas draugę. Kai įėjau į butą, jis su ma- 
nimi nepasisveikino, tik žiūrėjo iš tolo. Važiuodamas su drauge iš 


restorano, jis sakė: „Iš mamos to nesitikėjau!“ ir vis kraipė galvą.“ 
ą 


Kartais susidaro nenumatytos aplinkybės, kurios verčia keisti veiks- 
mus. Ne visada pedagoginis mąstymas duoda reikiamų rezultatų. 

Izolda Rupert nuolat patirdavo stresą, nes jos trys sūnūs, pen- 
kerių metų Martynas, aštuonerių metų Mikas ir dešimties metų 
Frederikas, labai nemėgo tvarkytis. Motina tiesiog nespėdavo ran- 
kelioti po visą butą išmėtytų drabužių. 

„Iš pradžių aš viską rinkau, bet kuo dažniau man teko tai da- 
ryti, tuo labiau pykau. Atrodė, jog aš tik visą laiką tvarkau, kabi- 
nu į spintas ir nieko daugiau neveikiu. Galiausiai mano kantrybė 


trūko!“ 

Per šeimoms skirtą seminarą buvo susitarta pradėti tvarkytis. Jei 
vaikai nesilaikys susitarimo, patariau motinai panaudoti „stebuk- 
lingą maišą“: „Visi daiktai, kurie bute gulės ne savo vietoje, pateks į 
maišą, šis bus atrištas tik po kelių dienų“. Izolda Rupert sutiko. Vai- 
kai iš pradžių reagavo skeptiškai, vėliau pritarė, bet pareikalavo, kad 
„stebuklingas maišas“ būtų atrištas po keturių dienų. „Antraip, - pa- 
sakė Frederikas, — aš nebematysiu savo mėgstamų džinsų . 

„O aš savųjų“, - pridūrė Mikas. 

„Tei viską dėsite į vietas, savo daiktais galėsite naudotis kada 
panorėsite“, — nusijuokė motina. 

„Bet, mama, tai labai sunku, - pasakė Martinas, — kai reikia gal- 
voti apie tokią daugybę dalykų.“ Izolda Rupert nenusileido. Vaikai 
irgi sutiko. Kaip vėliau man sakė Mikas, jie tikėjosi, jog viskas pa- 
sikeis, nes „mamos širdis greitai suminkštėja“. 

Po kelių mėnesių kitame seminare vėl sutikau Izoldą Rupert. Ji 
linksmai priėjo prie manęs. 

„Viešpatauja tvarka!“ — sušuko ji man. Aš prisiminiau mūsų po- 
kalbius. 

„Na, tai kaip ten tas maišas? - paklausiau mintyse plodamas 
sau per petį, nes buvau tikras, jog šis metodas veiksmingas. 

Ji nusišypsojo. 

„Iš pradžių padėjo, bet vėliau grįžo seni įpročiai. Aš neištvėriau 
ir vėl ėmiau tvarkyti vaikų daiktus. Atsitiko taip, kaip sakė vaikai. 
Netvarka darėsi nepakenčiama. Vaikai nugalėjo ir dabar triumfa- 
vo!“ Aš klausiamai žiūrėjau į moterį. 

„Bet triumfas tęsėsi neilgai. Šeimoje apsigyveno dar vienas na- 
rys - jaunas šuo. Jis viską graužė, žaidė su jo kelyje pasitaikančiais 
daiktais. Po to jie netiko naudoti. 

Kai Frederikas rado suplėšytas dvejas savo mėgstamas kelnes, 
Mikas - apkramtytus batus, jie baisiai supyko, tiesiog įsiuto... Nuo 
tos akimirkos aš turiu tris namų tvarkytojus. Viskas dedama į savo 

vietas.“ Moteris šypsosi ir tęsia: „Gerai buvo ir „stebuklingas mai- 
šas“, man jis patiko. Vis dėlto, jei jis nepadeda, patariu tėveliams 
įsigyti jauną šunį, kuriam patiktų kramtyti madingus firminius 
drabužius!“ 


8 skyrius 


Skirtingi auklėjimo stiliai 

„Mano ir vyro nuomonės dėl auklėjimo skiriasi. Jis yra nuo- 
laidesnis 17 ramiau reaguoja. Ar tai kenkia vaikams?“ Tėvai 
dažnai kelia panašius klausimus. Savo artimoje ar tolimesnė- 
je aplinkoje vaikai susiduria su skirtingais auklėjimo stiliais. 
"Tėvai laikosi skirtingų nuomonių, dar kitaip galvoja seneliai. 
Vaikams tenka patirti, jog vaikų darželyje, mokykloje ar sporto 
draugijoje nepriimtina tai, ką kartais galima daryti namuose. 
Dėl to patiriamą frustraciją vaikams ne visada pavyksta sėk- 
mingai įveikti. 

Vaikai nuolat susiduria su visiškai skirtingais auklėjimo stiliais 
ir tai jiems tampa kasdienybe. Kasdien jie suvokia, kad santykiai 
tarp jų ir juos auklėjančių žmonių yra skirtingi: bendravimas ir 
ryšys su tėvais yra kitoks, nei bendravimas su auklėtoja ar mokyto- 
ja, santykiai su seneliais skiriasi nuo santykių su kitais pažįstamais 
žmonėmis. Skirtingus auklėjimo stilius vaikas suvokia kaip mode- 
lius, išmoksta juos lyginti, nustato, kuris modelis yra tinkamesnis. 
Susidurdami su skirtingais auklėjimo stiliais vaikai mokosi gyventi, 
suvokti save, pasitikėti savo jėgomis, kad vėliau galėtų įsitvirtinti 
ir susidoroti su įvairiomis gyvenimo situacijomis. Vis dėlto kad ir 
kokie skirtingi būtų auklėjimo stiliai, jie neturi prasilenkti su pa- 
grindiniais principais: 

1. Vaikai privalo žinoti, į ką jie gali remtis patekę į keblias situaci- 
jas. Jei šiuo klausimu nėra vienybės, vaikai dalyvius supriešina. 
2. Vaikai privalo aiškiai suvokti atsakomybę, antraip nesugebės 


orientuotis. 

3. Suaugusieji neturi savo skirtingų nuostatų naudoti tam, kad įsi- 
teiktų vaikui - „Aš leisiu tau daugiau...“ —- arba žeminti kitus 
vaiko akyse - „Aš su tavimi elgiuosi gražiau negu...“ 

4, Skirtingi auklėjimo stiliai turi remtis privalomais, visiems da- 
lyviams galiojančiais esminiais principais: jei tėvas duoda vai- 
kams visišką laisvę, o motina griežta ir nuosekli, vaikai gali tė- 
vus sukiršinti vieną su kitu. 

Kai kuriuos minėtus principus gerai atskleidžia kasdienio gyve- 


nimo situacijos. 

Išaiškinkime atsakomybę 


Vaizdelis sode. Šešerių metų Konradas ir penkerių metų Manuelis 
padeda tėtei statyti medinį namą iš gatavų elementų. Tėtė, Hors- 
tas Eberhardas, galingais smūgiais kala į lentas vinis, Konradas 
su Manueliu jam padeda - mažais plaktukais taip pat kala vinis. 
Vaikai dirba labai susikaupę, atsargiai ir sąžiningai. Prieš tai tėtė 
jiems paaiškino: 

„Plaktuką laikykite taip... vinis — taip... kalkite ne per daug stip- 
riai... Manau, jūs sugebėsite.“ 

Vaikai su užsidegimu imasi darbo. Tiesa, kartais iš rankos iš- 
krinta plaktukas, kartais — vinis, bet tėtė drąsina vaikus dirbti to- 
liau. Jie atkakliai pluša... kol į sodą ateina mama, Mareikė Eber- 
hard. Pamačiusi vaikų rankose plaktukus, ji ima šaukti: „Kas gi čia 
vyksta? Ar iš proto išsikraustėte!“ 

Ji mato, kaip Manuelis stipriai užsimoja virš vinies. 

„Manueli, atsargiai! Manuelis tvoja ir pataiko... ne į vinį, O į 
savo nykštį. 


„Ai ai!“ — surinka vaikas iš skausmo. 

„Matai, Manueli, ar aš nesakiau.“ Mama išplėšia iš vaiko rankos 
plaktuką, prabėgomis žvilgteli į nykštį ir paglosto plaukus: „Štai 
tau ir rezultatas... Aš tau vėliau patepsiu“. 

Manuelis linkteli. Jo akyse pasirodo ašaros. Motina žiūri į Ma- 
nuelį. 

„Kur tėtė?“ — piktai klausia ji. Konradas mosteli ranka medinės 
sienos link. Moteris skubiai eina prie vyro. 

„Ar tau galvoje negerai? — barasi ji. - Nejaugi nė poros minučių 
negalima palikti tavęs vieno su vaikais?“ Vyras tyli. 

„Tu visai nesuvoki atsakomybės!“ 

Kol mama dėsto auklėjimo principus, prieina Manuelis su Kon- 
radu. „Mama!“ - labai garsiai, kad nustelbtų motinos balsą, surin- 
ka Manuelis. Ji užsikerta ir pažvelgia žemyn į vaiką: „Kas yra?“ 

„Mama, mes norime padėti tėtei ir mes galime tai padaryti! - 
įtikinamai sako Konradas, o Manuelis jam tvirtai pritaria. - Ne- 
jaugi manai, kad mes vis dar maži.“ 

Mamos akys susiaurėja: „O kas ką tik nusimušė nykštį? Kas?“ 
Mamos balsas virpa. 

„Būčiau pataikęs, jei nebūtum sutrukdžiusi!“ 

„Vadinasi, aš dar ir kalta. Dabar tai jau gana!“ - motina dar 
labiau įsiaudrina. 

„Mareike! - ramiai taria tėvas, kuris iki šiol tylėjo. - Mareike! 
Eik, prašau! Pasikalbėsime apie tai vėliau.“ 

Bet Mareikė Eberhard jau tikrai įtūžusi: „Visada taip. Tu ir vėl 
išsisukinėji. Tau tai būdinga! Būdinga! Kai reikalas svarbus, tu vi- 
sada išsisuki!“ 

Moteris piktai drebia vyrui: „Užsiimkite ir toliau tuo savo mėš- 
lu, bet be manęs! - ir pagrasina. —- Aš nevešiu vaikų į ligoninę, kai 
kas nors atsitiks. Girdi?“ 

"Tuomet moteris skubiai nueina. Manuelis žiūri į Konradą, o tas 
pamėgdžioja skubius motinos žingsnius. 

„Konradai, liaukis! - pagrasina pirštu tėtis. - Imkitės darbo! 
Dirbkite ir toliau taip, kaip aš rodžiau. Jei jums manęs reikės, pa- 


šauksite.“ 


Šioje situacijoje atsakomybė iš pradžių aiškiai paskirstyta, jos imasi 
tėtis. Jis išmano dalyką, padrąsina vaikus, patiki jiems plaktuką, 
pamoko, kaip kalti vinis. 

Kai įsikiša mama, savaime išsipildo jos pranašystė. Šioje situaci- 
joje ji nelabai pasitikėjo vaikais ir norėjo išvengti pavojaus. Atrodo, 
ji teisi, nes Manuelis nusimuša pirštą. Didžiausia problema: moti- 
na įsiveržia į vyro kompetencijos sritį ir pati nori perimti atsako- 
mybę. Vyras išgelbsti situaciją, girdint vaikams nesileidžia į ginčus 
su Žmona. 

Reikia suprasti teisingai — tėvai gali laikytis skirtingų nuomo- 
nių, bet vaikų akivaizdoje konfliktus reikia spręsti taikiai. Aukščiau 
aprašytoje situacijoje yra kitaip: motinos baimė ir pyktis neleidžia 
ieškoti tinkamo sprendimo. 

"Tėvas savo veiksmais, o ne žodžiais, parodė vaikams pavyzdį: 
tas, kuris tam tikroje situacijoje imasi atsakomybės, yra svarbiau- 
sias. Tai jokiu būdu nereiškia, jog norima sumenkinti motiną. Ki- 
toje situacijoje jos vietoje gali atsidurti tėvas. 

Ponas Eberhardas retkarčiais su vaikais mielai gamindavo valgį. 
Dažniausiai jie ruošdavo itališkus spagečius. 

„Man tai patinka, - sako jo žmona, - bet po to virtuvė ir val- 
gomasis stalas atrodo kaip po karo. Ir kam gi tenka valyti? - ji 
padaro trumpą pauzę ir jau įsikarščiavusi šaukia. - Man! Vyras 
mano, kad jis jau atliko savo pareigą ir aš lieku viena purvinoje 
virtuvėje!“ 

Kad ir kaip vaikams patiktų drauge su tėčiu gaminti valgį, vis 
dėlto labai svarbu, kad visi dalyviai prisiimtų atsakomybę ne tik už 
maloniąją šio proceso dalį, bet ir už virtuvės švarą. 

„Bet aš jau geriau išsivalau viską pati, - sako ponia Eber- 
hard. - Mano vyras tai daro atsainiai.“ Štai čia išryškėja nenuo- 
seklumas, todėl vaikai ir tėtis ir toliau gali taip elgtis. Mama 
nepatiki šeimos nariams darbų virtuvėje, o imasi jų pati. Tai- 
gi vaikai neišsiugdo savarankiškumo, o motinai tenka didelis 


krūvis. 


Skirtumus reikia toleruoti 


Egzistuoja skirtingos nuostatos ir auklėjimo stiliai, todėl skirtumus 
būtina toleruoti. Vera Kriuger susitarė su vyru, kad jis bus atsakin- 
gas už tvarką vaikų kambaryje. „Aš nuolat su jais baruosi. Mano 
vyras elgiasi gerokai ramiau. Aš tai pripažįstu.“ 

Pasiskirstymas darbais, nervinga atmosfera dėl sujaukto vai- 
kų kambario pamažu rimsta, bet netrukus ir vėl kyla audra. Vera 
Kriuger laikosi kitų tvarkos standartų negu jos vyras. Jis sako: „Aš 
esu gerokai atlaidesnis, bet kambarys atrodo tvarkingas“. 

Kai sutuoktiniai papasakoja savo situaciją per seminarą, mes 
drauge ieškome kelio, kaip ponia Kriuger atsakomybę galėtų 
perduoti vyrui. Ji sako: „Jei aš tos netvarkos nematau, tai ir ne- 
sijaudinu . 

„Tuomet ir neikite ten!“ — siūlau aš. 

„O gal aš tiesiog per daug nesigilinsiu!“ — svarsto ji. 

Verai Kriuger pavyko. Tvarkymosi tema pasidarė ne tokia svar- 
bi. Drauge buvo rastas būdas kiekvienam leisti gyventi savaip. 

Seneliai auklėja kitaip 


Peteris Meisteris, dviejų vaikų tėvas, pyksta ant savo tėvų: „Jie viską 
daro ne taip: leidžia ilgiau žiūrėti televizorių, duoda daug saldu- 
mynų ir t. t. Jie leidžia vaikams viską, kas draudžiama namuose“. 

Seneliai dažnai atsiduria prieštaringoje situacijoje: viena ver- 
tus, jiems mielai leidžiama prižiūrėti vaikus, antra vertus, daugelis 
tėvų norėtų patys prižiūrėti senelius, kad su vaikais jie elgtųsi taip 
pat kaip ir tėvai. Tai ne tik per dideli reikalavimai. Vaikai tokiu at- 
veju neįgyja tam tikros naudingos patirties. 

Seneliai auklėja kitaip, anūkų ir senelių tarpusavio santykiai yra 
kitokie. Senelių nesaisto griežta atsakomybė už vaikų auklėjimą, 
todėl kartais jie būna labai kilniaširdžiai, be galo ramūs, nuošir- 
džiai ir su humoru bendrauja. Kartais seneliai nepaprastai sten- 
giasi auklėti anūkus taip, kaip kažkada auklėjo savo vaikus, o šie 
dėl to gerokai kentėjo. Vis dėlto nėra prasmės stengtis senelius 
pakeisti. Tai būtų gana sunku, nes seneliai vadovaujasi įgyta pa- 
tuirtimi. 

Aš pastebėjau, jog daugelis senelių ir taip keičiasi, tik jie patys 
nustato to kitimo tempą. 

Reikia pabrėžti: kas palieka vaikus seneliams, tas perleidžia 
jiems ir atsakomybę. Tėvams visai nėra reikalo kištis į senelių ir 
anūkų santykius. Tik patys dalyviai - seneliai ir anūkai - gali šiuos 
santykius aiškintis. 

Savaime suprantama, jog tėvų ir senelių auklėjimas skiriasi. 
Tėvams patarčiau: pasitikėkite savo vaiku. Jis pats pastebės skirtu- 
mus, suvoks privalumus ir trūkumus. Vaikai sugeba lyginti specifi- 
nius auklėjimo modelius ir pastebėti skirtumus. Kuo įtikinamesnis 
tėvų auklėjimo modelis, tuo stipriau pasitikės jais vaikas. Kartu 
stiprėja ir trintis, vaiko noras diskutuoti, nes vaikai naudojasi jau 
įgyta skirtinga patirtimi. Tėvai, kurie supranta šias žaidimo tai- 

sykles, veiks tinkamai. Šių taisyklių nesuvokiančių tėvų veiksmai 
nebus tinkamai orientuoti. 

Septynerių metų Anė labai pyksta ant savo tėvų. Ponia ir po- 
nas Kriugeriai pasakoja, kad pagal susitarimą jai buvo leidžiama 
žiūrėti dvi televizijos laidas. Mergaitė sako, jog senelė jai leidžia 
daugiau. Tėtis griežtai sako: „Senelė, o ne mes!“ 

„Tai aš galiu tuojau pat persikraustyti pas senelę!“ Tokios duk- 
ters kalbos poną Kriugerį šokiruoja, bet jo žmona reaguoja ra- 
miai: „Ane, mes tave mylime ir norime, kad tu gyventum čia. Bet 
jei tu nori pas senelę, tai aš tuojau paskambinsiu. Jei ji sutiks tave 
priimti, galėsi važiuoti pas ją. Padėsiu tau susidėti daiktus ir nu- 
vešiu tave“. 

Anė išbėga, jos kambaryje girdėti triukšmas, mergaitė kažko 
ieško spintoje. 

„Tu juokauji?“ — klausia pasipiktinęs vyras. 

„Nusiramink. Dabar veiksiu aš!“ — sako Juta Kriuger. Ji žino, ko 
nori. Ji stojasi ir ramiai eina į dukters kambarį. 

„Ar galiu tau padėti?“ 

Jokio atsakymo. 

„Kiek laiko ketini ten būti?“ 

„Visą laiką!“ 

„Aš manau, jog tau reikėtų pasiimti daiktų porai dienų. Kitus 
pasiimsi vėliau!“ 

„Ar nuveši mane pas senelę? - jos balse girdėti dvejonė. 

„Žinoma, Juk jau sutemo!“ 

Motina padeda dukrai susidėti daiktus. Mergaitė skubiai atsi- 
sveikina su tėvu, kuris dar bando sulaikyti žmoną: „Juta!“ 

„Arno!“ - Juta Kriuger taip pažvelgia į savo vyrą, tarsi norėtų jį 
suėsti. Jis nebesako nė žodžio, tik beviltiškai nuleidžia rankas. Jo 
akys nukreiptos į dangų, tarsi ten ieškotų pagalbos. 

Motina ir dukra tylomis važiuoja pas senelę. Anė telefonu jau 
buvo pranešusi apie savo atvykimą. 

„Kas gi čia dabar atsitiko?“ — klausia atvykusiųjų senelė. 

„Tuojau Anė tau papasakos“, - sako Juta ir švelniu bučiniu atsi- 
sveikina su dukra. 

„Tu bet kada gali sugrįžti!“ 

„Aš negrįšiu! Jūs tokie negeri!“ — užsispyrusi tvirtina Anė. 

Praeina trys valandos. Pusė devynių vakaro. Anė paskambina 
tėvams: „Ar galite mane pasiimti?“ 

„Kodėl?“ —- klausia motina. 

„Rytoj iš ryto man reikės keltis pusę šešių! Senelė nevažinėja au- 
tomobiliu. Man teks kratytis mokyklinių autobusu, o jis taip anksti 
pasirodo!“ 

Motina sako: „Ane, aš neatvažiuosiu tavęs pasiimti“. 

Vėliau ponia Kriuger pasakoja, kad jai norėjosi būti ciniškai ir 
pasakyti, jog dabar Anė gali kad ir iki pusės šešių ryto žiūrėti te- 
levizorių, tuomet nė nereikės gultis, bet ji suvokė, jog tai būtų ne- 
gerai. 

„Duok man tėtį!“ 

„Jis jau miega!“ Tai buvo netiesa, bet jei ji būtų pakvietusi savo 
vyrą prie telefono, tas būtų iš karto sutikęs parsivežti dukrą ir vis- 
kas būtų netekę prasmės. 

Kitą dieną dukra iš mokyklos grįžta namo. Ji sako, jog buvę 
Visai smagu taip anksti keltis, be to, pusryčiams ji gavo „Nutelos“, 
0 ne tos atsibodusios varškės su vaisiais. 

„Ar nori ir vėl pas senelę?“ Anė neatsako, tik tyliai valgo savo 
Pletus. 

„Tai ką darei pas senelę?“ 

„Žiūrėjau televizijos laidas iki pusės trijų nakties!“ 

„Ar buvo įdomu?“ 

„Senelė miegojo!“ 

„Ar buvo įdomu?“ — ponia Kriuger atkakliai pakartoja klausi- 
mą. Anė tyli. Pavalgiusi ji atsistoja 17 paglosto motiną. 

„Gal galėtume šiandien po pietų parsivežti iš senelės daiktus?“ 


9 skyrius 


Dažnai tenka girdėti panašius klausimus: nuo kokio amžiaus ga- 
lima vaikui nustatyti ribas? Ar jaunesnio amžiaus vaikams ribos 
nera per didelis reikalavimas? Ar vaikai suvokia ribų būtinybę? Ir 
apskritai, ar maži vaikai gali kartu su suaugusiaisiais spręsti kon- 
fliktus, kaip tai daro vyresni vaikai? 

Daugelis suaugusiųjų į ribas žiūri labai neigiamai. Jie sieja jas 
su hierarchija, perdėta globa, bausme, prastu vaikų pažinimu. Rei- 
kia sutikti, kad su šiais dalykais susiduriama vos ne kasdien. Auk- 
lėjimas suvokiamas kaip bausmė, siekiama palaužti vaiko valią. Aš 
manau, jog ribos padeda susivokti ir suteikia saugumo. Turėdami 
aiškias ribas, vaikai lengviau suvokia savo socialinę priklausomybę, 
patikimumą, tvirtumą ir išskirtinumą. 

Nustatyti ribas — tėvų uždavinys. Jei jie jų nenustato, vaikai iš- 
reikalauja patys. Norėdami pasijusti tvirčiau, jie tol stengiasi at- 
kreipti tėvų dėmesį, kol tėvai pagaliau imasi auklėjimo užduočių. 

Kai nėra jokių nustatytų ribų, vaikai jaučiasi palikti, nejaučia 
sąsajos su tėvais. Kai ribos aiškiai apibrėžtos, vaikai suvokia, kad 
jie priklauso tam tikrai grupei ir yra susiję su kitais žmonėmis ir 
šeima. Kai galima remtis glaudžiais ryšiais, stiprėja vaiko pasitikė- 
jimas savimi, jis nevengia kitų žmonių, išmoksta atskirti įprastus 
dalykus nuo neįprastų, dar nepatirtų. 

Juo konkretesni asmenys įkūnija moralines ir etines nuostatas 
juo geresni gaunami rezultatai. Nusistovėjusi gyvenamoji aplinka 
suteikia drąsos pažinti naujoves ir įgyti naujos patirties. Ribos su- 


kuria vaikui pažįstamą erdvę, kurioje jis geba orientuotis. Jis per- 

1ma atsakomybę, išsiugdo drąsą savarankiškai spręsti, šalinti pro- 
blemas, įveikti naujus sunkumus. Ribos parodo, ką vaikas gali. Už 
ribų esanti erdvė yra tai, ko vaikas dar negali. Ribos suteikia drąsos 
siekti naujų tikslų ir planuoti ateitį. 

Vaikas suvokia, kad jis ypatingas, ima gerbti save, o kartu ir ki- 
tus, mato, kuo jis skiriasi nuo kitų ir pripažįsta savo išskirtinumą. 
Be ribų sunku tapti asmenybe - apginti savo autonomiją ir tapti 
savarankiškam. 

Štai kodėl svarbu, kad vaikas anksti suvoktų ribas, bet būtina 
sąlyga, kad tarp tėvų ir vaikų būtų tvirtas emocinis ryšys, kuris, 
kaip sako auklėjimo specialistas Otto Speck, remtųsi atvirumu ir 
„normatyviu patikimumu“. Jis rašo, jog tėvai patys turi daryti tai, 
ką nori perteikti vaikams. Vaikams suprantami tik praktiniai mo- 
deliai. Nustatydami ribas, privalome pažinti save. Kai vaikai maži, 
padeda kontrolė ir parama. Kai vaikai paauga, jie auklėjami re- 
miantis partneryste ir bendradarbiavimu. Net jei keičiasi kai ku- 
rios auklėjimo nuostatos, tėvai ir toliau privalo vertinti normų 
nesilaikymą. Nei nuolaidžiavimas, nei autokratiniai auklėjimo 
metodai nemoko vaikų atsakingai elgtis ir būti savarankiškiems. 
Todėl ir mažiems vaikams reikia padėti suvokti, kas yra „nor- 
matyvus patikimumas“ (Otto Speck). Iki trečiųjų vaiko gyvenimo 
metų ribos nustatinėjamos labai atsargiai. Tai ir paprasta, ir kar- 
tu sunku: paprasta, nes vaikai be galo pasitiki tėvais, sunku, nes 
didesnė tėvų atsakomybė: nustatydami ribas, jie turėtų nepikt- 
naudžiauti vaiko nepatyrimu, nereaguoti perdėtai ir per daug 
nesiaurinti ribų. 

Jei vaikas nuolat per daug taikysis prie tėvų, labai stengsis pa- 
tikti, perdėm jautriai reaguos į kritiką arba trauksis atgal - pradės 
elgtis taip, kaip ankstyvojoje vaikystėje, tai bus ženklas tėvams, jog 
vaikas nuo pat mažens buvo auklėjamas per griežtai, ribos buvo 
nustatomos neatsižvelgiant į vaiko jausmus. 

Nustatant ribas mažiems vaikams, būtina viską rūpestingai ap- 


galvoti. Nuoseklaus reikalavimų laikymosi negalima painioti sų 


griežtumu, rūstumu arba bausme. Nepaisant didelio noro elgtis 


tinkamai, kartais tėvams išsprūsta garsus žodis, visai be reikalo sų- 


šeriama per užpakaliuką. Tokiu atveju suaugusieji turėtų rimtai 


atsiprašyti, susitaikyti ir pasižadėti sau, jog daugiau taip nesielgs. 


Stai keletas principų, kaip jaunesniojo amžiaus vaikams nusta- 


tyti ribas: 


l. 


Bendraudami su vaikais tėvai dažnai pasako per daug nerei- 
kalingų žodžių, nėra aiškaus kontakto. Kai vaikas atsiliepia į 
žodžių srautą, tėvai neretai reaguoja impulsyviai, ima šaukti, 
rėkti, net mušti. Kalbėdami su mažais vaikais, turime būti į juos 
atsigręžę, turime į juos žiūrėti ir juos liesti. Vaikai turi jausti, jog 
yra priimti. Aiškumas ir atvirumas padeda išvengti nepagrįstų 
bausmių. 


„ Vargu ar padėsime vaikams laikytis nustatytų ribų, jei nuolat 


sakysime: „Tai pavojinga“, „Iai tau per sunku“, „Iu to dar ne- 
moki!“ Jaunesniojo amžiaus vaikai suvokia tik veikdami. Ribos 
privalo būti apčiuopiamos, vaikas turi viską patirti pats: tik pri- 
kišęs pirštuką prie degančios žvakės, jis supras, kas yra karštis. 


„ Ribos turi būti orientuotos į vaiko buvimą čia ir dabar, į jo kon- 


krečią dabartį. Kas tiko kitiems vaikams, nebūtinai turi tikti 
jūsų mažyliui. Ribos, kurios reikalingos dabar, po metų ar dvejų 
gali trukdyti žengti toliau. 


„ Neretai tėvai jaunesniojo amžiaus vaikus traktuoja kaip ma- 


žus suaugusiuosius. Jie bando ieškoti labai racionalių konflik- 
tų sprendimų ir nepastebi, kokie naudingi magiški konfliktų 
sprendimai. Pastarieji dažnai atitinka animistinį vaikų tikrovės 
suvokimą, kai susipina tikrovė ir fantazija. 


Pokalbiuose su tėvais išryškėja trys problemų sritys, kai bandantys 


ribas nustatyti tėvai pasijunta bejėgiai. 

Svenja Kriuger, dvejų su puse metukų Maren mama, skundžia- 
si, kad ji neištveria ir pradeda rėkti, nes jos dukra negirdi, ką ji jai 
kad ir šimtą kartų kartoja: „Tuomet aš pratrūkstu. Paskui gailiuosi, 
bet nieko negaliu padaryti!“ 

Hubertas Ranke, dvejų metukų Larso tėtis, turi kitą bėdą: „Aiš- 
kinu tūkstantį kartų, o Larsas vis klausia „kodėl?“ Atsargiai ir jaut- 
riai viską pradedu iš pradžių, bet po to ir vėl tas pats „kodėl?“. Ne- 
begaliu girdėti to žodžio. - Hubertas Ranke užsidengia rankomis 
ausis. —- Kada gi jis pagaliau supras?“ 

Trejų metų Sveno mama Kristiane Šiler sako, kad ji ilgai kenčia, 
bet vėliau vis tiek pratrūksta: „Tuomet Svenas gauna per užpakalį 
ir daro tai, ko aš reikalauju. Kodėl negalima to pasiekti gražiuoju? 
Aš sau tada labai nepatinku! Kaip to išvengti?“ 


Akių kontaktas ir lietimas 


Priemonės, kurias tėvai dažnai taiko nustatydami ribas, užgauna 
orumą, pažeidžia vaiko fizinę neliečiamybę arba būna tiesiog per 
griežtos. Vaikams būtina suvokti, jog nustatydami ribas tėvai elgia- 
si rimtai. Suaugusieji turėtų žinoti, kad jaunesniojo amžiaus vaikai 
kitaip suvokia tikrovę. Jie dar nesupranta kai kurių ribų būtinybės, 
pavyzdžiui, kodėl negalima eiti per gatvę degant raudonai šviesai 
arba kodėl negalima liesti karštos viryklės, bet jie gali tai pajusti. 
Tam būtina nekelianti abejonių tėvų laikysena, o tai reiškia, jog 
privalo sutapti kūno kalba ir ištarti nurodymai. Gavę dviprasmišką 
žinią, vaikai ribų nesuvokia. 

Kuo daugiau tėvai stengiasi nustatyti ribas ilgomis kalbomis, 
tuo dažniau jų pastangos eina perniek. Kartais vaiką būtina pa- 


liesti - ne mušti! — kad jis pajustų tvirtą tėvų poziciją. 

„Svenas negirdi. Jis laukia pylos“, - tęsdama pokalbį sako Kris- 
tiane Šiler. Pamačiusi mano nustebusį žvilgsnį, ji pakartoja: „Sve- 
nas iš tikrųjų nori pylos!“ 

„Aš nežinau! Bet jei jūs teisi, tai ką šiuo savo ženklu nori jums 
parodyti sūnus?“ 

„Tai gal ne tai, kad turiu jį mušti!“ — pasipiktina moteris. 

Aš linkteliu. Ponia Šiler mąsto. 

„Kas būna, kai jam sušeriate?“ 

„Fizinis kontaktas!“ — spontaniškai sušunka ji. 

„Ar jis siekia fizinio kontakto? Palietimo?“ 

Moteris sutrinka: „Bet tas kontaktas būna dažnai“. 

„Neabejoju, bet artumo jam reikia būtent konfliktinėje situaci- 
Joje. Vaikui reikia, kad jį paliestumėte. Tuomet jis pajus šitą „Ne!“. 
Reikia, kad vaiką paliestumėte, o ne muštumėte.“ 


Fizinis kontaktas, lietimas arba emocinė parama nėra panacėja. 
Jei tėvų ir vaikų santykiai pašliję, jei fizinį artumą vaikai priima 
kaip grėsmę ar bausmę, šių priemonių reikėtų atsisakyti. Vis dėl- 
to jei santykiai šeimoje grindžiami palankiomis emocijomis, o 
vaikas pripratęs prie malonių fizinių kontaktų, tuomet artumas 
ar lietimas — ranka ant peties ar rankų paspaudimas - gali ne 
tik nuraminti vaiką, bet ir pabrėžti žodžiais suformuluotų ribų 
būtinybę. 

Kai pabrėžiama ar akcentuojama, tai nereiškia, jog daromas 
spaudimas. Taip draugiškai išreiškiama tvirta nuostata. Tvirtai pa- 
liestas vaikas pajunta, jog tėvai kalba rimtai. Jei norima nustatyti 
ribas jaunesniojo amžiaus vaikams, fizinis kontaktas gali būti nau- 
dojamas labai anksti. Tuomet nereikės plekštelėti vaikui per užpa- 
kalį, nes to griebiamės tik tada, kai žodžiai nebepadeda. Artumas 


padeda išvengti nesusipratimų: viena vertus, daugelis tėvų ilgai 

toleruoja netinkamą vaikų elgesį, šimtą kartų kartoja „neliesk!“ 

arba „ne!“, o kita vertus, nebesugeba kontroliuoti savo agresijos. 
Vis dėlto aprašytas metodas gali būti visai netinkamas dviem 

atvejais: 

1. Jei vaikas nenori, kad jį liestų, jei jis vengia fizinio artumo, 
jį būtina palikti ramybėje. Negalima vaiko apkabinti prieš jo 
valią. Jei fizinis sąlytis neįmanomas, gali padėti akių kontakto 
ir fizinio artumo kombinacija. Svarbu: akių kontaktas yra su- 
augusiojo iniciatyva. Negalima versti vaiko žiūrėti į suaugusįjį, 
pavyzdžiui, reikalauti: „Nagi pažvelk į mane!“ Vaikas jaučia su- 
augusiojo žvilgsnį ir tada, kai į jį nežiūri. 

9. Niekuomet nereikia siekti fizinio artumo ir liesti vaiko, kai jis 
labai susijaudinęs, nes kyla pavojus jį sužeisti. Tokiu atveju labai 
lengva peržengti ribą ir panaudoti fizinę prievartą. Sąlytis gali 
būti tik ankstyvoje konflikto stadijoje, o ne tada, kai situacija jau 
išplėtota. Po ilgai trukusio toleravimo ir atlaidumo ribas galiau- 
siai bandoma nustatyti impulsyviu riksmu. Užuot užvertę vaiką 
žodžių lavina, po ko dažnai seka įniršio priepuoliai arba nieko 
gera nežadanti tyla, turėtume aiškiai ir be užuolankų tormu- 
luoti reikalavimus ir parodyti, jog būtina atsižvelgti vieniems į 
kitus: „Man nepatinka, kaip tu su manim elgiesi!', „Tu nedorai 
elgiesi su savo seserimi! 

Yra situacijų, kai negalima nustatinėti ribų ilgais aiškinimais, kai 

pakanka tik trumpo „ne!“, kuris reikštų, jog tokio elgesio nepakę- 

site. Kai vaikas suvokia, kad palietęs degančią žvakę nudegs pirštu- 
kus, o išbėgęs į judrią gatvę gali būti partrenktas automobilio, kad 
žaisdamas su pilna sriubos lėkšte paskandins visą stalą, kitaip ta- 
riant, kai situacija aiški ir vaikui pažįstama iš ankstesnės patirties, 
tuomet dažnai pakanka vieno „nel!“. Vis dėlto tame „ne!“ neturi 


būti pykčio ir paniekos, jis neturi pažeisti tarpusavio supratimo ir 

pagarbos atmosferos. Toks „ne!“ neturi virsti taisykle, tai greičiau 

išimtis. Jei pradėsime jį vartoti dažnai, jis neteks savo galios ir už- 

kirs kelią keisti požiūrį. Vis dėlto kai kuriose situacijose šis žodis 
gali būti naudingas: 

+ kai vaikai nepakankamai suvokia tikrovę, pavyzdžiui, kai vaikas 
dar neturi patyrimo, nesupranta, jog gali susižeisti, 

+ kai peržengiamos kalbos padorumo ribos, vartojami keiksma- 
žodžiai ir bjaurūs posakiai, 

+ kai vaikas elgiasi agresyviai, pavyzdžiui, kandžiojasi, gnaibosi 
ar spjaudosi, 

+ situacijose, kurios prieš tai buvo aptartos ir išsiaiškintos, 

+ kai vaikas labai susijaudinęs (šiuo trumpu žodžiu galime jį pri- 
versti suklusti), 

+ susiklosčius sudėtingoms aplinkybėms, kai dėl išorinių priežas- 
čių neįmanoma visko čia pat išsiaiškinti (pavyzdžiui, esame sve- 
čiuose ir t. t.), toks „ne!“ bent laikinai padės išvengti konflikto. 

„Ne!“ - tai su konkrečia situacija susijusi pedagoginė priemonė. 
Aš dar kartą pabrėžiu, jog ji nepakeičia destruktyvaus vaiko el- 
gesio, nepateikia veiksmo alternatyvos, bet leidžia kuriam laikui 
atsikvėpti. Jei norime, kad šitas „ne!“ neatbuktų arba nepavirstų 
tarpusavio kova dėl valdžios, būtina vėliau - tarsi antroje proble- 
mos sprendimo fazėje — trumpai paaiškinti vaikui savo elgesį ir 
paprašyti, kad vaikas pamėgintų suprasti savąjį, arba pasiūlyti jam 
alternatyvius veiksmus. 

Nepamirškite: vaikai tarp antrųjų ir trečiųjų savo gyvenimo 
metų labai smarkiai vystosi. Kai vaikas peržengia ribas, tai kartu 
reiškia, jog jis kartais jaučiasi pernelyg globojamas ir norėtų dau- 
giau veikti savarankiškai. 

Ir dar viena pastaba: vietoj „ne!“ galima vartoti su vaiku sutartą 


ženklą, pavyzdžiui, rankos mostą ar tam tikrą akių kontaktą. Ma- 

žiems vaikams būtinas aiškumas ir tvirtumas, bet jie turi būti neat- 
siejami nuo draugiškumo ir patikimumo. Jiems reikia tokių tėvų, 
kurie suprastų vaikus ir atitinkamai elgtųsi, o ne skaitytų jiems il- 


gas paskaitas arba ant jų rėktų. 


Yra ir dar du būdai, kurie galėtų padėti užglaistyti situaciją, bet 
jie negali pakeisti vaiko požiūrio ir sukurti alternatyvaus elgesio 
modelio. Jei juos ilgiau taikysime, vaikas tai suvoks kaip bausmę ar 
kaip menkinimą. Abu šie būdai efektyvūs tik tada, kai tėvų ir vaikų 
santykiai turi tvirtą emocinį pagrindą. 

Kai vaikas per daug įsiaudrina, galima jį „pašalinti iš situacijos", 
pavyzdžiui, primygtinai paprašyti išeiti iš kambario: „Aš manau, 
jog dabar tu turi išeiti. Pasikalbėsime vėliau!“, „Išeik iš kambario! 
Aš negaliu taip su tavim kalbėtis!“ Jokio vaiko neįmanoma privers- 
ti išeiti iš kambario, o juo labiau - išvesti jėga. Kai vaikui liepiama 
išeiti, tai nereiškia, kad jis 1z0liuojamas. 

Niekuomet neuždarykite ir neužrakinkite vaiko kambaryje! 
Tuomet vaikas jaustų didelę paniką ir stiprią baimę, kad jis pa- 
liktas vienas. 

Jei vaikas nesutinka išeiti, galite išeiti patys, tik privalote tai 
daryti be jokių grasinimų. Pavyzdžiui, sakote: „Aš dabar einu į vir- 
tuvę. Vėliau, kai nusiraminsiu, norėčiau su tavimi dar kartą aptarti 
situaciją“. Kai tėvai vaikui sako: „Man norisi bėgti iš namų!“ arba 
„Nuo tavo užsispyrimo aš ir vėl susirgsiu!“, vaiką ima kankinti kal- 
tės jausmas ir baimė, jog jis bus paliktas vienas. Svarbu: suaugusy- 
sis išeina iš kambario, bet ne iš buto ar namo. Jis lieka netoliese ir 
po kurio laiko būtinai vėl siūlo pasikalbėti. 

Kartais įtampą pašalina humoras, kuris neturi nieko bendra su 
cinizmu ar sarkazmu. Valtraud Ebert pasakoja apie savo patirtį su 
dvejų su puse metukų dukra Eliza: „Kai tik ji užsiožiuoja, krinta 

ant grindų ir be perstojo rėkia „nel!“, aš tuojau pat atsigulu ša- 
lia - jei tik esu gerai nusiteikusi. Dukra apstulbusi žiūri į mane, 
aš jai nusišypsau ir mes abi prapliumpame juoktis. Elizos įniršio 
priepuolis dažniausiai tuo ir baigiasi. Tiesa, ne visada, bet juk ir ji 
turi teisę suirzti!“ 

Dukters požiūriu motinos veiksmai atrodo netikėti ir paradok- 
salūs. Viena vertus, Eliza to nesitiki, antra vertus, motina nenatū- 
raliai dar sustiprina destruktyvų dukters elgesį. Šis veiksmas pa- 
brėžia suverenumą, tvirtumą ir neįprastomis priemonėmis nustato 
ribas. Reikia pabrėžti: motina nustato ribą, bet neparodo Elizai 


alternatyvaus elgesio. Tai paliekama vėlesniems pokalbiams. 


Ribas reikia suvokti 


Daugeliui jaunesniojo amžiaus vaikų nustatomos tam tikros ribos, 
suaugusieji kažką draudžia, aiškina grėsmes: „Tau dar negalima 
degti žvakės, tu dar per mažas!“, „Tu dar negali nešioti porceliani- 
nių indų, nes jie tau per sunkūs!“ Draudimai turi tam tikro žave- 
sio, kyla noras daryti priešingai. 

Kai vaikas nuolat girdi: „Atsargiai!“, „Būk atsargus!“, jis pra- 
randa pasitikėjimą savimi, savo jėgomis (apie tai jau rašiau 49 p.) 
ir pranašystės pildosi. Jei nepasitikime vaikais, jie nepasitiki sa- 
vimi, jiems pritrūksta drąsos ir atsakomybės, todėl vaikai patiria 
nesėkmę. Kad vaikai tobulėtų, jiems reikia patirties. Vaikams rei- 
kia ribų, kurias jie suvoktų. Pailiustruosime tai dviem skirtingomis 
situacijomis. 

Žiemos diena mažame pietų Vokietijos miestelyje. Jau kelias 
dienas smarkiai šąla. Šmidtų sodo tvenkinys jau apsitraukė ledu, 


bet vaikščioti juo dar pavojinga. 

"Tėvai perspėja savo vaikus, dvejų su puse metų Tomą ir ketverių 
su puse Jakobą, kad jie neitų ant ledo, bet tvenkinio trauka nepa- 
prastai stipri. Vaikai nesiklauso, kokie pavojai jiems gresia, aiškini- 
mai, juo labiau draudimai nieko nepadeda. Berniukai pasikviečia 
kitus vaikus pasižiūrėti užšalusio tvenkinio. Jie atsargiai eina pačiu 
ledo pakraščiu. Vaikai dar nedrįsta žengti toliau, bet baltas pavir- 
šius juos traukte traukia. 

Jakobas atsitiktinai išgirsta, jog ledo storis turėtų būti bent de- 
šimties centimetrų, kad juo būtų galima vaikščioti. Jis ima tvirtinti, 
kad jų ledas jau net storesnis. Pavargęs nuo ilgo įtikinėjimo tėtis 
randa išeitį. Jis pasiima rankinį grąžtą, colinę matuoklę, vedasi 
vaikus prie tvenkinio ir sako: „Dabar aš išgręšiu skylę. Jei ledas bus 
plonesnis nei dešimt centimetrų, jūs ant jo neisite! Supratote?!“ 

Jakobas linkteli, o Tomas net nesiruošia to daryti. Vyres- 
nysis niukteli broliukui: „Tomai, sakyk taip“. Tomas tyliai iš- 
taria: „Iaip“. 

Tėtis išgręžia skylę. Po penkių centimetrų prasiveržia šaltas 
vanduo. Skylė praplatinama, kad vaikai pirštais pasiektų vandenį. 
„Nė žingsnio ant ledo!“ Tėvo balsas griežtas. Jakobas linkteli, kiek 
padelsęs linkteli ir Tomas. Susitariama, kad vaikai nesiartins prie 
tvenkinio arčiau nei per metrą. Jei ir toliau išsilaikys šalti orai, tėtis 
pažadėjo kas antrą dieną gręžti ledą ir tikrinti jo storį. Tėvai matė, 
jog vaikai laikėsi susitarimo. 

Po poros dienų ledas tikrai jau buvo tvirtas, ir vaikai galėjo lais- 
vai bėgioti ant tvenkinio. 

Petra Fridrich patyrė stresą, nes jos trejų metų Mareikė „pasako- 
jo nebūtus dalykus!“. Tai buvo žaidimas, kuris labai erzino motiną. 
Mergaitė mokėjo puikiai meluoti ir ne kartą ją apgavo. Nei argu- 
mentai, nei geri žodžiai nepadėjo. Kai motinos kantrybė pagaliau 
trūko, mergaitei tai tik sukėlė šypseną. Petra Fridrich kurį laiką 

mąstė: „Iai dar nebuvo kova, kas nugalės. Dar ne! Aš tai jaučiau, 
Pamaniau, jog dukra dar nemoka vertinti savo melo pasekmių. Jį 
dar nesuvokia, ką daro!“ 

Motina paaiškino, kad jai nepatinka dukros melagystės ir pa- 
sakė jai, jog bus priversta daryti tą patį. Prieš vakarienę Petra Frid- 
rich pasakė dukrai: „Vakarienei neturime ko valgyti. Aš nieko ne- 
nupirkau“. Mareikė suglumo, pribėgo prie šaldytuvo, atidarė jį ir 
pamačiusi maistą sušuko: „Čia visko yra!“ 

„Aš juk tau sakiau, kad meluosiu!“ Mergaitė nustebusi žiūrėjo 
į mamą. 

Kitą rytą Mareikė ketina vilktis savo paltą, bet mama sako: „Šian- 
dien negali vilktis savo palto. Aš jį padovanojau kitiems!“ Mergaitė 
bėga prie drabužinės ir pamato paltą. „Štai jis!“ 

Per artimiausias dienas žaidimas kartojosi. Kuo labiau motina 
leido dukrai pajusti, ką reiškia melas, tuo mažiau dukra melavo. 
Vieną vakarą, kai motina atėjo mergaitei palinkėti labos nakties, 
Mareikė pasakė: „Mama, nemeluok daugiau!“ 

„Gerai, aš daugiau nemeluosiu, bet tu taip pat sakysi tik tiesą! 
Sutarta?“ 


Mergaitė linktelėjo galva. Melas pasibaigė, bent jau kol kas. 


Kad vaikai suvoktų ribas ir abstrakčius dalykus, jiems reikia vaiz- 
dumo, konkrečių pavyzdžių ir simbolių. Vis dėlto kai kurie tėvai 
nepaiso vaikų noro suprasti ir konkretizuoti. Priešingai: tėvai at- 
sainiai žaidžia su vaikų fantazijomis, jų priekaištai kelia vaikams 
baimę ir nesaugumo jausmą. 

Trejų metų Johanas vakarais nenorėjo valytis dantų. Tėvai vi- 
saip jį įkalbinėjo, kad sūnus įprastų prie šio kasdienio ritualo. 

Visos jų pastangos ėjo perniek. Nesutarimai šeimoje augo die- 


na iš dienos. 

Tėvų argumentai atsimušdavo kaip žirniai į sieną, nors jie nuo- 
lat kalbėdavo apie tai, kodėl būtina valytis dantis, ir kaip įmany- 
dami stengėsi įtikinti sūnų. Johanas visada kantriai klausėsi ir vos 
tik pasitaikydavo nedidelė pauzė, iš karto paklausdavo: „Kodėl?“ 
Tuomet išraiškingai purtė galvą ir tuo aiškiai rodė, jog nesutinka. 
Ir vėl viskas iš pradžių... Vėl buvo aiškinama, kad ilgai nevalomi 
dantys bus puolami bakterijų ir virusų. Johanas ir vėl stoiškai klau- 
sydavo mokslo populiarinimo paskaitos. Kartą jis paklausė: „Kas 
tie Žvėrys?“ 

„Virusai!“ — pataisė jį tėvas. 

„Kas jie tokie?“ Johanas kurį laiką galvojo, pats ieškojo tinkamo 
atsakymo. "Tėvui buvo aišku, kad reikia kuo greičiau rasti tinkamą 
įvaizdį, kuris padėtų Johanui suprasti. „Ar tai velniai?“ — nedrąsiai 
paklausė Johanas. 

"Tėvas apsidžiaugė, jog tai bus sprendimas, nes velnių Johanas 
labai bijojo. Jį baugino jų maži ragai, kurie galėtų sukelti skausmą. 
Štai kodėl naktį šalia jo visada buvo meškiukas „Mimi“, kuris galė- 
jo apginti Johaną nuo pragaro pasiuntinių. 

„Taip, tai velniai! — tėvo veide šmėstelėjo šėtoniška šypsena. - Jie 
stato namus tavo dantyse ir minta tarpdančiuose likusiu maistu!“ 

Johanas klausė išpūtęs akis ir pasidomėjo, kaip atrodo tie vel- 
niai ir jų namai. Galiausiai vaikas paklausė: „O koks jų mėgstamas 
valgis?“ 

„Jie ryja viską!“ - atsakė tėvas ir labai vaizdžiai viską nupasakojo. 
Johanas staiga atsistojo ir, nepasakęs nė žodžio, išėjo iš kambario. 
"Tėvas pagalvojo, kad vaikas tuoj puls valytis dantų, bet jis klydo! 
Berniukas stovėjo prie kriauklės, laikė rankoje vandens stiklinę ir 
įnirtingai skalavo burną. Šalia gulėjo sausas dantų šepetėlis. 

„Ką gi tu čia darai?“ — sutrikęs paklausė tėvas. 

„Duodu velniams atsigerti! Tegu jie geria. Noriu, kad velniai 
gyventų mano burnoje!“ 

„Ką tu čia kalbi?“ 

"Tėvas pasijuto visiškai bejėgis. Vėliau jis pasakojo: „Tai buvo 
bjauru. Stengiesi padaryti kaip galima geriau, o staiga viskas nų- 
eina šuniui ant uodegos!“ 

„Kam tau reikalingi tie prakeikti velniai?“ 

„Jie man padės. Jei jie gyvens mano burnoje, tuomet jie nų- 
vys tuos piktuosius velnius, kurie nori pas mane ateiti naktį. 
Mano velniai bus daug stipresni, jiems būtina gerai valgyti ir 
daug gerti!“ 

Johanas rado sprendimą ir buvo tuo patenkintas, o tėveliui dar 
teko gerokai palūkėti - ištisus penkiolika mėnesių. 

Vieną gražią dieną tėvai išvydo Johaną stovintį prie kriauklės 
ir valanųį dantis. Jie netikėjo savo akimis, manė, jog sapnuoja, bet 
nepratarė nė žodžio. Per praėjusius mėnesius jiems sunkiai sekėsi 
prisiversti nepamokslauti ir dabar buvo baugu vėl atnaujinti dantų 
valymo temą. 

„Aš valausi dantis!“ — nusišypsojo Johanas. Jie linktelėjo, bet 
nieko nepasakė. 

„Ar nenorėtumėt žinoti, kodėl tai darau?“ 

„Norėtume! - neištvėrė mama. Johanas pradėjo aiškinti: 
„Velniai jau nebegali man padėti. Jie labai maži, palyginti su tais 
monstrais, kurie dabar mane lanko naktimis. Pasidėjau po pagalve 
vandens pistoletą. Jis man tiks labiau!“ 


Ir dar viena situacija. Ji taip pat rodo, kaip suaugusieji ir tėvai 
pasinaudoja personifikuotu vaikų mąstymu, kaip konkretūs bau- 
bai priverčia vaikus gražiai elgtis ir laikytis drausmės. Vis dėlto 
vaikai neretai būna dar kūrybiškesni ir nepaisydami visokių bai- 
mių moka pasinaudoti nelabai konstruktyviais suaugusiųjų argu- 
mentais. 

Trejų metų Paulius nuolatos čiulpė savo nykštį. Jis buvo labai 
guvus, mėgo žaisti, labai daug bėgiojo ir savo plačiai atmerktomis 
rudomis spindinčiomis akimis atidžiai stebėjo pasaulį. Darželyje 
berniukas buvo auklėtojų numylėtinis, bet joms nepatiko, kad jis 
nuolat čiulpia nykštį. Tai ypač erzino jo auklėtoją Eriką Baier. Ji 
stengėsi su tuo kovoti, bet viskas veltui. Kuo labiau ji stengėsi, tuo 
greičiau Pauliaus nykštys atsidurdavo burnoje. 

Vieną dieną jos kantrybė trūko. Auklėtoja nutarė imtis „drastiš- 
kesnių priemonių“ ir pasakė Pauliui: „Jei nesiliausi čiulpęs nykš- 
čio, tavo dantys bus kreivi“. 

Berniukas sukluso. 

„Taip, Pauliau, tavo dantys bus negražūs!“ - tvirtino auklėtoja. 

Paulius žaibiškai įsikišo nykštį į burną, tarsi ten būtų mag- 
netas. 

„Pauliau!“ — griežtai sušuko auklėtoja. Nykštys lėtai pasuko 
atgal. 

„Pauliau, nuo čiulpimo tavo dantys iš tikrųjų išsikraipys!“ Dabar 
auklėtojos balsas skambėjo taip, tarsi ji pati abejotų tuo, ką sako. 

„Kokio kreivumo bus dantys?“ — Paulius žiūrėjo į auklėtoją savo 
žėrinčiomis akimis. Auklėtojai pritrūko žodžių, atrodė, tarsi ji būtų 
netekusi amo. 

„Kokio kreivumo bus dantys?“ — maloniu balsu pakartojo klau- 
simą Paulius. Erika pliaukštelėjo delnu sau per kaktą ir nusišypso- 
Jo. Jai į galvą šovė mintis. 

„Kaip aštriosios dramblio iltys!“ Dešine ranka auklėtoja nu- 
piešė ore ilgas ir kreivas iltis. Vaikas apstulbęs žvelgė į auklėtoją: 
jau matytų iš jo burnos kyšančias iltis: „Taip, Pauliau, kaip kreivo- 
sios dramblio iltys!“ 

Jos žodžiai tuojau pat padarė įspūdį. Vaikas tylėdamas pa- 
sižiūrėjo į savo nykštį ir lėtai įsikišo jį į kelnių kišenę. Jis ne- 

galėjo patikėti, vis kraipė galvą ir kartojo: „Tokie kreivi kaip 
dramblio iltys?“ 

Kitą rytą Paulius priėjo prie auklėtojos ir vėl paklausė: „Ar tik- 
rai mano dantys bus tokie kreivi kaip dramblio iltys, jei aš čiulpsių 
nykštį?“ Erika linktelėjo. Vaikas sužaibavo savo didelėmis rudomis 
akimis ir tarė: „Sakyk, Erika, kaip drambliui nuo nykščio čiulpimo 
gali užaugti kreivi dantys? Jis juk neturi nykščio!“ 


Auklėjimas čia ir dabar 


Larsui tebuvo vos treji, kai jis vienas pėsčiomis nuėjo 300 metrų 
nuo tėvų buto iki senelių namo. Jam teko pereiti vieną nedidelę 
gatvelę. Vaikas kirto gatvę per pėsčiųjų perėją. Jis sustojo, pažiū- 
rėjo į kairę, paskui - į dešinę, ištiesė dešinę ranką ir atsargiai, bet 
neabejodamas perėjo gatvę. 

Larso mamą, Pią Seibold, draskė prieštaravimai. Ji jautė, jog 
Larsas tai pajėgs ir ji gali juo pasitikėti, bet aplink buvo kaimynai, 
giminės ir pažįstami, kurie kaltino ją lengvabūdiškumu ir gąsdino: 
„Jei Larsui kas atsitiks, tu niekados nebūsi laiminga!“ 

„Sapnuose aš regėjau baisiausius vaizdus! Pabusdavau šlapia 
nuo prakaito ir įsivaizduodavau save sėdinčią kaltinamųjų suole.“ 
Moteris leidosi įbauginama ir uždraudė Larsui vienam eiti pas se- 
nelius ir draugus. Larsas nesuvokė mamos nustatytų ribų ir kas- 
dien ištrūkdavo iš namų. Jam nieko neatsitiko, bet grįžusį pasitik- 
davo tikra audra, jis buvo baudžiamas, bet tai nesulaikė berniuko 
nuo kelionių. 

Į situaciją įsikišo Larso tėtis Rolfas. Jis sukritikavo žmoną, kad 
toji per daug nuolaidi ir atlaidi ir pareiškė, jog dabar jis viską ima 
į savo rankas. Larsui buvo pagrasinta, kad jei jis be leidimo ir vėl 
vienas išeis iš namų, bus užrakintas savo kambaryje. Larsas tėčio 


116 


grasinimą praleido pro ausis. Jis jau buvo susidaręs nuomonę apie 
nenuoseklų tėčio auklėjimo stilių. Vis dėlto šį kartą Larsas apsiri- 
ko. Kai jis vėl vienas išsėlino iš namų ir pavėlavo vakarienės, tėvas 
buvo įtūžęs: „Rytoj užrakinsiu tave kambaryje. Tuomet tu negalėsi 
išeiti!“ Mama kitą dieną įvykdė tėvo paliepimą, bet Larsas atsi- 
darė langą, mikliai, kaip katė, nulipo žemyn ir vėl nupėdino pas 
senelę. Tą patį vaikas padarė ir kitą dieną. Šeimoje tvenkėsi audros 
debesys. Nepadėjo jokie argumentai, vaikas tvirtino, jog jam nieko 
neatsitiks. 

„Bet gali atsitikti!“ 

„Man ne!“ 

„Rytoj tu liksi namie!“ 

„Kodėl?“ 

„Tikiuosi, kad mane supratai!“ 

Kai dešimtą kartą vaikas paklausė „Kodėl?“, jis buvo išmestas iš 
kambario, o tėvai susiriejo. 

„Aš manau, jog mes neteisūs!“ — bandė keisti toną žmona. Vyras 
tik dar labiau įsiuto. Žodis po žodžio ir atmosfera vis labiau kaito. 

„Žinok, jei Larsas ir vėl pabėgs, aš jį pririšiu! Tuomet pažiūrėsi- 
me, kas laimės! Pažiūrėsime!“ 

Pia Seibold bejėgiškai mėgino atkalbėti vyrą nuo tokio suma- 
nymo, bet nepadėjo jokie argumentai. Išaušo kitas rytas. Per pus- 
ryčius tėvas pasakė Larsui, ką jis ketina daryti: „Jei šiandien tu 
išeisi, rytoj pririšiu tave prie garažo! Supratai?“ Larsas abejingai 
linktelėjo galvą. 

Po pietų berniukas ir vėl iškeliavo pas senelius, o kitą dieną 
buvo pririštas prie garažo. Virvė buvo šešių metrų ilgio, o ant vai- 
ko pilvuko buvo surišti keli mazgai. Berniukas negalėjo patikėti 
tuo, kas įvyko, kaip įmanydamas bandė atsirišti, bet jam nesisekė. 
Larsas blaškėsi kaip liūtas narve, pasijuto įkalintas ir pradėjo rėkti. 
Jis rėkė vis garsiau, kol pagaliau atėjo tėvas. Larsas ėmė maldauti: 

„Jei mane atriši, aš daugiau niekados neisiu!“ Tėvo širdis suminkš- 
tėjo ir jis atrišo. Po kurio laiko Larsas dingo iš namų. Jis ir vėl 
vienas išėjo pas draugą. 

"Tėvas nebežinojo, ko griebtis, mama puolė į neviltį. Jie nematė 
išeities. Tuomet mama pasakė: „Aš leidžiu jam eiti. Aš juo pasiti- 
kiu, — ir pagalvojusi pridūrė, - Jam nieko neatsitiks!“ 

„O jeigu?“ 

„Jam nieko neatsitiks!" 


Per šeimų seminarą motina kartu su Larsu, kuriam dabar jau ket- 
veri, pasakoja šią situaciją ir klausia, ar ji gali leisti vaikui vaikščioti 
vienam. „Aš jaučiu, kad jis tai gali! Vis dėlto mano protas sako, jog 
vaikas dar per mažas! 

„Aš tai galiu!“ - tvirtai sako Larsas. 

Kad motina pasijustų saugiau, bandome susitarti dėl kai kurių 
dalykų: pasiekęs tikslą, berniukas paskambins namo. 

"Taip pat vaikas pasižada, jog namo grįš laiku ir visada eis įpra- 
stu keliu. Larsas sutinka su visomis sąlygomis. 

Klimatas šeimoje gerėja, bet kaimynai nesiliauja gąsdinę. Jau 
ima atrodyti, jog jie tiesiog laukia nelaimės, bet nieko neatsitinka. 
Priešingai, berniukas pasidarė labai savarankiškas, daug ko išmo- 
ko. Kai per pokalbį paklausiau jo: „Larsai, jak tau negali atsitikti 
nieko bloga, ar ne?“, vaikas šyptelėjo ir spontaniškai linktelėjo. 

„Gatvėmis aš einu kaip indėnas. Atsargiai sėlinu ir dairausi ap- 
linkui, - Larsas įkiša ranką į kelnių kišenę ir išsitraukia lipduką su 
indėnu. — Tai mano draugas. Jau seniai jį turiu. Jis labai stiprus ir 
sako man, jog aš galiu!“ 

Kai šią istoriją papasakoju savo klausytojams, išgirstu prieštarin- 
gų nuomonių. Daugelis mano, kad mama pasielgė lengvabūdiškai, 
nes mažų vaikų tyko įvairūs pavojai. Šios šeimos konflikto sprendi- 
mo nereikia apibendrinti ir automatiškai perkelti į kitas situacijas. 

Vis dėlto šis sprendimas atskleidžia vieną auklėjimo galimybių, kai 
orientuojamasi į visiškai individualų vaiko elgesį ir auklėjimą čia ir 
dabar: motinos elgesys nebuvo lengvabūdiškas, ji rėmėsi savo ste- 
bėjimais. Stebėdama savo vaiką, moteris suvokė, jog savo vaikui ji 
gali patikėti daugiau nei kitiems tokio amžiaus vaikams: 

+ Kai Larsas pastebėjo, jog jo tėvai savo auklėjimo stilių grindžia 
kitų žmonių nuomone, 0 ne jo realiomis galimybėmis, jis stojo 
su jais į kovą, kas stipresnis. Jis padarė juos bejėgius, žaidė su 
jais ir keršijo už nuolatinius suvaržymus. 

+ Larsas buvo tikras dėl savo veiksmų. Jis norėjo, kad jį priimtų 
kaip Larsą, kaip žmogų, kuris turi savo ypatingų bruožų, speci- 
finių gabumų, kuris yra savitas ir kompetentingas. 

Kai tėvai tai suvokė, ėmė juo pasitikėti, leido daugiau, nei papra- 

stai leidžiama tokio amžiaus vaikams, liovėsi per daug iš jo reika- 

lavę, vaiko ir tėvų santykiai grįžo į pirmykštes vėžes. 

O dabar panagrinėkime kitą situaciją, kurioje iškyla kita auklė- 
jimo čia ir dabar problema. Roswitha Heinrichs klausia: „Ar vaikas 
gali ateiti pas mane į lovą? Heikui dabar dveji. Jis beveik kasnakt 
ateina pas mane“. 

„O kas čia bloga?“ - klausiu aš. 

„Jei jis dabar neišmoks miegoti vienas, tai neišmoks niekados. 
Apie tai daug kalbama ir rašoma! — tvirtai sako motina, bet jos 
balse girdėti susirūpinimas ir įtampa. 

„Ar jums kyla problemų, kad Heikas ateina naktį?“ 

„Ne!“ - energingai papurto galvą moteris. 

„O ką dėl to sako jūsų vyras?“ 

„Jis vis vien miega kaip lokys.“ 

„Tuomet leiskite Heikui ateiti į lovą!“ - patariu aš. 

„O kas bus vėliau?" — teiraujasi Roswitha. 

„Vėliau atrasite būdų. Heikas paaugs, galėsite aiškiau aptarti 
bėdą ir kartu su vaiku ieškoti sprendimo. Šiuo metu jis dar per 

mažas. Jei naudosite prievartą, tai gali pakenkti jūsų santykiams 

su sūnumi!“ 

Iš šios situacijos galima daryti bendrą išvadą: jaunesniojo am- 
Žiaus vaikams nustatytos ribos neamžinos. Kai ribos nustatomos 
čia ir dabar, augant vaikui jos turi būti keičiamos. Ribos nėra koks 
nors nekintamas, visais laikais galiojantis dalykas. Kuo vaikas vy- 
resnis, tuo labiau jis pasirengęs dalyvauti sprendžiant konfliktus. 
Kuo vaikas jaunesnis, tuo mažiau jis gali dalyvauti šiame procese, 
nes dar neturi atitinkamų gebėjimų. Jei vaikai nori naktį ar jos dalį 
praleisti tėvų lovoje ir jei jie netrukdo tėvams, vadinasi, nėra jokio 
reikalo jiems tai drausti. Žinoma, jei tėvai dėl to nervinasi, jei toks 
vaiko noras jiems trukdo, jie gali ir kitaip pasielgti. 

Panašiai yra ir tuomet, kai vaikai naktimis verkia. Dažnai gali- 
ma išgirsti nuomonę, jog mažiems vaikams reikia leisti paverkti. 

Jei net nekalbėsime apie tai, kad vaikų verksmo neįmanoma 
negirdėti, tokia nuostata gali neigiamai veikti kūdikio įgimtą pa- 
sitikėjimą jį supančia aplinka ir savimi, taip pat pasirengimą imtis 
atsakomybės: „Kai aš bijau, mane palieka vieną! Kai man reikia, 
tėvai man nepadeda!“ 

Jei vaikas vėliau riksmu stengiasi atkreipti tėvų dėmesį, dar yra 
pakankamai laiko pakeisti tokį vaiko elgesį, bet tai daryti reikia 
visiems drauge. Sudėtingą miego problemą išsamiai nagrinėja 
ne vienas konsultantas (pavyzdžiui, Friedrich/Friebel, 251 p.). Jei 
naktimis vaikščiojantys vaikai tampa problema tėvams, galima pa- 
sinaudoti vienu iš daugelio nuo seno žinomų ir liaudyje vartojamų 
receptų. 

1. Vaikui reikia aiškių ritualų ne tik dieną, bet ir vakarais, kai jis 
gulasi miegoti. Kuo ritualas bus aiškesnis, patikimesnis ir kon- 
kretesnis, tuo labiau vaikas jo laikysis. Savaime suprantama, 
kad ir vaikui būna blogų dienų. Tuomet jis nenori laiku gulti 
arba vaikšto naktimis, bet tai išimtys. 

2. Kai vaikas turi gulti miegoti, jam tai reiškia, jog jis išsiskiria su 
tėvais, turi būti vienas, todėl jis patiria emocinę įtampą. Ją gali 
pašalinti po ranka esančios natūralios pagalbinės priemonės. 
Puikiai padeda koks nors mielas daiktas, pavyzdžiui, meškiukas 
ar lėlė, su kuriuo vaikas jaučiasi saugesnis ir ne toks vienišas. La- 
bai svarbu, kad tokį žaislą vaikas gautų kuo anksčiau. Jis pade- 
da vaikui priprasti prie jį supančios aplinkos ir naujų situacijų, 
išsiskyrimo ir vienatvės. Svarbu: turi būti tik wenas objektas, su 
kuriuo vaikas sieja savo jausmus. Po kurio laiko tai dažniausiai 
būna murzinas, nelabai skaniai kvepiantis nučiulptas žaislas, su 
kuriuo vaikas praleido daug naktų ir kuris jam padėjo įveikti 
tamsos baimę. Šis žaislas, dažnai iki pat paauglystės, suteikia 
drąsos ištverti konfliktines situacijas, išsiskyrimus, padeda susi- 
tvardyti. 

Vienuolikos metų pramuštgalvis Kajus su mokykla vyko penkioms 

dienoms į kaimo stovyklą. Kai jis ryte atėjo į geležinkelio stotį, iš jo 

kuprinės kyšojo meškiuko galva. Tai buvo vienakis, nuplėšta ausi- 

mi ir iki blizgesio naktimis nučiulpta galva Samsonas. 

„Kajau, ar tu ketini vežtis su savimi Samsoną?“ — paklausiau 
berniuko. 

„Jūs nepatikėsite, - visai rimtai pasakė berniukas, - aš neno- 
rėjau jo vežtis, bet jis tol zirzė, kol pasakiau — gerai, aš tave pasi- 
imsiu!“ | 

Tokių simbolinių daiktų tėvai gali surasti ir daugiau. Tai gali 
būti ir minkšta skarelė, mielas pagalvės užvalkalas ar kelias naktis 
vilkėti mamos marškiniai (prisiminkime istoriją „Apie tai per daug 
galvojama“ iš knygos „Vaikams reikia ribų“, nuo 21 p.). Kai vaikas 
nenoriai atsigula į savo lovą, tokie mieli daikčiukaijį gali nuramin- 
ti ir padėti užmigti. 

Ir marškiniai, ir pagalvės užvalkalas turi vaikui gerai pažįstamą 
Motinos kvapą. „Uostomąją“ skarelę nesunku pasidaryti: nosinę 

arba vystyklą motina kelias dienas palaiko ant savo pilvo, kad skarelė 
prisigertų jos kvapo, ir duoda vaikui į ranką arba deda po pagalve. 

Vaikai instinktyviai atpažįsta motiną iš kvapo. Kai mamos nėra 
šalia, jos kvapas suteikia artumo jausmą, vaikas jaučiasi saugus ir 
suvokia, jog tik laikinai išsiskiria su motina. Vis dėlto reikia pa- 
brėžti: „naminės“ priemonės ne visada padeda, nes vaiko miegas 
gali sutrikti dėl daugybės kitų priežasčių. 

Yra tėvų, kurie po tam tikro laiko atima iš vaikų šias patikrintas 
priemones, nes mano, kad paaugusiam vaikui nedera jomis naudo- 
tis. Aš manau, kad toks vaiko gyvenimo skirstymas fazėmis — ypač 
kai kalbame apie emocinį vaikų ugdymą - yra per griežtas ir vaikui 
nenaudingas. Savaime suprantama, jog nesveikas vaiko prisirišimas 
prie tam tikro objekto gali byloti apie patiriamą dvasinę įtampą ar 
emocinius sutrikimus. Vis dėlto į tokią vaiko pamėgtą skarelę, pa- 
galvėlę ar žaislą pirmiausia reikia žiūrėti kaip į normalų, vaiko vys- 
tymuisi būdingą dalyką. Ne vaikui gera linkintis suaugęs žmogus, o 
pats vaikas nuspręs, kada jam atsisakyti šio simbolinio daikto. 

Jei iš vaikų per anksti atimsime mėgstamą žaislą, mėginsime 
atpratinti nuo pamėgtų simbolių, jų vietą užims kiti: vietoj ska- 
relės atsiras saldumynai, vietoje pagalvėlės - raminamoji arbata. 
Kai šiurkščiai bandoma įveikti su jausmais susijusią frustraciją, ieš- 
koma kitų įtampos įveikimo būdų, pavyzdžiui, pradedama daug 
valgyti ir gerti. Taigi gali išsivystyti priklausomybė. 


Magiški sprendimai 
Net ir jaunesniojo amžiaus vaikai geba spręsti problemas, tik tėvai 
tuos sprendimus praleidžia pro ausis, nes jie neatitinka jų racio- 


nalaus suvokimo. Iš mažųjų pateikiamų idėjų dažnai pasišaipoma, 


nors jos gali atnešti naudos. 

Šį teiginį pailiustruosime dviem situacijomis, kurias per vieną 
seminarą tėvams papasakojo Meinholdų šeima. 

Trejų metų Lasas kėlė tokią netvarką, kad visa šeima nuo to 
kentėjo. Ne tiek svarbu, kad nebuvo tvarkos vaiko kambaryje, — 
Lasas sugebėdavo per akimirksnį apversti visus namus. Tėvai dėl 
to dažnai prarasdavo savitvardą, nes suaugusiuosius baisiai nervi- 
no ir tai, jog vaikas sakė, kad tai ne jis kelia netvarką, o jį nuolat 
lankantis Mikis. Ponas Meinholdas piktinosi: „Iokie dalykai tikrai 
gali žmogų išvesti iš kantrybės!“ Jam visiškai pritarė žmona. 

Šiame pokalbyje Lasas nedalyvavo. Tuomet paprašiau tėvus iš- 
eiti, pasikviečiau berniuką, kad jis man pats apibūdintų susidariu- 
sią situaciją. 

„Kaip tu manai, ką tavo tėtis papasakojo man apie netvarką 
namuose?“ 

Lasas nusišypsojo ir tarė: „Iai,.. tai dėl Mikio... Mikis dėl visko 
kaltas!“ 

Dabar vaikas žvelgė į mane ir laukė pritarimo. 

„Tai kaip ten yra su tuo Mikiu?“ - pasiteiravau aš. 

„Jis ateina, žaidžia su manimi, paskui išeina, o viskas taip ir lie- 
ka gulėti. Man tenka tvarkyti, o aš nenoriu... Tėtis sako, kas sukelia 
netvarką, tas ir privalo tvarkyti... Mikis netvarko!“ 

Kad susidaryčiau aiškesnį vaizdą, paprašiau papasakoti visas 
smulkmenas. Tuomet pakviečiau tėvus. Man labai greitai paaiškė- 
Jo, jog Lasas savo netvarkingumą, savo „blogąsias“ savybes, prisky- 
rė Mikiui ir buvo tvirtai įsitikinęs, kad Mikis atsakingas ir už visą 
netvarką. Kai paklausiau tėvų, ką, jų manymu, man pasakojo ber- 
niukas, tėvas spontaniškai sušuko: „Ias nesąmones apie Mikį! Kaip 
visada! Aš jau nebegaliu klausytis!“ Tėvo balse buvo justi pyktis. 

„Bet tai visai ne nesąmonė!" - spigiu kaip Mikio balsu su- 
šuko vaikas. 

„Liaukis! — suirzusi pasakė mama. - Pakanka, kad apie tai nuo- 
lat kalbi namuose!“ Lasas nusišypsojo, nes dabar jis galėjo pade- 
monstruoti tėvų bejėgiškumą. Tai buvo tikra kova, kas ką įveiks! 
„Lasai, - pradėjau aš, - tau reikėtų rimtai pasikalbėti su Mikiu. Juk 
tave netvarka taip pat erzina. Kaip manai, ar gali su juo pasikalbė- 
ti?“ Abu Meinholdai nusivylę žiūrėjo į mane. „O gal su juo turėtų 
pasikalbėti tavo tėveliai?“ Visiškai suglumę tėvai automatiškai pur- 
tė galvas. 

„Jie negali! - sušuko vaikas. — Jie jo visai nesupranta!“ 

„O kaip tu jam pasakysi?“ 

„Aš jį išbarsiu! Pasakysiu jam, jog jis privalo tvarkytis, antraip 
nepriimsiu žaisti!“ 

"Iėvams mūsų pokalbis buvo labai netikėtas ir dabar jie pri- 
blokšti tylėjo. Į mano klausimą, ar jie galėtų prisidėti, tėvai santū- 
riai linktelėjo ir ištarė: „Jei tik tai padėtų!“ Kai jie ėjo iš kambario, 
man susidarė įspūdis, jog jie manęs gailėjosi, kad leidausi įsuka- 
mas į Laso žaidimėlius. 

Po keturių savaičių tęsėme seminarą. Švytintys Meinholdai pri- 
ėjo prie manęs ir pasigyrė, jog problema dėl netvarkos bute išspręs- 
ta. Dabar netvarka tik Laso kambaryje, kitur jis viską sutvarko. 

„Neįtikėtina! Jis tvarko!“ —- su šypsena sako ponia Meinhold, vis 
dar negalėdama patikėti, kad vaikas taip pasikeitė. Prieina Lasas. 

„Na, Lasai, pasikalbėjai su Mikiu?“ — klausiu aš. 

„Ir dar kaip! Pasakiau jam, jog jei jis nesitvarkys, negalės su 
manimi žaisti. Mano kambaryje, sakiau aš, gali nesitvarkyti, o šiaip 
privalai viską sudėlioti į vietas! Supratai!“ 

„Ir Mikis tave suprato?“ 

Lasas linkteli: „Kuo puikiausiai!“ 

Štai tas paprastas, magiškas, vaiko galvoseną atitinkantis spren- 
dimas. Radau jį tik todėl, kad leidausi į Laso fantazijų pasaulį. 
Vaikas nesugebėjo priimti tėvų kritikos dėl netvarkos ir dėl to tarp 

jų kilo karas. Kuo didesni buvo tėvų priekaištai, tuo intensyviau jis 
rengė savo mažuosius keršto žygius, kurie tėvus varė į neviltį. Aš 
supratau Laso fantazijas. 

Mikis įkūnijo kitą Laso pusę. Šio amžiaus vaikams būdinga su- 
vokti tarsi dvi savo asmenybės puses - gerąją, paties Laso, ir blo- 
ząją, Mikio. Tik nuo penktųjų gyvenimo metų vaikai pradeda su- 
vokti asmenybės vientisumą, bet ir vėliau dar iš dalies išlieka dvi- 
pusis matymas, kuris ilgainiui išnyksta. 

Lasui Mikis buvo blogoji jo pusė, magiškas įvaizdis, kurio reikš- 
mės tėvai iš pradžių visai nesuprato. 

Jei tėvai atidžiau stebėtų savo mažus vaikus, įsigilintų į jų fanta- 
zijas, tuomet jiems pavyktų su dvejų ketverių metų vaikais surasti 
visai netikėtų konfliktų sprendimų. Šie sprendimai būtų tinkami 
tik tam tikrą laiką, nes augdamas vaikas įgyja kitokių savybių, iš- 
moksta kitaip bendrauti su žmonėmis. Tuomet reikšmės įgyja kal- 
ba ir racionalus svarstymas. Tai rodo antroji situacija. 


Vera Fišer neseniai išsiskyrė su vyru. Abu jos vaikai, trejų metų 
Ankė ir penkerių Janinė, liko su ja. Kol vyko skyrybos, abiem 
mergaitėms priklausantis didžiulis minkštas meškinas Darius pa- 
sidarė labai svarbus. Mergaitės paskyrė jam vietą prie šeimyninio 
stalo, dėjo jam lėkštę ir valgymo įrankius. Jos laukdavo, kol meš- 
kinas baigs valgyti, nes jis, pasirodo, labai lėtai valgė. Mergaitės 
ilgiausiai ieškojo Dariui tinkamų drabužių ir jį aprengė. Darius 
buvo vedamas ir į restoraną. Vaikų prašoma, motina užsakydavo 
jam vietą, prieš jį buvo padedamas valgiaraštis. „Ačiū Dievui, 
Darius nebuvo geras valgytojas, - prisimena mama, - antraip 
būtų tekę jam užsakyti ir maistą, nes mergaičių elgesys buvo 
nuoseklus.“ 

Darius gavo automobiliui vaikišką kėdutę, kurioje jis sėdėjo 
prisegtas tikru diržu. „Nebuvo lengva visa tai ištverti, - sako Vera 

Fišer, - Žmonės žiūrėjo į mane kaip į beprotę, o kiti net patarė 
kreiptis į gydytoją.“ 

„Ir ką gi jūs darėte?“ 

„Man atrodė, kad žaidimas mergaitėms naudingas. Joms tikrai 
jo reikėjo. Kas dabar pasakys, ar tai buvo kaip nors susiję su skyry- 
bomis, ar ne.“ 

„Kas stiprino šį jūsų jausmą?“ 

„Kartą, kai mergaitės viešėjo pas mano mamą, ji meškiuką pa- 
slėpė, nes ją labai nervino tas vaikų vaidinimas. Bet kai Darius 
dingo, kilo baisus skandalas. Mergaitės tiesiog kraustėsi iš proto. 
Vyresnioji net paskambino policijai ir pranešė, jog kažkas pagrobė 
Darių. Netrukus prie mūsų durų jau stovėjo keturi policininkai, 
kurie norėjo pasikalbėti su mano motina. Mama tuojau pat grąži- 
no mergaitėms meškiną. Dabar jis buvo dar uoliau prižiūrimas.“ 

„Kiek laiko tai tęsėsi?“ 

„Maždaug metus. Kartą dukros sėdo į automobilį be Dariaus. 
Kai paklausiau, kur meškiukas, ar jis nenori važiuoti drauge, mer- 
gaitės atsakė, jog jis miega. Po pietų radau meškiną nerūpestingai 
numestą kampe. Nuo tada jis neteko savo reikšmės. Pirmiausia iš 
automobilio buvo išmesta vaikiška Dariaus kėdutė.“ 

Įtrauktas į ritualą, meškiukas suteikė vaikams saugumo ir pa- 
tikimumo jausmą. Labai neįprastu būdu jis padėjo ištverti išsisky- 
rimo sukeltą skausmą, baimę ir netikrumą. Kai buvo rastas kitas 
kelias, meškutis prarado savo reikšmę. 

Vaikams reikia magijos ir mitų, išgalvotų veikėjų ir labai savitų 
simbolių. Remdamiesi šiuo patikimu emociniu pagrindu jie išsiug- 


do pasitikėjimą savimi, suvokia savo vertę. 


Agresija provokuoja 


||) ių 
Ua 


tus 


Prievarta žaidimuose - 
Smurtiniai žaidimai 


10 skyr 


Visur skundžiamasi, kad paaugliai nemoka žaisti, neturi fantazijos. 
Taip pat pabrėžiama, kad vaikų žaidimuose daugėja griaunamųjų 
Jėgų elementų. 

Kyla klausimas, ar žaidimų įvairovė visais laikais nerodė vaiko 
vidinės tikrovės, jo jausmų, pasaulio suvokimo, o kartu jo agresijos 
ir baimių. Negalima neigti, kad vaikų žaidimai pasikeitė, kad juose 
reiškiasi agresyvios fantazijos. 

Išskirsiu tris sferas, kuriose galima pastebėti pasikeitimų: 

+ kitokios agresijos apraiškos žaidimuose - gaujose ir gatvių ka- 
ruose; 

+ pasikeitusios vaikų fizinės išraiškos formos ir sutrikęs suvokimas; 

+ bandymai brutalią agresiją pašalinti iš kasdienybės pedagogine 
agresija. 


Agresijos ritualų nelieka 


Per vieną tėvų seminarą dalyviai, kurių vaikystė ir jaunystė pra- 
bėgo šeštajame dešimtmetyje, pasakojo, kaip jie elgėsi susidūrę su 
agresija. 

Antonas Lichteris švytinčiomis akimis pasakoja: „Anksčiau mes 
„kiečiau“ aiškinomės reikalus. Egzistavo gaujos, vyko gatvių karai. 
Viena gatvė pešėsi su kita, viena mokykla kovojo prieš kitą. Susi- 
tardavome, kur ir kada susitiksime. Tėvai nieko nežinojo. Tėvas 
pykdavo tik tada, kai grįždavau sugurinta nosimi, o mama dejuo- 
davo dėl suplėšyto megztinio. Savęs nesigailėjome, bet atėjo laikas 

ir muštynės baigėsi. Pasidarė nebeįdomu arba įsikišo suaugusieji ir 
mus sudraudė“. 

„Kuo jūsų karai skiriasi nuo šiandieninių?“ 

Jis kurį laiką mąsto, paskui sako: „Aš manau, yra vienas esmi- 
nis skirtumas. Kai per mūsų peštynes kuris nors pargriūdavo, jis 
iškrisdavo iš žaidimo. Jis nebebūdavo mušamas ar spardomas. Tu- 
rėjome sutartinį ženklą, tam tikrą rankos mostą, kuris reiškė: aš 
daugiau nenoriu arba negaliu! Tuomet visi liaudavosi. Vargas tam, 
kuris pažeisdavo šį kodeksą! Man neramu, kad šiandien tokios tai- 
syklės negalioja. Dabar pilna skustagalvių, kurie nesirinkdami gali 
primušti kiekvieną. Papročiai išsigimė, atsiveria vartai griaunama- 
jai jėgai, nekaltos peštynės virto brutalia agresija. 

Kiti tėvai ir motinos pritaria kalbėjusiam, pasakoja savo istori- 
jas, kaip jie rengė šaulių šventes, gegužines ir šokius. Viena mama, 
kuri augo su penkiais broliais, pasakoja apie savo namų karus. 
Jie smarkiai pešėsi, bet buvo nuoširdūs. Kartais likdavo įbrėžimų, 
kraujuodavo nosis, suplyšdavo marškiniai, bet tėvai apie tai nieko 
nežinojo. Peštynės turėjo savo nerašytas taisykles, kurių visi laikėsi. 
Visi juto ribą, iki kurios buvo galima eiti. Moteris akimirką galvoja 
ir sako: „Man atrodo, dabar jau niekas nemoka dūkti, peštis, aiš- 
kintis santykių taip, kad niekas per daug nenukentėtų . 

Ne tik subjektyvios nuomonės, bet ir moksliniai agresijos, kaip 
sudėtinės vaikų ir jaunimo kultūros dalies, tyrimai patvirtina: per 
pastaruosius keturiasdešimt metų gatvių karų tarp vaikų ir jaunuo- 
lių grupių, vadinamųjų gaujų, sumažėjo, bet per ią patį laikotarpį 
smurtaujant padaryta gerokai daugiau materialinių nuostolių ir 
sužalota žmonių. 

Anksčiau tvirtos taisyklės neleisdavo konfliktuojančioms pusėms 
nueiti per daug toli. Ir paaugliai žinojo, kad už taisyklių nesilaiky- 
mą teks atsakyti. Tyčia nebuvo žalojama, niekas nemušė bejėgio, 
ant žemės gulinčio žmogaus. Tie, kurie nebenorėdavo kautis arba 

tiesiog pritrūkdavo jėgų, galėdavo netrukdomi pasitraukti. Neketi- 
name idealizuoti praeities ir sakyti, jog anksčiau viskas buvo gerai. 
Nenorime teigti, jog praeityje viešpatavo harmonija, o dabar 
viskas blogai. Ankstesniais dešimtmečiais taip pat pasitaikydavo 
brutalių žmonių, ne visi laikėsi ritualų ir taisyklių, vienas žmogus 
be atodairos mušė kitą ir žemino jo orumą. 

Šiandien mes norime išsiaiškinti, kodėl paaugliai nebesilaiko 
ritualų. Iš pokalbių su vaikais ir jaunimu ryškėja du požiūriai: 

1. Svarbiausias tikslas - humaniški, abipuse pagarba grindžiami 
santykiai. Agresija laikoma baisia jėga. Viešose diskusijose be- 
veik nekalbama apie konstruktyviąją agresijos pusę, pavyzdžiui, 
apie tai, jog ji gali būti produktyvi, skatinti kūrybingumą. Auk- 
lėdami vaikus neturėtume stengtis apskritai išstumti agresijos 
iš kasdienio gyvenimo, o tik aiškiai atskirti jos konstruktyviąją 
pusę nuo griaunamosios, žmogų niekinančios pusės. Norėdami 
įveikti destruktyviąją agresiją, privalome ugdyti tinkamą požiū- 
rį į agresiją apskritai, mokyti tinkamai su ja elgtis. 

Tam yra būtinos visiems privalomos taisyklės ir ritualai. Jei nuo pat 
mažens vaikams jų neįdiegsime, jie nesugebės jų priimti ir suvokti 
kaip realaus, praktikuojamo modelio. Jei paauglį paliksime vieną 
su jamė glūdinčia agresija, vadinasi, atiduosime jį chaotiškam, kitų 
žmonių orumą trypiančiam smurtui. Daugybė destruktyvių pa- 
auglių veiksmų rodo, jog tokiu atveju dažniausiai prasiveržia aklas 
įniršis, nieko bendra neturintis su žmogiškumu. 

2. Agresija - neatskiriama paauglystės dalis. Jei paauglys negali 
sauglai — pagal taisykles ir ritualus — išlieti savo agresijos, tuo- 
met jis susižavi jos simboliais ir objektais. Jų paaugliai randa 
veiksmo ir koviniuose filmuose. 

Per tėvų seminarus klausiau apie jų šeimose esančius agresijos 

ritualus, kai vaikai gali išsišėlti, pavyzdžiui, išbandyti savo jėgas 

peštynėse, mėtytis pagalvėmis, raičiotis ant grindų ir t. t. Tokius 

ritualus turėjo tik du penktadaliai visų šeimų, nors tėvai patys pri- 
pažino, jog vaikams jie labai patinka. 

"Tokie aktyvūs žaidimai ypač nepatiko mamoms, kurioms atro- 
dė, jog jie daro jų vaikus agresyvius ir vėlesniame gyvenime skatins 
elgtis asocialiai ir destruktyviai. Šios mamos labai apsirinka, jos 
mato tik vieną agresijos pusę. Iš lotynų kalbos kilęs žodis agresija 
reiškia: eiti prieš ką, imtis ko, mėginti. Tai reiškia jėgą, tam tikrą 
jausmą. Kad ir kaip tai neigsime ir stengsimės jos atsikratyti, ag- 
resija yra ir liks neatskiriama vaikų vystymosi dalis. Kuo daugiau 
tėvai mokys vaikus vengti ir bijoti agresijos, kuo daugiau draus, 
tuo vienišesni ir nesuprasti jausis vaikai, kuriems agresija yra jų 
asmenybės dalis. 

Dabar, labiau nei kada nors anksčiau, auklėdami privalome at- 
kreipti dėmesį į agresiją. Tai nereiškia, kad turime tik abejingai 
stebėti ir sakyti: „Leiskime vaikams išlieti savo agresiją“. Reikia 
įdiegti agresijos ritualus ir patikrintus elgesio pavyzdžius, ugdyti 
pagarbą žmogui, mokytis pripažinti jo fizinę neliečiamybę. Kuo 
anksčiau pradėsime, tuo geriau vaikai priims tokius modelius, tuo 
greičiau jie taps jų gyvenimo dalimi. 

Jei vaikus orientuosime tinkamai, jie rečiau vartos smurtą, atras 
tinkamesnių aiškinimosi būdų. Kita vertus, kuo jaunesni vaikai — 
maždaug ikimokyklinio amžiaus - tuo daugiau konfliktai ir nuo- 
monių skirtumai sprendžiami 17 fiziniais veiksmais. Tokio amžiaus 
vaikams nepakanka vien gero pavyzdžio, jų nepasiekia ir žodiniai 
argumentai. 

Vis dėlto tai nereiškia, jog auklėdami neturime remtis priim- 
tomis normomis ir vertybėmis. Priešingai: vaikus būtina mokyti 
tinkamai spręsti konfliktus, bet daryti tai ne „gerų“ žodžių lavina, 
o perteikti savo elgesio pavyzdžiais. Kuo aukštesnė tėvų ir auklėto- 
jų moralė, tuo aiškesnį modelį vaikai turi prieš akis, modelį, kurį 
vėliau, kai bus labiau subrendę, jie galės perimti. 

Kai auklėdami pamirštame, jog žmogus 
turi kūną 


Šešerių metų Christoferio bijo visi darželio vaikai. Kurį laiką jo 
tiesiog nematyti. Staiga jis atsistoja ir eina prie kurio nors vaiko. 
Iš pradžių jis tik žiūri, o paskui staiga smogia. Atrodo, jog jam vi- 
sai nesvarbu, kad vaikui skauda, kad jis jį užgavo. Vaikai reaguoja 
įvairiai: vieni rėkia, pabėga, ieško pagalbos, o kiti smogia atgal. Vis 
dėlto vis daugiau vaikų jo ima šalintis. Auklėtojų pastangos lieka 
bevaisės. Akivaizdu, jog Christoferiui dėmesio netrūksta. Vaikas 
patraukia daugeliu savo teigiamų ir produktyvių veiksmų. Jis ne- 
kovoja dėl valdžios su auklėtojomis. Krinta į akis vienas dalykas: 
net ir išgirdęs apie galimas pasekmes, kai jam pasakoma, jog nu- 
skriaudęs draugą jis tam tikrą laiką turės žaisti vienas prie atskiro 
staliuko, berniukas vis tiek muša vaikus. 

Auklėtojos nebežino, ką daryti. Po puolimo Christoferis stovi 
„kaip šlapias pudelis ir gūžčioja pečiais“, tarsi norėtų pasakyti, jog 
jis to nenorėjo. Jei labiau įsigilinsime, išaiškėja jo dilema, kuri bū- 
dinga ir daugeliui kitų vaikų. Kai su Christoferiu kalbuosi apie 
jo „išsišokimus“, jis visada apgailestauja ir sako nenorėjęs suteikti 
kitiems skausmo. 

Auklėtoja, kuri klausėsi mūsų su Christoferiu pokalbio, po to- 
kių jo žodžių sušuko: „Nejaugi tu negali užmegzti ryšio neskaudin- 
damas vaikų?“ 

Berniukas spontaniškai atsakė: „Ne!“ 

„Liaukis“, - jau piktai sudraudė auklėtoja. Berniukas nuolan- 
kiai gūžtelėjo pečiais. 

„Nereikia, - nuraminau auklėtoją. - Jis kalba nuoširdžiai.“ 
Auklėtoja sutriko ir, ko gero, pyktelėjo. 

Stebėjau Christoferį visą popietę. Jis buvo labai susikaupęs, 
mokėjo meistrauti, gebėjo konstruktyviai bendrauti, gražiai elgėsi 

su vaikais. Vaikas išsprendė ne vieną konfliktą, joargumentai buvo 
logiški. Bet vaikščiojo jis kažkaip nerangiai, atrodė nevikrus, nors 
buvo gražiai nuaugęs. Bėgiojo išskėstomis rankomis, tarsi bijotų 
prarasti pusiausvyrą, nevikriai laipiojo ir sportavo. Kai liesdavo 
kitus vaikus, darė tai šiurkščiai. Kai žaidžiant vaikams reikėjo susi- 
imti už rankų, Christoferis čiupo ir skausmingai suspaudė draugų 
pirštus. Vaikai rėkdami ištrūko iš jo gniaužtų. Berniukas - šiek tiek 
nusivylęs — pažvelgė pirma į vaikus, paskui į savo ranką. 

Christoferis pasakojo man, jog namuose jam neleidžiama 
triukšmauti. Fiziniai veiksmai, pavyzdžiui, galynėjimasis, peštynės 
ar šėliojimas, buvo draudžiami. Iš pokalbio su tėvais paaiškėjo, kad 
tėvai stengėsi lavinti berniuko protą. Buvo kalbamasi daug ir in- 
tensyviai, berniukas buvo traktuojamas kaip mažas suaugusysis. Jo 
neišmokė pasitikėti savo kūnu, tai tėvams atrodė nereikšminga. 
Taigi intelektiniu požiūriu Christoferis buvo nepaprastai kom- 
petentingas, bet gerokai atsilikęs fizinėje veikloje. Jis nemokėjo 
dūkti, buvo mažai patyręs fizinių jausmų. Kaip per pokalbį sakė 
jo motina, „berniukas retai priartėdavo prie savo fizinių galimybių 
ribos“. 

Motina jam to neleisdavo: „Per daug gimnastikuodamas jis su- 
kaisdavo ir greitai susirgdavo“. Vėliau Christofemo tėvas pasakė: 
„Kai maži vaikai ima šėlti ir gimnastikuoti, netrukus kas nors su- 
dūžta. Reikia nuo vaikystės pratintis susivaldyti ". 

Christoferis mokėjo gražiai kalbėti, mokėjo suformuluoti savo 
intelektinius poreikius ir išspręsti ginčą, bet jo kūnas buvo tarsi 
užrakintas, sukaustytas, jis buvo nuolat mokomas nerodyti savo 
jausmų. Christoferio istoriją galima laikyti apibendrinančia: dau- 
gelis vaikų nemoka įvertinti teigiamo ir neigiamo fizinių veiksmų 
poveikio. Jei vaikas pats nepatirs, jog vienoki jausmai kyla, kai esi 
glostomas, ir visai kitokie, kai tave stipriai papurto, jis niekuomet 
nemokės tinkamai panaudoti savo raumenų jėgos. Iokie vaikai 


135 


nori atitinkamo fizinio kontakto, bet nemoka jo užmegzti. Numaty- 

tas švelnus kumštelėjimas pavirsta skausmingu smūgiu. 
"Tokius trūkumus galima pašalinti: 

l. Jei kasdieniame gyvenime įvesime fiziškai ugdančius ritua- 
lus. Tai žaidimai ir kitokia veikla, kuri padeda patirti, kuo 
skiriasi įvairūs masažai arba glostymas nuo tvirto sugriebimo. 
Dūkdami ir pešdamiesi, žaisdami purve ir vandenyje, užsiim- 
dami specifine, pojūčius stimuliuojančia veikla, jie ugdo savo 
jausmus. 

2. Jei įvesime kūną pabrėžiančius ritualus, kurių gausu dziudo, 
karatė arba krepšinyje. Tinka ir kitos sporto šakos, kuriose 
galioja tvirtos taisyklės, ir jų privalo laikytis kiekvienas, kuris 
nenori būti pašalintas iš žaidimo. Nedaug naudos duos mėgs- 
tamos sporto rūšys, futbolas ar rankinis, jei tėvai labiausiai ver- 
tins pergalę, o ne tai, kad vaikas gali patenkinti savo fizinius 
poreikius. "Iokios sporto rūšys kaip dziudo paaugliams labai 
naudingos: vaikai ir paaugliai pajunta savo kūną, pasiekia jo 
galimybių ribą, susipažįsta su ritualais bei taisyklėmis, kurios 
reikalauja nesužeisti, nesunaikinti priešininko, o tik sąžiningai 
su juo varžytis. 

3. Jei rasime vietą ir laiką, kada vaikai, laikydamiesi ritualo, gali 
tenkinti savo fizinius poreikius. Vienoje pagrindinėje mokyklo- 
je nuo šešerių iki vienuolikos metų vaikai nepaprastai šėldavo 
per pertraukas. Jų veiksmai buvo grėsmingi. Vaikai sužeisdavo 
vienas kitą, gadindavo daiktus. Smurto nepavyko išvengti net 
ir padidinus prižiūrinčių žmonių skaičių. Kai galiausiai mokyk- 
loje buvo griežtai uždrausta šėlti ir kelti triukšmą, destruktyvi 
agresija nukrypo į daiktus. Buvo gadinamas mokyklos pastatas, 
klasės, net ardomas į mokyklą vedantis takas. Čia vaikai ne- 
trukdomai, chaotiškai ir audringai išgyveno tai, ką uždraudė 
mokyklos taisyklės. 

Tuo metu aš rengiau projektą „Prievarta mokykloje“, kuriame 
nagrinėjau profilaktines priemones mokykloje. Mokyklos vado- 
vams ir tarybai aš pasiūliau mokyklos kieme įrengti specialią vietą, 
kurioje būtų galima peštis. Mokyklos taryba ir tėvai tokį mano pa- 
siūlymą sutiko labai priešiškai. Jie būgštavo, kad bus dar daugiau 
prievartos, kritikavo mano pasiūlytą pavadinimą „peštynių zona“, 
pranašavo chaosą ir anarchiją. 

O mergaitėms ir berniukams patiko, kai jie buvo paprašyti pa- 
dėti įgyvendinti šią idėją. 

Kai buvo įrengta „peštynių zona“, peštis kitose mokyklos teri- 
torijos vietose buvo uždrausta. Kas juto poreikį šėlti, turėjo eiti į 
specialiai tam įrengtą zoną. Ten galiojo tvirtos taisyklės: į šią vietą 
niekas negalėjo būti atvedamas prievarta, peštynėse dalyvavo tik 
savanoriai. Buvo uždrausta čiupti už galvos, spardytis, kandžiotis ir 
spjaudytis ar kuriam nors vaikui tyčia kenkti. Be to, buvo sugalvotas 
„sutartinis žodis“. Jei kas nors sušukdavo šį žodį, budintieji tuojau 
pat nutraukdavo visus veiksmus. Kiekvienas vaikas, kuris nebenorė- 
jo daugiau peštis, šiuo žodžiu paskelbdavo kovos pabaigą. 

Sutartinis žodis leido valdyti visą kovos eigą arba paversti ją 
tam tikru ritualu. Kovos įkarštyje vaikai dažnai pamiršdavo visas 
taisykles, o šis žodis juos sustabdydavo ir primindavo, jog galioja 
tam tikri susitarimai. 

Iš pradžių buvo kai kurių sunkumų (mokyklos taryba ir tėvai 
niekaip negalėjo patikėti, kad vaikai laikysis susitarimų), bet ne- 
trukus sutarti ritualai ir taisyklės įsigalėjo. 

Didžiausią reikšmę ši priemonė turėjo „aršiausiems peštukams“. 
Per pertraukas jie įsišeldavo, tiesiog nerdavosi iš kailio. Didelis fizi- 
nis aktyvumas teigiamai atsiliepė mokymuisi. 

Susikaupusi fizine energija buvo išliejama per pertraukas, todėl 
per pamokas vaikai mažiau trukdė. Fiziškai atsipalaidavę mokiniai 
lengviau pakėlė protinę įtampą, pagerėjo jų santykiai su mokyto- 

jais. Griaunamoji agresija nyko. Per pertraukas buvo ne mažiaų 
triukšminga ir judru, bet galiojo ritualai, kurie užkirto kelią tyči- 
niam smurtui. Vaikai greitai prie jų priprato ir netrukus keletas 
vyresnių mokinių jau buvo pasirengę vietoj personalo budėti „peš- 
tynių zonoje“. 

Kai mokiniams buvo leista prižiūrėti procesą, jie tapo už jį at- 
sakingi. Vaikai suvokė, jog jie privalo atsakyti už savo veiksmus. 
„Peštynių zona“ leido vaikams pajusti, jog jie traktuojami kaip as- 
menybės. 

Savaime suprantama, kartais ribos buvo peržengiamos, pamirš- 
tamos nustatytos taisyklės ir ritualai. Tai normalus reiškinys. Nu- 
sižengusiems kitą dieną nebuvo leidžiama eiti į „peštynių zoną“. 
Tokios pasekmės vaikų nežemino, o tik padėjo jiems daug ką su- 
prasti. Jei vaikas pešdamasis peržengdavo ribas, kitą dieną jis turė- 
davo lydėti budintįjį ir stebėti vyksmą iš šalies. Jam dar kartą buvo 
primenamos ir aiškinamos taisyklės. 

Projektas susilaukė ir prieštaravimų. Protestavo kai kurie tėvai 
ir mokytojai. Dėl visų projekto įgyvendinimo metu atsiradusių ne- 
sklandumų jie kaltino „peštynių zoną“, ji virto žaibolaidžiu, pro- 
jekcijos ekranu, kuriame buvo matyti neišspręstos suaugusiųjų 
problemos, jų pačių agresija, su kuria jie savo laiku nesusidorojo. 
Vaikai laikė šį projektą labai konstruktyviu ir norėjo, kad jis būtų 
pratęstas. 

Reikia pasakyti, jog „peštynių zonos“ nėra patentuotas recep- 
tas, bet tai vienas iš visrakčių, padedančių susidoroti su griaunamą- 
Ja agresija. Yra ir daugiau visrakčių, pavyzdžiui, mokyklų kiemuo- 
se įrengtos „poilsio ir atsipalaidavimo zonos“, kur jau naudojamos 
kitokios priemonės. Agresija kelia mums iššūkį. Jį reikia priimti 
kūrybingai ir su fantazija. 

Sėkmė šiame kelyje lydės tada, kai griaunamąją agresiją suvok- 
sime ne kaip paprastą instinktyvų veiksmą, o kaip probleminių 

auklėjimo santykių išraišką arba kaip vaikų pagalbos šauksmą, kad 
priimtume juos su visais jų jausmais. 


Teisė žaisti karą 


Šešerių metų Maltė vienas namuose. Jo tėvai išėjo į diskusijų klubą. 
Išeidami jie uždraudė berniukui po 19 valandos žiūrėti televizorių. 
Vaikas širdyje džiaugėsi, kad tėvai išeina, nes vakare turėjo būti ro- 
domas kovinis filmas, jis tai perskaitė programoje. Berniuką suža- 
vėjo ten įdėta nuotrauka, kurioje buvo matyti susprogdinti tankai 
ir numušti lėktuvai. Jis apdairiai nieko neprasitarė tėvams, nes „jie 
niekados nebūtų leidę. Man draudžiama net turėti pistoletą“. 

Vėliau ponia Baltus pasakojo: „Aš stengiuosi jį auklėti taip, kad 
jis nematytų smurto ir agresijos. Jokių ginklų. Jei jis ką parsineša, 
tuojau atimu. Savaime suprantama, dėl to kyla didelis triukšmas, 
bet jau geriau triukšmas dabar, negu atitinkamos pasekmės vėliau. 
Ponas Baltus ilgą laiką tam pritarė, bet dabar sakosi suabejojęs, ar 
tai teisinga. Abejonių kilo tada, kai jis pamatė savo sūnų ir jo drau- 
gą žaidžiančius vesterną. Iš lego rinkinio jie buvo pasidarę pistole- 
tus ir granatas. Kai tėvas paklausė, ar tik jie nešaudo, Maltė ramiai 
atsakė: „Nesąmonė. Pats matai. Tai radijo telefono įranga . 

„Manau, jog jūs žaidžiate vesterną.“ 

Maltė tarė: „Tai šiuolaikinis kaubojus. Jis nešaudo. Jis turi ne- 
šiojamą radijo stotį“. 

Iš atšiauraus sūnaus elgesio tėvas pajuto gresiantį pavojų, kad 
vaikas užsidarys savyje. „Kas iš to, kad jis neturi ginklų, jei dėl to 
Maltė ims meluoti ir slapukauti. Tiesą sakant, aš nebežinau, kas 
teisinga.“ Ponia Baltus, pagrindinės mokyklos mokytoja, nenori su 
tuo sutikti: „Kiekvieną dieną mokyklos kieme matau tokio smurto 


Padarinius“. 

Vis dėlto grįžkime prie to vakaro, kai berniukas žiūrėjo televi- 
zorių. 

"Tėvams išėjus, jis atsisėdo priešais televizorių ir ėmė laukti lai- 
dos. Jis gerai apsiginklavo: aplink jį buvo visas arsenalas medinių 
ir lego kaladėlių bei lazdelių. Tai buvo „pistoletai ir granatos“. „Kai 
pasidarys per daug pavojinga, aš imsiu atsišaudyti.“ Prasidėjo fil- 
mas. "Tai buvo dokumentinė juosta apie pasipriešinimą Afganista- 
ne. Prieš pat filmo pabaigą su triukšmu atsidarė kambario durys ir 
įpuolė ponia Baltus. Jos sūnus sėdi ant sofos, vienoje rankoje laiko 
iš lazdos padarytą pistoletą, kitoje - iš lego kaladėlių sumontuotą 
granatą. „Malte! Negaliu patikėti savo akimis!“ - sušunka motina 
ir pribėgusi nuspaudžia televizoriaus mygtuką. 

Maltė: „Aš nekenčiu tavęs! Aš nekenčiu tavęs!“ 

Ponia Baltus eina prie sūnaus, nori jį pačiupti, bet Maltė surin- 
ka: „Neliesk manęs, nes mesiu granatą!“ Berniukas pašoka, bėga 
pro motiną į savo kambarį ir ten užsidaro. 

"Tėvai pradeda ginčytis. Tėvas kaltina motiną, kad ji buvo per 
griežta, 0 ji priekaištauja, jog tai jo neryžtingo elgesio pasekmė. 

„Visiškai aišku — vaikas nebežino, ką daryti, ir renkasi papras- 
čiausią sprendimą. 

"Tėvai įkaitę ginčijasi, kai į kambarį grįžta Maltė. Jis išsitiesia 
prieš juos visu ūgiu ir sako: „Liaukitės ginčijęsi, aš vis tiek būsiu 
kareivis!“ Po šių žodžių berniukas apsisuka ir vėl išeina iš kamba- 
rio. Kurį laiką viešpatauja tyla, paskui ponia Baltus taria: „Matai, 
visas auklėjimas šuniui ant uodegos“. Ji niršta ant vyro, verkia, ne- 
miega visą naktį ir kiek apsiraminusi nutaria pasikalbėti su sūnu- 
mi. Kai po pietų ji pradeda pokalbį, berniukas mesteli: „Tu mane 
nervini!“ 

Ponia Baltus suakmenėja. Maltė įsmeigia akis į motiną ir sako: 
„Aš būsiu kareivis. Pamatysi“. Ponios Baltus veido išraiška virsta 
kauke, kai sūnus priduria: „Karas - jėga! 

„Aš jaučiau tuštumą, — vėliau prisimena ponia Baltus. - Prieš 
mane tarsi atsivėrė žemė ir aš ėmiau kristi į prarają.“ Maltė atsi- 
stojo, priėjo, pažvelgė į motiną, paglostė ją ir ištarė: „Aš myliu 
tave, — ir po trumpos pauzės pridūrė, - bet aš būsiu kareivis“. 

Šią situaciją šeima papasakojo per vieną seminarą. Drauge su 
kitais tėvais bandėme aiškintis. Daug kas juos palaikė, suprato. Kiti 
tėvai pasakojo apie panašias diskusijas 17 būdus rasti tokius spren- 
dimus, kurie leistų sušvelninti tėvų ir vaikų tarpusavio santykius. 

Ponia Maltus vis dar negalėjo su tuo susitaikyti: „Kodėl Maltė 
taip elgiasi? Jis gi mato, kaip aš stengiuosi... Ir vis tiek!“ Moteris 
purtė galvą. 

„Kaip tik todėl taip ir atsitiko, - įsiterpia viena motina Lėja Fi- 
šer. - Aš patyriau lygiai tą patį. Kuo daugiau aš draudžiau, tuo 
viskas ėjo blogyn. Galiausiai kova vyko jau ne dėl pistoleto, ji virto 
baisiu karu kas ką nugalės!“ 

Ponia Fišer smulkiai pasakoja apie anuometinę situaciją jos na- 
muose, apie neviltį ir bejėgiškumą ir apie tai, kaip galiausiai išsi- 
kapstė iš krizės ir „vėl pasidarė veiksni“. 

Daugybė pokalbių, per kuriuos su tėvais nagrinėjau jų vai- 
kų polinkį į agresiją, patvirtino Maltės inscenizacijos prasmę: jis 
pradeda žaisti su pistoletais ir bombomis, taigi įgyvendina savo 
smurtines fantazijas, ignoruoja tėvų taikingumą, jų aukštą moralę, 
gyvenimo normas ir vertybes. Taip jis išreiškia savo norą būti sa- 
varankiškam. Vaikas nori būti toks, koks yra, o ponia Baltus tvirtai 
laikosi savo nuomonės, jog šaudyti negalima. Ši situacija drauge 
parodo motinos ir vaiko santykių pobūdį: „Jei ta būsi agresyvus, 
vadinasi, būsi blogas!“ Motina ir vaikas nesusikalba. Motina prie- 
kaištauja, o vaikas jaučiasi nesuprastas ir vienišas. Ponia Baltus 
nori sūnų įtikinti, jog ginklai nemoralus dalykas, kalba apie išori- 
nę realybę, o berniuko polinkis į smurtą yra jo vidinės tikrovės iš- 
raiška. Savo vidinį agresyvumą jis gali išlieti žaisdamas karą. Maltė 

jaučiasi atstumtas ir nesuprastas, todėl berniukas stoja į kovą su 
motina: „Aš nesu blogas! Bet jei tu nori, kad būčiau blogas, tai 
prašom!“ Motina nesuvokia, jog tai kova kas ką nugalės net ir tada, 
kai berniukas išmuša jai iš po kojų pagrindą sakydamas: „Aš būsiu 
kareivis!“ Savo santykius su motina jis tarsi užantspauduoja. Kuo 
labiau motina stengiasi primesti sūnui savo nuostatas, tuo atkak- 
liau kovoja Maltė. 

Kai ponia Fišer pasakoja, kad nors ji ir nepirko sūnui pisto- 
letų, bet visada leido žaisti karinius žaidimus, ponas Baltus pa- 
sisuka į žmoną ir sako: „Matai! Tas tavo ypatingas pedagoginis 
auklėjimas!“ 

Kitą rytą po konflikto su Malte, ponia Baltus nuėjo į artimiau- 
sią biblioteką ir paprašė pažįstamos bibliotekininkės duoti jai vai- 
kiškų knygų apie karo baisumus. Moteris, kaip ir anksčiau, buvo 
įsitikinusi, jog ji elgiasi teisingai. 

„Norėjau jam parodyti, kur link veda ginklai ir šaudymas, kas 
yra karas. Tokiais dalykais negalima žaisti!“ Ponia Baltus nuleidžia 
akis ir pasakoja, kaip tas knygas pamatęs vyras sukėlė baisų skan- 
dalą. Jis rėkęs, jog ji išsikrausčiusi iš proto. Labai susijaudinęs vy- 
ras pareiškė: „Dabar aš perimu atsakomybę, daugiau neleisiu tau 
kištis į šį reikalą“. 

„Mirtinai įsižeidžiau. Kasdien jį keikiau ir slapta vyliausi, kad 
jam nepavyks.“ 

Ponas Baltus nuėjo pas sūnų ir jam pasakė: „Man nepatinka, 
kai tu šaudai“. Paskui jie susitarė, jog bus šaudoma tik lauke ir tik 
žaidžiant su draugais. „Aš nenoriu, kad tu taikytum į mane. Man 
tai nepatinka. Supratai?“ Maltė linktelėjo galvą. 

Po kurio laiko berniukas liovėsi žavėtis ginklais, bent jau nede- 
monstravo jų tėvų akivaizdoje. Vėliau ponui Baltus paaiškėjo, jog 
vaikas šį spektaklį surengė daugiau ar mažiau sąmoningai, bet jo 
žmona vis dar nenorėjo tuo patikėti. 

Maltė tai juto. Vieną rytą jis atsinešė pistoletus prie pusryčių 
stalo ir demonstratyviai pasidėjo šalia puodelio. "Tai buvo nusižen- 
gimas sutartoms taisyklėms. Ponia Baltus tylėjo: „Kad tik vėl ne- 
kiltų skandalas. Nieko nesakiau, bet mano žvilgsnis nesulaikomai 
krypo į ginklus“. 

"Tuo tarpu tėvas įsmeigė akis į sūnų. „Malte!“ Vaikas nerea- 
gavo. 

„Malte!“ - tėvo balsas skambėjo griežtai. 

„Ką?“ — Maltė apsimetė, jog nesupranta, ko iš jo nori. 

„Malte! Geltona kortelė!“ 

Geltona kortelė buvo sutartas ženklas, kad nusižengta tai- 
syklėms. 

„Ar gali jie čia gulėti?“ — klausia berniukas, žvilgsniu rodyda- 
mas į pistoletus? 

„Ne!“ 

„Leisk jam“, - įsiterpė motina. Ponas Baltus meta jai nedvipras- 
mišką žvilgsnį. Moteris nutyla. 

„Malte! Juk prisimeni, ką buvome susitarę!“ Tėvo balsas ryžtin- 
gas, bet su draugiška gaidelė. Maltė atsistoja, pasiima ginklus ir po 
kurio laiko grįžta atgal. 

„Tikiuosi, neprasidės vėl viskas iš pradžių!! - susirūpinusi sako 
ponia Baltus. 

„Manau, kad ne!“ 

„Ar galiu savo pistoletą neštis prie stalo“, - klausia jis. 

„Ne!“ 

„Kodėl ne?“ — atkakliai klausia vaikas. 

Ponas Baltus pagalvoja ir sako: „Kai kaubojai ateina į restoraną, 
savo ginklus jie palieka prie durų“. 

Jis nebuvo tikras, kad kaubojai būtent taip ir darė. Maltė susi- 
mąstęs žiūri į tėvą ir tuomet linktelėjęs sako: „Gerai, šerife!“ 

Pietūs praėjo be ginklų. 

Draudimai, taip pat ir ignoravimas - jei kalbėsime apie provoka- 
cijas - reiškia bejėgiškumą. Jėgos simboliai, smurtiniai scenarijai, 
vaizdai ir herojai žavi vaikus, bet kartu jie siekia išsilaisvinti, būti 
nepriklausomi. Be autonomijos negali būti identiteto ir pasitikė- 
jimo savimi. Vaikų agresija susijusi su vidiniu ir išoriniu judėjimu. 
Ta dinaminė jėga padeda suformuoti vaiko identitetą. Agresija, 
kaip produktyvi jėga, siekia atitrūkti nuo jau pasiektų dalykų ir pa- 
deda savyje ir kituose atrasti dar nepažintus. Agresija būtina vaiko 
vystymuisi, todėl auklėtojai neturi jos slopinti ir neigti, o privalo ją 
kontroliuoti ir nukreipti tinkama linkme. Jei agresiją neigsime, at- 
mesime ir drausime - nepašalinsime jos iš kasdienio gyvenimo. "To 
nepadarys ir pedagoginė agresija, kuri nori vaikus priversti elgtis 
taikiai. 

Pedagoginė agresija - ji būdinga poniai Baltus - reikalauja, kad 
vaikai slopintų suaugusiesiems nepageidaujamus jausmus, kad ap- 
skritai atsisakytų bet kokių agresijos apraiškų. Pedagoginė agresija 
dažniausiai nepaiso vaikų vystymosi ypatumų, jų čia ir dabar pa- 
tiriamų jausmų, o tik siekia sukurti prisitaikėlišką fasadą. 

Psichoanalitikas Schmidbauer sako, kad tas, kuris savo kilnius 
tikslus kelia aukščiau vaiko tikslų, tiesiog moko vaiką naudotis 
hierarchija ir jėga. Vaiko vystymuisi būdingi jausmai ir norai ne- 
tampa gyvenimo prasme, 0 priešingai, stengiamasi „šiuos vidinius 
jausmus užgniaužti, juos pakeisti išorinio pripažinimo lūkesčiais“ 
(Schmidbauer). Daugelis vaikų (pavyzdžiui, Maltė) nuo to ginasi, 
jie kovoja ir reikalauja, kad būtų priimami kaip visuma. 


1 1 skyrius 


Jėgos simboliai: 
Veiksmo filmų herojai 


Jų vardai - Žmogus voras, transformeriai, vėžliukai nindzės, Hi- 
menas arba kapitonas Planeta. 

Tėvai, auklėtojai ir mokytojai jų nesupranta, žiūri į juos neigia- 
mai, o vaikai, daugiausia berniukai, jais žavisi. 

Septynerių metų Benjaminas pasakoja: „Turiu jų dvidešimt. 
Visada puldinėju pilis. Stinkoras ir Skeletoras nori patekti į pilį, 
bet Himenas jų neįleidžia... "Tas istorijas, kurias aš žaidžiu, reikia 
pirma gerai apgalvoti, o tuomet viskas vyksta savaime... Aš esu tai 
gerutis, tai blogiukas, bet pabaigoje aš būnu Himenas, kuris laimi 
ir apgina pilį“. 

Septynerių metų Olė: „Aš žaidžiu su Skeletoru įvairiausius žai- 
dimus, taip pat ir su Himenu. Pasiimu sesers barbes, tuomet Hi- 
manas čiumpa savo stebuklingą kalaviją, pasidarbuoja juo ir visos 
barbės parkrinta. Himenas laimi, o mano sesuo pradeda rėkti“. 

Aštuonerių metų Olafas: „Labiausiai man patinka žaisti, kaip 
Himenas būna miške visai vienas. Paskui su savo laukine gauja at- 
eina Hordakas ir nori jį nužudyti. Himenui tenka gerokai pakovo- 
ti, kol laimi“. 


Inscenizacija 


Septynerių metų Janas Christoferis neturi Himeno figūrėlių, nes 
jos nepatinka mamai, bet jis žaidžia jomis pas draugus. Šešerių 
metų Tilmanas turi jų visą komandą ir tuo labai didžiuojasi. Fi- 
gūrėles jam dovanoja senelė - berniukas ją vadina Himeno sene- 
le, - kartais jų nusiperka pats. 

Tokių figūrėlių man reikėjo vienam kvalifikacijos kėlimo reng!- 
niui, todėl paprašiau, kad Tilmanas padėtų man jų nusipirkti. Jis 
ėjo su manimi į prekybos centrą, kad aš, anot jo, nusipirkčiau to- 
kių figūrėlių, kurių daugumą galima rodyti mokytojams. Priėjome 

figūrėlėmis nukrautą lentyną. Jis rinkosi kaip tikras specialistas, 
lygino kainas, patarė Hordako čia nepirkti, nes kitur jis pigesnis. 
Netrukus mus apspito vaikai, jie žavėjosi Tilmanu. 

„Tau leidžia juos pirkti?“ — paklausė vienas. 

„Žinoma!“ 

Pirkinių vežimėlis netrukus buvo beveik pilnas. Prie kasos ne- 
tikėtai sutikome berniukui pažįstamą mamą. Jie pasisveikino. 

Moteris šypsojosi. Kai jos žvilgsnis užkliuvo už vežimėlio turi- 
nio, ji nusigando: „Ką tu čia turi!?“ 

Tilmanas šyptelėjo: „Rengiu gimtadienio vakarėlį ir man jų 
reikia“. 

Kai išėjome iš parduotuvės, vaikas ėmė juoktis iš savo pokšto ir 
išgąsčio, kurį jis sugebėjo išsklaidyti. 

Filmų herojų figūrėlės Tilmanui labai svarbios, jis jomis daug 
žaidžia, bet kartu jis domisi ir kitais dalykais, judriais laisvalaikio 
žaidimais. 'Tilmano mamai figūrėlės nepatinka, ji jų jam neperka. 
Vis dėlto mama leidžia jomis žaisti ir sudraudžia tik tuomet, kai 
Jis per daug įsismarkauja ir ima trukdyti. Vaikas taip pat privalo 
žinoti, jog kiti šių figūrėlių negali pakęsti, bet tai nereiškia, kad jie 
jo nemyli. 

Tilmanui figūrėlės labai patinka, nes jis gali su jomis žaisti. 

Herojų figūrėlėmis berniukas dažniausiai žaidžia vienas, insce- 
nizuoja situacijas ir „mūšius“. Jis kantriai aiškino man, kas yra kas, 
nes man sunkiai sekėsi atskirti bloguosius nuo gerųjų, prisiminti 
Jų vardus ir paskirtį. Jis leido man stebėti žaidimą ir klausinėti, bet 
žaisti kartu neleido: „Iam tu per senas“. Dažnai stebėjau žaidžian- 
ų Tilmaną. Jis mane beveik pamiršdavo, nes greitai įsijausdavo į 
žaidimą. 

Del žaidimų tokiomis figūrėlėmis yra daug nuomonių. Sakoma: 
„Jos žlugdo fantaziją!“, „Jos žadina agresiją!“, „Jos kursto nesan- 
taiką!“ Todėl čia trumpai aprašysiu vieną žaidimo situaciją. 

"Tilmanas kartu su Janu Christoferiu rengiasi „mūšiui dėl siau- 
bo olos“. Pirmiausia oloje išdėstomos piktosios figūros. Ola yra 
kėdė. Skeletoras, Hordakas ir jo piktoji gauja laiko oloje įkalintą 
Himeno bendražygę Tilą. Berniukai aptaria, kaip Himenas įeis 
į olą ir ją išlaisvins. Orkas, stebuklingųjų galių turintis Himeno 
bendražygis, sugalvoja burtažodį, kurį ištarus piktadariai užmigs. 
"Tilmanas (Orkas) kažką šnabžda į ausį Janui Christoferiui (Hime- 
nui), bet aš negirdžiu, ką jis sako. Orkas (Tilmanas) klausia: „Ar tu 
supratai, Himenai?' Himenas (Janas Christoferis) atsako: „Hime- 
nas suprato“. 

"Tuomet Janas Christoferis čiumpa kovinį katiną, Himeno ma- 
giškąją transporto priemonę - tigro, arklio ir dinozauro hibri- 
dą - ir puola Orką. Tilmanas: „Orkai, žiūrėk, jis tapo pasipūtėliu“. 
Kovinis katinas įkanda Orkui. Tilmanas: „Orkai, kovinis katinas 
tau įkando, bet mes jam dar kartą atleisime. Ir daugiau mums ne- 
įkyrėk“. 

Katinas ir toliau puldinėja. Tilmanas: „Himenai, žiūrėk, jis 
mane ir toliau įžeidinėja“. Paskui sako katinui: „Už tai dabar būsi 
užmigdytas. Katine, miegok kaip brandus baltas vynas“. Katinas 
užmiega, ima knarkti, sapnuoja ir staiga pašoka: „Tilai gresia pa- 
vojus . 

"Tilmanas: „Orkai, jis kalba. Ar supratai, ką jis sako?“ Kovinis 
katinas: „Tilai gresia pavojus“. Orkas: „Katine, pabusk“. Orkas iš- 
taria burtažodį ir katinas atsibunda. 

Žaidimas trumpam nutraukiamas, vyksta pasitarimas. Tuomet 
"Tilmanas ir Janas Christoferis, kaip Orkas ir Himenas, sėda ant 
katino 1r joja olos link. 

Vaikai pasikeičia vaidmenimis. Janas Christoferis (kaip Hime- 
nas) įsėlina į olą ir pamoja Orkui ir katinui (vaidina Tilmanas). 
Janas Christoferis: „Himenai, kas tau darosi?" Apsvaigęs Himenas 
gulasi ant žemės. Tilmanas: „Kovini katine, Himenas užmigo. 

Janas Christoferis: „O, Dieve, ką gi mums dabar daryti?“ Til- 
manas: „Taip, taip...“ Jis samurma nesuprantamą burtažodį. 

Himenas pabunda, bet tuomet ima veikti piktosios figūros. Iš 
pradžių gerąsias figūrėles valdo Tilmanas, o Janas Christoferis — 
piktąsias, paskui jie apsikeičia. Vyksta mūšis. 

Į priekį išeina Orkas, ištaria burtažodį, piktadarių armija griū- 
va ir užmiega. Tilmanas (kaip Skeletoras): „Turime bėgti“. Janas 
Christoferis: „Ateik, Tila. Dabar galime grįžti į pilį“. Žaidimas 
baigiasi. 


Jėgos simbolių žavesys 


Vaikai jaučia veiksmo filmų veikėjų reikšmę, jie suvokia juos tikra 
to žodžio prasme kaip tai, kas jiems kelia baimę. Šios figūros ne tik 
suteikia vaikiškiems jausmams išraišką, bet ir parodo kelius, kaip 
su jais elgtis. Čia nenagrinėjama pedagogų nuomonė apie pre- 
kyboje reklamuojamas fantastines figūras. Aprimo diskusijos dėl 
jų keliamo pavojaus, mažiau argumentų ir dėl šių figūrų auklėja- 
mosios vertės. Abiejų pozicijų centre yra produktas, diskutuojama 
apie vaiką, o ne su vaiku. 

Vaikus fantastinės figūros žavi dėl daugelio dalykų. Pirmiau- 
sia — su jomis smagu žaisti. Žaisdami vaikai gali regėti trokšta- 
mus vaizdus, svajoti ir įgyvendinti savo norus. Jie patiria nesau- 
gumą, nugali baimes. Žaidimas rodo vaikų troškimus, žadina 
smalsumą, ugdo orientaciją ir padeda rasti sprendimus. Žaidi- 
mas išreiškia tai, kas slypi vaiko viduje: rodo jo išsivystymą, iš- 
tikusias krizes arba kasdienio gyvenimo patirtį, su kuria vaikas 
dar nepajėgia susidoroti. Su figūromis jis išbando tai, ko (dar) 
nedrįsta gyvenime arba kur (dar) nesugeba atsispirti išorinei 
tikrovei. 

Tai, ką berniukai laiko savo žaidybinių konfliktų terpe, suau- 
gusiems atrodo kaip smurtas. Jiems galioja klišės ir stereotipai, 
pavyzdžiui, stiprūs vyrai, pikti demonai. Ką suaugusieji kritikuoja, 
tas vaikus žavi: ar tai būtų Himenas, Skeletoras, kapitonas Ateitis, 
nindzės ar Šrederis. Vaikai paprastai žino, kuris iš jų geras, kuris 
blogas, galingas ar bejėgis, stiprus ar silpnas. Figūros suskirstytos į 
gerąsias ir blogąsias, jokių atspalvių, triumfuoja aiškumas. 

Visai nesvarbu figūrėlių ankstesnio pasaulio erdvė ir laikas, bet 
visiškai išlaikoma magija ir mitai. 

Herojų figūrėlės nesąmoningai, bet įtaigiai atspindi kasdienius 
vaikų išgyvenimus: Himenas (gerasis) 17 Skeletoras (blogasis) sim- 
boliškai vaizduoja vaikų gyvenime nuolat esančią jėgos ir bejėgiš- 
kumo sąveiką. 

Vaikų inscenizuojamas žaidimas turi ir simbolinių magiškų 
bruožų: Himenas, galingasis vaiko Aš, kovoja su blogio įsikūniji- 
mu — Skeletoru. 

Kai Tilmanas, dešinėje rankoje laikydamas Himeną, o kairėje — 
Skeletorą, leidžia jiems susigrumti, jis nesąmoningai ginčijasi pats 
su savimi. Šioje kovoje niekas nemiršta, nėra ir sužeistųjų. Kovoje 
laikomasi ritualų, tai Tilmano vidinės tikrovės atspindys. 

Blogasis pralaimi, nes šiuo žaidimu slapta norima pasakyti: 
„Net jei kartais esu blogas, vis dėlto aš geras“ arba „Net jei tėvai 
kartais yra pikti, aš vis tiek juos myliu“. Žaidimas suteikia gali- 
mybę suvokti visas savo asmenybės puses — gerąsias ir blogąsias. 
Žaisdamas su figūrėlėmis vaikas pakartoja visą savo įgytą patirtį, 
išgyvena keršto ir atpildo jausmą, bet gali padaryti ir taip, kad 
niekas nebūtų sugriauta ar sunaikinta. Tilmanas pakelia nuo 
grindų Skeletorą ir visą piktųjų armiją ir vėl leidžia jiems kovoti 
su Himenu. 

Agresija šiomis akimirkomis ne naikina, o padeda pasijusti s4- 
varankiškam, tvirtam ir nepriklausomam. 

Kai Tilmanas aiškina man, jog negaliu žaisti dėl to, kad esu 
per didelis, jis nesąmoningai suvokia, jog suaugusieji gali kitaip, 
brandžiau, išreikšti agresiją ir autonomiškumą. Vaikams dar teks 
to išmokti. 


Klišių reikšmė 


Per šeimų seminarą vienas tėvas papriekaištavo: „Vis dėlto skirsty- 
mas tik į balta ir juoda klaidina vaikus. Manau, turiu auklėti kitaip, 
negu pats buvau auklėjamas. Svarbu diferencijuoti nuo pat ma-. 
žens. Tik tada vaikai to išmoks. Ko neišmoko Jonelis, nebeišmoks 
ir Jonas“. Šiai nuomonei pritarė daugelis tėvų. 

Vaikai turi laipsniškai mokytis atsisakyti priešpriešinio mąstymo 
ir vertinimo, suvokti tiek savo gerąsias, tiek blogąsias puses. "Tai 
vyksta vystymosi proceso metu. Jei to be atodairos reikalausime iš 
ikimokyklinio ir jaunesniojo mokyklinio amžiaus vaikų, jiems tai 
bus per sunki našta, gali sutrikti jų raida. 

Gero priešpriešinimas blogam, stipraus - silpnam 1š pradžių pa- 
deda vaikui suvokti skirtumus. 

Priešpriešinės figūros pasakose, knygose ir filmuose anaiptol 
vaikų netrikdo, nes atitinka jų pasaulio vaizdą. Iš suaugusiųjų pa- 
sisakymų matyti, kaip sunkiai jie kartais suvokia vaiko buvimą čia 
ir dabar, o vaikų elgesį sieja su ateitimi: „Aš nenorėčiau, kad mano 
vaikas užaugtų piktas“. Vaikai verčiami elgtis kaip maži suaugusie- 
ji, 1š jų reikalaujama diferencijuotai spręsti. Vaikai susitapatina su 
gerosiomis figūromis ne todėl, kad jos „geros“, o kad vaikai laiko 
jas „geromis“. Pasaulį vaikai suvokia subjektyviai. Atsakymai į kan- 
kinančius klausimus tik tada jiems bus aiškūs, jei jie neperžengs jų 
žinojimo ir jausmų ribų. Kuo didesnis vaikas, tuo mažiau jis laikosi 
infantiliškų problemos sprendimų; kuo vaikas jaunesnis, tuo jam 

svarbesnis magiškas mąstymas; kuo labiau vaikai nepasitiki savimi, 
tuo jiems iš pradžių svarbesnės mitinės jėgos. 

Jei nėra realių alternatyvų, padeda Himenas ir jo kompanija. 
Figūromis žaidžiantys vaikai to nesuvokia, bet psichoanalitikas 
Bruno Bettelheim teigia, jog ir „instinktyvus suvokimas yra galin- 
gas vaikų elgesį lemiantis veiksnys“. Kol instinktyvios fantazijos, 
svajonės ir norai sudedami į žaidimą, tol tėvai gali aiškintis vaikų 
pateikiamus ženklus, kurie šią akimirką vaikams yra svarbūs. 

Ne vien animacinių veiksmo filmų herojų figūrėlės įrodo, jog 
tėvai labai retai demonstruoja savo smurtines fantazijas, įniršį, 
pyktį, sumaištį ir baimes. Savo vaikams jie pateikia malonių fanta- 
zijų, „gražių“ figūrų: „Kodėl šiuolaikiniai vaikai nemoka žaisti su 
savo meškučiais?“ Tėvai kovoja su vaiko agresija, su jo asocialiu ir 
egoistišku elgesiu. 

Žaidimai su figūromis, kaip jau minėjome, gali būti normalaus 
brendimo simbolis, o kartu jie gali parodyti 1r galimus raidos su- 
trikimus. Tilmanas susilaukia paramos iš aplinkinio pasaulio. Kad 
įveiktų savo grynai asmeninius konfliktus, jam dar reikia magijos 
ir mito. Šalia to vaikas rado ir kitų pasaulio pažinimo būdų. Jis 
žino, kad tėvai, broliai ir seserys nenusigręš nuo jo todėl, kad jis 
turi ir neigiamų bruožų. 

Dešimtmečio Andriaus patirtis su figūrėlėmis yra kitokia. Jis 
turi jų daugybę, nešasi į mokyklą, sustato ant stalo, surikiuoja ap- 
link save, kad jos jį „apsaugotų“. Jau maždaug dveji metai, kai fil- 
mų herojų figūrėlės pasidarė jam labai reikšmingos, pakeitė žaidi- 
mus ir kitus laisvalaikio užsiėmimus, užpildė emocinę tuštumą. Jos 
tapo neatskiriama jo gyvenimo dalimi. Tėvai nebežino ko griebtis, 
nedraudžia su jomis žaisti, nes, kaip sako jo motina, „jam tai, ko 
gero, padeda“. Tėvai aiškina berniukui nesuprantamas jo žaidimo 
funkcijas, atskleidžia, ką jis „iš tikrųjų žaidžia“. „Pasakėme sūnui, 
kas čia vyksta, ir norime žinoti, ką jis daro.“ 

Nuo pat mažens Andrius buvo auklėjamas labai realistiškai. Ne- 
buvo jokių išgalvotų fantastinių pasakų herojų, agresijos užuomaz- 
gos buvo tučtuojau šalinamos, visos baimės racionaliai išaiškinamos 
ar paverčiamos psichologiniais žaidimais. Andriaus žaidimuose su 
figūrėlėmis į akis krinta labai ribotas veiksmų repertuaras. Jo tėvas 
sako: „Su šitomis figūromis viskas aišku“. Himenas arba kovoja su 
blogiu, arba berniukas Himenui sugalvoja įvairiausių nuotykių ir 
istorijų, kurios neturi nei pradžios, nei pabaigos. Andrius gyvena 
savo begalinių fantazijų pasaulyje. 

Kai vaikas nuo pat mažens auklėjamas vien realistine dvasia, 
gali atsitikti taip, jog tėvai ims nesuprasti sūnaus jausmų ir jo vi- 
dinio pasaulio. Jei vaikai, pavyzdžiui, Andrius, neturi galimybės 
panirti į fantazijas ir svajones ir ten susidurti su visais jausmų ir 
instinktų protrūkiais, vėliau jie gali visam laikui pasitraukti į ne- 
realų pasaulį. Tuomet vaikas sunkesnėmis sąlygomis kompensuoja 
tai, ko negavo ankstyvojoje vaikystėje. Pasitaiko, kad fantazijos lai- 
mi, nutrūksta ryšys su tikrove. 

Kitaip nei suaugusieji, kurie jau nutraukė ryšius su magija ir 
mitais arba bent jau taip galvoja, vaikai iš magijos ir mitų tikisi 
pagalbos. Pavyzdžiui, žaidime su Himenu ir Skeletoru inscenizuo- 
jama gėrio ir blogio kova, kuri gali trukti ilgai ir kartotis. 

Vaikai iš pradžių mokosi naudodamiesi simboliais ir ryškiais 
vaizdais. Baimės, troškimai ir fantazijos įgauna realią formą. Vis 
dėlto vėliau turi būti naudojamos kitos pasaulio pažinimo ir jo įval- 
dymo formos. 

Smurtinės ir keršto fantazijos, atpildo siekimas ir baimės, ku- 
rias vaikas patiria žaisdamas figūrėlėmis, tiesiogiai neruošia vaiko 
vėlesniems darbams. Kas iš tokių žaidimų daro išvadą, jog ateityje 
kils kosminiai karai, tas ne tik viską supaprastina, bet ir nežiūri į 
vaikus rimtai, nesuvokia žaidimo simbolikos. 

Drausti ar toleruoti 


Per susitikimą su tevais vaikų darželyje buvo diskutuojama apie 
animacinių filmų herojų figūrėles. Nuomonės išsiskyrė, atmosfera 
kaito. Balsai tų, kurie šias figūrėles toleravo, darėsi vis tylesni. Kai 
pradėjau kalbėti apie figūrėlių reikšmę, vienas tėvas mane garsiai 
pertraukė: „Taip ir maniau, kad jūs už. Tikriausiai ir čia jūs pa- 
rašėte, — vyras parodė firmos katalogą, - ir nurodėte auklėjamąją 
figūrų vertę. Neįtikėtina! - jis pasisuko į vaikų darželio direkto- 
rę. - Kaip galite kviesti tokį gamintojų atstovą?“ 

Nereikia būti kovinių žaislų šalininku, kad išgirstum problemi- 
nes diskusijos intonacijas ir pradėtum kritikuoti. Man taip pat ne- 
patinka kai kurios figūros, kai kurios žaidimų formos, ir man kyla 
problemų dėl perdėto technikos ir jėgos šlovinimo, bet jei katego- 
riškai atsisakysime figūrėlių, problemų neišspręsime. 

Uždrausti galime tik vaikams, bet ne gamintojams. Drausdami 
ir neigdami nepašalinsime iš pasaulio smurtinių fantazijų ir noro 
viską naikinti. Psichoanalitikas Wolfgang Schmidbauer sako, kad 
griaunamąsias agresijos pasekmes galime sušvelninti tik ilgalaikė- 
mis bendromis pastangomis. 

„Vadinasi, pirkime savo vaikams kuo daugiau agresyvių hero- 
jų figūrų ir viskas bus gerai?“ — sarkastiškai klausia jau minėtas 
tėvas. Jei šios figūrėlės padeda vaikams atrasti sprendimus ir su- 
kelia vaikui suprantamus jausmus, reikia tik stebėtis, kodėl tėvai ir 
pedagogai svyruoja tarp už ir prieš. Svarbu, kaip tėvai reaguoja į 
žaidimų su figūrėlėmis fantazijas, ar priima savo vaikus su visais jų 
prasimanymais. 

„Vadinasi, dabar turiu pirkti sūnui figūrėles, jei tik jis to nori?“ — 
klausia viena mama. 

„Ne, - atsakau jai. - Pati žaiskite su savo vaiku Himeną ar vež- 
liukus nindzes. Persirenginėkite, siautėkite, peškitės ir laikykitės 

taisyklių bei ritualų, kurių pageidauja jūsų sūnus. Taip ne tik su- 
taupysite pinigų, bet ir parodysite vaikui, jog turite jam laiko ir 
mokate tinkamai reaguoti į jo agresyvias fantazijas.“ 

„O jei jis visą laiką norės žaisti tik tokius žaidimus?“ — spiriasi 
moteris. 

„Nustatykite laiko ir vietos ribas. Suprasti vaiką, tai nereiškia 
paklusti visiems jo norams.“ 

Įsiterpia vienas tėvas: „O jei mano sūnus šioms figūrėlėms keti- 
na išleisti visus savo kišenpinigius?“ Aš nusišypsau. 

„Jei susitarėte su juo, kad savo pinigus jis gali naudoti kaip tin- 
kamas, vadinasi, sūnus gali juos išleisti ir figūrėlėms!“ 

„Panašiai atsitiko ir mano sūnui, - priduria kita mama. - Kad 
nusipirktų nindzes, jis taupė maistui skirtus pinigus, bet po trijų 
savaičių žaislai jau gulėjo numesti kampe!“ 

Jei leidžiame vaikams žaisti su figūrėlėmis — būtinai nustatyda- 
mi šio žaidimo ribas ir specialiai jų nepirkdami, — jei su šiomis 
figūrėlėmis susijusias fantazijas bandome perkelti į kitas žaidimo 
formas, šių žaislų žavesys pamažu ima blėsti. Mat kuo daugiau 
vaikai jaučiasi nesuprasti, kuo daugiau draudžiame jiems žaisti su 
šiais žaislais, tuo dažniau diskusijos dėl šio dalyko virsta kova kas 
ką nugalės, o tai nenaudinga nei tėvams, nei vaikui. 

Vienas tėvas susirūpinęs klausia: „O kaip man žinoti, ar šios 
figūros vis dėto nėra mano vaikui žalingos?“ 

Labai svarbu, kad vaikus gaubtų bičiuliška šeimos atmosfera, 
kad jie jaustų, jog yra mylimi ir palaikomi. Janas Christoferis ir 
Tilmanas tą turi. Jie mėgsta šiuos žaislus, bet ryšiai su tėvais, bro- 
liais ir kitais artimaisiais jiems svarbesni. Vaikai Žino, jog suaugu- 
sieji juos supranta. 

Kitaip yra Andriui. Kai vaikas neturi galimybių kitaip išreikšti 
“Avo agresijos ir gali tai padaryti tik žaisdamas figūromis, kyla pa- 

vojus, jog su šiais žaislais atsiras stiprus emocinis ryšys. Tuomet gali 
kilti daug problemų. Vaikas sunkiau suvoks save kaip asmenybę, 
neišsiugdys savo vertės suvokimo ir pasitikėjimo savimi jausmo. 


12 skyrius 


Bandymai ir klaidos 


Ketverių su puse metų Feliksas grįžta iš darželio, linksmai šypsoda- 
masis žengia į svetainę, pažvelgia į savo mamą ir vis dar maloniai 
šypsodamasis išpyškina: „Labas! Sveika kekše!“ Motina nustėrsta, 
netenka žado. Klasikinis nokautas. Po kelių siaubingų sekundžių ji 
ima sūnų už rankos ir žvelgia jam į akis: „Feliksai, taip negalima 
sakyti!“ Feliksas sutrinka, trūkteli pečiais, nusisuka ir nueidamas 
taria: „Taip sakyti negalima!“ Motina negali atsipeikėti. Ji girdi, 
kaip sūnus laksto po namus ir be perstojo kartoja tą patį sakinį — 
tai garsiai, tai tyliai, tai beveik dainuodamas, ištęsdamas. 

Per pietus motina sukaupia visą savo drąsą ir pradeda pokalbį: 
„Klausyk, Feliksai, tai negražus žodis, o tu nuolat jį kartoji“. 

„Koks žodis?“ 

„Tas, kurį tu vis kartoji! Kur tu jį girdėjai?“ 

„Darželyje. Aleksas taip sako!“ 

Motina piktai bamba: „Rytoj būtinai paskambinsiu, - ir lyg pati 
sau priduria: — Stengiesi kaip įmanydama, ir še tau!“ 

„Kodėl kekšė toks blogas žodis?“ 

„Na, žinai... — pradeda motina. 

„Kodėl?“ 

Motina galvoja, ieško tinkamų žodžių, o Feliksas juokiasi ir šū- 
kauja: „Kekšė... kekšė!“ Vaikas tiesiog raitosi iš juoko ir su pasimė- 
gavimu taria tą patį žodį. 

„Feliksai! — motinos balsas jau skamba griežtai. - Tuojau pat 
liaukis! Girdi!“ Ji žiūri į sūnų, bet tas ramiai klausia: „Kodėl?“ 


156 


„Aš jau tau sakiau: taip sakyti negalima!“ 

„Bet tėtė taip pat sako!..“ 

„Ką sako tėtė?“ — šaižiu balsu, vos atgaudama kvapą klausia 
motina. 

„Na, visokius blogus žodžius, - vaikas akimirką pagalvoja. — 
Šiknaskylė! Apsišik! Ir kitus!“ 

Motinai šiek tiek palengvėja, bet jos viduje viskas virpa: „Ne- 
reikia... Nesakyk. Laukis!“ 

Bet Feliksas atkaklus, jis jaučia, jog mama išsisukinėja: „Tai kas 
yra kekšė?“ 

„Tai blogas žodis!“ 

„Kodėl?“ 

Motina nori paaiškinti, bet neranda tinkamų žodžių. Vėliau vie- 
name renginyje ji pasakoja, kad jai norėjosi vaikui pasakyti, jam 
paaiškinti, jog šis žodis ją žeidžia. 

„Tai kodėl jam to nepasakėte?“ 

„Norėjau, kad jis susiprotėtų, kad suvoktų, jog šiuo žodžiu ga- 
lima įžeisti ir todėl taip ilgai aiškinau. Situacija buvo nepaprastai 
sudėtinga. Feliksas jautė, kad aš pasimetusi.“ 

„O kas gi buvo toliau?“ — teiraujuosi aš. 

„Vėliau jis priėjo prie manęs ir pasakė: „Na gerai jau, mama. 
Kekšė sakyti negalima“. Po šių žodžių jis išėjo iš kambario tyliai 
kartodamas sau tą patį sakinį, o aš likau visiškai sutrikusi.“ 


Vulgarūs posakiai ir žodžiai vaikus žavi, jais jie patikrina ribas, 
normų ir vertybių galiojimą. Vulgarūs posakiai ir keiksmažodžiai 
neretai rodo amoralias ir anarchistines vaikų fantazijas, O tai vai- 
kų vystymesi yra normalus dalykas. Pasakymais, žodžių skam- 
besiu, didesni ar mažesni vaikai išreiškia save, suteikia formą 
savo vidiniams vaizdams ir bandymams atrasti save. Vulgarių po- 
sakių, keiksmažodžių ir žargono reikšmė vaikams atsiskleidžia 

tada, kai jie juos pavartoja įvairiose situacijose ir patiria aplin- 

kos reakciją. 

Maži vaikai visur girdi sąmojus, žodžių žaismą, įprastą kalbą ir 
nešvankius žodžius, patiria verbalinę agresiją. Šios patirties vai- 
kai įgyja ir darželyje, nes ten praleidžia daug laiko. Čia jie sužino 
tam tikrus žodžius ir pasakymus, stebi, kokį jie turi poveikį, bet ne 
visada žino, ką iš tikrųjų šie žodžiai reiškia, nes juos dažniausiai 
paskleidžia vyresni vaikai. 

Suvokiame pačiupinėję - šis principas galioja ir tada, kai reikia 
patikrinti kalbos reikšmę, kiek įmanoma konkrečiau suvokti jos tu- 
rinį. Jaunesni vaikai perima - ne mėgdžioja! - nugirstus žodžius, 
atsineša juos į savo įprastą, dažniausiai šeimos aplinką ir stebi, kaip 
tie žodžiai veikia aplinkinius. Kuo stipresnė suaugusiųjų reakcija, 
tuo aiškiau vaikai suvokia, jog pataikė į dešimtuką. Ir kiekvienas 
vaikas stengsis šį „stiprų“ žodį kartoti. Kai tėvai jau bus išbandyti ir 
puolę į neviltį, ant slenksčio pasirodžiusią senelę vaikas pasveikins 
švelniu „Labas, mano miela šiknaskyle!“ Jei senelei taip pat atvips 
žandikaulis, vaikas mėgausis toliau, kol galiausiai jam bus nustaty- 
tos suprantamos ribos. 

Grįžkime prie skyriaus pradžioje aprašytos istorijos. Felikso 
mama neatsižvelgė į keletą aspektų, kurie būtų jai padėję tinka- 
miau reaguoti į sūnaus keiksmažodžius: 

+ Pirmą ar antrą kartą išgirdę vulgarų posakį, suaugusieji turėtų 
apsimesti, jog nieko negirdėjo. Tokiu atveju vaikas imtų ma- 
nyti, kad tai, kas kitoje vietoje turėjo poveikį, jo tėvams ar jo 
namuose jokio įspūdžio nepalieka. Nereikėtų vaiko klausti, kur 
jis tokį žodį ar posakį girdėjo. Taip paklausti vaikai tuojau ima 
išsisukinėti ir versti kaltę kitiems. 

e Jei po to, kai tėvai apsimeta keiksmažodžio negirdėję, vaikas jį 
nuolat kartoja, reikia pradėti veikti. Jei ir toliau praleisime pro 
ausis vaiko vartojamus bjaurius žodžius, jie net darysis dažnes- 

ni, taigi susilauksime priešingo efekto. Vaikas gali nusižengti 

taisyklėms tik tol, kol tariamai abejingi suaugusieji galiausiai 

reaguoja ir nustato ribas. 

+ Labai svarbu ir tai, kaip šias ribas nustatysime. Feliksas patei- 
kia motinai „vyriškų“ argumentų, o ji leidžia sūnui pasinaudo- 
ti savo patirtimi ir stebėjimais: „Taip daro ir tėtis!“ Būtų buvę 
daug geriau ir Feliksui suprantamiau, jei mama būtų pasakiusi: 
„Aš nenoriu to girdėti! arba „Aš nesu kekšė!“ Jei vaikas vis 
dėlto būtų paklausęs „kodėl?“, nereikėtų pradėti ilgai aiškinti. 
Vaikui reikia trumpų ir aiškių atsakymų, kurie tiksliai parodytų 
suaugusiojo poziciją. Felikso mama jaučiasi įžeista, vadinasi, ji 
turi išreikšti savo jausmus be didelių išvedžiojimų. Pakaktų pa- 
sakyti: „Feliksai, aš jaučiuosi įžeista!“ arba: „Žodis „kekšė“ mane 
žeidžia! Man šis žodis nepatinka!“ Tik vaikas turi jausti, kad 
mama sako tiesą. 

Felikso motina klausia: „O jei ir tada sūnus atkakliai klaus „kodėl?“ 
„Tvirtai ir draugiškai atsakykite jam du tris kartus, bet ne 

daugiau.“ 

Painių aiškinimų vaikai nepajėgia suprasti. Aiškinimai papra- 
stai negrindžiami vaikų patirtimi ir suvokimais, o parodo suau- 
gusiųjų netikrumą, išreiškia jų poreikius: „Aš negaliu ištarti šio 
baisaus žodžio“ „Noriu būti gera mama! Geros mamos privalo pa- 
aiškinti!“ 

+ Labai svarbus ir dar vienas dalykas: dėl savo tariamų negražių 
žodžių Feliksas neturi būti kritikuojamas kaip asmenybė: „Iu 
esi blogas, nes negražiai kalbi!“, „Tu įžūlus, nes naudoji bjau- 
rius žodžius!“ Feliksas privalo pajusti, jog jis gali išbandyti visas 
savo asmenybės puses, net ir peržengiančias ribas. Tik tuomet 
jis pajėgs suvokti ribų peržengimo pasekmes. 

Žaidimas su išimtimis 


Dar viena galimybė tinkamai reaguoti į keiksmažodžius, paaiškinti 
juos vaikams ir kartu juos apriboti — aiškiai apibrėžtų, ritualais pa- 
grįstų išimčių įvedimas. 

Vienoje darželio grupėje vaikai užsidegę žaidė vieną žaidimą, 
kuris auklėtojas varė į neviltį. Vyresnieji, maždaug šešerių metų 
vaikai, kurie kitais metais jau turės eiti į mokyklą, ėmė svaidytis 
bjauriais žodžiais. Grupės vadovė Gerda Albert pasakojo: „Agre- 
syvių žodžių srautas buvo nukreiptas ne į darželio darbuotojas, o 
į vaikus, ypač - į mažesnius“. Darželio darbuotoja ponia Leber 
pastebėjo, jog mažesnieji sparčiai mokėsi iš vyresniųjų, sugebė- 
Jo atsikirsti. Tiesa, jų vartojami žodžiai nebuvo tokie bjaurūs, bet 
vis dėlto tai buvo keiksmažodžiai. Moteris pasakoja: „Buvo tikras 
beprotnamis. Aš netekau jėgų. Jokie draudimai nepadėjo. Kuo 
daugiau draudėme, tuo daugiau šlykščių žodžių liejosi už mūsų 
nugarų. 

Aš žinau, draudžiamas vaisius - saldus. Įsivaizduokite, visų auk- 
letojų akivaizdoje staiga vienas vaikas sako: „Tu šiknaskylė“. Jis ne- 
ištaria to garsiai, netgi nesušnibžda, juda tik jo lūpos, iš pradžių 
burna plačiai prasižioja, paskui lūpos susičiaupia. Kitas tučtuojau 
Jam atsikerta, taip pat negirdimai ištaria „Mižnius“. Apimta ne- 
vilties liepiu nusiraminti, bet vaikai žvelgia nekaltomis akutėmis ir 
tvirtina, jog jie nieko nesakę. "Tai tiesa, jie neištarė garsiai, jie tik 
pažaidė su manimi, pasijuokė iš mano bejėgiškumo“. 

Vaikai jaučia, kad auklėtojos smerkia juos dėl bjaurių žodžių, 
jie laiko suaugusiųjų reakciją neteisinga, todėl stoja į kovą, kas ką 
nugalės. Gerdai Albert pasiūliau sudėtingą situaciją sušvelninti 
ritualu: „Pažaiskite su bjauriais žodžiais. Nustatykite laiką ir vie- 
tą, kur vaikai gali sakyti, ką nori. Kitu laiku vartoti šiuos žodžius 
drauskite“. 

„Ar tokiu atveju dar nesustiprės jų agresija? Ar nepradės tuos 
žodžius vartoti ir tie vaikai, kurie dabar tyli?“ — su baime klausia 
auklėtoja. 

„Tuomet susitarkite, jog žaidime dalyvauja tik savanoriai!“ 

„O jei kai kurie vaikai ir po žaidimo negražiai kalbės?“ - teirau- 
jasi auklėtoja. 

„Galimas daiktas, kad tokie vaikai jus tiesiog provokuoja, stoja 
su jumis į kovą. Tokiems vaikams svarbūs ne tiek vulgarūs žodžiai, 
kiek santykiai, kuriuos jie sukuria vartodami keiksmažodžius. Čia 
reikėtų klausti kitaip: Kodėl vaikas bjauriai elgiasi. Gal aš kai ką 
praleidau? Kokiais teigiamais veiksmais vaikas galėtų atkreipti 
mano dėmesį?“ 

Gerda Albert pasikalba su vaikais, pasiūlo jiems „blogų žodžių 
laiko“ idėją ir perspėja, jog kitu laiku vartoti šiuos žodžius bus 
draudžiama, ypač - pietų ir jų bendro pasikalbėjimo metu. "Taip 
sakydama ji įdėmiai pažvelgia iš eilės į kiekvieną vaiką. Auklėtojų 
nuostabai, visi vaikai sutinka. Susitariama dėl laiko ir vietos: be 
penkiolikos dešimtą ryte, penkiolika minučių, kampas, kurį vaikai 
pavadina „kiaulide“. Prieš pradėdama ritualą, auklėtoja pastato 
rausvą plastikinę kiaulę ir duoda ženklą pradėti. 

Žaidimas prasideda. Auklėtoja pasakoja: „Pasirodo, jie žino 
daug mažiau bjaurių žodžių, nei aš įsivaizdavau. Na gerai, jie pa- 
sakė „šiknaskylė“, „šūdas“, „šiknius“, „kvaila karvė“, bet vėliau pa- 
sigirdo „mėšlas“, „apkakotas užpakalis“, „kakutis“, „tarakonas“, 
„Žąsinas“, „ožys“ ir kt. Netrukus baigėsi nustatytas laikas. Vaikams 
žaidimas patiko. Jie juokėsi, šūkalojo, džiūgavo. Per tas penkiolika 
minučių, dar net anksčiau, jie išsikvėpė ir pasijuto tikrai pavargę“. 

Nesutarimai dėl keiksmažodžių baigėsi, pasitaikydavo tik retų 
išimčių, bet tuomet pakakdavo pasakyti, jog netrukus bus galima 
išsikalbėti „kiaulidėje“, ir keikūnas nutildavo. Šis ritualas leido vai- 
kams „nuleisti garą“, išsilieti. 

"Tardami nepadorius žodžius ir tokiu būdu peržengdami ribas, vai- 
kai bando pažeisti egzistuojančias normas ir vertybes. Ribų per- 
žengimas vaikams atrodo kaip žaidimas, kaip smagus žingsnis, 
o suaugusiesiems jis kelia stresą. Kai į žaidimą įvedamos išimtys, 
konflikto nebelieka: 

+ Vaikui signalizuojama, kad suaugusieji supranta ribas peržen- 
giančius veiksmus ir tas vaiko asmenybės puses, kurios kelia 
problemų: „Tu esi geras, net jei taip kalbi“. "Tos problemos susi- 
jusios su kritikuotina reikalo esme, su vulgariais posakiais, o ne 
su vaiko asmenybe apskritai. Taigi užsimezga tokie auklėtojų ir 
auklėjamųjų tarpusavio santykiai, kurie išlaiko išbandymus. 

+ "Tai, kad suaugusieji supranta, dar nereiškia, kad jie pritaria 
šiems dalykams. Vaikai privalo tai žinoti ir ištverti. 

Įvesdami žaidybines išimtis, parodome vaikams ribas ir suaugusie- 
siems svarbias normas. "Tokios ribos perteikia vertybes, todėl su- 
augusieji turi reikalauti jų laikytis. Galima suprasti, kodėl augantys 
vaikai vartoja vulgarius žodžius, bet negalima jiems pritarti. Kai 
supratimas painiojamas su pritarimu, vadinasi, nesuvokiama, jog 
laisvė be gyvybingų ritualų gali supančioti arba atvesti į chaosą. 

+ Išimtys - tai bandymas rasti išeitį. Jos rodo, kad savitarpio pa- 
garba ir dėmesys vienas kitam įmanomi tik tada, kai stengiasi 
abi pusės. Išimtys padeda atsižvelgti į visų auklėjimo procese 
dalyvaujančiųjų norus ir poreikius. 

+ "Tas, kas sugeba pasinaudoti išimtimis, gali žaismingai išvengti 
ribų peržengimo. Reikia prisiminti, kad būtina imtis vis kitokių 
veiksmų. Einant šiuo keliu kiekvienas žingsnis yra naujas tik- 
slas, nauja riba. Išimtys nėra panacėja. Žinoma, išspręsta pro- 
blema ir vėl gali iškilti, nors ir kitu pavidalu, bet „žaidimas su 
išimtimis“ — tai tarsi visraktis, kurį galime panaudoti ir kitoje 
situacijoje. 

Kalba kaip teroro priemonė 


Vulgarūs posakiai, kai žodžiais pažeminamas kitas žmogus, dauge- 
lių atvejų gali labai pažeisti tėvų ir vaikų santykius. Jei šie įžeidimai 
ignoruojami, jei apsimetama, jog nėra jokios kovos kas ką nugalės, 
visi dalyviai pasijunta bejėgiai, tarpsta neapykanta, didėja troški- 
mas griauti. 

Tėvų susirinkime viena mama sako: „Mano dukra negera“. Ni- 
nai dešimt metų, ji baigia ketvirtą klasę. Tėvas tęsia: „Ji buvo la- 
bai laukiamas vaikas. Mes viską darome jos labui, kaip įmanydami 
stengiamės jai padėti“. — „Tai kodėl gi jūsų dukra bloga?“ - klausiu 
aš. Motina skundžiasi: „Kasdien darosi vis sunkiau. Ji išdarinėja su 
mumis ką tik nori“. Vyras priduria: „Vakar ji man smogė... Tiesiog 
šiaip sau. Sudavė per veidą. Štai, žiūrėkite“, - jis rodo mėlynę prie 
kaklo. Motina paaiškina: „Iodėl, kad jis nenorėjo su ja žaisti. Tie- 
siog pliaukštelėjo per veidą. Tėvas rankos mostu parodo, kaip jam 
buvo suduota. „Ką tokiu atveju darote jūs?“ - „Raminame ją, kal- 
bame su ja... ir panašiai...“ — atsako tėvas. Aš darau išvadą: „Nina 
negerbia jūsų, drabsto jus purvu. „Ir dar kaip drabsto“, - sponta- 
niškai pritaria tėvas. 

Tuomet motina ima pasakoti, jog tai prasidėjo prieš kelerius 
metus, kai dukra ėmė sakyti: „Eik čia, tu subinės skyle“ arba: 
„Duok pagaliau valgyti, sena karve“. 

„Kaip jūs reagavote?“ 

„Aš nepykau, apsimečiau, kad negirdėjau. Maniau, tai laikina, 
vėliau praeis. Galvojau, kad dukra šiuo gyvenimo laikotarpiu turi 
teisę duoti valią savo jausmams. Man tai nebuvo leidžiama. Tiesiog 
pagalvojau, kad dabar tokie vaikai“. 

Kai kurie tėvai, auklėtojai ir mokytojai reiškia didelį rūpestį 


lr baimę, dėl, jų manymu, vis dažnėjančio smurtavimo žodžiais 

ir veiksmais. Stokojama tarpusavio pagarbos. Aprašytoji situa- 

cija atskleidžia kitus elgesio aspektus, kai ribos peržengiamos 

žodžiais: 

+ Kartais ribos peržengiamos tam, kad būtų išsiaiškinti auklėtojų 
ir auklėjamųjų santykiai. Savo bandymais ir klaidomis vaikai 
stengiasi nustatyti, kiek toli jie gali eiti, kada bus pasiekta gerų 
tarpusavio santykių riba. 

+ Kai verbalinė agresija paliečia tarpusavio santykius, būtina 
tučtuojau veikti. Jei negirdomis nuleisime įžeidinėjimus, jų tik 
daugės. Istorijoje apie Feliksą vulgarų posakį buvo galima 1g- 
noruoti, jo „negirdėti“, žaismingai reaguoti į ribų peržengimą. 
"Tai buvo viena iš auklėjimo priemonių. Kai tėvai girdi jų orumą 
žeminančius įžeidinėjimus ir apsimeta, jog nieko neatsitiko, tai 
gali būti suprasta kaip abejingumas, kaip iššūkis tęsti piktą žai- 
dimą. 

+ Moksliniai tyrimai rodo, kad žmogus gali sužeisti, sužlugdyti ar 
užmušti kitą žmogų tada, kai prieš tai auka pažeminama. 

Jei auklėtojai leisis žeminami, jie nesąmoningai paskatins vaikus 

dar labiau smurtauti. Jei leis vaikams nevaržomai lieti savo griau- 

namąjį įniršį —- žodžiais ar veiksmais — patys to nenorėdami, prisi- 
dės prie nepagarbos savo pačių asmeniui. 


Netikėti sprendimai 


Vis dėlto aprašytieji metodai ne visada padeda. Kartais situacijos, 
aplinkybės bei tėvų ir vaikų santykiai būna per daug sudėtingi, kad 
būtų galima nustatyti aiškias ribas. 

Kartais tenka remtis intuicija, griebtis netikėtos idėjos, kur! 
leistų kreiptis į vaiką kaip į asmenybę, ir vis dėlto nustatyti jam 
aiškias, apčiuopiamas ribas. Vaikai nebūtinai turi suprasti visas šių 

ribų detales. Suaugusiojo laikysena, mimika, gestai, balso tembras 
ir žodžiai leidžia vaikui suvokti, kokią ribą jis peržengė. 

Pradinės mokyklos mokytoja Svenja Hartung jau kuris laikas 
vargsta su savo trečiokais. Klasėje nuolat skamba keiksmažodžiai, 
vaikai vienas kitą įžeidinėja ir šmeižia. Pokalbiai su vaikais neduo- 
da apčiuopiamo rezultato. Bjaurių žodžių srautai kuriam laikui 
nutrūksta, bet paskui vėl viskas iš naujo. Svenja Hartung ryžtasi 
organizuoti „purvinų žodžių“ žaidimą, kuriame po pamokų daly- 
vauja visi, kas nori. Ateina daug berniukų ir tik kelios mergaitės. 
Atrodė, jog vaikai išsikvėpė 17 mokytoja manė radusi su vaikais 
bendrą kalbą. 

Tik Michaelis, kuriam netrukus turėjo sukakti dešimt metų, pa- 
kreipė situaciją mokytojai visiškai netikėta linkme. 

Kai mokytoja vieną dieną tuojau po „purvinų žodžių“ žaidimo 
įėjo į klasę, išgirdo tylų Michaelio balsą: „Šliundra!“ Ne, tai ne- 
įmanoma, pagalvojo mokytoja. "Tas mažas, mielas Michaelis, tas 
gudragalvis, kuris per žaidimą atrasdavo juokingiausių žodžių, ne, 
negali būti, kad jis pasakė tokį žodį! 

Per kitas dienas mokytojos nuomonė lyg ir pasitvirtino. Mi- 
chaelis žvelgė susidomėjęs, kai ji įeidavo į klasę, bet buvo ramus, 
atidus ir drausmingas. 

Praėjo kelios dienos. Pirmadienį, kai mokytoja atsipalaidavu- 
si ir gerai nusiteikusi įžengė į klasę, ji susidūrė su priekyje sė- 
dinčio Michaelio žvilgsniu. Berniukas visai aiškiai ištarė: „Labas 
rytas, šliundra!“ Klasė apstulbo. Mokytojai strėlė pataikė tiesiai 
Į širdį. 

Ji ignoravo tą baisų žodį, kurio gyvenime nebūtų galėjusi iš- 
tarti. Kai kitomis dienomis Michaelis ir toliau taip pat „sveikino- 
s!“, mokytoja paprašė, kad vaikas pasiliktų po pamokų pasikalbėti. 
Bendradarbiauti Michaelis nepanoro. Jis paaiškino: „Man staiga 
kažkas užeina. Aš nieko negaliu padaryti“. 

Svenja Hartung labai stengėsi su juo išsiaiškinti, bandė rasti 
abiem priimtiną sprendimą. Viskas veltui! Michaelis atmetė visus 
pasiūlymus, net neketino ieškoti tinkamo sprendimo. „Įdomiau- 
sia, - pasakojo mokytoja, - kad kai aš šį atvejį papasakojau profe- 
sinio tobulinimosi kursuose, referentas pasakė, jog čia padėti gali 
tik gera lazda. Jei visai nepadeda pedagoginės priemonės, tenka 
griebtis devynioliktojo amžiaus auklėjimo metodų.“ 

„Tai ką gi man daryti?“ — apimta nevilties klausė manęs mo- 
kytoja. 

„O ką norėtumėt daryti?“ 

„O, aš norėčiau jam kai ką pasakyti“, — taria įniršusi mokytoja. 

„Tai kas gi jums trukdo?“ 

„Aš negaliu to pasakyti!“ 

Klausiamai žiūriu į ją. Mokytoja juokiasi: „Aš užaugau katalikų 
šeimoje. Vargas tam, kas pasakydavo bjaurų žodį, apie posakius, 
liečiančius seksą, nebuvo ir kalbos. Mes turėjome stovėti kampe 
mažiausiai valandą ir ten gėdytis dėl savo poelgio. Aš negaliu iš- 
tarti tokio žodžio. Jokiu būdu“, - purto galvą mokytoja. 

Michaelis elgėsi vis agresyviau. Jis stovėdavo klasės tarpduryje 
ir laukdavo mokytojos. Kai tik ją išvysdavo, koridoriumi nuskam- 
bėdavo jo išrėktas „Šliundra!“. Mokykla, kurioje dirbo Svenja Har- 
tung, buvo sena, koridoriai ilgi, o nuo akmeninių sienų grėsmin- 
gai atsimušdavo aidas. 

„Tas žodis man skambėjo ausyse. "Tai buvo siaubinga! 

„Michaelis tiesiog laikė mane savo gniaužtuose. Aš buvau jo 
marionetė. Aš žinojau, jog jis laukė, kada nustatysiu jam ribas, bet 
kaip tai padaryti?“ Kai trečią rytą pasikartojo ta pati istorija, mo- 
kytojai staiga atsivėrė akys: „Staiga suvokiau, ką reikia daryti. Aš 
išvydau savo šešėlį ir įstengiau per jį peršokti!“ 

Michaelis, stovėdamas tarpduryje, drėbė tą patį žodį. 

„Mačiau jį priešais save, tą saldainiuką. Na, dabar jau pakaks, 
pagalvojau aš. Tu esi apsimetėlis.“ 

Svenja Hartung tvirtu žingsniu ėjo prie Michaelio, o ausyse be 
paliovos skambėjo: „Šliundra! Šliundra!“ „Tas net ne bjauriai, o 
kažkaip žaismingai tariamas žodis“, - vėliau prisimena Svenja. 
Mokytoja staiga atsitūpė priešais berniuką, kaire ranka draugiškai 
palietė jo petį ir nusišypsojo. Tuomet ji pakėlė jam prie akių savo 
dešinę ranką, ištiesė smilių ir nykštų, palikdama tarp jų trijų ar 
keturių centimetrų tarpą, ir ramiu balsu tarė: „Žiūrėk, Michaeli, 
tavasis tik tokio ilgio, - akimis ji parodė atstumą tarp pirštų, - tu 
dar nieko negali!“ 

Michaelis kažkaip gailiai šyptelėjo. Kai Svenja lėtai stojosi, ber- 
niukas pačiupo jos ranką ir suspaudė abu jos ištiestus pirštus. Mo- 
kytojos ranka buvo drėgna, jo - taip pat. Abu ėjo per klasę. Klasė 
sėdėjo apmirusi. Netikėta priemonė pasirodė efektyvi. 

„Kas buvo toliau?“ 

„Mane draskė prieštaravimai. Per pamoką kelis kartus mačiau 
save stovinčią klasės kampe veidu į sieną ir girdėjau griežtą tėvo 
balsą: Svenja, Svenja, iki ko tu nusiritai“. 

Michaelio puolimas pasibaigė. „Viskas baigėsi! Negalėjau tuo 
patikėti! - purto galvą Svenja. - Iš tikrųjų baigėsi, bet kodėl vaikai 
kartais taip apsunkina gyvenimą?“ — mokytoja klausiamai žiūri į 
mane. 

„Vaikai iš tėvų ir kitų suaugusiųjų tikisi ne pedagoginiu požiū- 
riu vertingiausio, o apskritai tinkamiausio sprendimo, - nusišyp- 
sau jai. — Vaikams reikia geriausio!“ 

„Bet gal ne kiekvieną dieną!“ 

„Tokį Michaelį taip pat ne kasdien turite!“ 

„Ačiū Dievui!“ — spontaniškai sako mokytoja ir aš mintyse ma- 
tau, kaip ji vėl stovi kampe veidu į sieną. 

Kelios pastabos dėl šios situacijos: 

+ Svenja Hartung neieškojo Michaelio elgesio priežasčių. Jei ji 
būtų bandžiusi aiškintis, kokie praeities dalykai vertė vaiką taip 
elgtis, ji nebūtų radusi greito sprendimo. 

+ Mokytojos veiksmai buvo netikėti, tokio jos elgesio Michaelis 
negalėjo numatyti. Konkretaus Svenjos veiksmo negalima taip 
paprastai perkelti į kitą situaciją. "Tai buvo jos ir Michaelio žai- 
dimas. Žaidimo eiga buvo ypatinga ir sąlygos - labai specifinės. 
Vis dėlto situacijoje yra ir apibendrinamojo pobūdžio elementų: 
tarp suaugusiųjų ir vaikų egzistuoja emocinis ryšys, o tokios 
priemonės ne tik įmanomos, bet ir būtinos. Mokytoja laiko Mi- 
chaelį asmenybe, bet tinkamu būdu parodo, kur yra jo asmeni- 
nės ribos. 

+ Tokie spontaniški sprendimai gali tikti ir gali netikti. Priežastis 
dažnai sunku paaiškinti. Kai Svenja Hartung pasakė sakinį: „Jis 
dar per mažas...“, ji pataikė į dešimtuką. Michaelis turi du vy- 
resnius brolius. Dažnai jie visi kartu lygina, kurio penis ilgesnis. 
Michaelis pasakojo, jog visi trys broliai varžosi, kuris „siusioja“ 
toliausiai, ir jis nuolat pralaimi. Kartą, kai Michaelis išgirdo, 
kad broliui „atsistojo, kai jis bučiavo Juliją“, berniukas nusimi- 
nė: „Aš glosčiau Marion, bet nieko neįvyko“. Brolis į tai atsakė: 
„Ištižėlis. Tu dar per mažas“. 


13 skyrius 


Smurtaujantys berniukai? 


Taikios mergaitės? 


į 
LTA 


Pedagogai dažnai diskutuoja dėl berniukų ir mergaičių specifinės 
veiklos ir jų pomėgių. Daug kalbama ir apie agresijos apraiškas. 
Vieni tyrėjai nagrinėja, kokias televizijos laidas mėgsta berniukai 
(pavyzdžiui, laidas apie sportą) ir kokias mergaitės (pavyzdžiui, 
muzikines ir laidas šeimai), ką jie veikia laisvalaikiu (berniukai 
sportuoja, žaidžia su draugais ir kompiuteriu, 0 mergaitės muzi- 
kuoja, užsiima rankdarbiais, skaito). Kiti tiria žiniasklaidoje vyrau- 
jantį moteriškumo paveikslą ir laiko jį lyčių vaidmenų stereotipų 
kūrimo priežastimi. Kalbama apie specifinius lyčių skirtumus. Aš 
daugiau linkęs kalbėti apie tai; kas būdinga tiek mergaitėms, tiek 
ir berniukams. Tuo noriu pasakyti, kad mergaitės gali domėtis jud- 
riais žaidimais, o berniukai nagrinėti žmonių tarpusavio santykius, 
nors tai jiems ne taip įprastą. 

Nėra nustatyta, kad kokia nors veiklos rūšis būtų būdinga tik 
vienai lyčiai, kol kas to nenustatė jokie tyrimai. Skirtinga veikla, 
pomėgiai ir elgesys glaudžai susiję su socialine aplinka ir auk- 
lėjimu. Vadinasi, vienai ar kitai lyčiai būdingi dalykai nėra sta- 
bilūs. Juos gali keisti, taip pat ir sustiprinti gyvenimo patirtis ir 


mokymas. 


Kepta lėlė 


Verneris Maleris dirba vaikų auklėtoju viename šiaurės Vokietijos 


miestelyje. Susitariau, kad galėsiu stebėti jo auklėjimo šiokiadie- 
nius. Kai atvykau, buvo, anot Vernerio, kaip tik šis tas atsitikę. Jis 

matė, kaip septynerių metų Jorgas ir aštuonerių metų Arminas 
supjaustė dalimis skudurinę lėlę, nuėjo į virtuvę, pasiėmė keptuvę, 
sudėjo į ją lėlės gabalus ir pradėjo skrudinti. Kai pasklido svilėsių 
kvapas, auklėtojas nuėjo į virtuvę. 

„Ką jūs čia darote?“ 

„Pats matai.“ 

„Gal jums galvoje negerai!“ 

Auklėtojas pasakoja: „Žinai, toliau bus dar įdomiau. Jorgas pa- 
sakojo, kad pas draugus matė filmą apie zombius. Man net lūpa 
atvėpo. Išmečiau abu iš virtuvės, bet berniukai tik šypsojosi. Mane 
tai siutino. Tikėjausi, kad man pavyks išvengti tų sumautų siaubo 
filmų rezultatų, ir še tau kad nori. Maniau, kad vaikai vaidina, bet 
viskas atrodė taip įtikinamai“. 

"Tos pačios dienos pavakary kalbėjausi su Jorgu ir Arminu. Abu 
vaikai labai retai žiūri televizorių - kaip tik todėljų veiksmai auk- 
lėtojui buvo labai netikėti. Kartais jiems leidžiama pažiūrėti „Iomą 
ir Džerį“, o jei vaikai gerai elgiasi - kriminalinį filmą, pavyzdžiui, 
„San Francisko gatvės“ ar panašų. Jorgas sako, jog pastarieji filmai 
ganėtinai baisūs. 

Savaitgalį vaikai su tėvais važiavo meškerioti. Visi gaudė žuvis, 
bet vaikai negalėjo jų užmušti. Arminas sako: „Iai buvo nesąži- 
ninga, labai nesąžininga. Tėtis man buvo pažadėjęs. Tvirtai pa- 
žadėjęs. Aš jau iš anksto džiaugiausi. Paskui jis pasakė, jog aš tik 
kankinsiu žuvis. Bet tai netiesa“. Jorgas patikslina: „Mums leido 
tik meškerioti. Pagavome daug žuvų, bet sumetėme jas atgal į van- 
denį. Tėvai paskui pradėjo pykti“. 

Kalbantis aiškėja, kad žaidimas su lėle buvo tikbandymas: „No- 
rėjome pažiūrėti, kaip būna, kai užmuši ir verdi. Kai nieko nelei- 
džiama daryti iš tikrųjų, tenka žaisti. Dabar mes išbandėme. Kitą 
kartą gal mokėsime“. Arminas priduria: „Kaip buvo smagu, kai 

tėtis dorojo žuvį. Tik mums neleido. Liepė pasitraukti, nekankinti 
žuvų. Leido tik žiūrėti“. 

Kai paklausiau, kodėl jie to nepapasakojo auklėtojui, o paistė 
apie zombius, vaikai nusišiepė. Užuot atsakę, jie vėl prabilo apie 
savo nusivylimus per iškylą. Tik vakare, kai jau rengiausi išeiti, Ar- 
minas truktelėjo man už rankovės: „Žinai, kodėl?“ Atsakiau, jog 
nežinau. 

„Šiaip jau Verneris gana malonus. Tik kai mes žiūrime per tele- 
vizorių laidas, kurių jis negali pakęsti, Verneris keistai į mus spok- 
so. Tuomet jis mums nepatinka. Todėl ir kalbėjome apie zombius. 
Mes tiesiog pabandėme, o jis ir patikėjo. Mes jį apmulkinome. Jis 
vypsojo, kaip mes ir tikėjomės. Paskui mirėme iš juoko.“ 

Kepdami lėlę Jorgas su Arminu vėl atgaivino sekmadienį patir- 
tą bejėgiškumo jausmą. Jie sukūrė situaciją pagal pačių nustatytas 
taisykles ir pamėgino save įtikinti, kad jie viską gali ir sugeba. 

Kai į jų sumanymą įsiterpė auklėtojas, jis sutrikdė kilusias emo- 
cijas ir vaikai pasijuto taip pat nuskriausti, kaip ir per žūklę sek- 
madienį. Sekmadienį jie priešinosi mėtydami žuvis į vandenį, o 
pirmadienį, prisiminę auklėtojo neigiamą požiūrį į siaubo filmus, 
išprovokavo konfliktą. Berniukai žaidė su auklėtojo išgąsčiu, išmu- 
Šė jį Iš pusiausvyros ir patvirtino savo pranašumą. 


Skirtinga interpretacija 


Berniukams labiau patinka nuotykiai ir judrūs žaidimai, juos do- 
mina herojų savybės: veikėjų jėga, gebėjimas valdyti kūną, jude- 
siai, galingas balsas, mokėjimas dominuoti, kovinė valia. Visi šie 
dalykai berniukams labai svarbūs. Juos žavi ne tik fantastiški ir 
magiški televizijos laidų elementai, bet ir į išorę nukreipta agresi- 
ja, kuri vėliau pereina į žaidimus. 

Mergaitės filmuose daugiau reikšmės teikia tarpusavio san- 
tykiams. Šeimų istorijose, muilo operose ar pasakojimuose apie 
žvėris ir gydytojus jos mato įprastus kasdienio gyvenimo reiški- 
nius, meilę ir neapykantą, išsiskyrimus ir sugrįžimus, kovą už sava- 
rankiškumą. Jei suaugusiesiems atrodo, kad filmukuose apie bitę 
Mają, Heidi ar kaimo gydytoją nešlovinama jėga ir prievarta, tai 
mergaitės čia mato aiškią konfrontaciją su šiurkščiais kasdienybės 
reiškiniais. 

Veikėjai paleidžiami ir išvaduojami, veikia savarankiškai ir 
yra saugomi, jie nemylimi arba labai ištikimi. Pailiustruosime 
pavyzdžiu. 

Jau kelios savaitės, kaip penkerių metų Beata, vos atėjusi ryte 
į darželį, pasitraukia į žaidimų kampelį. Mergaitė pasiima mažą 
lėlę, kurią ji vadina Heidi, ir su ja kalbasi. Ištisomis savaitėmis ji 
kalba tą patį, atlieka skirtingų veikėjų vaidmenis. 

Beata: „Klausyk, mamytei dabar reikia išeiti“. 

Heidi: „Kodėl negali pasilikti?“ 

Beata: „Bet aš juk tau sakiau . 

Heidi: „O ką tu man sakei?" 

Beata: „Heidi, tu gi pati žinai . 

Heidi: „Ar tau tikrai reikia eiti?“ 

Beata: „Aš juk tau sakiau. Man reikia dirbti, o tu turi pasilikti 
čia. Tu jau didelė mergaitė. 

Heidi: „Aš nenoriu, kad tu eitum“. 

Beata: „Heidi, būk gera, pasilik čia. Vakare aš ir vėl sugrįšiu". 

Kituose žaidimuose „Heidi“ bara savo mamą, skundžiasi ja arba 
pratrūksta pykčiu. Beatos vaidinama mama į viską reaguoja labai 
kantriai, bet kažkaip įkyriai meiliai. Beata dažnai eina prie auk- 
lėtojos ir prašo paskaityti iš knygos apie Heidi. Ji vis nori girdėti 
dvi ištraukas, kuriose rašoma apie išsiskyrimą ir sugrįžimą ir apie 
tai, kaip Heidi privalo išmokti būti viena. Per vieną popietę Beat- 

os mama pasakoja, jog dukra ir namie žaidžia tą patį žaidimą ir 
kasdien du tris kartus žiūri vaizdajuostę su animaciniais filmukais 
apie Heidi. Motina susirūpinusi stebi, kaip jos dukters veiksmus ir 
žaidimus veikia Heidi iš televizijos. 

Beatos motina ketina vėl pradėti dirbti. Ji ne kartą aptarė šį 
klausimą su vyru, jie kalbėjosi vakarais ir Beata negalėjo jų po- 
kalbio girdėti. „Nenorėjau, kad ji jaudintųsi“, - sako motina. Kaip 
vėliau paaiškėjo, Beata kartą nugirdo pokalbio nuotrupas, o kitais 
vakarais klausydavosi prie svetainės durų. Jai įstrigo vienintelis da- 
lykas: „Mama išeis į darbą. Tuomet aš liksiu viena“. 

Filme apie Heidi Beata rado panašių situacijų, ypač išsiskyri- 
mo ir atsisveikinimo epizoduose, ir visas filmas kaskart darėsi vis 
reikšmingesnis. Viską, ką ji patyrė žiūrėdama filmą ir klausydama 
skaitomų ištraukų, mergaitė įtraukė į savo žaidimą ir jame ieškojo 
jos pačios problemų sprendimų. Kai Beatos mama per vieną kon- 
sultaciją atvirai pasikalbėjo su dukra apie savo ketinimus atnaujinti 
profesinę veiklą, mergaitės žaidimai pasidarė retesni, bet filmas ir 
knyga apie Heidi dar ilgai buvo jai labai reikšmingi. 

Berniukų žaidimuose, kuriuose jie pamėgdžioja filmų ar knygų 
herojus, vyrauja į išorę nukreipta - taip pat ir griaunamoji - agre- 
sija, veiksmas, vaikai bando rasti orientyrus. Mergaičių žaidimuose 
dažniausiai akcentuojami žmonių tarpusavio santykiai. 

Štai vienas pavyzdys. 

Vienoje „Švarcvaldo klinikos“ serijoje buvo pasakojama apie 
nelaimingą atsitikimą, kurį patyrė du berniukai. Įsitraukę į žaidi- 
mą ir norėdami padaryti įspūdį vienai mergaitei, jie nuėjo į po- 
žeminę olą, į kurią jiems buvo draudžiama eiti. Berniukai paklydo 
ir pateko į bėdą. Per dramatišką, įtaigiai parodytą gelbėjimo akciją 
jie buvo išgelbėti 17 nugabenti į kliniką. Žiūrėdami šį filmą, vai- 
kai sąmoningai ar nesąmoningai susidūrė su baime, draudimais 
ir agresija. Vaikai nepaisė draudimo, pažeidė socialines normas. 

Filmas parodo neigiamas tokio elgesio pasekmes ir sankcijas nu- 
sikaltusiems veikėjams. Nelaimingas atsitikimas traktuojamas kaip 
egzistencinio sunaikinimo patirtis, dramatiški įvykiai žavi vaikus, 
stipriai veikia jų jausmus. 

Po poros dienų dviejose vaikų darželio grupėse pradėta žaisti 
panašius žaidimus. Vienoje grupėje buvo Jensas, Jorgas, Nikas ir 
Peteris. Visiems jiems po penkerius ar šešerius metus. Jie žaidė 
viename sodo kampe. Iš šakų, lapų, popieriaus, kartono, vandens 
ir smėlio jie pastatė olą su keliomis angomis. Peteris ją vėliau pa- 
vadino „siaubo“ ola. 

Jensas atnešė žaislines figūrėles ir paslėpė jas oloje. 

Nikas: „Jie niekados iš ten neišeis". 

Jorgas: „Jiems teks mirti“. 

Peteris: „Aš nemirsiu. Žinau, kaip iš čia išeiti ". 

Toliau svarstoma, kaip būtų galima išsivaduoti iš tokios pavo- 
jingos situacijos. 

Jensas: „Reikėjo pasiimti Himeną, jis man būtų padėjęs“. 

Jorgas: „Nereikia, kalne gyvena dvasios, kurios padeda vai- 
kams'. 

Nikas: „Nesąmonė. Padėti gali tik mobilusis telefonas. 

Jorgas: „Jis kalno viduje neveikia 

Jensas: „Vis dėlto padėti gali tik Himenas . 

Peteris: „Arba mano stebuklingoji lazdelė. Ji gali viską 

Visi ima juoktis. 

Jensas su Jorgu nueina, o kiti du atsargiai ieško figūrėlių. Abu 
berniukai sugrįžta ir sako: „Dabar tai tikrai juos išgelbėsime'. Vie- 
na ranka jie laiko Himeną, o kita meta iš olos akmenis tol, kol ola 
įgriūva. Tuomet visi žarsto smėlį ir ieško figūrėlių. Kai figūrėlės 
pagaliau surastos, berniukai vėl ima kalbėtis. 

Jensas: „Gerai, kad čia buvo Himenas“. 

Jorgas: „Kitaip jie būtų iš čia neišsikapstę“. 

Jensas sako labiau sau nei draugams: „Mums pasisekė, kad tai 
padarė Himenas. Jei tai būtų padarę tėvai, būtų kliuvę“. Nikas su 
Peteriu šaipydamiesi pamėgdžioja tėvus ir mušnoja vienas kitam 
per pakaušį. 


Kitoje grupėje yra Olivija, Heikė ir Inga, trys šešiametės mergai- 
tės. Vieną lėlių namo kambarį jos pavertė operacine. Iš pirmosios 
pagalbos dėžutės jos pasiėmė kai kuriuos reikmenis. Tuomet ant 
operacinio stalo buvo paguldytos dvi lėlės ir prasidėjo operacija. 

Olivija yra gydytoja, Heikė ir Inga - medicinos seselės. 

Olivija: „Peilį“. 

Jai paduodamas peilis, lėlei perrėžiamas pilvas. 

Heikė: „Ji prastai atrodo“. 

Olivija: „Tepalą“. Inga paduoda Heikei tepalą, toji įspaudžia jo 
į prapjautą pilvą. Tuomet Olivija lipnia juosta jį užklijuoja. Inga 
paduoda kitą lėlę. 

Inga: „Ir kodėl jie taip neprotingai žaidžia?!“ 

Heikė: „Jie gi berniukai!“ 

Olivija: „Žirkles“. Ant vienos lėlės kojos dedamas įtvaras. 

Heikė: „Kitą, ko gero, teks nupjauti?“ Olivija ima žirkles ir nu- 
kerpa lėlei koją. 

Inga: „Štai kaip būna!“ Heikė ima lėlių vežimėlį, deda į Ji „pa- 
cientes“ ir išveža. 


Aprašytuose vaizdeliuose mergaičių ir berniukų grupės žaidžia 

kiekvienai lyčiai būdingą žaidimą: | 

+ Kai berniukai mėgdžioja filmus ar pasakojimus, jų agresija la- 
biau nukreipta į išorę. Taip gali būti dėl to, kad žiūrėdami fll- 
mą berniukai vengia rodyti savo jausmus, juos slopina, o paskui 
„Išsilieja“ energingai judėdami ir garsiai šūkaudami. Mergaitės 
atviriau rodo, kad filmo metu jos jaudinasi ir bijo. Jos labiau 

užjaučia aukas, įsijaučia į skriaudžiamųjų vaidmenis ir domisi 
agresyvių veiksmų pasekmėmis. 

Labai retai tenka matyti, kad berniukai ir mergaitės žaistų kar- 
tu. Jei mergaitės įtraukiamos į žaidimą, joms dažniausiai tenka 
aukos vaidmuo. 

Nuotykinio vaidybinio pobūdžio žaidimuose vyrauja jėga ir 
kūno garbinimas. Mergaičių žaidimuose konfliktai dažniausiai 
sprendžiami tikroviškai, o berniukai dažniau pasitelkia magiją 
1r fantastiką. 

Mėgdžiodamos filmuose matytas istorijas, mergaitės būna ty- 
lesnės, mėgsta atsiskirti, elgiasi ramiau, nes žiūrėdamos tuos 
filmus jos jau išreiškė savo jausmus, jų neslopino. Mergaičių 
žaidimuose daugiau ne fizinės, o psichinės įtampos. Iš filmų 
paimti simboliai nėra tokie ryškūs, sunkiau nustatyti jų ryšį su 
konkrečiu šaltiniu. 

Berniukai, žiūrėdami filmą ar skaitydami, savo jausmus slopi- 
na. Savo nesaugumo jausmą jie bando paslėpti intensyviai ju- 
dėdami arba laidydami skeptiškas pastabas: tai turėtų rodyti jų 
tariamą abejingumą, ramumą, suverenumą arba kompetenciją. 
Slopindami jausmus, berniukai patiria didelę įtampą, kuri vė- 
liau prasiveržia žaidimuose. Pradėję smagints, jie greitai atsi- 


palaiduoja. 


Agresijos slopinimas 


Kai berniukai žaisdami mėgdžioja matytų filmų herojus ir jų veiks- 


mus, daug lengviau identifikuoti žaidimų temą ir simboliką. Ag- 


resyvūs mergaičių žaidimai nuo seno buvo nuosekliai draudžiami. 


Norėčiau šią tezę sukonkretinti, parodyti, kaip su kovinių filmų 
herojų figūrėlėmis žaidžia berniukai ir kaip mergaitės. 

Maždaug du trečdaliai apklaustų berniukų teigia žaidę su mons- 
trų ir kitomis tigūrėlėmis, o pusė jų — tas figūrėles turėję. Panašių 
žaislų turėjo tik dešimt procentų mergaičių, dauguma jų monstrų 
figūrėles „paveldėjo“ iš vyresnių brolių. Tik dvi mergaitės jas nu- 
sipirko pačios ar gavo dovanų iš draugių, kad „paerzintų mamą, 
nes ji buvo nusiteikusi prieš tokius žaislus“. Dar įdomiau išgirsti 
mergaičių argumentus, kodėl jos nenori žaisti su monstrais arba 
kodėl jiems abejingos, nes tie argumentai aiškiai rodo socialinius 
visuomenės procesus. Kalbėdamasis su vaikais ir stebėdamas jų 
žaidimus susidūriau su trejopu motyvavimu. Berniukų žaidimai su 
figūrėlėmis mergaitėms pirmiausia atrodo per daug triukšmingi ir 
per daug judrūs. 

Mergaitės paprastai žaisti nekviečiamos, o jeigu žaidžia -tik 
kaip statistės. Kai mergaitės pasiūlo kokius nors veiksmus ar žaidi- 
mo elementus, berniukai jų pasiūlymus nuleidžia negirdomis arba 
tiesiog jų nepaiso. Būtent todėl mergaitėms nuobodu, neįdomu 
žaisti. 

Šios išvados sutampa su Amerikos psichologės Maccoby ilga- 
laikių tyrimų rezultatais, kai buvo nustatyta, jog mergaitės mieliau 
žaidžia su mergaitėmis. Psichologė mini dvi priežastis: berniukų 
žaidimuose vyrauja išorinis judesys, dažnai šiurkštus ir nevaržo- 
mas. Tai lenktynės, kuriose siekiama dominuoti. Mergaitės bando 
paveikti žaidimą savo pasiūlymais, o berniukams priimtinesnis tie- 
sioginis tikslo siekimas. Berniukai komanduoja perrėkdami vienas 
kitą. Mergaitės vengia su jais žaisti, nes neturi jokių galimybių žais- 
ti taip, kaip pačios nori. 

Tai viena priežasčių, kodėl mergaitės nežaidžia su monstrų fi- 
gūrėlėmis. 

Mergaitės mini ir kitą priežastį: mamoms, taip pat auklėtojoms 


ir pedagogėms nepatinka, kai tokius žaidimus žaidžia mergaitės, 

o berniukams - nors ir nenoromis — tai leidžiama. Mergaitės skati- 
namos žaisti barbėmis ir panašiais žaislais. 

Krinta į akis dar vienas skirtumas: dėl figūrėlių pirkimo arba 
bent pakantumo joms berniukai kovoja intensyviai, triukšmingai, 
dažnai net grasindami, o mergaitės yra gerokai tylesnės, ramesnės, 
bet ne mažiau atkaklios. Berniukai keikiasi, atvirai demonstruoja 
pyktį, įniršį, neapykantą ir nusivylimą. Mergaitės dažniau verkia, 
liūdi, slapta buria, grasina nemylėsiančios, o kartais - sąmoningai 
ar nesąmoningai — pasinaudoja pilvo ar galvos skausmais, kad tik 


pasiektų tikslą. 


Instinktyvus auklėjimas 


Apie su lytimi susijusias skirtingas agresijos apraiškas arba apie fi- 
zinę prievartą ir smurtą išreiškiančius simbolius sociologijoje, psi- 
chologijoje, psichoanalizėje, pedagogikoje ar biologijoje rasime 
daugybę dažnai vienas kitam prieštaraujančių straipsnių. Atrodo, 
jog specifinės agresijos apraiškas lemia kultūra, bet auklėjimas gali 
jas valdyti ir daryti joms įtaką. Pradėta aiškinti, kad prievarta ir 
smurtas reiškiasi skirtingai. 

Daugybė autorių nurodo, kad anksti prasidedantį berniukų ir 
mergaičių auklėjimą (kad ir agresijos požiūriu), dažniausiai ne- 
sąmoningai lemia kultūriniai pavyzdžiai. Pavyzdžiui, kūdikystėje 
berniukai ilgiau maitinami motinos pienu, o mergaitės anksčiau 
ir daugiau mokomos atsakomybės ir įtraukiamos į šeimos gyveni- 
mą, joms pavedamos tam tikros pareigos. Kitaip tariant, mergaitės 
anksčiau susiduria su visuomenės normomis ir vertybėmis, anks- 
čiau suvokia ir įsidėmi, kokias jas nori matyti visuomenė (pavyz- 
džiui, šeima ir mokykla). 

Iš mergaičių laukiama, kad jos aukotųsi, bendradarbiautų, mo- 
kėtų bendrauti, būtų nuolankios ir pasirengusios padėti. Tuo ga- 
lima būtų paaiškinti, kodėl jos nemėgsta triukšmingų žaidimų, kai 
varžomasi tarpusavyje ir siekiama užimti lyderio pozicijas. 

Berniukams tarsi lengviau leidžiama siekti autonomijos, ne iš 
karto uždraudžiama vartoti fizinę jėgą ir verbalinį smurtą. Mergai- 
tėms daug sunkiau įsitvirtinti. Joms leidžiama būti savarankiškoms 
tik atliekant pareigas namuose. Dėl savo autonomijos kovojantys 
berniukai aktyviai, geranoriškai ir atlaidžiai remiami, 0 mergai- 
tėms nustatomos griežtos ribos. Jei mergaitės nori būti savarankiš- 
kos, joms kyla pavojus netekti tėvų meilės. Kadangi baimė netekti 
tėvų ir artimųjų meilės labai didelė, dažniau kaupiasi vidinė ag- 
resija, pasireiškia psichosomatinės ligos arba agresyvios mergaičių 
fantazijos siejamos su socialiniu požiūriu pripažįstamais simbo- 
liais. Kai kurie autoriai nurodo, jog mergaitėms didelę reikšmę 
turi istorijos apie arklius. 

Panašių dalykų galima matyti ir mergaitėms žaidžiant su barbė- 
mis. Kai kurie auklėtojai ir dalis mokslininkų šiuos žaidimus laiko 
treniruotėmis, čia mergaitės mokosi atlikti visuomenės pageidau- 
jamą moters vaidmenį. Mažai kas pastebi, kad mergaičių žaidi- 
muose su lėlėmis ryškėja jau anksčiau įgytas, tam tikros kultūros 
įskiepytas elgesys. Iš pradžių mažai kas kreipia dėmesį į ramius, 
atsiskyrėliškus mergaičių žaidimus su lėlėmis, į akis labiau krinta 
triukšmingi berniukų žaidimai su monstrų figūrėlėmis, todėl pra- 
slysta žaidimų su barbėmis ypatumai. 

Labai dažnai galime matyti, kaip lėlės aprengiamos ir nuren- 
giamos, — mergaitės žaisdamos aiškinasi savo vystymąsi, išreiškia 
savo požiūrį į agresiją. Tai konkrečiai rodo žaidimai: 

+ Penkerių metų Sandra turi „gerą“ ir „blogą“ barbę. Žaidžiant 

„blogoji“ lėlė baudžiama, iš jos atimami gražūs drabužiai. 

+ Septynerių metų Ankė taip pat baudžia savo „blogąją“ lėlę, nu- 
kerpa jai ilgus šviesius plaukus ir sako: „Štai tau. Kai esi bloga, 
visada taip būna. 

+ Aštuonerių metų Meikė už bausmę uždaro savo lėles į spintą ir 
palieka ten sakydama: „Kai ir vėl būsite geros, aš grįšiu“. 

+ Septynerių metų Sabina pasirenka žaidimą su daktaru, kad nu- 
baustų savo „piktąją“ lėlę. Ji pasodina lėlę į kėdę, pririša, iš 
gydytojo lagaminėlio išsitraukia švirkštą, smagiai duria į lėlės 
ranką ir išlieja savo agresiją garsiu „štai!“. 

+ Kai aštuonerių metų Katarinai reikia „nuleisti garą“, ji pradeda 
šukuoti „piktajai“ lėlei plaukus. Nykščiu ir smiliumi mergaitė 
tvirtai suima lėlės kaklą, tarsi ketintų ją pasmaugti, ir stipriai 
traukia šukas per plaukus. Jei lėlė būtų gyva, jai turėtų labai 
skaudėti. Šukuodama mergaitė murma po nosimi: „Sėdėk ra- 
miai, karve! arba: „Kaip reikiant skauda, ar ne, nevala tu!“ arba 
„Džiaukis, kad neįmetu tavęs į krosnį!“ arba „Vargas tau, jei imsi 
skųstis!“ 


Kai mergaitės žaisdamos savo agresiją išlieja slaptai, 0 iš išorės at- 
rodo jautrios ir geros, tai pasekmė tokio auklėjimo, kai nenorima 
pripažinti, jog mergaitėms taip pat būdinga agresija ir agresyvios 
fantazijos. Margarete Mitscherlich nurodo, kad agresijos apraiškos 
siejasi su kaltės jausmu, kurį mergaitės ir berniukai suvokia ir iš- 
gyvena kitaip. Jei berniukai savo kaltes dažnai suverčia „atpirki- 
mo ožiui“ ir dėl to gali drąsiai fantazuoti apie kerštą, mergaitės 
baiminasi, kad agresijos protrūkiai gali pakenkti jų santykiams su 
tėvais. Jos bijo netekti tėvų meilės ir todėl susiranda - anot Bruno 
Bettelheim - „sublimacijos galimybių“. Todėl istorijos su arkliais 
ar „gydytojo“ žaidimai mergaitėms yra tarsi vožtuvas. Valdžios de- 
Monstravimas gyvuliui ar daiktui gali būti interpretuojamas kaip 
vyriškojo prado ir seksualinių instinktų įveikimas. 

Agresiją lemia kultūra. Agresijai, taip pat ir elgesiui su griauna- 
mąja ir konstruktyviąja agresija didelės reikšmės turi laikotarpis 
tarp antrųjų ir penktųjų vaiko gyvenimo metų, vadinamoji oralinė 
ir analinė fazė. Agresijos atsiradimas glaudžiai susijęs su artimiau- 
sių ir svarbiausių Žmonių elgesiu. 

Be konstruktyvios agresijos neįmanoma autonomija ir atsisky- 
rimas. Mergaitėms agresija daug stipresnis dalykas nei paprastas 
savitarpio konfliktas. Lemiamos reikšmės turi motinos reakcija į 
dukters norą būti savarankiška ir kaip mergaitė reaguoja į šią mo- 
tinos reakciją. 

Trejų metukų Hela įeina į svetainę, pamato motiną ir sako: „Aš 
tave užmušiu “. 

„Hela, ką tu sakai!“ 

„Aš tave užkaposiu!“ 

„Tuomet aš mirsiu.“ 

„Nieko nepadarysi, aš tave užmušiu.“ 

„Hela, negalima taip kalbėti.“ 

Mergaitė eidama iš kambario atsisuka ir taria: „Aš tavęs ne- 
kenčiu!“ 

Hela savo norą būti savarankiškai išreiškė labai drastiškai. Mo- 
tinos mirtis jai yra savarankiškumo simbolis. Savaime supranta- 
ma, motina pasibaisi ir kartu reglamentuoja mergaitės elgesį, jos 
simbolinę fantaziją susieja su tikrove. Hela pyksta, ji (dar) nepa- 
sirengusi prisitaikyti. Ji pajunta neapykantą, ir agresija išsiveržia į 
išorę. Margarete Mitscherlich pabrėžia, kad norėdama būti sava- 
rankiška, mergaitė patiria daug prieštaringų jausmų, jaučia savo 
kaltę. Mergaitės greičiau tampa priklausomos nuo šalia gyvenan- 
čių žmonių, paklūsta jiems. Jos anksčiau už berniukus ima laikytis 
tėvų nurodytų taisyklių ir draudimų, jos anksčiau pajunta su kaltės 
jausmu sumišusią agresiją, kurią vėliau slopina klusnumu, prisi- 
taikymu, nuolatiniais meilės įrodymais ar apsidraudimais. Agresija 

nebūtinai išliejama į išorę, ji gali būti nukreipta į vidų, o vidinė 
agresija neretai prasiveržia staigiais, netikėtais veiksmais. Helos 
mama sako: „Aš leidžiu daug ką su manimi daryti, kol pasiekiama 
riba. Tuomet rėkiu, imu barti vaiką. Kartais suduodu Helai ir po 
to blogai jaučiuosi. 

Lyties sąlygojami agresijos apraiškų skirtumai nėra nulemti li- 
kimo, jų nesumažina fiziniai anatominiai arba biologiniai aspek- 
tai. Į fantaziją ir žaidimus mergaitės žiūri rimčiau už berniukus, jos 
jais išreiškia savo slaptus norus, mato juose simbolius. 

Fantazija ir žaidimai atveria kelius išbandyti naują patirtį ir ga- 
limybes. Todėl ne tiek svarbu mokyti elgtis su agresija, kiek „ins- 
tinktyviai auklėti ', nes dažniausiai motinos - ir ne tik jos! - pačios 
nemoka elgtis su agresija ir savo bejėgiškumą perduoda vaikams, 
dažniausiai - mergaitėms. 


Vaikai ir ribinė patirtis 


14 skyrius 


Seksualumas vaikų kasdienybėje 


U) 


| 


Dėl lytinio vaikų auklėjimo susidarė keista ir prieštaringa situacija: 
dalis suaugusiųjų skundžiasi, kad daugiausia dėmesio skiriama ly- 
tinių santykių technikai ir per mažai kalbama apie jausmus ir mei- 
lę. Jie apskritai norėtų atsisakyti seksualinio auklėjimo arba kištis 
į jį kiek galima mažiau. Kiti, norintys pasirodyti labai šiuolaikiški, 
gerai suprantantys vaikus, besistengiantys išmesti iš galvos per- 
spėjantį pedagogo pirštą, neretai pamiršta santykius tarp žmonių 
ir emocijas. Yra tėvų, kurie džiaugiasi iliustruotomis knygomis ir 
brošiūromis, mielai perleidžia šį auklėjimą mokyklai ar darželiui, 
o ten auklėjama dažniau blogai negu gerai, vangiai ir sunkiai, ir 
tik kartais — jautriai ir pareigingai. Dar kiti tėvai labai stengiasi, 
skaito knygas ir dalyvauja seminaruose, kad kuo geriau ir kuo 
anksčiau savo vaikams išaiškintų lytinius klausimus. Nesupraski- 
te klaidingai: aš matau ir vertinu, kaip stengiasi tėvai, mokykla ir 
vaikų darželis, bet kartu pastebiu ir sunkumus. Iš konsultacijų ir 
seminarų aiškėja, jog viskas daroma planingai ir ramiai, nedrįsta- 
ma nukrypti į šalį ir vengiama staigmenų. Remiamasi moto: reikia 
dirbti taip, kad visi būtų patenkinti ir kad niekas negalėtų prikai- 
šioti, jog buvo neapgalvotų dalykų. 

Auklėtojai turi kalbėti ne tik apie tėvų, tėvų ir vaikų bei vai- 
kų tarpusavio santykius. Kai vaikai nori sužinoti apie seksą, juos 
domina ne tik dalykiniai klausimai, bet ir santykiai, kurie kelia 
nerimą, abejones ir baimę. Jei auklėtojas nesuvokia tokio daugias- 
luoksniškumo ir vengia kalbėti apie tokius santykius, tarp jo ir vai- 
kų gali kilti konfliktų. 

Lytinio auklėjimo niekada negalima laikyti baigtu, tai užduotis 
visam gyvenimui: pirmiausia kalbamės su vaikais, vėliau — su jau- 
nuoliais, toliau eina įvairiausios partnerystės fazės ir taip iki senat- 
vės. Kiekvienas gyvenimo tarpsnis duoda naują patyrimą. Savaime 
suprantama, vaikystėje įgyjama svarbios patirties, paauglystė, be 
abejonės, yra pagrindinis ir neišdildomas lūžis, bet tai dar ne lyti- 
nio auklėjimo pabaiga. 

Jei tėvai ir auklėtojai tai suvoktų, vaikams šiuos klausimus aiš- 
kintų kaip vaikams, o ne kaip mažiems suaugusiesiems, ir ne- 
skubėtų su kai kuriais atsakymais. Tai nereiškia, jog vaikus reikia 
raminti pažadais, kad apie viską sužinos vėliau. Vaikams privalu 
duoti atsakymus, kurie atitinka jų išsivystymą ir patirtį. Kartais 
mažiau yra geriau, o šaltas kraujas geresnis palydovas negu geri 
norai. 

Šaltakraujiškumas negali būti tapatinamas su abejingumu, o 
nuoroda, jog vaikas turi teisę būti vaiku, nereiškia vaikiškumo. Ra- 
mus auklėjimas apsaugo nuo stresų ir nuo to, kad geri norai ne- 
virstų lytinio auklėjimo sportu. 

Dirbantys su vaikais nuolat susiduria su dviem asmenimis: su 
vaiku savyje ir vaiku priešais save. Kuo daugiau savo vaikystės pra- 
radimų norime atitaisyti kalbėdamiesi su prieš save esančiu vai- 
ku - „Tik nekartokime mito, kad tėvų namai buxo nusiteikę prieš 
seksą!“, - kuo geresni rezultatai, tuo mažiau suvokiame vaiko čia ir 
dabar buvimą ir tuo didesnė tikimybė, kad auklėjimas bus panašus 
į mokslo tikslų katalogo realizavimą. 

Žinios apie lytinius klausimus vaikams turi būti perteikiamos 
aiškiai ir atvirai. Vis dėlto daug svarbiau už bendro pobūdžio ir 
gamtos mokslų žinias yra tikrumas, autentiškumas, konkretumas 
ir vaizdingumas, taip pat pastangos suvokti vaikų klausimų tiesio- 
ginę ir slaptą prasmę. Iuomet galėsime tinkamai įsigilinti į vaikų 
dalykinius klausimus ir emocijas. 

Kartais nuoširdus atsakymas geriau nei absoliučiai teisingas ir 
priimtinas. Ir nepamirškite: kartais būna laikotarpių, kai su vaikais 
labai sunku bendrauti. Tuomet netinka ir pripažinti sprendimai. 
Padrąsinkime save ir pasiguoskime bent tuo, jog ir sunkūs laiko- 
tarpiai kada nors baigiasi! Tai turėtumėte prisiminti, kai skaitysite 
tolesnius samprotavimus. 

Mano patarimai nepretenduoja į išsamų lytinio auklėjimo aiš- 
kinimą. Panagrinėsiu kelias svarbias situacijas ir klausimus, kurie 
susiję su tėvų ir vaikų ribine patirtimi: 

+ vaikų patirtį, kai jie susiduria su tėvų seksualumu („tėvų miega- 
masis“), 

+ su vaikų auklėjimu siejamas tėvų seksualumo problemas, 

+ tėvų reakciją į vaikų seksualines fantazijas, 

+ drąsą imtis fragmentinių dalykų ir magiškai mistinių konfliktų 
sprendimų, 

* nuoširdžius atsakymus į vaikų klausimus apie seksą. 


Tėvų miegamasis - ar tai riba? 


Vieną rytą penkerių metų Maksas vaikų darželyje vis suko ratus 
apie savo auklėtoją Moniką Seibold. Toks vaiko elgesys ją stebi- 
no, nes paprastai Maksas būdavo linksmas ir nelabai mėgo, kad jį 
glostytų 17 myluotų. Auklėtoja buvo tikra, kad vaiko šeimoje vieš- 
patauja ramybė. 

Tą rytą vaikas elgėsi tikrai keistai. Kai jis ir vėl priėjo prie jos, 
auklėtoja paklausė: „Kas atsitiko, Maksai?“ 

Vaikas papurtė galvą ir nenuleido akių nuo dviejų skudurinių 
lėlių, kurias laikė rankose. Jis vadino lėles Nina ir Dinu, suglaudė 


jas ir padarė, kad jos apsikabintų. 


192 


„Maksai, kas atsitiko? — auklėtoja buvo atkakli. 

Berniukas delsė, svyravo, negalėjo apsispręsti. Paskui staiga 
prabilo: „ ėtė nori užmušti mamą!“ Šiuos žodžius Maksas ištarė 
visai rimtai. 

„Maksai! Maksai! Nepasakok siaubo pasakų!“ Auklėtojos balsas 
rodė, kad ji nieko nesupranta ir nepriima berniuko žodžių rimtai. 

„Tai tiesa! — treptelėjo koja Maksas. — Tėtė tikrai nori užmušti 
mamą!“ 

Auklėtoja papurtė galvą ir paglostė berniukui plaukus: „Dabar 
eik žaisti 

Ji tikėjosi, kad vaikas viską pamirš. Tikriausiai Maksas bus sapna- 
vęs blogą sapną. Vis dėlto auklėtoja nutarė pasikalbėti su motina. 

Kitą popietę Makso mėgstamiausias žaislas buvo supamasis 
arkliukas. Nutaikęs progą, jis vis sėdosi ant arkliuko, tvirtai su- 
spausdavo jį šlaunimis, intensyviai lingavo pirmyn atgal. Jo veidas 
paraudo, kaktą išpylė prakaito lašeliai. Berniukas tyliai švokštė sau 
po nosimi: „Aš tave sutvarkysiu! Aš tave sutvarkysiu!“ Paskui, lyg 
pats sau atsakydamas, apimtas ekstazės riktelėdavo: „Taip! Taip!“ 

Žaidimas vis kartojosi. Auklėtoja paliko vaiką ramybėje, bet ją 
apniko įvairios mintys. 

Netrukus pasitaikė proga pasikalbėti su Makso mama. Auklėto- 
ja su ja palaikė draugiškus santykius, todėl iš karto papasakojo, ką 
pastebėjusi. Motina akivaizdžiai sutriko. Moterys pasišaukė Maksą 
ir pamėgino ką nors iš jo sužinoti. 

„Maksai, ką tu čia pasakoji?“ — piktokai paklausė motina, nors 
pati stengėsi išlikti rami. Vaikas tik gūžtelėjo pečiais. „Iu sakai, 
kad tėtis nori mane užmušti!“ Maksas suglumęs žvelgė į motiną. 
„Sakyk, ką tu čia išsigalvoji! Tau galvoje negerai!“ Motina pasuka 
pirštu sau prie smilkinio. 


„Veronika, nereikia ', - ramina ją auklėtoja. 

„Aš visai neišsigalvoju, - Makso balsas skamba atkakliai ir labai 
rimtai. - Aš neišsigalvoju.“ 

Makso motina giliai įkvepia ir sako: „Tuomet prašom tučtuojau 
papasakoti, kas atsitiko... tučtuojau“. 

Motina nekantrauja, jos balse girdėti grėsmingos gaidelės. 

Vaikas prieina prie auklėtojos ir paima ją už rankos. 

„Neseniai mačiau, kaip tu sėdėjai ant tėtės ir šaukei: „Taip! Taip!“ 
Tu manęs visai negirdėjai. O tėtė sakė: „Aš tave sutvarkysiu“. 

Makso motina apimta siaubo žengia du žingsnius atgal. Ji už- 
sidengia ranka burną ir akimis bejėgiškai ieško pagalbos. Maksas 
patraukia auklėtoją už rankos, kad į jį pažvelgtų. „Tėtė vis kartojo: 
„Aš tave sutvarkysiu“. "Tu garsiai dejavai ir sakei: „Gerai!“ Aš už- 
spaudžiau rankomis ausis, nes maniau, kad tu miršti.“ 

Dabar Veronika žengia du žingsnius berniuko link: „O, Dieve, 
Maksai, - ji paglosto jo plaukus. — Ar tai buvo tada, kai tu naktį at- 
ėjai pas mane ir priglaudei ausį man prie burnos?“ 

Maksas linkteli: „Norėjau paklausyti, ar tu dar kvėpuoji“. Vero- 
nika apkabina sūnų ir sako: „Aš tave myliu, Maksai“. 

„Ar tėtė tikrai norėjo tave užmušti?“ 

„Ne!“ - spontaniškai atsako motina, bet toliau jai pritrūksta žo- 
džių. Vėliau ji pasakojo, jog tą akimirką jos galva buvusi visai tuš- 
čia. Mintys skriejo ratu ir buvo labai baisu ką nors pasakyti ne taip. 
Maksas pajuto motinos bejėgiškumą: „Mama! - jis žiūrėjo aukštyn 
į motiną. - Tu su tėte žaidei supamąjį arkliuką? Ir tau tai labai 
patiko, taip?“ Auklėtoja neištveria nenusišypsojusi, Makso motina 
su palengvėjimu atsikvepia: „Iaip, labai patiko“. Maksas paglosto 
mamą, eina prie supamojo arkliuko, užsėda ant jo ir išstena: „Aš 
tave sutvarkysiu!“ 

Iš Makso istorijos aiškėja, kodėl tėvų miegamasis vaikams gali būti 
reikšminga riba. Reikia pabrėžti, jog tai gali būti riba. Ši riba nėra 
kokia nors dogma, ji priklauso nuo suaugusiųjų reakcijos. 

Tėvai turi teisę savo kambaryje ir tam tikru laiku intymiai pa- 
būti dviese ir nevaržomai mylėtis. Tai neturi nieko bendra su ne- 
tinkamu požiūriu į seksą. Jei tėvai paisys tik vaikų poreikių, jei jų 
veiksmai bus nukreipti tik į vaikų gerovę, o savo pačių poreikiai 
nustumti į šalį, jie pavirs pilkomis pelėmis, iki ausų įklimpusiomis 
į auklėjimo uždavinius. Vaikai nevertins jų kaip asmenybių. Kas 
negerbia savęs, to negerbs ir kiti. 

Lygiai taip, kaip vaikas turi teisę turėti savo kambarį ir tam tik- 
rą laiką būti jame vienas, tą teisę turi ir tėvai. Labai svarbu vaikui 
paaiškinti, kad tėvai turi skirti laiko sau, kad galėtų pabūti dviese, 
kad „viešbutis „Mama“ tam tikru laiku uždaromas“. Jei šią taisyklę 
įdiegsime kasdieniame gyvenime, jei vaikams ji atrodys normali ir 
savaime suprantama, jei tėvų poreikiai bus nuosekliai įtraukiami į 
vaikams suprantamus ritualus, vaikai bus greičiau pasirengę - jei 
nekreipsime dėmesio į kai kurias išimtis — šios taisyklės laikytis. 
Vaikai nesijaus apskritai palikti vieni, o tik tam tikram, neilgam 
laikui. 

Tėvų nustatytos ribos neatmeta vaiko kaip asmenybės, nors vai- 
kai kartais bando daryti tėvams moralinį spaudimą pateikdami, 
pavyzdžiui, tokį argumentą: „Jūs manęs nemylite! Tvirtos ir aiš- 
kios pozicijos neturintiems tėvams, kurie nesugeba išsireikalauti 
tik sau skirto laiko, kyla pavojus priverstinai taikytis prie vaikų. 

Jei šeimoje nėra krizinės situacijos, jei šeimos narius sieja tvir- 
ti emociniai ryšiai, vaikams visai nesunku trumpam išsiskirti su 
tevais. 

Tėvai gali be sąžinės graužimo džiaugtis vienas kitu. Jei partne- 
riai intymiomis akimirkomis galvoja ne tik apie vienas kitą, jei jų 
mintys sukasi apie „vienišą, paliktą vaiką“ ir viena ausimi klauso- 

masi, ką jis veikia, tuomet jų tarpusavio santykiai gali pašlyti. 'I0- 
kios situacijos ilgainiui ima slėgti, tėvai nesugeba atsikratyti įtam- 
pos. Neretai ši įtampa subtiliai perduodama vaikams: „Tu mane 
susargdinsi!', „Aš su tavimi taip gražiai elgiuosi, o ką darai tu?“ 

Vis dėlto ne kiekvienoje situacijoje įmanoma išlaikyti aišku- 
mą. Ypač sunku išaiškinti vaikams, kai šeimoje gyvena ne vienas 
mažas (iki trejų metų amžiaus) vaikas. Jiems, žinoma, taip pat 
galima pasakyti, kad tėvai privalo turėti sau skirtą laiką ir kam- 
barį, galima jų paprašyti, kad jie neatidarytų uždarų — ne užra- 
kintų! - durų. 

Vis dėlto jaunesniojo amžiaus vaikai elgiasi spontaniškai — aš 
nekalbu apie situaciją, kai kovojama, kas ką nugalės, - jie tiesiog 
pamiršta. Jei toks vaikas staiga išdygsta prie lovos, kurioje tėvai 
glamonėjasi ar mylisi, labai svarbu liautis ir jokiu būdu neišsiųsti 
vaiko iš kambario. Kai vaikas stovi už uždarų durų ir prašo leidi- 
mo įeiti, vadinasi, jį apėmė baimė, kad paliko vieną. Tokiu atveju 
geriau — suprantu, tai sukelia frustraciją! - leisti vaikui įeiti. Vaikai 
smalsūs, jie nori žinoti, ką tėvai daro. Pakaks paaiškinti, kad jie 
vienas kitą švelniai glosto ir myluoja ir, jei įmanoma, kartu švelniai 
pamyluoti ir vaiką. 

Vyresni vaikai kartais stengiasi pamatyti, kaip tėvai mylisi. 

Tokio poreikio negalima aiškinti vien noru žinoti. Augdamas 
vaikas daug fantazuoja, susikuria sau įvairių vaizdų, kuriuos jis vė- 
liau siekia patirti gyvenime. Yra tėvų, kurie tai leidžia. Šie tėvai 
vėliau pasakoja, kad patenkinę savo smalsumą vaikai išeina. Visai 
galimas daiktas. 

Aš laikausi kitokios nuomonės: ši sritis priklauso tik dviem 
žmonėms. Tai siejasi su intymumu, artumu ir atsidavimu vienas 
kitam, todėl į šią sritį neturėtų brautis joks kitas žmogus, net ir 
savi vaikai. Vaikams pademonstruotas lytinis aktas, kaip vaizdi bio- 

logijos pamoka, turi nemalonų poveikį, o sudėtingas kompleksiš- 
kas procesas suvedamas į technines ir fizines detales. Kai vaikai 
užsimano viską sužinoti, gal būtų naudingiau pasitelkti į pagalbą 
vieną daugelio specialių konsultacinio pobūdžio knygų, kurioje 
taktiškai, jautriai, konkrečiai ir vaizdžiai aiškinama apie seksą ir 
lytinius santykius. Jei šią knygą pašsklaidysime kartu su vaikais, vai- 
kai nesijaus atstumti, atskirti nuo tėvų ir suvoks, jog tėvai nesikrato 
atsakomybės. 

Visai kas kita, jei vaikai užsimano pamatyti, o gal net atsargiai 
paliesti tėvų lyties organus. Jei tėvai gali tai leist, jei tai nepažei- 
džia jų fizinio neliečiamumo, vaikai gautų galimybę seksualumą 
suvokti ne abstrakčiai, o patirti tai vaizdžiai savo pojūčiais. 


„Mano penkerių metų sūnus Benjaminas neseniai atsigulė ant ma- 
nęs. Abu buvome nuogi. Jis įspaudė savo mažą varpą tarp mano 
šlaunų ir ėmė judėti pirmyn ir atgal. „Mama, dabar mes darome 
fiki fiki!“ Mane ištiko šokas, nebežinojau, ką daryti. — moteris nu- 
siminusi žvelgia į mane. 

„Tuojau pat nulipk“, - pasakiau sūnui ir šiurkščiai nustūmiau jį 
nuo savęs.“ 

„Tėtis irgi taip daro! O man negalima!“ 

Moteris susimąsto: „Jis teisus! Bet ką aš galėjau pasakyti!“ 

„Tr ką gi jūs pasakėte?“ 

„Kad taip negalima! - ji nuleidžia akis. - Žinau, jog tai kvailas 
atsakymas!“ 

Aš nesileisiu į samprotavimus, kodėl Benjaminui kyla tokių 
norų. 

Psichoanalizėje kalbama apie Edipo kompleksą ir vaiko norus 
susilieti. Tai gal ir paaiškintų situaciją, bet nepadėtų motinai rasti 
teisingo sprendimo. Ribas nustatantis atsakymas galėtų skambėti 
Maždaug taip: „Su tėčiu man patinka miegoti ir daryti tai, ką tu 

sakai. Taip daryti galime tik mes su tėčiu. Aš tave labai myliu, ap- 
kabinu ir glostau“. 

Į vaikų klausimus „kodėl?“ galima reaguoti dvejopai: veikti su- 
gedusios plokštelės principu - tvirtai ir draugiškai kartoti: „Ben- 
jaminai, tai yra tik mano ir tėčio reikalas!“ arba atsakyti klausimu: 
„Ką dar norėtum sužinoti?“ 

Gal noras fiziškai suartėti slepia troškimą žinoti dalykus, kurie 
vaikui neduoda ramybės. 

Iš aprašytų situacijų aišku, kad tėvų lytinį aktą vaikas gali netei- 
singai suprasti. Tai, kas tėvams teikia didelį malonumą, vaiko gali 
būti suprasta kaip agresyvus elgesys ir jėgos vartojimas. Dėl tokio 
skirtingo suvokimo gali atsirasti daug nesusipratimų, kurie gali su- 
kelti sumaištį vaikų emociniame pasaulyje. 


Šešerių metų Angela rytais ateina pas tėtį į lovą. Jis jau nebemiega, 
tik dar nenori keltis. Angela prisiglaudžia prie tėvo kaip katytė, 
glosto jam plaukus. 

„Pažaiskime, tėte“, - staiga sako mergaitė. 

„Ne dabar!“ 

„Dabar“, - primygtinai prašo dukra. 

Tėvas nusileidžia: „Tuomet greitai atsinešk žaislų. Pasirink, ku- 
rie tau patinka . 

„Ne! Žaiskime čia!“ 

Tėvas sutrikęs žiūri į mergaitę: „Ką nori pasakyti?“ 

Angela pačiumpa tėvo ranką: „Tai, ką tu darai sa mama!“ Mer- 
gaitės balse girdisi reikalavimas. 

„O ką aš darau su mama? — kiek karštligiškai klausia tėtis ir 
nekantriai sujuda. 

„Jūs abu gulite apsikloję, o tu dedi ranką čia, - Angela prievarta 
prisitraukia tėvo ranką, deda ant savo pilvo ir prispaudžia. - Tavo 
ranka guli mamai ant pilvo, 0 ji tuomet užmerkia akis.“ 

Mergaitė užsimerkia. „Tuomet mama sako tau: Morisai, pažaisk 
su manim... pažaisk su manim,.. tavo rankos tiesiog stebuklingos. 
Ir jūs žaidžiate.“ 

Angela mėgdžioja motiną. Tėtis jaučiasi bjauriai, galvoje suka- 
si kvailos mintys. Angela sugrąžina tėvą į tikrovę: „Tėti! Prašau, 
užburk ir mane!“ Tėvui išdžiūvo burna, jis vos tvardosi: „Angela, 
kokius niekus tu čia kalbi? Gal sapnavai blogą sapną?“ 

Mergaitė apsimeta nepastebinti, kad tėtis sutrikęs, o gal to ir 
nesuvokia. Ji tvirtai sako: „Neseniai jūs vieną vakarą grįžote namo 
vėlai. Tu priėjai prie mano lovos ir pabučiavai mane, o mama tik 
paglostė. Aš dar nemiegojau. Mama tau pasakė, kad eitum su ja, 
ir išėjo iš kambario. Ji manęs nepabučiavo. Tuomet aš atsikėliau ir 
norėjau nueiti pas mamą, kad ji mane pabučiuotų. Nuėjau į mie- 
gamąjį, bet ten buvo tuščia. Pamaniau, kad jūs vel išėjote. Bet jūs 
buvote svetainėje. Mama gulėjo fotelyje, o tu buvai priešais ją. Tu 
būrei rankomis, - Angela užsikerta. - Aš nemačiau, bet mama vis 
kartojo tuos žodžius“. 

Dabar Morisas Šeferis suvokia situaciją. Per seminarą jis pasa- 
koja: „Iai buvo nuostabu, mes nieko nematėme ir negirdėjome. 
Bet juk tai normalu, ar ne?“ Aš linkteliu. 

Angela neatlyžo: „Na, tėveli, užburk, greičiau užburk!“ 

„Turėjau ką nors daryti, - vėliau pasakojo Morisas. - Buvo aki- 
vaizdu, jog mergaitė matė ne viską. Bijojau savo burtais ką nors 
sugadinti. Tuomet į galvą šovė mintis.“ 

„Bėk ir atsinešk iš savo kambario savo stebuklingus žmogeliu- 
kus. Žaisime pilvo teatrą!“ 

„Puiku!“ — sušuko mergaitė ir nuskubėjo atsinešti lėlių, su ku- 
riomis tėvelis prieš miegą dažnai išdarinėjo visokius triukus. Ji jau 
buvo paskubomis apsivilkusi bikinį. Dabar Angela vėl atsigulė į 
lovą ir ėmė glostyti savo bambą. Dar tėvui nespėjus nieko pasakyti, 
mergaitė tarė: „Mano pilvo teatras atidarytas“. 


199 


„Kažin ar Miraklis, - Angela taip vadino vieną savo stebuklingų 
lėlių, - gali padaryti taip, kad bamba dingtų?“ 

„Pamėginkime“, —- pasiūlė tėvas. Abu jau kuris laikas darė ant 
pilvo stebuklingus triukus ir linksmai kikeno. To kikenimo privilio- 
ta į miegamąjį įėjo Eva Šefer ir paklausė: „Ką gi jūs čia veikiate?“ 

„Mes čia darome stebuklus, kaip tėtė daro su tavimi!“ 

Moteris išsigando. Staiga toptelėjo mintis apie vaikų seksualinį 
išnaudojimą. Ją išpylė karštis. Morisas Šeferis suprato, ką ji galvo- 
ja, ir šypsodamasis papurtė galvą: „Ne, ne taip kaip su mama, kaip 
su tavimi, Angela!“ 

Angela pažiūrėjo į tėtį ir pasakė: „Tegu bus taip!“ Eva Šefer vis 
dar negalėjo atsipeikėti. 


Iki šiol apie tėvų miegamąjį aš kalbėjau kaip apie galimą ribą tik 
iš vaiko pozicijų ir nenagrinėjau dėl to kylančių problemų. Dabar 
pamėginsiu trumpai apibendrinti kai kuriuos aspektus: 

+ Nenoriu pasakyti, kad tėvų seksualumą reikėtų uždaryti karei- 
vinėse, o uždaras duris laikau vieninteliu tinkamu sprendimu, 
kad tėvų seksui nieks netrukdytų. Man visiškai aiškus vienos 
moters pasakymas: „Jūs tik pagalvokite, kuo labiausiai mėgau- 
jasi žmonės, kai jie turi meilužius: jie turi atskirą butą ar kam- 
barį, gali vaikščioti nuogi, nuogi gaminti maistą, mylėtis ant 
valgomojo stalo ar važiuoti į mišką. Ir be vaikų!“ Nevaržomam 
seksui būdingas spontaniškumas, o uždaros durys ne visada ga- 
rantuoja saugumą. 

+ Ir dar šis tas apie spontaniškumą: daugelis tėvų išsiunčia 
savo vaikus pas senelius ar pažįstamus, išsinuomoja kambarį 
viešbutyje. Bet tuomet - kaip sako vienas tėvas - jaučiamas 
didelis psichologinis spaudimas ir nesinori nieko, tik žiūrėti 


televizorių. 

+ Ir galiausiai: jei maži vaikai visą dieną be perstojo sekioja pa- 
skui motiną, tuomet ji džiaugiasi galėdama po:ą valandų pabū- 
ti viena. Viena mama aiškina: „Iada sunku galvoti apie ką nors 
kita. Jei kai kurie vyrai sako, jog jų žmonos neturi noro mylėtis, 
tai jiems reikėtų paaiškinti, kodėl šiuo laikotarpiu, kai vaikai 
dar maži, taip atsitinka. Vyras turėtų palaukti, kol moteris to 
norės. Mano vyras kartais panašus į pavydų vaiką, kuris vaikšto 
iš paskos ir reikalauja“. 

Kita mama pratęsia jos mintį: „Net jei galva prikimšta auklėjimo 

problemų ir nebenori nieko žinoti apie erotiką, tarp kojų geis- 

mas vis dar išlieka. Kartais paprasčiau jį patenkinti pagalve tarp 
šlaunų“. 

Įvairiose situacijose, kurios susidaro dėl vaikų klausimų ir veiks- 
mų, tenka ieškoti skirtingų sprendimų. Čia nėra vienintelio recep- 
to, o perfekcionizmas iš visų dalyvių pareikalauja per daug pa- 
stangų. Tikslas yra kelias. Šis teiginys be galo aktualus. Kartais tas 
kelias lygus, be duobių, o kartais ir lyguma eiti tikrai sudėtinga. 
Reikia save padrąsinti ir paguosti tuo, jog lygumoje yra oazių, ku- 
rios žada malonumą, linksmybes ir aistrą. 

Vaikų klausimai apie seksą tėvus gerokai vargina,o kartais virsta 
jiems nepakeliama našta, jei tėvai mano, jog į kiekvieną klausimą 
jie privalo atsakyti. Tie klausimai dažnai būna netikėti, tėvai pasi- 
junta bejėgiai, suabejoja savo jėgomis. Tai visiškai normalu. Vaikai 
klausinėja gyvą žmogų, o ne robotą, kuris į visus klausimus turi 
gatavus atsakymus. Atsakymai gali būti labai įvairūs, nes jie privalo 
atitikti esamą gyvenimo situaciją - realistiški ir moralizuojantys, 
magiškai žaismingi, kartais visiškai intuityvūs, bet vis dėlto tvirti, 
kaip rodo toliau pateikiama situacija. 

Laikrodis rodo be kelių minučių vidurnaktį. Devynerių metų 


Tilmanas eina į savo kambarį. Eidamas pro tėvų miegamąjį ber- 


201 


niukas stabteli, dvejoja, delsia. Paskui jis nuspaudžia durų ran- 
keną, praveria duris ir žvelgia į tamsą. Žengęs kelis žingsnius, 
"Tomas įbeda akis į tėvų lovą. Bertoldas ir Bruni nieko nemato, 
nieko negirdi. Jie tvirtai apsikabinę. Bruni rankos švelniai glosto 
vyro nugarą. Kojos tvirtai laiko apkabinusios jo strėnas, ji nori kuo 
stipriau jausti. 

Tilmanas girdi dejones ir aistringus garsus. Berniukas prieina 
prie pat lovos, žiūri į susipynusius kūnus ir sausu balsu klausia: 
„Ką jūs čia darote?“ 

Bruni išsigandusi pašoka, Bertoldas pakelia galvą. Aistros 
kaip nebūta, juos persmelkia baimė. Šokas trunka kelias sekun- 
des, paskui pasigirsta juokas. Tilmanas atkakliai kartoja: „Ką jūs 
čia darote?“ 

Bertoldas atgauna žadą: „Tilmanai, apie tai pakalbėsime rytoj“. 

Tilmanas jaučiasi nejaukiai, dvejodamas vis dar trypinėja prie 
lovos, o motina visą laiką kikena. Tėvo balsas nekantrus, nors jam 
jau visiškai aišku, kad šiandien nieko nebebus: „Tilmanai, kai tu 
kitą kartą sugalvosi ateiti, pirma pasibelsk... O dabar eik . 

Tilmanas apsisuka, išeina ir uždaro paskui save duris. Tėvai 
juokiasi. Bruni vėliau sako: „Aš pajutau ir kažkokį palengvėjimą. 
Staiga, be sensacijų, atsiskleidė paslaptis. Nesvarbu, kad visus iš- 
tiko šokas!“ 

Į duris vėl pasibeldžia. Bertoldas sako: „Prašom!“ 

"Tilmanas praveria duris, įkiša vidun galvą ir taria: „Dar vienas 
klausimas! Ar Bertoldas buvo su prezervatyvu? 

Tėvai prunkšteli. Tilmanas stovi tarpduryje. Tėvas atsipeikėja 
pirmas: „Dabar jau užteks. Viską aptarsime ryte“. 

Bruni užmiega Bertoldo glėbyje. Kitą rytą per pusryčius šalia 
Tilmano sėdi jo vyresnysis brolis Filipas. Tilmanas atrodo susimąs- 
tęs. Po kurio laiko jis visai tvirtai pradeda: „Dar kartą dėl vakar 
„akaro. Kaip tai daro gyvūnai? - teiraujasi berniukas. 

"Tėvai susižvalgo, jie nežino, ką atsakyti. Tilmanas tai suvokia. 
Kadangi šeima turi šunį, jis sukonkretina savo klausimą: „Norė- 
čiau žinoti, kaip tai daro šunys. 

Kai trumpai pagalvojusi Bruni jau ketina atsakyti, Tilmanas 
priduria: „Ar jie tamposi taip pat mėšlungiškai, kaip ir žmonės? 

Bruni suraukia kaktą ir pamąsčiusi bando išsiaiškinti, ką reiš- 
kia jo žodis „mėšlungiškai“. Tilmanas nė kiek nedvejoja: „Vakar tu 
buvai kojomis mėšlungiškai apkabinusi Bertoldą. Ar ir šunys taip 
daro?“ 

Tėvui pritrūksta žodžių, o mama paaiškina, jog tai visai nebuvo 
mėšlungiška. Ji labai myli Bertoldą, todėl gali taip daryti. Bruni 
stengėsi trumpai atsakyti į visus berniuko klausimus. „Mes nuo- 
stabiai ir nevaržomai kalbėjomės. Aš stengiausi neišsakyti visko iki 
galo, kad nesuvulgarinčiau intymių ir nuostabių dalykų. Kai kas 
dar turėjo likti paslaptis. Kadangi aš tik atsakinėjau į sūnaus klau- 
simus, jam nebuvo per daug sunku. Man - taip pat. Daugiau jis 
niekados neidavo į kambarį nepasibeldęs.“ 


Pageidautini trukdymai? 


Ne tik vaikai trukdo tėvams intymiomis akimirkomis. Sąmonin- 
gai ar nesąmoningai tai daro ir patys tėvai. Per konsultacijas ir 
šeimoms skirtus seminarus aš susidūriau su labai paradoksaliomis 
situacijomis. 

Džesika Roberts jau kuris laikas gerokai nesutazia su vyru. Ne- 
sutarimų priežastis yra seksas. Klausas Roberts visą laiką prikaišio- 
ja žmonai, kad ji „viena ausimi nuolat klauso, ką daro vaikas“, ir 
laiko tai visiškai nenormaliu dalyku. Moteris teisinasi, kad ji taip 
pat nori mylėtis, bet šiuo metu tas noras sumažėjęs, nes visą savo 
dėmesį skiria dvejų metukų Sarai. 


203 


Sarai neegzistuoja jokie vakariniai ritualai, jokios laiko ribos. 
Jai leidžiama bet kuriuo metu eiti į svetainę ir į tėvų miegamąjį. 
„Klausas turėtų tai suprasti. Kada nors aš vėl galėsiu jam skirti 
daugiau laiko.“ 

Vyras net nesistengia suprasti, jaučiasi nustumtas į šalį. 

Per pokalbį Džesika atvirai prisipažįsta: „Aš patenkinta, kai 
Sara ilgai pas mus žaidžia ar tiesiog užsibūna. Klausas tuomet vis- 
ką girdi ir supranta, man nereikia ilgai aiškinti 17 diskutuoti“. 

Štai kita situacija. Ketverių metų Beatrisė iki pat vienuoliktos 
valandos vakaro gali eiti pas tėvus, ir visai nesvarbu, ar jie dar 
sėdi svetainėje, ar jau guli lovoje. Mergaitės tėvas Volfgangas dėl 
to pyksta, 0 jo žmonai ši situacija atrodo kebli. 

Ji bando mergaitei nustatyti ribas, bet prisipažįsta, jog net tada, 
kai ji pratrūksta rėkti, mergaitė neklauso ir po minutės vėl įžengia 
pas tėvus. „Iuomet man pasidaro gaila, kad ją apšaukiau, ir vėl 
leidžiu pasilikti.“ 

Volfgangas Jėgeris nesikiša į vaikų auklėjimą, tik „kai negaliu 
ištverti, tuomet jau trenkiu. Ne iš tikrųjų, tik žodžiais!“ 

„O kada tai būna?“ - klausiu aš. 

Vyras tyli. Žiūriu į jį, o jis mąsto. 

„Kai jam iš manęs kai ko reikia“, - įsiterpia Vera Jėger. Jos bal- 
sas skamba tarsi metalas. Moteris įsmeigia akis į vyrą, o tas spon- 
taniškai sako: „Ką čia svaičioji'. Volfgangas energingai papurto 
galvą, smiliumi baksnoja į kaktą: „Nesąmonė!“ 

„Sąmonė! Man visiškai aišku, kada tu pradedi rėkti. Kas dvi tris 
dienas, daugiau tu neištveri. Aš jau tai suprantu, vos tu grįžęs iš 
darbo įžengi pro duris. Šiandien ir vėl ardysies!“ 

Volfgangas Jėgeris apstulbęs, visą laiką purto galvą. Moteris ti- 
kina, kad jos pastabos teisingos. Sutuoktiniai ginčijasi, kiekvienas 


įrodinėja savo tiesą. Vyras atkakliai neigia žmonos teiginius. Kai jis 

ir vėl pavadina tai „tuščiais plepalais“, moters balsas įgauna šiurkš- 
tų skambesį. 

„Ar gali būti taip, jog jūs džiaugiatės, kai dukra jums truk- 
do?“ - paklausiu aš. 

Veros lūpų kampučiai pastebimai trūkčioja: „Žinoma. Tuomet 
aš rami“. 

„Ak taip, — surinka vyras. — Aš taip ir žinojau.“ Po akimirkos jis 
vėl tęsia: „Aš vyras, man to reikia reguliariai. Kas man darbo, jei 
tau to reikia retai“. 

Ji bando sušvelninti situaciją: „Jei tu bent būtum švelnesnis!“ 

„Liaukis pagaliau! Vis aš dėl visko kaltas.“ 

„Aš taip nesakau, bet tu paisai tik savo malonumo, o visa kita 
tau nesvarbu!“ 

„Gali pati tuo pasirūpinti!“ Įsižeidęs vyras atsilošia ant sofos. 

„Taip būna visada, - nusiminusi sako Vera Jėger. - Apie tai su 
juo neįmanoma kalbėtis.“ 


Šiose dviejose labai skirtingose situacijose galima pamatyti, kaip 
nevienodai nustatomos ribos, kai viskas siejasi su tėvų seksu: 

+ Kai kurie tėvai pasinaudoja vaikų trukdymais ir dedasi labai 
gerais pedagogais, nepaisančiais savo asmeninių poreikių. 

Jie apsimeta auklėjimo aukomis, kurios negali skirti sau nei lai- 
ko, nei vietos. Kad aprašytos situacijos nebūtų klaidingai aiški- 
namos, pabrėžiu: vaikų negalima guldyti į savo lovą vien tam, 
kad - kaip vyrus pavadino viena motina - „šokliai“ turėtų pro- 
gos išsakyti savo argumentus: „Iu privalai su manimi miegoti! 
Aš apie tai skaičiau vienoje knygoje!“ 

Šeimoje pasitaiko kritinių momentų, kai iki vėlywo vakaro tėvų 
ramybėje nepaliekančiais vaikais nesąmoningai pasinaudoja- 


ma, kad būtų išvengta dažniausiai vienpusių, pasitenkinimo ne- 


205 


teikiančių lytinių santykių. Vaikai, tarsi prie savęs laikoma kokią 
emocinė pagalvėlė, padeda išlaikyti atstumą tarp partnerių. Kai 
tėvai neįstengia pasiekti, kad vaikai vakarais jiems netrukdytų, 
gali (bet neprivalo!) būti, jog to priežastis yra sutrikęs partnerių 
fizinis ir seksualinis bendravimas. Savaime suprantama, nerei- 
kia pamiršti ir kitų veiksnių bei ekstremalių sąlygų, dėl kurių 
sunku išreikalauti, kad vaikai laiku gultų į savo lovą. Pavyzdžiui: 
kai nėra vakarinio ritualo, kai atsitinka kritinių dalykų, kai tė- 
vai ilgai būna išvykę, kai vaikas serga ir jam ką nors skauda. Jei 
vaikas kas vakarą elgiasi nenormaliai, nesuvokia ribų arba tos 
ribos jam nenustatytos, tai jau yra esminės krizės simptomas. 
Kad dėl aprašytų situacijų nebūčiau klaidingai suprastas: kon- 
sultacijose ir pokalbiuose dažnai galima išgirsti moterų skun- 
dus, kaip vyrai į jas nekreipia dėmesio, rūpinasi tik savo karjera 
ir visai nenori mylėtis. Keturių vaikų motina Sara Vinter sako: 
„Vyras man daro vieną vaiką po kito, kad tik palikčiau jį ramy- 
bėje ir kad jis galėtų visą dėmesį sutelkti į savo darbą“. 


Onanizmas 


Dorotėja Elser delsia, jai nelengva per seminarą suformuluoti savo 
klausimą. 

Galiausiai ji pradeda: „Iaigi mano sūnus Benas dažnai guli ant 
pilvo ir juda pirmyn ir atgal...“ Ji klausiamai žiūri į mane, ar aš 
supratau jos klausimą. 

„Jis onanizuojasi“, — patikslinu aš. 

„Taip“, - moters balsas tylus ir trūkčiojantis. 

„Tuomet jo galva parausta... Aš stengiuosi nukreipti jo dėmesį 
kitur, bet niekas nepadeda.“ Jos akys nukrypsta į viršų. Moteris 
purto galvą ir vėl žvelgia į mane: „Aš skaičiau, jog savęs tenkinimas 

susijęs su seksualine prievarta, bet Benas tokios prievartos nepaty- 
rė. Tuo aš esu visiškai tikra, garbės žodis. Aš nežinau, ką daryti“. 

Kita situacija. Gisela Bartels užsikirsdama pasakoja, jog jos sep- 
tynerių metų dukra Jasmina nuolatos masturbuojasi... 

„Nuolatos?“ 

„Na, gal ne nuolatos, bet aš tai pastebiu...“ - moteris sutrikusi 
ir apimta nevilties. 

„Jūs bijote?“ 

„Taip. Juk tiek daug rašoma, kad taip darantiems vaikams gre- 
sia pavojus.“ 

„Ar Jasminai gresia pavojus?“ 

„Jasminai ne!“ - tvirtai sako ponia Bartel. 

„O kam gresia?“ 

„Aš nežinau... - jos akyse pasirodo ašaros. — Aš labai bijau, kad 
Jasminai gali kas nors atsitikti!“ 

„Kas atsitiko jums?“ 

Tuomet Gisela Bartels pasakoja, kad vaikystėje ji labai mėgo 
masturbuotis ir darė tai dažnai. Tai kartą pastebėjo jos teta. Ji el- 
gėsi su mergaite maloniai. Vakarais ji kvietėsi ją į savo lovą ir tvir- 
kino. „Tuomet aš dar nieko nesupratau. Man buvo tik penkeri ir 
man tai patiko...“ Gisela pravirksta. „Bet paskui atėjo laikas, kai 
man to nebesinorėjo. Vis tiek privalėjau eiti į jos lovą. Teta pagąs- 
dino, kad priešingu atveju ji viską papasakos mano mamai... Labai 
džiaugiausi, kai teta persikėlė gyventi kitur... Vėliau, - Gisela pasi- 
purto, — man buvo net gaila jos, nes buvo be galo vieniša, - moteris 
rimtai pažvelgia į mane. — Dabar aš bijau, kad ir Jasminai neatsi- 
tiktų ko nors panašaus.“ 


Į onanizmą ir masturbaciją žiūrima labai neigiamai. Jei anksčiau 


Už šį keistą reiškinį buvo baudžiama, tai šiandien daugiau kalbama 


apie tai, kad onanizmas kelia grėsmę, jog vaikas bus seksualiai iš- 


207 


naudojamas. Kitaip tariant, dažnas masturbavimasis yra tarsi nuo- 

roda į seksualinę prievartą. 

Vaikas, tenkindamas save, tarsi nori atkreipti kitų dėmesį į jo 
situaciją. Tam tikrais atvejais tai gali būti svarbu. Vis dėlto jei į 
onanizmą žiūrėtume iš vaiko pozicijų, tai jis turėtų labai daug 
reikšmių: 

+ Onanizmas yra fizinio savęs suvokimo ir emocinio seksualinio 
vystymosi dalis. Tokia išraiškos forma pasitaiko dažniau, nei 
mano tėvai. Viskas vyksta tada, kai niekas nemato. Onanizmas 
susijęs su savo kūno atradimu ir jo pajautimu. Savęs tenkinimas 
būdingas ir suaugusiesiems, taip daro net poros. 

+ Kad kūno lietimas siejasi su geismu ir maloniais pojūčiais, vai- 
kas sužino dažniausiai atsitiktinai: kai tam tikras kūno dalis 
liečia drabužiai, kai vaikas guli ant pilvo. Šie pojūčiai dar la- 
biau sustiprėja, kai berniukai liečia savo lyties organą, ritmingai 
spaudo jį prie minkštos paklodės, mergaitės liečia savo klitorį 
ranka, o norėdamos pasiekti dar didesnį efektą, tarp šlaunų įsi- 
deda minkštą žaisliuką. 

+ Vaikams onanizmas - malonumas. Jis nedaro nei fizinės, nei 
dvasinės žalos. Emocinio vystymosi metu atsirandantis poreikis 
tenkinti save nėra baisus reiškinys. Kai vaikas pajunta, kad tam 
tikri judesiai teikia malonumo, jis nori eiti toliau, jam knieti su- 
žinoti, ką dar galėtų išgauti iš savo kūno, kaip dar galima su juo 
žaisti. 

+ Dėmesį būtina atkreipti tada, kai vaikai tyrinėja vienas kito ly- 
tinius organus ar ima vienas kitą stimuliuoti. Taip dažniausiai 
elgiasi maži vaikai, kurie nesuvokia tokių veiksmų pasekmių. 
Atkreipti dėmesį - nereiškia drausti ar išskirti vaiką iš kitų. 
Draudimai ir panašios priemonės tik privers vaikus slapstytis ir 


vargu ar padės ugdyti vaikų fizinį ir seksualinį sąmoningumą. 

Ribos nustatomos tik aiškiomis taisyklėmis ir ritualais: seksuali- 
niuose žaidimuose gali dalyvauti tik to paties amžiaus ir tos pačios 
lyties vaikai. Jie gali tai daryti tik savo noru, žaidimuose negali būti 
jokios prievartos. Būtina stebėti, kad įsitraukę vaikai nesusižeistų, 
kad į lytinius organus nebūtų kišami visokie daiktai. 

Be to, vaikai privalo suprasti, kad ne kiekviena kasdienio gyve- 
nimo situacija tinka jų lytiniams poreikiams tenkinti. Kad ir kokie 
tolerantiški būtume, vargu ar rytinis pokalbis darželyje, kai vaikai 
susėda ratu ant kėdžių, galėtų tikti vaikų fizinių ir lytinių jausmų 
demonstravimui. Tą patį galima pasakyti ir apie sekmadieninį ka- 
vos gėrimą, kai šeimą aplanko močiutė. Jokiu būdu nedrauskime, 
bet pamėginkime tą vaiko poreikį atidėti kitam laikui, gal net pa- 
tarkime jam tai daryti atskirame vaikų darželio kampelyje ar savo 
kambaryje. 

Jei vaiką suprasime ir jam padėsime, mokykloje jam bus leng- 
viau šį savo poreikį nukelti į tinkamesnį laiką arba jį sublimuoti, 
atrasti adekvačių simbolių, kurie padėtų pajusti pasitenkinimą. 


Neįprasti atsipalaidavimo būdai 


Septynerių metų Patricijos mama Marion Vėber pasakoja: „Tiesiog 
nebežinojau, ką daryti. Patricija čiulpė ir čiulpė. Jos nykštys nuolat 
buvo burnoje. Draudžiau jai, aiškinau, kad tai bjauru, kad ji panaši 
į beždžionę“. 

„Ar padėjo?“ — teiraujuosi aš. 

„Ir dar kaip! - ironiškai sako moteris. - Dabar ji masturbuojasi 
kaip pašėlusi. Anksčiau jos burnoje buvo nykštys, o dabar minkš- 
tas žaislas tarp kojų. Ji gulasi ant pilvo ir prasideda... Jau geriau ji 
būtų ir toliau čiulpusi nykštį.“ 

Dar viena situacija. Penkerių metų Katarina du tris kartus iki 
pietų eina prie savo stalo, stovinčio vaikų darželio kambario kam- 
pe. Ji praskečia kojas, apžergia stalo kampą ir apsvaigusi ritmiškai 
juda pirmyn ir atgal. 

Mergaitė išrausta, jos akys apsitraukia migla, ji negirdi, kas da- 
rosi aplinkui. Po dešimties minučių Katarina atsipeikėja, atsistoja, 
eina prie kitų vaikų ir žaidžia toliau. 

Auklėtojoms Katarinos elgesys atrodo keistas, o vaikai visai ne- 
kreipia į tai dėmesio. Jiems tai, ko gero, atrodo normalu. 

Katarinos mamai toks dukters elgesys kelia nerimą. Mergaitė 
panašiai elgiasi ir namie, tik čia ji naudoja kėdę. Jos lytiniai orga- 
nai paraudę ir skausmingi, bet ji ir toliau daro tą patį. 

„Kada Katarina onanizuojasi?“ 

„Visada!“ Aš suraukiu kaktą. 

„Beveik visada!“ 

„Kada tiksliai?“ —- neatlyžtu aš. 

Motina įtemptai galvoja. Ji mėgina prisiminti situacijas, kai 
dukra bando tenkinti savo lytinius potraukius. 

„Kai ji nori nusiraminti“, - spontaniškai išsprūsta motinai. 

„O kas būna prieš tai?“ 

„Prieš tai ji būna gavusi pylos. Ji be galo daug sau leidžia!“ 

„O kokius reikalavimus jūs keliate savo dukrai?“ 

„Na, aš tik noriu, kad ji šio to pasiektų! 


Kad iš vaiko pozicijų tiksliau nustatytume subjektyvią tokių veiks- 
mų reikšmę, būtina tiksliai stebėti laiką ir vaiko dienotvarkę. Dau- 
gelis vaikų patiria stresą, jie neturi laisvalaikio, privalo tiksliai lai- 
kytis nustatytos dienotvarkės. Jie jaučia spaudimą, nes tėvai iš jų 
reikalauja labai daug. 

Didelės įtampos vaikai nepajėgia ilgai ištverti. Jei nėra kitų ga- 
limybių tą įtampą sumažinti, vaiko organizmas pats bando apsigin- 

ti: vaikas čiulpia, regresuoja (ima elgtis kaip kūdikis), pavyzdžiui, 
nori, kad jį vystytų, reikalauja perdėto švelnumo arba - onanizuo- 
jasi. Kai vaikas nebepajėgia vystymosi sąlygojamo poreikio per- 
kelti į kitus objektus, atsipalaidavimo jis siekia dirgindamas savo 
lytinius organus. 

"Tokiu būdu vaikas bando atsikratyti streso ir per didelio krūvio. 
Vaikui galima paaiškinti, kad atsipalaiduoti galima ir kitaip, pa- 
tarti imtis meditacijos, jogos, autogeninės treniruotės ar sporto. 
Tuomet vaikas galės nevaržomai išlieti savo fizinius jausmus. 

Reikia pabrėžti: lytinio savęs tenkinimo sublimacija neturi nie- 
ko bendra sų draudimu. Vaiką reikia supažindinti su daugybe 
būdų, kurie suteiktų galimybę atsipalaiduoti jo amžiui ir situacijai 
tinkamu būdu. 


Vaikų fantazijos 


Situacija iš vienos pailgintos dienos grupės. Per pamokų ruošą 
spontaniškai kyla diskusija apie apsaugos priemones nuo nėštu- 
mo. Kitą dieną šešerių metų Janas atneša auklėtojai margą prezer- 
vatyvą. Jie ima kalbėtis. 

„Štai“, - sako berniukas ir rodo ant piršto užmautą prezervaty- 
vą. Auklėtoja priblokšta ir nesumoja, ką atsakyti. 

„Štai“, - atkakliai demonstruoja vaikas. 

Auklėtoja pamažu atgauna žadą ir klausia: „Iš kur jį gavai?“ 

„Iš tėtės spintelės stalčiaus. Ji stovi prie lovos.“ 

Auklėtoja nori kažką sakyti, bet pritrūksta žodžių. Ji nusišypso 
vaikui ir klausia: „Na ir kas iš to?“ 

„Atspėk, Elizabete, kodėl jis turi žemuogių skonį?“ 

„O iš kur tu žinai?“ 

„Aš palaižiau.“ 

Auklėtoja tylomis žiūri į Janą. 

Berniukas šypteli: „Skanu! Kaip saldainis! Nori paragauti?“ 
Vaikas kyšteli jai pirštą. Auklėtoja atšlyja ir energingai papurto 
galvą. Janas susimąstęs klausia: „Elizabete, kodėl sargiai turi būti 
žemuogių skonio? —- dar nesulaukęs atsakymo, vaikas papurto gal- 
vą ir svarsto toliau: - Juk jis reikalingas tam, kad nebūtų vaikų. 
Keista! 

Janui tariant paskutinius žodžius, prieina aštuonerių metų 'To- 
mas ir klausosi, ką jis sako. Tuomet Tomas visu ūgiu išsitiesia prie- 
šais jaunesnį Janą ir taria: „Tu nieko neišmanai“. 

Janas sutrinka, bet paprieštarauja. 

„Tomas išdidžiai paaiškina: jie todėl yra žemuogių skonio, kad 
mama ima tėtės daiktą į burną. Mamai labiau patinka, kai jis kve- 
pia žemuogėmis“. 

Jano blakstienos krūpteli, vaikas lėtai purto galvą, rauko kaktą 
ir pažvelgia į auklėtoją. Abu neprataria nė žodžio. 

„Iaip buvo geriau, — prisimena vėliau auklėtoja. - Būčiau pa- 
sakiusi kokią kvailystę.“ Tomas nusisuka. Jis įsitikinęs, jog kaip rei- 
kiant pamokė tą mažvaikį. Janas vis dar purto galvą, užsiropščia 
auklėtojai ant kelių, prisiglaudžia. Vaikas sutrikęs ir pasimetęs. 

Auklėtoja pasakoja, kad pats vaikas padėjo jai išsigelbėti iš keb- 
lios situacijos ir kartu atsiskleidė jai. 

Kurį laiką mąstęs, Janas staiga sako: „Aš žinau, kodėl jie že- 
muogių skonio“. 

Auklėtoja žiūri į vaiką. 

„Kad vaikai, kurie dėl sar... na, dėl šio daikto — vaikas galva 
parodo į ant piršto užmautą prezervatyvą - taip neliūdėtų, kad jie 
negims.“ 

Ištaręs šį sakinį vaikas atrodo patenkintas radęs savo sprendi- 


mą, jis apskritai patenkintas savo sprendimų. Auklėtoja nieko ne- 

sako. Ji nukelia vaiką nuo savo kelių ir nueidama svarsto, ar jai 

reikėjo dar ką nors pridurti. 

Ir dar du šios situacijos papildymai. Netrukus po to auklėtoja 
priėjo prie Tomo ir kai jie liko vieni paklausė: „Iš kur tu žinai apie 
tą žemuogių skonį?“ Iš pradžių vaikas dėjosi visažinis: „Taigi čia 
viskas aišku!“, bet griežtai sudraustas ir paprašytas nedaryti šou 
surimtėja. Jis pasakoja skaitęs tokią brošiūrą, kurioje buvo apie tai 
rašoma. Baigiantis pokalbiui jis sako: „Bet man tai atrodo bjauru. 
Aš jau geriau čiulpčiau žemuoginį saldainį 

Antrasis papildymas - maždaug po metų. Janas prieina prie 
Elizabetės ir sako, kad dabar jis jau viską žinąs apie tą žemuo- 
gėmis kvepiančią gumelę. Mama jam paaiškinusi, kad jai patinka 
tėtės pimpaliukas, todėl jį bučiuojanti. Bučiuotis tik į lūpas yra 
nuobodu, 0 ji mėgsta žemuoges. Atrodo, Janas suprato, ką aiškino 
mama. 

Jo žvilgsnis, rodos, naršo po motinos nupasakotus vaizdus. 

„Bet, auklėtoja, kodėl ji tada nepatepa pimpaliuko žemuogių 
marmeladu?“ | 

Vėliau auklėtoja pasakoja: „Aš ėmiau juoktis. Ir ką gi galėjau 
sakyti. Taip, kažką sakiau. Rodos, kad tėtės pimpaliukas ne kokia 
nors bandelė. Tuomet vaikas ėmė raitytis iš juoko 

Štai tokia istorija. Man joje svarbūs šie aspektai: 

* Lytinis auklėjimas yra ne vien kalbėjimas, ne vien tiksli infor- 
macija. Kad vaikui tinkamai paaiškintume, būtinas artumas ir 
abipusis pasitikėjimas. Vaikas privalo jausti, kad jis neatstumia- 
mas, kad jį supranta. 

* Auklėtoja rėmėsi specifine vaiko vystymosi faze ir patirtimi. Ka- 
dangi Jano ir Tomo patirtis buvo nevienoda, auklėtoja atitinka- 
mai ir elgėsi. 

* Auklėtoja pasikliovė savo nuojauta ir pasitikėjo vaikais. Kai vai- 

kai nepatenkinti atsakymais, jie atkakliai klausinėja ir toliau 

provokuoja suaugusiuosius. Yra ir atvirkštinis variantas: kai at- 
sakymai vaikams per daug sudėtingi, jie užsidaro savyje ir tyli. 

+ Auklėtoja įvertino skirtingą vaikų patirtį. Janas pasaulį matė 
dar magiškomis spalvomis, o "Tomas jį suvokė jau tikroviškai. 

+ Auklėtoja turėjo drąsos kalbėtis su kiekvienu atskirai. Jei būtų 
susidūrusi skirtinga Jano ir Tomo patirtis, auklėtoja nebūtų ra- 
dusi abiem berniukams tinkamo sprendimo. Iš pradžių ji ap- 
simetė negirdėjusi Tomo aiškinimo ir pirmiausia kalbėjosi su 
Janu. Ji priėmė Tomą kaip asmenybę, apsimetė negirdėjusi tik 
jo prieštaravimo. Todėl labai gerai, kad ji vėliau pasikalbėjo su 
"Tomu. Dar svarbesnis dalykas, kad auklėtoja išdrįso nepriešta- 
rauti magiškam Jano tikrovės aiškinimui. Ji jautė, kad šią aki- 
mirką toks aiškinimas yra tinkamas. Didelės reikšmės tur! ir tai, 
kad šis magiškas aiškinimas nebuvo vaikui primestas iš šalies. 
Vaikas pats jį sugalvojo ir jis atrodė jam tinkamas. 

+ Auklėtoja tikėjosi, kad Janas ir vėl ateis pas ją, jei jam iškils 
kokių klausimų ar problemų. "Taip ir buvo. Elizabetė nuosekliai 
laikėsi nuostatos čia ir dabar, orientavosi į vaikui suvokiamus 
dalykus, o ne į tai, ką pati žinojo, nebandė apie šį dalyką aiš- 
kinti apskritai. „Tiesą sakant, mane visą išpylė prakaitas. "Tos 
žemuogės — o Dieve, aš jų apskritai nemėgstu, o dar tokioje vie- 
toje!“ 

+ Galiausiai Elizabetė turėjo drąsos ištarti Janui visai netikėtą sa- 
kinį: „Bet tėtės pimpaliukas ne kokia nors bandelė!“ "Tik todėl, 
kad auklėtoją 17 vaiką siejo abipusis pasitikėjimas ir emocinis 
ryšys, ji galėjo suformuluoti tokį sakinį, o vaikas - jį priimti. 

Magiški sprendimai 


Markas ir Jakobas, du šešerių metų berniukai, seksualumo turin- 
čiais bandymais suartėti stoja į kovą su savo auklėtoja Stefanija Šra- 
der: tai jie krimsteli jos palaidinę, tai bando ją atsegti, tai sviedžia 
auklėtojai tarp kojų krepšelį su sportine apranga. Auklėtoja juos 
perspėja, pagrasina bausmėmis, bet viskas veltui. Net kai ji aiškiai 
nustato ribas ir paaiškina savo teisę į fizinę neliečiamybę, berniukų 
veiksmai tęsiasi, jie nepaiso gresiančių bausmių. Priešingai, kova 
darosi dar intensyvesnė. 

Vieną dieną, kai auklėtoja stovi vaikų būryje, Markas staiga 
šoka prie jos, pasistiebia, atsargiai paliečia jos krūtį, apglėbia ran- 
ka, paskui staiga labai skausmingai įkanda per ploną nertinį. Toks 
vaiko elgesys auklėtojai buvo labai netikėtas, bet šokas truko tik 
akimirką. Ji staiga pasilenkia prie vaiko, nutveria jį, ima ant rankų 
ir garsiai bučiuoja jo skruostą. 

„Privalėjau veikti nedelsdama, - vėliau prisimena Stefanija. — 
Markui nepakako žodžių, žodžiais nustatomų ribų vaikui buvo per 
maža, jis ir toliau darė tą patį. 

Mano santykiai su Marku buvo geri, aš tai jaučiau, bet reikė- 
jo, kad kas nors atsitiktų. Žinojau, kad jis labai meilus vaikas, bet 
grupėje vaidina stipruolį... neliečiamąjį. Aš elgiausi spontaniškai. 
Turėjau parodyti vaikui, kad jis mane skaudina. Reikėjo, kad jis 
suprastų. Padariau tai, kas jam nepatiko. Pedagoginiu požiūriu aš 
elgiausi netinkamai, aš tai žinau. Vis dėlto vaikas mane suprato. 
Nuo tos dienos jis paliko mane ramybėje.“ 

Auklėtoja toliau pasakoja, kad vaikas pasitraukė ir tik stebėjo 
Ją. Jie normaliai atsisveikino. Kitą rytą Markas drąsiai priėjo prie 
auklėtojos, padavė jai ranką ir nusišypsojo. „Na, - paklausė Ste- 
fanija, — ar nori dar kartą įkąsti?“ Markas tvirtai atsakė: „Ne, aš 
nuodingas“. Berniukas atsmaukė megztinio rankovę. Ant rankos 

jis buvo ryškiais dažais nusipiešęs gyvatę, kuri visai neatrodė grės- 

minga. „Matai, aš nuodingas, todėl nebegaliu kandžiotis.“ 
Skausmingi vaiko išpuoliai baigėsi. Iš šios situacijos aiškėja ir 

kiti reikšmingi aspektai. 

+ Aš vis dažniau girdžiu, kad paaugliai negerbia tėvų, mokytojų 
ar auklėtojų fizinės neliečiamybės. Vis dėlto galima konstatuoti 
ir priešingą dalyką: kai kurie suaugusieji begėdiškai naudojasi 
savo padėtimi, išnaudoja vaikus fiziškai ir seksualiai. Bet ši istorija 
ne apie tai. Ji byloja apie įvairovę ir iš anksto nenumatomus daly- 
kus, iškylančius suaugusiųjų ir vaikų tarpusavio santykiuose. 

Stefanija teisėtai reikalavo savo fizinio neliečiamumo. Kad išsau- 

gotų abipusę pagarbą, auklėtoja siekė nustatyti ribas, nors tai pa- 

darė ne iš karto. Kad ir kaip toleruotume vaikų elgesį, vis dėlto 
būtina nustatyti griežtas ribas, kai pažeidžiamas auklėtojos fizinis 
neliečiamumas. Kai nepadeda žodžiai, būtina veikti. 

+ Auklėtojos elgesys Markui pasirodė labai paradoksalus. 'Iokios 
reakcijos jis nesitikėjo. Konkrečiu ir jam suvokiamu veiksmu 
auklėtoja parodė: „Jaučiuosi puolama ir įžeista“. Markas galėjo 
priimti tokį auklėtojos veiksmą, nes jų emocinis tarpusavio ry- 
šys buvo tvirtas. 

Vaikas mylėjo Stefaniją, ji taip pat mėgo vaiką. Auklėtoja nenorė- 

jo berniuko kompromituoti, o tik vienintelį kartą parodyti, ką gali 
sukelti jo netinkamas elgesys. Vaikai mokosi iš patirties, o ne iš 
žodžių. 

+ Augantiems vaikams labai svarbu suvokti savo identitetą, o tam 
būtinas atitinkamas pagrindas ir orientacija. Vaiko vystymasis 
atsispindi ir jo viduje. Vidinė jo tikrovė matyti mituose, fanta- 
zijose, simboliuose ir istorijose. Marko elgesį galima traktuoti 
tikrovišku ir magišku aspektu. Nėra abejonių, jog vaikas pats 
nesuvokia savo elgesio priežasčių, kodėl jis trukdo ir „kovoja“ 
su auklėtoja. Jis mato tik rezultatą, tik neginčijamą savo išpuo- 

lių „sėkmę“. Todėl jis ir negali apie tai kalbėti, ir auklėtoja buvo 
teisi veikdama, o ne kalbėdama. Markas taip pat rado magišką 
sprendimą. „Pasivertęs“ gyvate vaikas apsaugojo ir save, ir auk- 
lėtoją: viena vertus, tai buvo apsaugos simbolis, kad vaikas ne- 
besikandžios — „Aš esu nuodingas. Daugiau nesikandžiosiu!“, 
kita vertus, gyvatė apsaugojo ir jį patį - „Jei tu mane pabučiuo- 
si, aš tave apnuodysiu!“ 

Tokiu būdu labai konkrečiai parodoma, kokią reikšmę vaikams 
turi monstrai, pavojingi žvėrys ar šmėklos: šie simboliai baugina, 
bet kartu ir padeda įveikti baimę. Nuodingos gyvatės kelia pavo- 
jų. Jų visi bijo. Todėl patariama laikytis nuo jų atokiau. Jei vaikas 
įsivaizduoja pats €sąs nuodinga gyvatė, vadinasi, jis stiprus, gali 
įsitvirtinti ir save apginti. Tokie simboliai primena, kad būtina lai- 
kytis taisyklių ir ritualų. 

+ Situacija konkrečiai rodo, kaip galima rasti netradicinį spren- 
dimą, kai vaikų elgesys trikdo. Nebandoma ieškoti priežasčių, 
kodėl Markas taip elgiasi, ir visiems priimtino bei suprantamo 
sprendimo, kuris tą elgesį galėtų pakeisti. Kai situacijos daly- 
viams parodomas būdas, kaip konstruktyviai spręsti konfliktus 
ir kaip elgtis kovojant, tuomet nebūna pralaimėjusiųjų. 

Stefanijos ir Marko istorija atskleidžia vieną aspektą, į kurį dažnai 

nekreipiama dėmesio: vaikai patys atranda magiškų sprendimų 

ir teikia jiems didelės reikšmės. Magija ir simboliai, pavyzdžiui, 
gyvatė ar Jano fantazijos apie žemuoginio prezervatyvo funkcijas, 
padeda vaikams susidoroti su savo vidine tikrove. Magija, simbo- 
liai ir žaidimai yra tie instrumentai, kurie padeda įveikti vidinius 
konfliktus. Su simboliais vaikas gali ginčytis, ilgai su jais kamuotis 
ir taip atsikratyti baimių. Kovodamas su baimėmis, vaikas nėra be- 
Jėgis, jis turi savų priemonių spręsti vidinius konfliktus. 


Vaikų klausimai 


Volkeris Apelis, šešerių metų Džesikos tėvas, beveik apsidžiaugia, 
kai dukra paklausia, iš kur atsiranda vaikai. Jis jau buvo pradėjęs 
nerimauti, kodėl ji niekados neužduoda tokių klausimų, kuriais 
visi kiti vaikai tiesiog veda tėvus iš kantrybės. „Ar ką nors padariau 
ne taip? Ar mes buvome pernelyg drovūs?“ Jis, tarsi atsitiktinai, 
palikdavo bute šią temą nagrinėjančių knygelių, bet Džesika jų ne- 
pastebėdavo. Atrodė, kad ji skiriasi nuo tų literatūroje aprašytų 
vaikų, kurie užverčia tėvus klausimais, o tėvai moka tinkamai į juos 
atsakyti. 

Pagaliau pasitaikė proga. Volkeris Apelis neatsakė į dukters 
klausimą. Jis pirmiausia prabilo apie lytinį aktą, aiškino, jog tai ne 
techninis procesas, o meilės aktas, dėstė apie aistrą, apie mamos 
lytinių organų drėgmę, apie savo varpą, sėklos išsiliejimą, apie 
kiaušinėlio įsitvirtinimą gimdoje. Jis stengėsi kalbėti paprastai ir 
suprantamai. Besistengdamas tėvas nepastebėjo, kad Džesika sė- 
dėjo labai nustebusi, negalėdama sustabdyti besiliejančio žodžių 
srauto. Jis buvo skaitęs daugybę brošiūrų, dalyvavęs visokiuose se- 
minaruose ir konsultacijose. Volkeris Apelis vis kalbėjo ir kalbėjo, 
pasakojo apie vaisių, vėliau pasitaisė, aiškino apie mažą vaikelį, 
kuris auga mamos pilve, o mama dėl to storėja. 

Sakė, jog mama jaučianti savo kūdikį, kol vieną dieną, ne - ne 
vieną dieną, o po devynių mėnesių, kartais šiek tiek anksčiau, kar- 
tais vėliau, kūdikis ateina į šį pasaulį. 

„Ar skauda?“ 

„Kas?“ 

„Kai daromas vaikas?“ 

„Ką?“ 

„Kai pimpaliukas įkištas į mamą?“ 

"Tokio klausimo tėvas nesitikėjo, nes jis jau kalbėjo apie gimimą, 
o dukra teiravosi apie darymą. Tėvas sutriko: „Manau, kad ne, jei 
pakankamai drėgna...“ 

„O kaip pasidaro drėgna?“ 

Volkeris Apelis referavo apie hormonus ir liaukas, apie aistrą 
ir susijaudinimą, žinoma, - „vaikui suprantama“ kalba. Kai jis jau 
buvo beveik viską papasakojęs, Džesika jį pertraukė, nes atrodė, 
kad žodžių srautas niekados nesibaigs. Mergaitė tvirtai pasakė, 
kad ji nenorėsianti vaikų, nes viskas skauda. Iš pradžių - kai nepa- 
sidaro drėgna, paskui - kai reikia gimdyti. 

Mergaitė atsistojo, lengvai paglostė tėvą ir paliko jį supratusį, kad 
viskas išėjo atvirkščiai ir kad daugiau nepradės nieko aiškinti. 


Vaikų klausimai apie seksualinį gyvenimą kyla dėl įvairių motyvų: 

+ Ketverių penkerių metų vaikams pagrindinis klausimų moty- 
vas - troškimas žinoti. Vaikas jau turi patirties, jam nebeužten- 
ka turimų žinių. Jis nori kitaip sugrupuoti pasikeitusią inftorma- 
ciją. 

+ Iki šiol vaikas į savo klausimus gaudavo jo amžių atitinkančius 
atsakymus, kurie dabar jau jo nebetenkina. Gal suaugusieji ne- 
įdėmiai klausėsi, gal nesuprato vaiko klausimuose slypinčios 
reikšmės ar ne taip ją interpretavo. 

+ Nesusipratimai dažnai kyla dėl to, kad suaugusiųjų atsakymai 
būna pernelyg intelektualūs ir racionalūs, nekreipiama dėme- 
sio į tai, kad vaikas savaip mato ir suvokia. 

Kartais geriau ne teisingas atsakymas, o tas, kuris atitinka vaiko 


suvokimo lygį ir fantazijas. 


Iš to, kas pasakyta, galima išskirti kelis principus, kurie svarbūs at- 
sakant į vaikų klausimus apie lytinius dalykus: 

. Svarbu teisingai suvokti klausimo prasmę. Vaikų klausimai ne- 
būna abstraktūs ar moksliški, vaikai tiesiog domisi žmogumi. 
Todėl nereikia skaityti mokslinio pranešimo apie seksualinį gy- 
venimą. Labai svarbu, kad tėvai - jei jie nori atsakyti kompeten- 
tingai - žinotų, ką jie nori pasakyti. Atsakydami jie neprivalo 
išdėstyti visko, ką patys žino. Toks atsakymas vaiką prislegia. 
Ilgi išvedžiojimai ne tik nepaaiškina, ko iš esmės klausia vaikas, 
bet ir prasilenkia su vaiko suvokimo galimybėmis. 

. Kuo mažesnis vaikas, tuo trumpesni, konkretesni, aiškesni ir 
vaizdingesni turi būti atsakymai. Svarbu neiškreipti dalyko es- 
mės ir turėti drąsos kalbėti apie detales. 

. Tokie atsakymai skatina vaikus klausinėti. Kuo labiau vaikas pa- 
jus, jog atsakymai skiriami būtent jam, tuo drąsiau jis klausinės. 
Atsakydami turime paisyti vaiko jausmų. 

. Į vaikų klausimus tėvai gali atsakyti klausimu, pavyzdžiui: „Kaip 
tu tai įsivaizduoji?“ 

Vaikų atsakymai suaugusiajam padeda suvokti vaiko emocijas ir 
jo intelekto lygį. Kiekvienas vaikas įsivaizduoja, turi savo nuo- 
monę ir poziciją ir tėvai privalo į tai atsižvelgti. Atsakymai, ku- 
rie prasilenkia su vaiko čia ir dabar, yra ne vaiko jėgoms. 

„ Seksualinį auklėjimą būtina suvokti kaip procesą. Priešingu at- 
veju būna sunku visiems ir galiausiai visi lieka nepatenkinti. Pa- 
sitenkinimą teikiantys seksualiniai santykiai ir seksualumo su- 
vokimas yra viso gyvenimo uždavinys. 

Pastaraisiais metais imta plačiai kalbėti apie vaikų seksualinę prie- 
vartą ir vaikų seksualumą. Šie reikalingi ir naudingi debatai at- 
kreipė dėmesį į nuo seno tabu buvusią temą. Šio dėmesio ji seniai 
nusipelnė. Prievartos aukos išdrįso prabilti apie patirtas kančias, 
atskleisti jau seniai žinomas paslaptis, išsivaduoti iš įtampos ir koš- 
marų. 

Vis dėlto buvo pamiršta kita seksualumo pusė, kai džiaugiamasi 
kūnu ir prisilietimais. Normalios vaikų seksualumo apraiškų for- 
mos, pavyzdžiui, sekso žaidimai ar onanizmas, buvo traktuojamos 
vienpusiškai ir skubotai siejamos su prievarta. Turiu pasakyti, kad 
kai kurie straipsniai, pranešimai ir seminarai šia tema daug ką su- 
paprastino, neišnagrinėjo visos vaikų seksualumo išraiškų formų 
paletės, susiaurino ją iki prievartos. 

Manau, verta paaiškinti tėvams ir pedagogams, kad seksuali- 
nius veiksmus galima, bet nebūtina sieti su prievarta. 

Viešose ir pedagogams skirtose diskusijose pasigedau jautraus 
požiūrio. Kartais man susidarydavo įspūdis, kad seminarai, kursai 
ir kitokie renginiai buvo skirti ne detaliam akiračio ir kompeten- 
cijos plėtimui, o painiems aiškinimams, kaip atpažinti prievartą ir 
net kaip ją gydyti. 

Kad ir kaip šios priemonės buvo grindžiamos gerais norais viską 
išaiškinti, ne vienas toks „geras noras“ baigėsi paviršutinišku rengi- 
niu, o rekomenduotos priemonės pasirodė esančios netinkamos. 

Reikia prisiminti ir kitą, jau minėtą viešųjų debatų pusę. Disku- 
sijose apie AIDS buvo teigiama, kad įveiktas priešiškumas seksui 
ir aistrai apskritai, bet pasirodė, jog šis priešiškumas iš tiesų tik 

dar labiau išsikerojo. Panašūs dalykai pastebimi ir debatuose apie 
seksualinę prievartą. Kartais susidarydavo įspūdis, kad apribotos 
seksualinės moralės atstovai diskusijas apie seksualinę prievartą 
pakreipdavo savo naudai, kad paruoštų dirvą naujai priešiškumo 
jausmams bangai. 

Jokiu būdu neketinu priekaištauti tiems, kurie nuoširdžiai rū- 
pinasi seksualinės prievartos aukomis — vis dėlto diskusijos apie 
seksualumą nevyksta nuo visuomenės izoliuotoje erdvėje. Diskusi- 
jų negalima atskirti nuo socialinių psichologinių ir socialinių kul- 
tūrinių sąlygų. Šios sąlygos egzistuoja ir Vokietijoje. Jei kalbėsime 
apie seksualinius klausimus, tai ir čia stengiamasi neigti, atmesti, 
įslaptinti, o ne išaiškinti. Būtent todėl teigiami aštuntojo ir de- 
vintojo dešimtmečio poslinkiai, kad ir kokie nedideli jie būtų, kai 
buvo kalbama, jog žmonių tarpusavio santykiuose pasigendama 


emocionalumo, neturi dingti be pėdsakų. 


„Aš buvau įpratęs paploti mokiniui per petį, paglostyti jo plaukus, 
jei tik jis to norėjo. Dabar turėčiau savo elgesį iš esmės keisti. Jau- 
čiuosi taip, tarsi mano jausmai būtų amputuoti, - sako pradinės 
mokyklos mokytojas Jozefas Alberts. - jausmais grįstas bendravi- 
mas buvo malonus man ir mokiniams. Aš ir toliau taip bendrauju. 
Jei mokinys nori atsisėsti man ant kelių, nes jam liūdna ar nori 
švelnumo, aš priimu jį su meile. Tikrai nesirengiu kraustytis iš 
proto!“ 

Rosvita Šneider dirba auklėtoja vaikų lopšelyje, prižiūri vaikus 
iki trejų metų amžiaus. „Kai vaikus prausiu, vystau, man smagu 
žiūrėti į apskritus berniukų užpakaliukus. Bet aš negalvoju nieko 
bloga, - auklėtoja pažvelgia į mane, kad įsitikintų, jog teisingai ją 
supratau. - Man niekados neateitų į galvą mintis piktnaudžiauti ar 
manipuliuoti vaikais. Negali būti, kad normalus elgesys ir požiūris 
į seksualumą būtų laikomas iškrypėlišku.“ 


229 


Ribojanti seksualinė moralė yra derlinga dirva, kurioje klesti 
seksualinė prievarta. Kuo daugiau stengiamasi atmesti seksualu- 
mą, apgaubti jį paslaptimi, tuo labiau įmanoma seksualinė prie- 
varta. Viena puristinė paslaptis traukia paskui save kitą - brutalią, 
niekinančią vaikus ir žudančią jų sielas. 

Nuo seksualinės prievartos nėra efektyvios apsaugos, bet eg- 
zistuoja auklėjimo tikslai, normalūs tėvų ir vaikų santykiai, kurie 
padeda nuo to apsisaugoti. Vaikus reikia auklėti taip, kad jie patys 
sugebėtų save apginti. 

Nesavarankiški, savimi nepasitikintys, savo kūno nepažįstan- 
tys vaikai, kurie nemoka pasakyti „Ne!“, kurių nepadrąsina tėvai, 
dažniau tampa aukomis nei drąsūs ir savarankiški vaikai. Kai są- 
moningai suvokiamas savas kūnas — „Aš sau patinku!“, „Aš savimi 
rūpinuosi!“, „Aš turiu gražų kūną!“, „Aš pats nuspręsiu, kam bus 
leidžiama liesti mano kūną!“, kai išsiugdomas seksualinis sąmo- 
ningumas — švelnumas sau ir kitiems, malonus elgesys su kitais 
žmonėmis, - tuomet galima manyti, jog tokiu būdu sukurtas ir 
veiksmingas apsaugos nuo seksualinės prievartos mechanizmas. 


Kai trūksta pagarbos 


Dvejų metukų Ana Lėna stovi ilgame tėvų buto koridoriuje. Pasi- 
girsta durų skambutis. Motina atidaro duris, Ana Lėna laukia už 
kelių žingsnių. Pamačiusi senelę, kurios nematė jau kelis mėnesius, 
nes ji gyvena kitame mieste, mergaitė instinktyviai slepiasi už ma- 
mos, įsikimba į jos koją. Suaugusieji maloniai sveikinasi. 

Senelė maloniu ir tyliu balsu sako: „O kur Ana Lėna?“ Mergai- 
tė mėšlungiškai laikosi įsikibusi į mamą ir nepasiduoda senelės 


vilionėms. Kai senelė žengia žingsnį pirmyn, kad pamatytų, kur 

slepiasi anūkė, mergaitė pasitraukia kelis žingsnius į koridoriaus 
gilumą. Kai atstumas jau saugus, mergaitė atsisuka ir nedrąsiai 
žiūri į senelę. 

„Ateik, Ana Lėna!“ - senelės balsas vis dar draugiškas, ji mer- 
gaitės neskubina. Vis dėlto mažylė užsispyrusi, nesileidžia į jokias 
kalbas - suartėjimui dar neatėjo laikas. Tuomet senelės balsas 
darosi nekantrus, ji išskečia rankas, tiesia jas mergaitės link, tarsi 
lauktų, kad ji džiaugsmingai puls į senelės glėbį. 

Vis dėlto Ana Lėna nesuteikia senelei tokio malonumo. Kuo 
daugiau senelė stengiasi prisivilioti anūkę, tuo labiau priešinasi 
mergaitė, tvirtai sukryžiuotos rankos ir kietai suspaustos lūpos 
rodo, jog mažylė neketina pasiduoti. 

Motina žengia dukrelės pusėn. "Toji apsidžiaugia patikima pa- 
rama ir įsikimba į mamos sijoną. 

„Kas atsitiko, Ana Lėna? Argi tu nepažįsti senelės?“ 

Mergaitė papurto galvą. Ji niekaip negali prisiminti tos už kelių 
žingsnių stovinčios moters. Ir kaipgi ji prisimins, jei nuo paskuti- 
nio jos apsilankymo praėjo jau keli mėnesiai. 

„Na, eik pas senelę!“ - mamos balsas šiek tiek suirzęs. Mergai- 
tė sustingsta ir nė per centimetrą nepajuda iš vietos. Senelė pasi- 
rausia ant grindų pastatytame kelioniniame krepšyje, išsitraukia 
šokoladuką, kuris, jos manymu, turėtų „suminkštinti“ anūkę, ir 
pamojuoja juo ore: „Žiūrėk, Ana Lėna, tu juos mėgsti. Senelė tau 
atvežė!“ 

Ana Lėna smalsiai pažvelgia aukštyn į mamą. Tai tiesa - senelė 
atvežė jos mėgstamą šokoladuką. 

„Na, tai eik.“ Mama lengvai stumteli dukrą, bet toji ir vėl sako 
„Ne“, nepajuda iš vietos, tik smalsiai stebi senelę. 

„Na, eik, Ana Lėna! - šį kartą mama sako daug garsiau. - Sene- 


lė seniai tavęs nematė. Ji labai nusimins, jei tu neisi.“ 

Šį kartą pavyksta. Mergaitė lėtai, labai lėtai, atsiplėšia nuo ma- 
mos, žingsnelis po žingsnelio artėja prie senelės, kuri čiumpa ją į 
glėbį. Senelė, savaime suprantama, laiko mažylę tvirtai apkabinu- 
si, mergaitė paklūsta. Ji nejaučia, kaip senelė nuoširdžiai ją glosto 
ir bučiuoja, mergaitės akys nukreiptos į šokoladą. Paskui mažylė 
meta bejėgišką žvilgsnį į motiną, tarsi norėtų pasakyti: „Aš mylių 
senelę, bet kodėl viskas turi vykti taip greitai! 

Psichinės ir emocinės sąlygos, kurios gali sukurti prielaidas sek- 
sualinei prievartai, susidaro labai anksti, o neapgalvotas suaugu- 
siųjų elgesys, jiems patiems to nesuvokiant, dar prie to prisideda. 
Kūdikiai jau nuo šeštojo savo gyvenimo mėnesio daug ką suvokia, 
pavyzdžiui, skiria pažįstamus žmones nuo nepažįstamų. 

Pažįstami žmonės, kuriuos kūdikis kasdien ar labai dažnai mato, 
jam reiškia saugumą ir patikimumą, jais jis pasitiki. 

Į nepažįstamus žmones kūdikis žiūri skeptiškai, „drovisi“ jų, 
laikosi tamt tikro atstumo, kuris suteikia vaikui saugumo. Suaugęs 
žmogus gali tą atstumą išlaikyti, nes tai nereiškia, kad vaikas ne- 
myli arba nėra emocionalus. Mažas vaikas — ir ne tik mažas - turi 
pasitikėti savimi, kad užmegztų kontaktą su nepažįstamu žmogu- 
mi, net jei tai būtų ir vaiko senelė. Vaikas - kaip daro Ana Lėna - 
nustato ribas. Suaugusiesiems toks elgesys gali pasirodyti keistas, 
bet vaikui ši riba reiškia apsaugą, ji teikia jam saugumo jausmą. 
Tik žinodamas ir pasitikėdamas vaikas gali susigaudyti nepažįsta- 
moje situacijoje. Jis instinktyviai jaučia, kad be šios ribos jam bus 
keliami per dideli reikalavimai, bus per didelis emocinis krūvis. 
Kai vaikas turi galimybę gana ilgai stebėti nepažįstamą žmogų, 
jį įvertinti, jis ima jaustis drąsiau, užmezga - nors iš pradžių 1a- 
bai lėtai ir nedrąsiai - su juo kontaktą. Apie suartėjimą signali- 
zuoja akys ar maži žaidimėliai. Svarbu: žaidimų taisykles nustato 


vaikas. 

Jei suaugusieji pažeidžia vaiko nustatytas ribas, kaip tai buvo 
Anai Lėnai, jei vaiką bandoma papirkti žaislu, saldumynais arba 
daromas emocinis spaudimas („Senelei labai liūdna!“), vaiko el- 
gesyje gali atsirasti netikrumo. Reikia pabrėžti, jog taip atsitinka 
ne visada. Vaikai pradeda nepasitikėti savimi dažniausiai tada, kai 
toks suaugusiųjų elgesys dažnai kartojasi. Toks tėvų elgesys stumia 
vaiką į aklavietę: jis jaučia, kad jo „ne!“ teisingas, kūnas siunčia 
signalą, jog reikia išlaikyti atstumą, bet, kita vertus, artimi ir pa- 
žįstami suaugusieji skatina vaiką veikti prieš savo valią. 

Jei šiuo gyvenimo laikotarpiu vaiko nepaskatinsime remtis savo 
paties jausmais, sunaikinsime jo gynybos mechanizmą. Vaikas pra- 
dės abejoti savo veiksmais ir kitoje situacijoje, kai šalia nebus tėvų 
ar kitų artimųjų, jis bus bejėgis, nesugebės apsiginti. 

Todėl palaikykite savo vaiką, kai jis sako „ne!“, net jei kitiems 
asmenims tai būtų skaudu! Gerbkite vaiko nustatytas ribas! Jūsų 
vaikas turi suvokti: asmenys, kuriais aš pasitikiu, mano fizinę nelie- 
čiamybę vertina labiau nei kokį nors „gerą elgesį“, kurio iš manęs 
tikisi aplinkinis pasaulis. Vaikas įsisąmonins: suaugusieji gerbia 
mano kūną! Ir atvirkščiai: suaugusiųjų, kurie mano kūno neger- 


bia, nereikia prisileisti arti. 


Kai suaugusieji nuolatos nepaiso vaiko „ne!“, jo noro išlaikyti nuo- 
tolį, vaikas ne tik sutrinka, nepasitiki savo jausmais, bet ir praranda 
gebėjimą išlaikyti atstumą, nes nėra tvirto ryšio su artimais ŽMonėmis 
arba vaikas apskritai neišmoko atskirti pažįstamų žmonių, kuriais 
galima pasitikėti, nuo nepažįstamų, nuo kurių reikia laikytis at- 
okiai. 

Tokiam vaikui visi žmonės yra vienodai artimi arba vienodai to- 
limi. Kadangi vaikams labai svarbu jausti ryšį, nes priešingu atveju 
Jausmų sferoje jie būtų visai apleisti, vaikai eina prie kiekvieno su- 

augusiojo, taip pat ir prie vaiko. Jie kabinasi jiems ant kaklo tikra 
to žodžio prasme, sėdasi ant kelių, įsikimba į kiekvieną pasiekiamą 
sijoną ar kelnes. Jei vienas asmuo juos atstumia, jie tučtuojau kim- 
ba į kitą. 

"Tokie vaikai dažniausiai nesuvokia savo vertės, neturi fizinio ir 
seksualinio savigarbos jausmo ir dėl to yra didelė tikimybė, jog 
tuo bus piktnaudžiaujama. Nesavarankiški ir nesaugiai besijau- 
čiantys vaikai visada gali būti skriaudžiami, išnaudojami fiziškai 
ir dvasiškai. 

Vaiko nesugebėjimas nustatyti atstumo gali būti ne vien klai- 
dingo auklėjimo pasekmė. Šią savybę gali išugdyti ir nepalankios 
gyvenimo sąlygos pirmaisiais gyvenimo metais: kai vaikas dėl ligos 
ilgai atskiriamas nuo šeimos ir nuo motinos, kai motina miršta, 
kai nuolat keičiasi vaiką prižiūrintys žmonės ir t. t. Jei pirmaisiais 
gyvenimo mėnesiais neužsimezga tvirtas ryšys tarp vaiko ir artimų 
asmenų, jis gal! neišmokti nusistatyti atstumo ir sąmoningai su- 
vokti savo kūno. 


Patirta prievarta 


Vaikų darželio auklėtojos per pastarąsias savaites atkreipė dėme- 
sį į penkerių metų Bjorno elgesį: tam tikromis dienomis jis ėmė 
keistai tuštintis ir palieka savo krūveles smėlio dėžėje ar žaidimų 
pievelėje taip, kad jų neįmanoma nepastebėti. Paskui berniukas 
eina į prausyklą, nusimauna džinsus ir apatines kelnaites, pasiima 
rankinį dušą ir prausia sau užpakaliuką. Be to, du tris kartus per 
dieną vaikas eina į lėlių kampelį, pasiima lėlę, pasisodina ją ant 
pilvo, mėgdžioja lytinį aktą ir garsiai šūkčioja: „Aš tave krušu! Aš 
tave krušu!“, o kartais dar priduria: „Aš užkrušiu tave mirtinai!“ 

Baigęs šį žaidimą, Bjornas taip pat eina su lėle prie kriauklės, prau- 
sia lėlei tarpkojį, švelniai nušluosto ir vėl padeda ją į kampą. 

Auklėtojoms iš pradžių nesiseka suartėti su Bjornu, nors jo 
tuštinimąsi arba žaidimą su lėle ir prausimosi ritualą jos viena- 
reikšmiškai supranta kaip pagalbos šauksmą. Darželio darbuotojai 
pasikviečia mane su viena kolege ir Bjorno mamą pokalbiui, nes 
susidariusi situacija auklėtojoms per sunki. Pakviestas ir tėvas, bet 
jis neateina, laikosi nuošaliai. 

35 metų Bjorno mama Paula Šmits neišvaizdi: sulipusių plau- 
kų sruogomis apkritęs veidas, aplink giliai įkritusias akis tamsūs 
ratilai. Ji mūvi džinsus ir vilki kelius siekiantį apdribusį megztinį, 
kuris slepia moters kūno formas, sėdi plačiai praskėtusi kojas ir 
atrodo labai pavargusi. Kai moteris ima karštos kavos puodelį, jos 
rankos virpa. Veide vien rūpestis, kančia ir nelaimė. 

Auklėtojos smulkiai pasakoja, ką pastebėjusios, ir stengiasi su- 
žinoti Motinos nuomonę. 

Iš pradžių visi klausimai atsimuša kaip į sieną: „Aš taip pat ne- 
žinau, kodėl jis taip daro!“ Vėliau moteris sako, kad žaidimus su 
lėle ji taip pat pastebėjusi, tik ten buvęs meškutis. Paula susimąsto, 
paskui taria: „Bet jis negalėjo to matyti!“ 

„Ko negalėjo matyti?“ — klausia mano kolegė. 

„Kaip mano vyras puola ant manęs.“ 

"Tuomet moteris papasakoja, jog jos vyras verčia ją kas antrą 
dieną su juo mylėtis. 

„Aš nesiginu. Kai jis ant manęs guli, aš galvoju apie ką nors 
kita. Jis tik vaitoja ir darbuojasi. Aš mąstau apie ką nors kita... Ne- 
trukus jis baigia.“ 

“| „O kur tuo metu Bjornas?“ 

„Savo kambaryje. Ten jis užrakinamas arba pasiunčiame jį 

žemyn.“ 


„Ar Bjornas gali ką nors girdėti ar matyti?“ — klausiu aš. 


ŽŽ? 


„Nežinau. Gali būti. O gal ir ne, - moteris galvoja. - Vėliau 
jau jis kai ką mato. Po visko mano vyras lipa žemyn valgyti. Jis 
koneveikia mane, kad aš lovoje abejinga. Aš pirmiausia einu į tua- 
letą, paskui atsistoju vonioje ir ilgai leidžiu karštą vandenį sau 
tarp šlaunų. Noriu apsivalyti. Kiekvieną kartą būna tas pats: vyras 
čiumpa mane, griūva ant manęs ir po visko išeina. Aš nieko ne- 
jaučiu. Gerai, kad galiu eiti į vonią ir tuojau pat nusiprausti. Tik 
taip galiu ištverti!“ 

Pokalbio dalyviai sukrėsti. Viena auklėtoja pilnomis ašarų aki- 
mis išbėga iš kambario. Ji neištveria įtampos, jai pasidaro bloga. 

„Kai nuoga stoviu po dušu, žiūriu į savo kūną ir klausiu savęs, 
kodėl mano vyras dar manęs nori!“ 

Paula Šmits visiškai apatiška, kalba abejingai, be ašarų. Prievar- 
taujamas kūnas, o jo siela, kad išgyventų, susigūžė giliai viduje. 

„Manau, kad Bjornas kai ką nutuokia. Jis manęs klausia, kodėl 
taip dažnai prausiuosi po dušu. Sakau jam, jog noriu būti švari. Ką 
dar galėčiau sakyti?“ 

„Ar jums atrodo, kad Bjornas gali suprasti, ką vyras su jumis 
daro?“ - klausia mano kolegė. 

Moteris pažvelgia į mus: „Iš pradžių aš dar sakydavau, kad jis 
Bjorną išsiųstų... bet, - ji užsikerta, - aš tiesiog nebeturiu tam jėgų. 
Jis meta mane ant grindų... išvaro Bjorną, bet... - moteris bejė- 
giškai trūkteli pečiais, - ką tai reiškia. Aš tiesiog nebeturiu jėgų. 
Manau, jog jis kai ką mato“. 

Kai po pokalbio vaikų darželyje Paula grįžta namo, jos jau lau- 
kia vyras. Jis sumuša moterį ir išprievartauja. Kai vyras užmiega, 
Paula pabėga į darželį. Mano kolegė parūpina jai vietą kito miesto 
moterų prieglaudoje. 

Bjornas vyksta su motina. Jo prausimosi ritualai tęsiasi dar 
maždaug mėnesį. Kai motinos situacija tampa stabili, baigiasi ne- 
normalus vaiko tuštinimasis ir ritualai. 

Ši situacija išryškina kitą seksualinio smurto aspektą, kuris iki šiol 
nebuvo pakankamai nagrinėtas. Vaikai tampa ne tik tiesioginio 
smurto aukomis. Daugelis jų mato ir girdi, kas vyksta, todėl tampa 
netiesioginių prievartos aktų aukomis. Tai pasakytina ne tik apie 
vaikus iš krizinių pasaulio regionų, kur jie iš arti mato, kaip prie- 
vartaujamos jų motinos ir seksualinį smurtą. Tėvo ar gyvenimo 
draugo prievartaujamą motiną mato ir Vidurio Europos vaikai. Jie 
ne tik susiduria su nesuvokiamu, brutaliu smurtu, bet ir pasijunta 
esą visiškai bejėgiai ką nors pakeisti. Tokia patirtis vėliau gali virsti 
griaunamąja agresija. 

Vienuolikos metų Nikas pasakoja: „Kartą, kai tėvas gulėjo ant 
mamos, aš girdėjau, kaip ji rėkė, o paskui tik gailiai dejavo, - ber- 
niukas užsikerta. - Aš paėmiau žirkles, nubėgau į svetainę ir suva- 
riau jas jam į sėdynę“. Nikas liūdnai šypteli: „Jis pašoko, ėmė rėkti, 
kad atiduočiau žirkles, antraip jis užmuš mano mamą. Atidaviau. 
"Tuomet jis tomis žirklėmis iškarpė man plaukus“. 

Nikas rodo vietas, kur dar aiškiai matyti tėvo smurto pėdsakai. 

Tokia patirtis, kokios įgijo Bjornas ir Nikas, gali turėti įvairių 
emocinių pasekmių. 

+ Motina pademonstruoja vaikui labai menką savo kūno su- 
vokimo jausmą. Sprendžiant iš jos gyvenimo, motina ne- 
išsiugdė ir seksualinės savigarbos bei pasitikėjimo savimi. 
Kadangi vaikas nemato kitų alternatyvų, jis pripažįsta šį 
modelį. "Tokie vaikai vėliau gali tapti fizinio ir dvasinio 
smurto aukomis. Apimti bejėgiško įniršio, jie patys gali tap- 
ti smurtautojais. 

* Iokiais atvejais vaikų elgesys gali regresuoti, vaikai tarsi su- 
grįžta į ankstyvąją vaikystę: šlapinasi į lovą, tuštinasi ne vietoje, 
suserga ir „prisidengia“ skausmu... Išryškėja nevisavertiškumo 


kompleksas, jie bailūs ir užsidarę savyje. 

Neišmokę sąmoningai suvokti savo kūno, jie kartais perdėtai 
bijo bet kokio fizinio kontakto. 

+ Elgesio regresija gali virsti griaunamąja agresija tikra to žodžio 
prasme. Tokie vaikai kaip Bjornas ir Nikas, kurių niekas neiš- 
mokė gerbti žmogaus kūno, kurie negalėjo apsaugoti savo fizi- 

nės neliečiamybės, vėliau patys negerbia ir nepaiso kitų žmonių 


fizinės neliečiamybės. 

Penkerių metų Marlena ateina į svetainę, atsisėda ant sofos prie 
mamos: 

„Ar tu gali mirti, mama?“ 

Motina nustemba ir pagalvoja, kad dabar jau prasidės tokio po- 
būdžio klausimai. Ji lėtai atsisuka į dukterį, paima jos ranką, min- 
tyse nusprendžia nepradėti ilgų išvedžiojimų ir tvirtu balsu sako: 
„Taip!“ 

Motina nėra tikra, kad dukra tinkamai reaguos. 

Marlena nusišypso ir ryžtingai taria: „Bet dar labai negreitai!“ 

Mama linkteli: „Tikiuosi, kad dar gyvensiu ilgai!“ 

Marlena glosto mamą: „Mes dar daug kartų važiuosime atosto- 
gauti, ar ne?“ 

„Taip, dar daug kartų! 

Marlena susimąsto: „Mama?“ 

„Ką, Marlena!“ 

„Pirma mirs senelė ir senelis, taip?“ 

„Marlena, koks čia klausimas! - sutrinka motina. - Kaip tau 
šovė į galvą tokia mintis?“ 

„Senelė ir senelis jau seni. Jų plaukai jau visai žili.“ 

„Senelė ir senelis gali mirti, bet jie dar pagyvens.“ 

Marlena linkteli ir atsistoja. Atrodo, kad ji - bent jau kol kas — 
patenkinta gautais atsakymais. 


Kita situacija. Septynerių metų Margretė laikraštyje perskaitė apie 


lėktuvo sudužimą. Žuvo daug žmonių. Mergaitė žinojo, kad po 
poros savaičių jie skris į Graikiją. Ji žiūri į nuotrauką laikraštyje, 

kur matyti rūkstančios lėktuvo nuolaužos ir bejėgiški gelbėtojai, 
kurie vis dar bando rasti gyvų žmonių, ir eina su laikraščiu prie 
mamos. 

„O kas bus, jei nukris mūsų lėktuvas?“ —- pradeda pokalbį Mar- 
gretė. 

„Mūsų lėktuvas nenukris“. Irena Maler visiškai tuo tikra. Bent 
jau tai girdėti iš jos balso. 

„O jeigu... - neatlyžta dukra. - Juk gali taip atsitikti...“ 

„Margrete, - ponia Maler purto galvą. - Ateik čia, Margrete!“ 

Mergaitė prieina ir sėdasi mamai ant kelių. Mama ją stipriai 
apkabina ir paglosto skruostą. 

„Mama, bet juk taip gali atsitikti...“ 

„Neu 

„Žiūrėk, ten kažkas sprogo, - mergaitė rodo nuotrauką. - Gal 
jie irgi skrido atostogauti?“ 

Irena Maler įveikia save: „Iaip, tai gali atsitikti“. 

Margretė pažvelgia į mamą: „Matai, aš gi sakiau... O kas 
tada?“ 

Motina gūžteli pečiais: „Nežinau!“ 

„Ar mes tada visi mirtume?“ - nervingai klausia mergaitė. 

„Aš būsiu su tavim! — spontaniškai sako Irena Maler ir tvirtai 
priglaudžia prie savęs dukterį. - Aš būsiu su tavim!“ 

Žodžiai nuskamba kaip užkeikimas. 

„Tikrai?“ — skeptiškai klausia dukra. 

„Žinoma! -— patvirtina mama. — Žinoma būsiu, Margrete! 

Mergaitė nenurimsta, atkakliai klausinėja toliau: „Kas bus paskui?“ 

Ji iškalbingai nusišypso motinai. Ši neranda atsakymo, jos galva 
beveik pasislepia tarp pakeltų pečių. 

„Cha? Paskui?“ —- motina nežino atsakymo. 

„Aš žinau, - skubiai sako mergaitė. - Aš žinau, mama. Tuomet 
mes kartu skrisime į dangų.“ 

Margretė išsivaduoja iš mamos glėbio, pašoka, nusišypso, dar 
kartą pasako, jog abi skrisiančios į dangų, ir išbėga iš kambario. 


Klausimai apie mirtį 


Kuo vyresni vaikai, tuo dažniau tokių klausimų kyla visai nepri- 
klausomai nuo to, ar artimoje vaiko aplinkoje pasitaikė mirties 
atvejų. Ikimokyklinio amžiaus vaikams mirtis dar nėra absoliuti 
pabaiga. Iš pradžių vaikai dar be baimės klausinėja apie mirtį, bet 
tada neretai išvysta sutrikusius suaugusiųjų veidus ir gauna baugi- 
nančius atsakymus. 

Mirtis reiškia kančią, sielvartą, skausmą ir neviltį, bet jaunes- 
niojo amžiaus vaikai dar nesuvokia mirties reiškinio. 

Klausimai apie mirtį suaugusiesiems rodo, kokioje vystymosi 
pakopoje yra vaikas: pradedama galvoti, iš kur ateiname ir į kur 
einame. Mirtį vaikai sieja su senyvu amžiumi, su vienatvės jaus- 
mais, taip pat ir su miego būsena. 

Maždaug iki šešerių metų vaikai nelaiko mirties negrįžtamu 
reiškiniu, mano, jog tai laikina būsena. Jiems dar sunku suvokti, 
kad miręs žmogus nebeatgyja. Todėl šio amžiaus vaikams būtina 
paaiškinti, kad jų agresyvūs veiksmai žaidžiant metu gali kitus vai- 
kus sužeisti ar kitaip jiems pakenkti. To nepadarius gali iškilti rim- 
ta grėsmė vaikų sveikatai. Ypatingas pavojus kyla tada, kai vaikai 
dar nesuvokia kūno, kai jie sutrikę emociškai ir nesupranta, kuo 
gali baigtis tam tikri jų veiksmai. 

Iki šeštųjų gyvenimo metų savo vaizdinius apie mirtį vaikai sie- 
ja su tam tikrais simboliais, specifinėmis situacijomis ir savo iš- 
gyvenimais: juoduoju žmogumi, tamsa, naktimi, liga, sužeidimais 
ar skausmu. Tik mokyklinio amžiaus vaikai pradeda suvokti, jog 
mirtis yra negrįžtamas reiškinys. 

Visiškai normalu, kai vaikai klausia apie mirtį, liūdesį, Dievą ir 
dangų. Suaugusiesiems dažnai į tuos klausimus sunku atsakyti, nes 
reikia kalbėti apie tai, ką mes nuo savęs stumiame, ko nenorime 
pripažinti. Kuo daugiau suaugusieji bando išstumti mirtį iš savo 
kasdienio gyvenimo, kuo jie bejėgiškesni prieš šią ribinę patirtį, 
tuo labiau vieniši jaučiasi vaikai sunkių išgyvenimų metu, nes ne- 
sulaukia artimiausių žmonių paramos. Vaikų klausimai apie mirtį 
tai ne vien klausimai apie pabaigą. Klausdami jie nori sužinoti pa- 
grindinius Žmogaus gyvenimo prasmės dalykus. 

Mirtis kaip simbolis pasirodo jau ankstyvuoju vaiko vystymosi 
laikotarpiu. Vaiko vystymosi neįmanoma įsivaizduoti be autonomi- 
jos. Jis niekados netaps savarankišku, jei nesugebės atsisveikinti su 
įprastomis situacijomis ir artimais žmonėmis. Gebėjimas ištrūkti 
iš simbiozės su motina, iš jaukaus namų židinio, iš įprasto draugų 
būrio yra egzistencinė vaiko patirtis. 

Mirtis siejama su išsiskyrimu, su atsisveikinimu, kurie savo ruož- 
tu rodo mirties baigtinumą. Kai vaikas pamažu darosi vis labiau 
savarankiškas, nepriklausomas, kai jau gali sau pasakyti: „Aš galiu 
ir vienas“, ir galiausiai įgyja ribinės patirties, pavyzdžiui, „Man jau 
nebereikia tėvų“, — visi šie procesai siejasi su atsisveikinimu ir išsi- 
skyrimu. 

Gyvenimas be mirties simbolių yra skurdus, nevisavertis. Vai- 
kai tai jaučia. Jų suvokiama tikrovė yra daugialypė. Mirtis neat- 
skiriama nuo gyvenimo, ligos atveju sveikata įgauna neįkainojamą 
vertę, laimė be liūdesio neįsivaizduojama, tik pralaimėjimai išryš- 
kina pergalės džiaugsmą, tik įdėję savo pastangų galėsime patirti 
šventinio ritualo prasmę, dienos neįmanoma atskirti nuo nakties, 
0 nakties - nuo dienos, mėnulio — nuo saulės, konflikto — nuo su- 
Sitaikymo. Vaikai jaučia, jog mirtis dar ne pabaiga. 

Mano svarstymai apie „Vaikus, mirtį ir sielvartą“ grindžiami kas- 
dienio gyvenimo situacijomis, kuriose įgyjama ribinės, su mirtimi 

susijusios patirties. Jei kas norėtų plačiau susipažinti su šia dauge- 
liu atvejų tėvų ir vaikų nenoriai aptariama tema, gali susipažinti sų 
Kūbler-Ross, Brocher, Leist ir Tausch-Flammer / Bickel turiningo- 
mis ir giliomis publikacijomis (Literatūros sąrašas, 251 p.). 


Pradžioje aprašytos situacijos, nepaisant visų suaugusiuosius api- 
mančių prieštaringų jausmų, rodo konstruktyvias galimybes, kaip 
atsakyti į vaikų klausimus apie mirtį ir sielvartą: 

+ Ateina laikas, kai vaikas ima klausinėti apie mirtį. Tai nesusi- 
ję su aktualiais įvykiais, pavyzdžiui, šeimos nario ar giminaičio 
mirtimi. Vaikas auga, vis geriau suvokia savo kūną ir fizinę jėgą. 
Vis dėlto lygindamas save su suaugusiaisiais, jis atrodo sau labai 
mažas ir pažeidžiamas. Dėl to kyla sunaikinimo baimė. Animis- 
tinis simbolinis vaiko mąstymas verčia jį galvoti apie monstrus, 
šmėklas, įsibrovėlius, plėšikus ir apie laukinius žvėris. Vaikų 
požiūriu tokie simboliai yra dviprasmiai: „gerieji“ žvėrys ar 
monstrai įkūnija vaiko poreikį atsiremti į stipresnį; „piktieji“ 
elementai simbolizuoja vaiko agresyvias griaunamąsias fantazi- 
jas. Pamažu vaikas pradeda suvokti laiką, ima svarstyti „iš kur“ 
ir „į kur“. Ši įtampa trikdo vaiką, bet kartu ir kursto jo troškimą 
žinoti. Jei emociniu ir pažintiniu požiūriu vaikas normaliai vys- 
tosi, jo klausimai apie mirtį yra brandumo ženklas. Atsiranda 
vis naujų interesų, ligi šiol įgytų Žinių nepakanka, todėl keičiasi 
ir klausimai. Vaikas jaučia, kad pakitusios situacijos kelia kitus 
klausimus, reikalauja kitokio požiūrio į tikrovę. 

Vaikas siekia kitokio, bet lygiai tokio pat tvirto ir patikimo saugu- 

mo. Savo klausimais jis ieško gyvenimo prasmės, bet kartu jie išreiš- 

kia ir jo norą turėti į ką atsiremti ir būti mylimam. Tik turėdamas 
tokį pagrindą, jis bus pasirengęs naujai, nepažįstamai patirčiai. 

+ Vaikai anksti įsakami į daugybės visuomeninių, socialinių, eko- 
nominių problemų ir krizių ratą. Kai vaikas mato žiniasklaidoje 

aprašomas ir rodomas nelaimes, jis susiduria su abstrakčiai ir 
jam nelabai suprantamai apibūdinamomis situacijomis, kurios 
vaikui sukelia sunaikinimo ir išsiskyrimo baimę. „Mums taip 
neatsitiks!“, „Tau visai nėra reikalo dėl to baimintis!“, „Nereikia 
taip kalbėti“ - tokie atsakymai mažai tepadeda vaikui, jie tik 
signalizuoja apie tėvų bejėgiškumą. Tuomet vaikas pasijunta pa- 
liktas vienas. 

Kadangi vaikams iki aštuonerių ar devynerių metų katastrofos ir 
nelaimės tik sustiprina (jau buvusį) sunaikinimo ir išsiskyrimo bai- 
mės jausmą, labai svarbu, kad tėvai jiems sąžiningai atsakytų ir 
parodytų savo tvirtumą: „Taip gali atsitikti! Jei taip atsitiktų, aš 
būsiu su tavim!“ Šį teiginį patvirtina pasakojimai apie Antrojo pa- 
saulinio karo naktinius bombardavimus: vaikai, kurie per bombar- 
davimą buvo šalia savo motinų ir emociškai jautėsi saugūs, išlaikė 
daug mažiau sunkių prisiminimų negu tie, kurie šioje siaubingoje 
situacijoje buvo vieni, be motinų. 

+ Apskritai reikia pabrėžti: tėvai ir auklėtojai gali pradėti kalbėti 
apie mirtį tik tada, kai vaikai apie tai klausia. Jei apie tai pra- 
deda pirma kalbėti suaugusieji, vaikams paprastai tai būna per 
sunkus emocinis krūvis. 

Į vaikų klausimus būtina gerai įsiklausyti ir suvokti, ko iš tikrųjų 

nori vaikas. Jei atsakyti keblu, gali padėti atsakymas nesudėtingu 

klausimu. 

„O kas bus, kai aš mirsiu? Ar mane gražiai palaidos?“ - klau- 
sia septynerių metų Sibilė. Tėtis prieina, nusišypso dukrai ir sako: 
„Manau, jog tu dar ilgai gyvensi, - ir po trumpos pauzės pridu- 
ria: - O kaip tu norėtum, kad atrodytų tavo laidotuvės?“ 

Kita situacija: šešerių metų Johanas klausia: „Jei senelė dabar 
danguje, tai kaip ten atrodo?“ Motina atsako klausimu: „O kaip 
tu manai, kaip ten atrodo?“ Berniukas kurį laiką galvoja, paskui 
ima fantazuoti. Atsakymai klausimu leidžia pasireikšti vaikų išmo- 

nei. Vaikas jaučiasi priimamas čia ir dabar. Jis suvokia: „Į mano 

klausimą žiūrima rimtai. Aš nesu bejėgis ar per mažas tokiems 

klausimams!“ 

Būna situacijų, kai į klausimus atsakyti neįmanoma. Kartais 
žmogus užklumpamas tokios būsenos, kad neįstengia rasti tinka- 
mo atsakymo, kartais turi pagalvoti arba pats yra prislėgtas artimo 
žmogaus mirties, kartais vaiko klausimas būna labai netikėtas. Jei 
ir tokiais atvejais stengsimės rasti atsakymą ir remsimės moto: „Aš 
privalau pasielgti teisingai!“, mus apėmusi įtampa nepastebimai 
persiduos vaikui. Gali pagelbėti tokie žodžiai: „Dabar aš negalių 
atsakyti, bet vėliau skirsiu tau laiko. Tuomet aš ateisiu!“ Gal ne- 
reikėtų priminti, jog vėliau būtina laikytis pažado ir pasikalbėti sų 
vaiku. 

+ Vieni tėvai ir pedagogai vengia vaikų klausimų apie mirtį, kiti 
atsakinėja labai noriai. Jie užverčia vaikus informacija, kurios 
gal dar visai nereikia, nes vaikas neįstengia jos apdoroti. Tokie 
aiškinimai gali sukelti vaizdų ir fantazijų, kurioms vaikas dar 
nepasiruošęs. Tėvai turi prisiminti: jei vaiką priimame čia ir 
dabar, vadinasi, tikime, kad vaikas .ir vėl galės ateiti pas tėvus, 
kai tik jam iškils daugiau klausimų. 

"Tėvų atsakymas į kiekvieną vaiko klausimą gali baigtis žodžiais: 
„Jei norėsi sužinoti daugiau, gali klausti, kada tinkamas“. Vaikui 
reikia aiškių ir nuoširdžių atsakymų. 

Vis dėlto per tokius pokalbius ne mažiau svarbus emocinis ir 
fizinis artumas. Vaikams būtina patikima atrama — tik tuomet jie 
pajėgs susidoroti su tėvų ir kitų suaugusiųjų atsakymais. 

Laidotuvės 


Penkiametės Barbaros mama Anita Bach sutrikusi. Ji pasakoja, jog 
mirė jos tėvas, o ji dabar svarsto, ar galima leisti Barbarai atsisvei- 
kinti su seneliu. Jį pašarvojo gretimame name, vyro tėvų bute. 

Barbara buvo su seneliu labai artima ir jai norėjosi su juo atsi- 
sveikinti. 

Senelio mirtis buvo labai netikėta, visus prislėgė liūdesys. Anitai 
Bach jos dukters noras pasirodė savaime suprantamas. Šią moterį 
pažinojau iš tėvams skirtų seminarų. 

„Ar Barbara pati nori eiti?“ — paklausiau aš. 

„Taip, - skubiai atsakė motina. - Ji klausinėja ir klausinėja. Aš 
manau, jog bus geriau, jei ji pamatys savo senelį. Jis guli toks 
ramus!“ 

„Ar galite padėti savo dukrai atsisveikinti? Ar esate pasirengusi 
ją palaikyti?“ 

„Tikiuosi, - moteris užsikerta. — Taip! Aš galėsiu! Jau su juo atsi- 
sveikinau ir manau, kad esu pasirengusi!“ 

Kai kitą dieną Anita Bach jau ketina eiti į kambarį, kuriame pa- 
šarvotas velionis, prieina du giminaičiai. 

„Anita, ką ketini daryti?“ Galvos linktelėjimu jie parodo į Bar- 
barą, kuri stovi nedrąsi ir tvirtai laikosi motinos rankos. Motina 
gana griežtai atšauna: „Einu pas senelį. Barbara taip pat eis kartu. 
Ji nori atsisveikinti“. 

Abiejų giminaičių pastaba išmuša motiną iš vėžių, ji pradeda 
abejoti. | 

„Tu negali to daryti! — piktinasi teta. - Vaikas visam gyvenimui 
patirs šoką!“ Šalia stovintis dėdė griežtai sako: „Ar tau galvoje ne- 
gerai!“ 

Ką tik buvusi tvirta Anita Bach pradeda svarstyti: gal giminai- 
čiai teisūs? Gal dukrai bus per sunku matyti negyvą žmogų? 

Barbara dar labiau priglunda prie mamos ir baimingai žvalgosi 
į duris, už kurių guli pašarvotas senelis. 

Motiną apleidžia drąsa. Laikydama už rankos dukrą, moteris 
apsisuka. 

„Ateik, vaikeli, eime iš čia.“ 

Per kitą dienos dalį motina išgirsta iš giminaičių daug prie- 
kaištų, beveik niekas jos nepalaiko. Nors buvo planuota, Barbara 
nelydi senelio ir į kapines. Išorinis emocinis spaudimas buvo per 
didelis. 

Praėjus vienai dienai po laidotuvių, motina su Barbara eina į 
kapines ir sustoja prie gėlėmis ir vainikais apkrauto kapo. 

„Kas čia parašyta?“ — mergaitė parodo į baltą juostą juodu kraš- 
tu, ant kurios nupieštas kryžius. 

„Ilsėkis ramybėje!“ - lėtai perskaito motina. 

Barbara prityla, kažką mąsto, paskui pakelia akis į motiną ir 
klausia: „Ar senelis čia miega?“ 

„Taip, - sutrikusi sako Anita Bach ir bando aiškinti toliau. — "Taip, 
senelis guli čia. Bet čia tik jo kūnas. Jo siela išskrido į dangų.“ 

Barbara žiūri į kapą, paskui pakelia akis į dangų. Ji tai pakar- 
toja keletą kartų. 

„Klausyk, mama!“ 

„Taip!“ 

„Sakyk, mama, kaip senelis gali iškeliauti į dangų, kai virš jo 
karsto toks storas sluoksnis žemių?“ 

Motina nežino, ką atsakyti. Mergaitė daugiau neklausinėja. Kai 
jos eina nuo kapo, Barbara nedrąsiai mosteli ranka, pažvelgia į 
dangų ir labai užsigalvojusi papurto galvą. 

Po šio įvykio mergaitė ištisus mėnesius žaidė laidotuves. Už 
namo esančioje smėlio dėžėje ji iškasdavo duobę, guldydavo į ją 
lėlę ir užkasdavo. Po kurio laiko ji lėlę iškasdavo ir mesdavo į viršų 
sakydama: „Dabar tu skrisi į dangų!“ Barbara nieko neklausinėja 

mamos, ji nieko nenori iš suaugusiųjų, tik žaidžia tai, ko nesu- 
prato ir nesupranta. Bėgant laikui tokie žaidimai retėja, bet Anita 
Bach pastebi, Jog ta laidotuvių istorija, dangus ir neįvykęs atsisvei- 
kinimas ir toliau jos dukrai lieka neaiškūs. Po dvejų metų. Dabar 
Barbarai septyneri. 

Senelė miršta taip pat netikėtai kaip ir senelis. Ir šį kartą ve- 
lionė pašarvota tame pačiame name. Šį kartą motina intuityviai 
nusprendžia elgtis taip, kaip jai atrodo teisinga. 

Po to, kai su velione atsisveikino vyresnieji šeimos nariai, mo- 
tina nesileidžia į kalbas su jokiais giminaičiais. Barbara taip pat 
nori atsisveikinti su senele: „Noriu ją pamatyti! Ji turės pasakyti 
seneliui, kad aš jį mylėjau!“ 

Anita Bach stovi su dukra priešais duris, kur guli senelė. Moti- 
na nervinasi, o Barbara apimta džiaugsmingo jaudulio. 

„Tu turi elgtis tyliai. Senelė miega!“ Mergaitė linkteli sutikda- 
ma. Motina atidaro duris ir jos įeina į vidų. Kambaryje prieblanda, 
dega žvakės, dvi lempos skleidžia blausią šviesą. Tamsa šiek tiek iš- 
gąsdina Barbarą, ji instinktyviai susiranda mamos ranką. Kai mer- 
gaitė apsipranta su tamsa, motinos ranką paleidžia. 

Motina sudeda rankas maldai. Mergaitė daro tą patį. 

„Ką tu darai?“ 

„Aš meldžiuosi!“ 

„Aš taip pat!“ Barbara, kaip ir motina, nulenkia galvą, paskui 
abi eina aplink pašarvotą senelę. 

„Senelė gražiai atrodo!“ - šypsosi Barbara. 

„Is!“ - motina priglaudžia pirštą prie lūpų. 

„Labas, senele! - Barbaros balsas aiškus ir skardus, mergaitė 
žiūri į senelę. - Senele, noriu su tavim atsisveikinti.“ Barbara 
dar atkakliau žvelgia į motiną. Atrodo, tarsi ji lauktų senelės at- 


sakymo. 

„Ak, senele, - mergaitės balse beveik aiškiai girdėti atsiprašy- 
mas. - Tu jau nebegali kalbėti!“ 

Mergaitė įdėmiai žiūri į senelę ir mąsto. Viešpatauja tyla ir ra- 
mybė, tarsi mergaitė galvotų, ką jai reiškė senelė. Paskui ji tarsi 
pabunda ir patraukia motiną už rankovės: „Mama, ar senelės siela 
taip pat danguje?“ 

„Tikiuosi, kad taip! - Anita Bach apkabina dukters petukus. — 
Dabar, mažyle, jau turime eiti.“ 

„Ar galiu senelę pabučiuoti?“ — klausia Barbara. Motina pri- 
blokšta. Vėliau ji pasakoja, jog šis klausimas jai buvo labai neti- 
kėtas. „Galvoje skriejo nerišlios mintys. Lavonas jau buvo atšalęs. 
Prisiminiau visas tas kalbas, jog tai gali būti pavojinga.“ 

Moteris greitai susitvardė ir vėl atgavo žadą: „Gerai, tik at- 
sargiai. Ir tik į kaktą“. Anita Bach pakelia dukrą, o ta lūpomis 
siekia senelės kaktos. Mergaitė atsargiai bučiuoja senelei į kaktą 
ir paglosto medžiaga užklotą jos ranką. Kai mergaitė vėl stovi 
ant grindų, ji vėl pažvelgia į senelę ir sako: „Lik sveika, senele. 
Ir pasakyk seneliui, kad man neleido su juo atsisveikinti. Tegu jis 
neliūdi“. 

Abi išeina iš kambario. Netrukus Barbara bėga prie smėlio dė- 
žės ir vėl žaidžia senelio laidotuves. Anita Bach nuskuba į miega- 
mąjį, užsirakina ir rauda, kaip ji vėliau pati sakė, iš palengvėjimo. 
Reikėjo išsivaduoti iš dvejus metus trukusios įtampos: „Pusę valan- 
dos paverkiau ir pasidarė geriau. 


Iš kelių šios situacijos, kurią ponia Bach papasakojo viename semi- 

nare tėvams, aspektų matyti, kada vaikams susidūrimas su mirtimi 

tampa sunkia, per daug iš vaiko reikalaujančia patirtimi: 

1. Jeigu mirtis lyginama su miegu, jaunesniojo amžiaus vaikai gali 
bijoti užmigti, sapnuoja baisius sapnus, neramiai miega, nuolat 
tikrina, ar tėvai ir kiti artimieji dar gyvi. Štai kodėl naktimis jie 

eina į tėvų lovą, glosto ar gnybia tėvams, kad tėvų reakcija pa- 

tvirtintų: mano tėvai dar gyvi. 

Yra ir kitas panašus atvejis: daugelis tėvų ir pedagogų nenori daly- 
vauti vaikų žaidimuose, kuriuose šaudoma. Vaikams pagrasinama: 
jei tikrai šaudysite, aš galiu mirti. Tai, kas vaikams turi simbolines 
funkcijas, suaugusiesiems — realų pagrindą, nes tėvų patirtis kito- 
kia. Kai kurie suaugusieji mėgina šią savo patirtį drastiškai per- 
teikti vaikams. 

Jochenas paties pasidarytu mediniu pistoletu kaip pašėlęs pyš- 
kina aplink save, taikosi ir į tėtį. Tėvas, Jozefas Meiksneris, iš karto 
griūva „pakirstas kulkos“. Jochenas bėga prie tėvo, purto jį, trau- 
kia už rankovės: „Kelkis! Tai buvo tik žaidimas!“ — rėkia vaikas ant 
grindų gulinčiam tėvui, kuris nerodo jokių gyvybės ženklų. 

"Tėvas nejuda, kvėpuoja taip, kad vaikas to nepastebi. Berniukas 
purto į nieką nereaguojantį tėtį, jį apima panika: „Tėti! Pabusk! 
Tėti, pabusk!“ 

Pagaliau — vaikui atrodo, jog praėjo visa amžinybė, - tėtis at- 
merkia akis, lėtai sėdasi ir sako: „Štai kaip bus, jei tu šaudysi į 
žmones“. | 

„Bet aš ne iš tikrųjų šoviau, — tvirtina vaikas, — tai buvo tik žai- 
dimas!“ Berniukas vis dar negali atsipeikėti. 

"Iėvas pažeidė vaiko nustatytas žaidimo taisykles. Simboliniai 
Jocheno veiksmai visai netikėtai virto išorine tikrove. Ši tikrovė 
buvo per sunki vaiko protui ir jausmams. Liko baimė: ne baimė 
ir toliau šaudyti, o baimė, kad dėl jo kaltės tėtis gali mirti. Tokiu 
būdu gali išsivystyti tikrasis kaltės jausmas, kuris kelia sumaištį vai- 
ko širdyje, jis tampa bejėgis. 

Būtų buvę teisinga apriboti Jocheno žaidimą tam tikromis aiš- 
kiomis taisyklėmis ir ritualais. Drastiškas Jocheno tėvo metodas 
tik sukėlė paniką, privertė vaiką pasijusti nesaugiai, suabejoti savo 
Jėgomis, stipriai sukrėtė jį. 

Lygiai taip pat fatališkos ir keliančios baimę gali būti formuluo- 
tės, pavyzdžiui, „Iu nuvarysi mane į kapus!“ arba „Vieną kartą tavo 
elgesys mane pribaigs. Pamatysi! 

2. Vaikai savo žaidimuose įprasmina nesuvoktus dalykus. Kai Bar- 
barai nebuvo suteikta galimybė atsisveikinti su seneliu, jai liko 
tik žaidimas, kuris mergaitei padėjo patirti atsisveikinimo jaus- 
mą. Po laidotuvių išvydusi senelio kapą, ji negalėjo įsivaizduoti, 
kaip iš jo senelis galėjo patekti į dangų. Žaidimas buvo savaran- 
kiškas bandymas atrasti savo sprendimą. 

Atsakydami į vaikų klausimus apie mirtį ir laidotuves, galime sėk- 

mingai naudotis mitais, magija ir simboliais. Ir nebūtinai jie turi 

būti visiškai teisingi, bet privalo būti tikroviški. Tuomet tėvų at- 
sakymuose vaikas atras save su savo visomis fantazijomis ir vaiz- 
diniais. 

Šešerių metų Kornelija klausia mamos: „Ar man reikės gulėti 
žemėje, kai numirsiu?“ 

Glostydama dukters plaukus, mama atsako: „Žinai, tai, kas guli 
žemėje, yra tik apvalkalas, kaip žirnių ankštis. Tu išskrisi kitur“. 

„Kur, mama?“ 

„Toli nuo čia!“ 

„Tuomet aš vis tiek galėsiu matyti tave... ir Filipą, ir tėtę...“ 

„Kaip tu mus galėsi matyti?“ 

„Galėsiu tave matyti. Visus galėsiu matyti“, - tvirtu balsu sako 
mergaitė. 

„Aš irgi taip manau“, — patvirtina mama. 

„O kas bus, kai mirsi tu, mama?“ 

„Aš dar gyvenu ir ketinu dar šiek tiek pagyventi“, - šypteli 
motina. 

„Bet jeigu, mama!“ — Kornelija energingu balsu reikalauja at- 
sakymo. 

„Iluomet bus taip pat kaip ir tau.“ 

3. Vaikams galima leisti dalyvauti laidotuvėse, jei jie patys to nori, 
bet nė vieno vaiko negalima versti. Svarbiausia, kad vaikas tai 
darytų savanoriškai. Jis pats geriausiai žino, kokį emocinį krūvį 
pajėgia pakelti. Vis dėlto kartais tas emocinis krūvis gali būti 
vaikui per sunkus, todėl labai svarbu, kad per laidotuves šalia 
būtų artimas žmogus, kuris tarsi ramstis jį palaikytų. 

Gera pagalba gali būti vaiko rengimas mišioms, jų eigos ir ritualų 

aiškinimas. Vyresniems vaikams tai dažnai būna labai įdomu. 
Apibendrinant reikia pasakyti: kuo intensyviau vaikas jaučia 

ryšį su artimais žmonėmis, tuo daugiau naudos duoda ribinė pa- 
tirtis, kai vaikas susiduria su mirtimi ir gedulu. Negalima teigti, 
jog po tokios patirties vaikas neverks, nepatirs įniršio, pykčio prie- 
puolių, kad jis nepasuks atgal ir nepradės šlapintis į lovą, vapėti 
kaip kūdikis, nereikalaus perdėto meilumo ar nebijos tamsos. Vis 
dėlto kai vaikas pats nusprendžia pamatyti savo mirusius artimuo- 
sius, tokiose situacijose jis suvokia, kad yra ne vienas ir kad yra 
kelių, kuriais jis gali eiti savarankiškai. 


Atsisveikinimas 


Simonas, kuriam netrukus turėjo sukakti penkeri, lankė darže- 
lį. Ten jis buvo mėgstamas. Daugeliui berniukas patiko tada, kai 
Jis vaidindavo plėšiką Hocenplocą. Plėšiką jis vaidindavo dažnai, 
nes - kaip sakė auklėtojos - „nebuvo gražesnio plėšiko už jį . 

Vieną rytą Simonas nepasirodė darželyje. Netrukus paskambi- 
no berniuko mama ir pranešė, kad vakar Simonas žuvo eismo ne- 
laimėje. 

Darželio darbuotojai buvo priblokšti. Tą dieną - koks sutapi- 
mas, bet sutapimų nebūna! - nė vienas vaikas nepasiteiravo, kur 
Simonas, ir auklėtojos turėjo laiko apmąstymams. Nuomonės, 

kaip vaikams pranešti apie Simono mirtį, išsiskyrė: vieni siūlė ne- 
skubėti, nes dar patys negalėjo atsikvošėti, kiti norėjo būti vaikams 
teisingi 1r sąžiningi. Buvo nutarta, kad vaikai apie draugo mirtį 
sužinos kitą dieną. Sprendimas pasirodė esąs teisingas, nes vėliau 
jau visas kvartalas kalbėjo apie nelaimę. 

Kitas rytas: pusračiu sustatytos kėdės, viduryje stovi Simono 
portretas, dega dvi žvakės, aplinkui išdėlioti Simono darbeliai. 

Grupės vadovė Kristiana Berger pasako vaikams, kad Simonas 
daugiau nebeateis, kad jis žuvo per avariją. 

„Nebeateis?“, „Kas yra mirtis?“, „Ką Simonas dabar veikia?“ — 
pasipylė vaikų klausimai. Vieni vaikai spontaniškai prakalbo apie 
senelių mirtį, kiti pasakojo, kaip nusibaigė jų žiurkėnas ar jūrų 
kiaulytė, o dar kiti sakė jau buvę laidotuvėse. 

„Tai kur dabar Simonas?“ - paklausė auklėtojos Anabela. 

„O kaip jūs manote, kur jis dabar?“ 

„Danguje!“ 

„Debesyse!“ 

„Pas Jėzų!“ 

„Prie dangaus vartų, bet jie nenori priimti plėšikų vado!“ 

Pasipylė įvairiausi vaikų atsakymai. 

„O kaip atrodo danguje?“ — klausia Elizabetė. 

„O kaip tu manai, kaip yra danguje?“ — klausimu atsako Kris- 
tiana Berger. 

Mergaitė pagalvoja ir pradeda pasakoti apie dangų kaip apie 
svajonių šalį, o paskui sako: „Ten Simonas visada galės vaidinti 
Hocenplocą . 

Kiti vaikai taip pat vienas per kitą pasakoja apie dangų, tarsi 
būtų jame buvę. 

„O dabar kiekvienas papasakokite kokią istoriją ar gražiausią 
nuotykį, kurį patyrėte su Simonu. Būtų gerai, jei pasakodami žiū- 
rėtumėte į viduryje stovintį portretą.“ 

Vaikai turėjo apie ką pasakoti: apie visokius nuotykius, ginčus, 
linksmus dalykus ir konfliktus. Niekas nesistengė Simono kelti į 
dausas. Jis buvo čia, nematomas sėdėjo su savo draugais. Vaikai 
pagarbiai klausėsi pasakojimų, viešpatavo paslaptinga tyla, visi 
įtemptai mąstė. 

Simono mama pasiūlė darbuotojams, jog norintieji gali at- 
eiti į laidotuves. Ėjo beveik visi vaikai. Per mišias vaikai sėdėjo 
aplink mažą karstą. Prieš atsisėsdami visi padėjo po gėlę. Kiek- 
vienas vaikas buvo nupiešęs paveikslą, ką nors sumeistravęs, su- 
konstravęs ar nulipdęs. Aplink karstą gulėjo juokingiausi ir keis- 
čiausi dalykai, kurie leido pro sielvartą sužibėti vilties ir būsimo 
gyvenimo kibirkštėlei. Vaikai buvo išmokę dainelę apie plėšikų 
vadą Hocenplocą ir labai jausmingai, garsiai ir karštai padaina- 
vo ją per gedulingą ceremoniją. Laidotuvių dalyviai tai verkė, tai 
šypsojosi. 

Simono mama vėliau pasakojo: „Man tai suteikė be galo daug 
jėgų, aš jaučiau, jog Simonas yra čia. Tai buvo sielvartas, kuris man 
labai daug davė“. Kiek pagalvojusi, moteris pridūrė: „Gal Simonas 
atėjo į šį pasaulį parodyti, kaip sielvartas gali sustiprinti žmogų!“ 

Po pokalbio su mama buvo nuspręsta nevesti vaikų į kapines, 
nes stiprūs jausmų protrūkiai galėjo per daug prislėgti vaikus. 

Vaikai grįžo į darželį. Simono mama buvo iškepusi pyragą, at- 
nešė saldumynų, kakavos ir sulčių. Visi linksmai vaišinosi. Kai Si- 
mono mama iš kapinių atvažiavo į darželį, ji atvežė daug margų 
balionų. Kiekvienas vaikas galėjo perduoti Simonui savo sveiki- 
nimą, kurį suaugusieji užrašė ant mažo atviruko ir pritvirtino jį 
prie baliono. Kai šventė baigėsi, visi vaikai išėjo su savo balionais 
Į sodą ir paleido juos skristi. Tai buvo „sveikinimas danguje esan- 
čiam Simonui!“ Raudoni, mėlyni, geltoni ir žali balionai lėtai kilo 
Į dangų, o vaikai ilgai žiūrėjo į juos užvertę galvas. „Kažin ar Si- 
Monas apsidžiaugs?“ — paklausė Elizabetė, bet tuojau pat tvirtai 


249 


atsakė: „Jis apsidžiaugs, nes mano atviruke parašyta: Tu esi mano 
plėšikų vadas!“ | 

Simono nuotrauka dabar stovėjo ant grupės vadovės rašomojo 
stalo. Vaikai ir toliau kalbėjo apie Simoną, klausinėjo apie mirtį 
ir dangų, svarstė, ar jam ten gerai. Jiems buvo liūdna, kad nėra 
Simono, bet vaikai su juo atsisveikino, o pasiilgę galėjo pasižiū- 
rėti į jo nuotrauką. Atrodė, kuo daugiau vietos jie skyrė Simonui 
savo širdyje, tuo mažiau reikšminga darėsi nuotrauka, tuo rečiau 
jis buvo minimas pokalbiuose. 

Praėjo vieneri metai. Christianas sėdi žaidimų kampelyje ir su 
keliomis lėlėmis žaidžia „plėšikus ir policininkus“. Staiga jis garsiai 
surinka: „Simonai, dabar jau iš tikrųjų pakaks! Jau iš tikrųjų atėjo 
laikas tau sugrįžti. Dabar jau tikrai užteks!“ Vaikas pašoka ir su 
ašaromis akyse bėga prie nuotraukos ir piktokai išrėkia: „Simonai, 
grįžk pagaliau!“ 

Auklėtoja prieina ir tvirtai apkabina berniuką: „Christianai, tai 
neįmanoma!“ 

„Kodėl ne? - klausia nevilties apimtas vaikas. - Be jo Hocen- 
plocas toks nuobodus!“ 

Auklėtojai pristinga žodžių: „Bet Simonas yra mūsų širdyse!“ 

„Kaip tik tai, - atkakliai taria vaikas. — Širdyje Hocenplocas 
kaip tik ir yra nuobodus, visai neįdomus!“ 


Papasakota situacija rodo, kiek nedaug racionalūs aiškinimai ir ge- 
ranoriški žodžiai padeda vaikams iki aštuonerių devynerių metų, 
kai jiems tenka patirti sielvartą. Kaip rodo destruktyvus Konstan- 
tino elgesys (žr. nuo 72 p.), gailestis taip pat trikdo vaiką: jis jau- 
čiasi paliktas vienas su savo skausmu, įniršiu ir bejėgiškumu. Jam 
reikėjo atramos ir aiškumo, o kai suaugusieji vis dar rodė jam savo 
gailestį, vaiko bejėgiškumas virto griaunamąja energija. Tik tuo- 
met berniukas susilaukė taip trokštamo suaugusiųjų dėmesio. 

Lygiai taip, kaip vaikui reikia minkšto žaisliuko, prie kurio pri- 
siglaudus išsiskirti su mylimu asmeniu būtų lengviau, kaip meš- 
kutis padeda ištverti vienam savo lovoje, kaip motinos kvepianti 
skarelė padeda atsisveikinti su vaikyste darželyje, taip ir pokalbis 
apie mirusį žmogų, jo paveikslo atgaivinimas gali padėti ištverti 
sielvartą ir išsiskyrimą. Ritualai gali būti vaikui atrama ir parodyti, 
kaip jis gali įveikti savo bejėgiškumą. | 

Atsisveikinimas su Simonu buvo susietas su vaikams gerai suvo- 
kiamais, apčiuopiamais ritualais. Ritualai padėjo ne tik tinkamai 
pagerbti draugą, bet ir leido vaikams susivokti situacijoje. Vaikai 
savo ruožtu susilaukė paramos, reikiamo dėmesio ir supratimo. 

Kai parodoma, jog mirtis yra mūsų kasdienybės dalis, vaikų 
tai negąsdina, o tik skatina juos labiau atsiskleisti, sąmoningai 
džiaugtis kiekviena diena, patirti laimės akimirkas, jausti savo jėgą 
taip, tarsi tai būtų paskutinis kartas. Tai yra gyvenimo prasmė. Kuo 
daugiau mirtį ir atsisveikinimą susiesime su ritualais, kurie teikia 
džiaugsmo ir palengvina skausmą, tuo daugiau prasmės įgaus tos 
dienos. 

Nepaisant visų pastangų, tėvai neturėtų pamiršti: mirties aki- 
vaizdoje vaikai turi teisę niršti ir pykti. Kartais jie reaguoja liga, 
kartais - griaunamąja agresija ar depresija. Kai kurie vaikai iš 
pradžių neigia mirties faktą, kiti derasi su mirtimi, už mylimą 
žmogų siūlo atiduoti mylimą gyvūną. Dar kiti - regresuoja, ima 
elgtis kaip kūdikiai, jų vystymasis sustoja. Kai suaugusieji patys 
nebepajėgia susidoroti su šiais procesais, būtina pasitelkti profe- 
sionalią pagalbą. 

Suaugusieji greičiau padės vaikams susidoroti su mirtimi ir siel- 
vartu, jei jie sugebės įsijausti į jų fantazijas ir mąstyseną. Tai aiškiai 
Uiustruoja Jano ir Trinchen istorija, kuri atsitiko prieš keturiasde- 
šimt metų ir iki šiol išliko labai pamokanti. 

Janas ir Trinchen 


Septynerių metų Janas išbėga į sodą. Valstietiškas sodas su vais- 
medžiais, gėlių ir daržovių lysvėmis kitoje mūrinio namo pusėje. 
Čia jis susitinka savo prosenelę Trinchen. Prosenelei ką tik sukako 
devyniasdešimt metų. Vasara. Vaiskus mėlynas dangus, nematyti 
jokio debesėlio. Trinchen kabina ant virvės išskalbtus lovos skal- 
binius. 

Janas trykšta džiaugsmu. Jis ką tik sužinojo, jog šiemet važiuos 
su tevais buriuoti į Daniją. Tai pirmos Jano atostogos, jis pirmą 
kartą ilgam išvyks iš namų. 

Janas prišoka prie prosenelės ir uždusęs išpyškina: „Aš važiuo- 
siu į Daniją, toli nuo tavęs“. Trinchen apkabina jį ir nusišypso: 
„Puiku, aš taip pat ten buvau. Bet tai buvo labai seniai!“ 

Janas susimąsto ir pažvelgęs į prosenelę sako: „Kai buvai tokia 
pat maža, kaip dabar aš?“ 

Prosenelė šypsosi: „Taip, ko gero, tokia kaip tu. Važiavau su tė- 
vais. Mes plaukėme labai senu buriniu laivu!“ 

Kai senutė vėl imasi darbo, berniukas žiūri į ją ir kažką mąsto. 
"Tuomet jis prieina artyn ir patraukia ją už prijuostės: „Prosenele!“ 

Trinchen dirba toliau. 

„Prosenele!“ — energingiau papurto Janas. 

„Kas yra?“ — atsiliepia moteris. 

„Prosenele!“ — vaiko balsas skamba labai rimtai, bet Trinchen 
vis dar dirba toliau. 

Berniukas dar kartą ją pašaukia ir ji pagaliau atsisuka. 

„Prosenele, kas bus, jei aš grįšiu, o tu jau būsi mirusi?“ 

Trinchen numeta į vonelę rankose laikytą paklodę ir abiem ran- 
komis suima berniuko galvą. Jos žvilgsnis nukreiptas į tolį, kažkur 
už horizonto. Trinchen paglosto berniuko plaukus ir ramiai sako: 
„Taip gali atsitikti, Janai!“ 

Berniukas atsitraukia ir pažvelgia prosenelei į veidą. 

„Ateik!“ — sako ji. Prosenelė apkabina vaiko pečius ir abu eina 
prie stovinčio po obelimi suolo. Trinchen atsisėda ir pasisodina 
vaiką ant kelių. 

„Prosenele, ar tu tikrai gali mirti? — nenori patikėti Janas. 

„Taip, mano berniuk!“ 

„O kas bus, jei manęs nebus, kai tu mirsi?“ 

„Tuomet aš būsiu ant debesėlio, va tokio kaip ten.“ Ji. pažvelgia 
į viršų. Giedru dangumi plaukia nuostabaus grožio debesų kamuo- 
liukas ir vejamas šiaurės vakarų vėjo nusklendžia viršum jų galvų. 

„Bet tuomet aš negalėsiu tavęs matyti!“ — vaikas sutrikęs žvelgia 
į senolę. 

„Paklausyk, Janai! Aš dabar tau padainuosiu vieną dainą. Dai- 
navau ją tada, kai vaikystėje buvau Danijoje.“ 

Janas susidomėjęs žiūri į prosenelę, lengvai glosto jai plaukus, 
o Trinchen tylutėliai pradeda dainą apie kelionę į užjūrį. Janas 
greitai pagauna priedainį ir garsiai traukia kartu. Abu padainuoja 
visą dainą, Janui linksma ir smagu. 

Staiga Trinchen nutyla 17 apkabina proanūkį: „Jei tu grįši, o aš 
jau būsiu mirusi, eik į sodą ir garsiai dainuok šitą dainą. Aš ant de- 
besies ją išgirsiu, pažvelgsiu žemyn ir pasakysiu tau „Atia!“. Janas 
šiek tiek abejoja: „Tikrai, prosenele?“ 

„Aš tau pažadu! - sako senolė ir pabučiuoja berniuką. 

„Padainuokime tą dainą dar kartą, aš noriu ją įsiminti!“ 

Labai rimtai ir įsijautęs vaikas dainuoja dar kartą. 

Keturiolika dienų vaikas buriuoja Baltijos jūroje ir mėgaujasi 
atostogomis. Jis su džiaugsmu vaikšto po nepažįstamus uostus, ste- 
bi nepažįstamus žmones. Kai jie atvyksta į pirmą Danijos uostą, 
vaikas vienas eina į pajūrį ir tyliai dainuoja savo dainą. Pirmą kartą 
per visas atostogas jis prisimena prosenelę ir galvoja, kad jis čia 
mato daugybę įdomių dalykų, o Trinchen taip toli nuo jo. 

Po dviejų savaičių Janas grįžta iš kelionės namo. Prieš dvi die- 
nas mirė Trinchen. Janą ištinka šokas. Jis bėga į savo kambarį ir 
graudžiai verkia. Tėvai guodžia vaiką, aiškina, kad senolė jau bu- 
vusi sena ir dabar ji danguje, bet tai nepalengvina Jano skausmo. 
Visiškai išvargęs vaikas pagaliau užmiega. 

Janas pabunda tik vėlyvą popietę. Jis pašoka, bėga pro svetai- 
nėje sėdinčius gedėtojus tiesiai į sodą ir atsisėda ant suolo, ant 
kurio jis su prosenele mokėsi dainos. Berniukas žvalgosi į visiškai 
giedrą mėlyną dangų: Danguje nė debesėlio, jokio vėjelio - kaip ir 
tą dieną, kai vaikas su prosenele kalbėjo apie mirtį. Janas prade- 
da dainuoti - iš pradžių tyliai, tik niūniuodamas priedainį, paskui 
vis garsiau ir garsiau. Iš pradžių atrodo, kad berniukas dainuoja 
tik sau. 

Pamažu jo žvilgsnis nukrypsta į dangų, bet dangus vis toks pat 
giedras. Berniuko daina apie kelionę už jūrų darosi vis garsesnė 
ir garsesnė. Po kokio ketvirčio valandos į sodą atbėga į laidotuves 
susirinkę artimieji. 

„Janai, kas atsitiko?“ 

Janas nieko negirdi, tik dainuoja toliau. 

Motina papurto vaiką už peties: „Janai, atsipeikėk! 

Į sodą atbėga Jano motinos teta ir su užuojauta sako: „Šitas 
įvykis visai jį sutrikdė. Vargšas vaikas! 

Renkasi ir kiti suaugusieji, jie nežino, ką daryti, o Janas vis dai- 
nuoja, nė akimirkai nesiliauja dainavęs. Jis vis dažniau dirsčioja į 
dangų ir jo žvilgsnyje vis daugiau nevilties. 

„Kas čia dabar!“ — piktokai tarsteli Jano motina ir pasisukusi į 
sūnų sako: „Taip, Janai, dabar eisi į vidų. Aš paruošiu tau valerijo- 
nų arbatos“. Ji ima berniukui už rankos. 


„Neliesk manęs! Aš dainuosiu tol, kol prosenelė pasirodys ant 


debesies.“ 

„Vargšas berniukas“, — su ašaromis akyse vėl sako teta. 

„Aš pažadėjau prosenelei padainuoti, kai ji numirs.“ 

„Bet ne taip ilgai. Tau pasimaišys protas“, - motina bando išsi- 
vesti berniuką iš sodo. 

„Palik mane! Aš laukiu debesėlio!“ Ir Janas vėl uždainavo apie 
kelionę į užjūrį. Jo balsas vis labiau kimo, o akys vis dar su viltimi 
žvelgė į dangų. Suaugusieji išsiskirstė. Teta eidama ragina pakvies- 
ti vaikui gydytoją, nes berniuko elgesys verčia susirūpinti. 

Pamažu į berniuko širdį ima smelktis abejonės, gal prosenelė 
bus taip pasakiusi tik todėl, kad norėjo jį nuraminti. O gal todėl, 
kad ji taip puikiai mokėjo sekti pasakas. Gal tai ir buvo pasaka? 
Janas vis labiau abejojo: „Ar aš teisingai dainuoju? Ar tokie buvo 
žodžiai?“ 

Berniuko balsas pavargęs. Jis sudeda rankas ir žiūrėdamas į dan- 
gų maldauja: „Irinchen! Prašau tavęs, ateik! Ateik, prašau! - vaiko 
akis temdo ašaros. — Aš tik noriu su tavimi atsisveikinti“. Janas gi- 
liai atsikvepia ir iš paskutinių jėgų dar kartą karštai uždainuoja. 

Ir staiga — berniukas negali patikėti savo akimis - nuo horizon- 
to šiaurės vakarų kryptimi kyla debesis. 

Janas pažiūri vieną kartą, antrą, trečią. Taip, ten debesis, dar 
visai mažas, bet jis vis didėja. Netrukus debesėlis virsta dideliu, 
puriu baltu debesimi. Debesis artėja ir darosi panašus į milžinišką 
burę, kurią pučia lengvas vasaros brizas. 

Jano delnai sudrėksta, nuo dainavimo ir taip jau išraudęs vei- 
das dabar tiesiog suliepsnoja, gerkle kyla karštis. 

„Prosenele! -— surinka berniukas, kai debesis pakimba virš jo 
galvos. - Prosenele! Aš dainuoju tavo dainą!“ Jis vėl iš visų jėgų už- 
traukia dainą, užvertęs galvą žiūri į debesį prisimerkęs, kad viską 
geriau matytų. Kai vaikas dainuoja priedainį, staiga ją pamato. 
Jam net pasirodo, jog ji vilki įprastą melsvą palaidinę, kurią visada 


223 


vilkėdavo vasarą. Vaikas mato mielą raukšlėtą savo mylimos pro- 
senelės veidą, mėlynas akis, taikiai sučiauptas lūpas ir baltutėlius 
plaukus. 

Susijaudinęs vaikas nenustygsta vietoje, pašoka, moja žiūrėda- 
mas į viršų, tarsi tikėtųsi, jog ir senolė jam pamojuos. 

Ne, jam nepasivaideno. Trinchen šypsosi ir moja taip, kaip vi- 
sada. 

„Lik sveika, prosenele! - rėkia vaikas. — Atia, prosenele!' Dabar 
iš akių pabyra džiaugsmo ašaros. 

„Sudie, prosenele!“ 

Tuomet vaikas nutyla. Jis klausosi. Ūžia automobiliai, čiulba 
paukščiai, bet staiga pasigirsta švelnus senolės balsas. Jis ataidi 
iš labai toli: „Lik sveikas, Janai! - girdi berniukas — Sudie, Janai! 
Ačiū už dainą!“ 

Janas dar tyliai niūniuoja ir akimis seka debesį. Kai didelis bal- 
tas debesis pasislepia už namų stogų pietryčių pusėje, Janas pa- 
galvoja: „Dabar jame gyvena Prosenelė“. 

„Lik sveika, prosenele!“ - su palengvėjimu dar ištaria vaikas, 
giliai atsikvepia ir šluostydamas ašaras linksmas eina į vidų. 

Kai Janas įeina į svetainę, visų akys nukrypsta į jį. Jis jaučia 
užuojautos pilnus žvilgsnius, nusišypso visiems ir sako: „Aš mačiau 
prosenelę. Debesyse. Ji su manimi atsisveikino . 

Jano mama atsistoja: „Gerai, Janai! Dabar paruošiu tau arba- 
tos. Šiandien tau visko buvo per daug“. 

Prabėgo daug metų. Janas suaugo. Jam dažnai tekdavo skristi 
lėktuvu. Kartais, kai lėktuvas skrosdavo debesis, jam pasirodydavo, 
jog mato Trinchen - baltais plaukais, malonia šypsena, mėlynomis 
akimis ir ausyse suskambėdavo daina apie kelionę į užjūrį. 

Kuo mažiau stengsimės mirtį ir sielvartą išstumti iš mūsų kas- 
dienybės, kuo mažiau laikysime tai tabu, tuo geriau vaikai susi- 
doros su šia skaudžia patirtimi. Vaikai mažiau bijos, bus mažiau 

sutrikę, labiau pasitikės savimi, bus savarankiškesni. Sielvartaujan- 
čiam vaikui mažai tepadės užuojauta ir racionalūs aiškinimai. Jam 
reikia abstraktaus dalyko, į kurį vaikas galėtų „įsikibti“: žaidimo, 
kad žaisdamas galėtų apdoroti tai, ko nesuprato, artimų Žmonių 
meilės, kad turėtų į ką atsiremti, ir ritualo, padedančio susitvar- 
kyti su savo mintimis ir jausmais. Atsisveikinimas neatskiriama 
gyvenimo dalis. "Tik atsisveikinęs žmogus gali atsiverti naujiems 
dalykams, gali pradėti naują gyvenimą. Atsisveikinimas nereiškia, 
jog turime mirusiuosius pamiršti. Jie lieka gyventi mūsų prisimi- 
nimuose, mintyse ir širdyje tokie, kokius mylėjome. Mes nesame 
bejėgiai, turime veikimo laisvę jausmų sferoje, kurią kai kas norėtų 
pašalinti iš savo gyvenimo. 


Baigiamasis žodis 
Ritualai - gera atrama 


16 metų Bjornas vienas tų chuliganų, kurie baisiausiai triukšmauja 
per futbolo rungtynes. Jis nėra koks radikalus skustagalvis ar aso- 
cialus paauglys. Bjornas turi viską. Jis gražiai aprengtas ir nepa- 
žįstamiems atrodo mielas ir mandagus. Tai tik viena Bjorno pusė. 
Yra ir kita, ne tokia maloni. Jis - vienos paauglių gaujos narys. 
Gaujoje aštuoni jaunuoliai, Bjornas — pats jauniausias. Motina at- 
eina į mano konsultaciją, nes Bjornas, anot motinos, „padarė di- 
delių materialinių nuostolių . Motina pasakoja: 

„Jis apgadino tris autobusus, apiplėšė ir padegė užkandinę, — 
paauglio motina labai nusiminusi. - Aš niekaip negaliu suprasti. 
Jis turi viską, jam tikrai nieko netrūksta. Mes tiesiog iš akių skai- 
tydavome kiekvieną sūnaus norą. Nė vienas jo amžiaus jaunuolis 
nėra taip aprūpintas.“ 

„Ką ketinate dabar daryti?“ — klausiu aš. 

„Jam bus pasamdytas geras advokatas, atlyginsime nuostolius. 
Mano vyras jau kalbėjo su draudimo atstovais ir pradėjo tvarkyti šį 
reikalą. O vėliau, manau, visi trys važiuosime trims savaitėms kur 
nors atostogauti, kad sūnus pradėtų galvoti apie ką nors kita.“ 

Motina atsivedė į konsultaciją ir Bjorną. Klausiu jo: 

„Kaip manai, ką dabar darys tavo tėvai?“ 

„Duos man gerą advokatą, pinigų ir kyšį - atostogas.“ 

„O ko tu norėtum?“ 

„Gauti į snukį!“ —- spontaniškai surinka Bjornas. 

„Ką nori tuo pasakyti?“ 

Vaikinas pratrūksta, jo akyse pasirodo ašaros: 

„Noriu pagaliau ką nors pajusti. Ar žinai, kada jie mane pasku- 
tinį kartą glostė? Aš neprisimenu! Aš jiems esu tik tam tikra inves- 
ticija, kuri turi atsipirkti. Jie vis daugiau kiša, kad paskui daugiau 
gautų. 

Bet dabar tam galas. Aš virsiu košę, kol jie į mane pažvelgs rim- 
tai! Pažadu!“ Bjornas kurį laiką tyli, paskui priduria: „Juk man 
buvo leidžiama viskas, galėjau krėsti šunybes kiek tinkamas. Tėvai 
trumpam supykdavo, bet pyktis greitai praeidavo“. 


Šioje situacijoje yra keli svarbūs aspektai, būdingi chaotiškam auk- 

lėjimui ir chaotiškiems tėvų ir vaikų santykiams: 

+ Suteikti autonomiją tik tada padės vaikams tapti savarankiš- 
kiems ir atsakyti už savo jausmus, kai tarp tėvų ir vaikų bus abi- 
pusė pagarba ir dėmesys vienas kitam. Autonomijos, kaip auk- 
lėjimo tikslo, neįmanoma pasiekti visiškai „paleidus vadžias“ 
arba be saiko lepinant vaiką. Tėvai ir paaugliai privalo turėti 
prieš akis aiškų ir tikrą modelį. 

+ "Tik tada, kai paaugliai tiki ir pasitiki artimais žmonėmis, jie 
sugeba orientuotis painiame aplinkiniame pasaulyje. Instink- 
tyvaus pasitikėjimo neįmanoma išugdyti auklėjant. Viską lemia 
tvirti tėvų ir vaikų santykiai. Kai vaikai tokio pasitikėjimo ne- 
įgyja, jie auga bailūs, jaučiasi nesaugūs, neturi po kojomis tvirto 
pagrindo, nejaučia ryšio su tėvais, jie tarsi niekam nepriklauso. 
"Tokia būsena verčia juos aklai ieškoti kokios nors atramos, todėl 
paaugliai dažnai pasuka klystkeliais. 

+ Paaugliams reikia kontrolės. Jei išorinė kontrolė bus per dide- 
lė, vaikas augs nesavarankiškas, jo fantazija bus suvaržyta, ne- 
susiformuos atsakomybės jausmas. Vis dėlto kai tos kontrolės 
nėra, kai paaugliui dažnai nuolaidžiaujama, vaiko vystymuisi 

taip pat iškyla pavojus, paauglys skatinamas elgtis agresyviai. 
Nuolaidžiavimas ir autoritarinis hierarchinis spaudimas yra dvi 
to paties medalio pusės, kurios leidžia pro pirštus žiūrėti į savo 
veiksmus ir skatina agresiją. 


Lankausi vienos pagrindinės mokyklos šeštoje klasėje, kur įgyven- 
dinamas puikus mokytojo Heinerio Janseno projektas. Kalbama 
apie narkotikų žalą. Mokiniams patinka, jie aktyviai įsitraukia į 
svarstymą. Paskutinė pamoka. Christofas paprašo žodžio ir klau- 
sia: 

„Pone Jansenai, ką jūs pats manote apie narkotikus?“ 

Mokytojas atsistoja, eina prie pulto, atsisėda ant jo ir užmeta 
koją ant kojos. Jis atrodo taip, tarsi jau būtų atsakęs į klausimą. 'Iuo- 
met Heineris Jansenas pradeda dėstyti, atsargiai vertina visus už ir 
prieš, svarsto privalumus ir trūkumus. Jo kalba virsta išsamiu ko- 
mentaru. Po kokių keturių minučių kalbos Christofas jį nutraukia: 

„Prakeiktas šūdas! Aš noriu išgirsti jūsų nuomonę. Žmogau, 
baik tuos plepalus!“ 

Heineris Jansenas priblokštas. Jis atsistoja ir pažvelgia į mane: 

„Štai taip visada! Stengiesi kiek galėdamas, o pabaigoje - še tau 
kad nori!“ 

„Šūdas, - rėkia Christofas. Ne, jis nerėkia, jis labiau maldau- 
ja, - aš tik noriu išgirsti jūsų nuomonę, o ne šį išdailintą mėšlą, 
kurio visur pilna. Man taip norėtųsi laikyti jus rimtu žmogumi!“ 

Įgyti savo požiūrį, autonomiją ir tapti savarankiškam galima tik 
ginčijantis dėl tėvų nustatytų normų ir vertybių. Kartais tie ginčai 
būna labai skausmingi. Vaikams kurį laiką reikia „palydos“, ji pa- 
dėtų suvokti patikimas normas ir vertybes. Vis dėlto ateina laikas, 
kai vaikai išdrįsta eiti vieni. 

Autonomija neįmanoma be abipusės pagarbos. Labai svarbu 
gerbti vaiką kaip asmenybę, bet taip pat svarbu ir iš jo reikalauti 

pagarbos. Kitaip tariant: vaikai gerbia tik tuos suaugusiuosius, ku- 
rie gerbia save. Vaikai suvokia pagarbos vertę tik matydami tėvų 
elgesį. Kai iš vaikų reikalaujama vienpusės pagarbos tėvams - „Vai- 
kas privalo gerbti savo tėvą ir motiną“, - kas praeityje buvo būdin- 
gas reiškinys, tai daro vaiką bejėgį, paklusnų prisitaikėlį, paverčia 
Ji pilka pele. Vis dėlto šiais laikais matyti priešingas reiškinys: vis- 
kas daroma dėl vaikų. Jie yra pasaulio ateitis, dėl jų kovojama už 
švarią aplinką, sveiką maistą, vengiama karų ir smurto. Tėvai, o 
daugiausia motinos, yra nepastebimos —- kaip tos mielės pyrage. 
Vaikai yra viskas, jiems visapusiškai aukojamasi. O kaipgi tėvai, su- 
augusieji? Kaipgi jų pačių poreikiai? 

Ribų nebuvimas vaiko vystymuisi lygiai taip pat pavojingas, kaip 
ir nuolatinė savo auklėjimo stiliaus refleksija. Labiau nei kada nors 
anksčiau pageidautina derinti svarstymams atvirą auklėjimo stilių 
su tėvų parama. Savarankiškas vaikas gali išaugti tik tada, kai tėvų 
ir vaikų santykiai ir visas auklėjimas grindžiamas giliais jausmais 
ir savitarpio supratimu. Toks auklėjimas palaiko vaiką ir drauge 
nustato ribas. Jei vaiko visai nevaržysime, jis praras orientaciją, 
jei tenkinsime visus jo poreikius, jam iš po kojų išslys tvirtas pa- 
grindas. Vaikui reikia jo elgesį vertinančių nuostatų, kad jis galėtų 
suvokti normas. 

Savarankiškas, prasmingas gyvenimas įmanomas tada, kai žmo- 
gus tvirtas savo vidumi, bet būtina ir parama iš išorės. Emociniai 
ryšiai ne tik padeda vaikui susiorientuoti, jie yra ir auklėjimo pa- 
grindas, nors dėl jų kartais kyla nesutarimų ir trinties. Šiandien 
atrodo, jog daugelis vaikų paramos iš išorės nesusilaukia, jie ne- 
sijaučia priimami. Taip atsitinka iš dalies ir dėl to, kad trūksta ri- 
tualų. Suaugusieji sunkiai priima ritualus, laiko juos atgyvenusiais, 
tuščiais, sieja juos su jėgos ir prievartos vartojimu. Daugelis ritualų 
atsisakė, kad tik nebūtų palaikyti atgyvenusių laikų tėvais. Ritualai 
Iš tikrųjų gali varžyti, slėgti, stabdyti vaikų emocinį vystymąsi, bet 

taip atsitinka tada, kai ritualais siekiama hierarchijos 17 naudoja- 
masi valdžia. 

Užuot išmetę per bortą visus ritualus ir neigę jų reikšmę, geriau 
paklauskime savęs, kokie ritualai mums buvo reikšmingi vaikystėje 
ir kuriuos iš jų galėtume pritaikyti auklėdami savo vaikus? Kokių 
ritualų reikėtų atsisakyti, nes jie varžė ir buvo tušti? Ritualai būna 
daugiareikšmiai ir prieštaringi. Ritualai lydi žmogų kiekvieną die- 
ną, savaitę, visais metų laikais ir visą gyvenimą. Jų nereikia išradi- 
neti, jie tiesiog yra. Kartu galima kurti ir naujus ritualus, kad dar 
neįprastus dalykus paverstume įprastais. 

Jei auklėjimo kasdienybėje neturėsime ritualų, tuo tik prisi- 
dėsime prie chaoso ir anarchijos, neišmokysime vaikų orientuotis 
gyvenime: 

— Kai tėvai atiduoda vaikus į darželį ar į mokyklą be atsisveikini- 
mo ritualo, vaikai tarsi nemato kelio galo, nesuvokia tikslo. 

Kas neatsisveikina, tas ir neatvyksta, negali įgyti naujos pa- 
tirties. 

— Pasigirsta skundų, kad darželiuose vaikai nuolat nervina savo 
auklėtojas, nes atlikę kokią nors užduotį jie nebežino, ką daryti 
toliau. Tokie vaikai neretai patiria nuolatinę įtampą, neranda laiko 
atsipalaiduoti. Tiksliau sakant, jie nemoka ilsėtis 17 neskiria laiko 
apmąstymams. Jei vaikai neturės atsipalaidavimo ritualų, juos iš- 
tiks staigūs chaotiški protrūkiai ir frustracija. 

— Panašiai elgiasi ir tie vaikai, kurie paliekami patys sau. Jie ne- 
moka paskirstyti laiko. Jie uždusę bėga nuo vieno darbo prie kito, 
iš vienos vietos į kitą, bet taip ir nepatiria pasitenkinimo. Nėra 
laiko ir erdvės ritualų, į kuriuos jie galėtų atsiremti. 

— Kai vaikas ateina į naują erdvę - darželį ar mokyklą - jam 
prireikia tam tikro pastovumo ir pozicijos. Vaikai instinktyviai to 
ieško. Tai gali būti sėdimoji vieta, žaislas, mokytojas, kurį vaikas vis 
geriau pažįsta, ar laiko skirstymas į pamokas ir pertraukas. Vaikai 

tos atramos ieško lėtai, o mokytojai dažnai to neištveria, nes ne- 
suvokia šio vaiko noro. Kai vaikas per ilgai sėdi vienoje vietoje ar 
žaidžia su vienu žaislu, jis išviliojamas, jam siūlomi kiti žaidimai. 

Toks elgesys vaikus trikdo. Naujos situacijos ir besikeičiantys 
veiksniai reikalauja paprastumo, ne per gausių įspūdžių. Čia ir vėl 
gelbsti ritualai. Tai ta jėga, kuri ir chaose padeda vaikui įsitvirtinti 
kaip savarankiškai asmenybei. 

— Ritualais neapribota agresija virsta aklu griaunamuoju įniršiu. 
Daugelis vaikų žaidimų grindžiami ritualais. Juose daug simbolių, 
rodančių vidinę vaiko tikrovę. Simbolika ir ritualai gali pakreip- 
ti agresiją konstruktyvia linkme. Taisyklės parodo, kas yra galima 
ir kas nepageidautina. Kadangi agresijos, kaip neatskiriamos gy- 
venimo dalies, neįmanoma pašalinti iš kasdienybės, belieka imtis 
ritualų ir simbolių, kurie padės su ja tinkamai elgtis ir sušvelnins 
konfliktus. 

Kad ritualai gali būti labai įvairūs, puikiai atskleidžia dar vie- 
na situacija. Melanijai ką tik sukako ketveri ir ji pradeda lankyti 
darželį. Pirmąją dieną ji pasirodo persirengusi vampyru: veidas 
nudažytas baltais dažais, o pečius gaubia „vampyro“ skraistė. Me- 
lanijos motina atsiprašinėja auklėtojos, bet šią tai tik pralinksmi- 
na, 0 vaikai nekreipia dėmesio. Ir kitomis dienomis Melanija eina 
persirengusi vampyru. Reikia pabrėžti, jog ji tai daro tik eidama į 
darželį, o kitu laiku mergaitė vėl virsta linksma ir guvia Melanija. 

Atsikėlusi ir papusryčiavusi, mergaitė eina į vonios kambarį, 
rūpestingai grimuojasi veidą, užsimeta pačios pasisiūtą skraistę, 
truputį pasitepa plaukus želė, gerai apžiūri save veidrodyje, pasi- 
tikrina, ar viskas gerai, ir tuomet drąsiai keliauja į darželį. 

Maždaug po dviejų savaičių Melanijos motina pradeda ne- 
rimauti, mėgina įkalbėti mergaitę baigti savo vaidinimą, bet jos 
pastangos eina niekais. Dukra pagrasina visai neiti į darželį. Dėl 
to sunerimsta auklėtojos, kurios vaidinimą sieja su darželio pe- 

dagogine koncepcija. Vaikams Melanijos elgesys atrodė savaime 
suprantamas ir normalus, jie tuo visai nesipiktino. 

Nors dar labai maža, Melanija buvo pripažinta kaip stipri as- 
menybė, labai kūrybinga ir mokanti bendrauti. 

Kadangi darželyje dirbu konsultantu, Melanijos mama paprašė 
konsultacijos, nes mergaitės „Vampi“ ritualas tebesitęsė. Motinai 
atrodė, jog kažkas negerai, ir svarbiausia - apie Melaniją jau ėmė 
kalbėti žmonės: „Nenoriu vėliau savęs kaltinti, kad nieko neda- 
riau“. Pokalbyje dalyvavo ir mergaitės tėtis, kuris dėl to per daug 
nesijaudino: „Kada nors tai baigsis. Aš taip pat kažkada persiren- 
ginėjau indėnu“. Su tokiais argumentais motina jokiu būdu nesu- 
tiko, kaltino vyrą, kad vengia imtis atsakomybės, kaip strutis slepia 
galvą į smėlį. 

Kai tėvai išėjo, prie manęs priėjo Melanija. Pažinojau ją iš savo 
ankstesnių stebėjimų. Šį kartą ji ne vampyras. „Iokios aš tavęs ne- 
pažįstu“, - pradedu pokalbį. 

Mergaitė nusijuokia: „Palikau „Vampi“ namie, ji miega. Jai 
taip pat reikia pailsėti“. Darželyje Melaniją visi vadino „Vampi“. 
Mergaitė pradeda pasakoti, kaip jai patinka vampyrai: „Jie man 
padeda. Tai puiku. Apie juos turiu daug knygų“. Paskui Melanija 
išdėsto viską, ką žino apie vampyrus. Stebiuosi, kiek daug ji žino, 
išgirdau negirdėtų dalykų. Mergaitei patinka, kad aš vertinu jos 
žinias ir kompetenciją. 

„Tai tau patinka vampyrai?“ Mergaitė linkteli: „Taip, tai mano 
draugai. Jie man padeda“. 

„Kaip manai, Melanija, kiek laiko tau jų dar reikės?“ 

Mergaitė sutrinka, pažvelgia į mane, paskui spontaniškai ir 
tvirtai sako: 

„Kol suaugsiu!“ 

„O kada tu suaugsi?“ Melanija vėl sutrinka, nežino ką atsakyti. 
Nusišypsau jai ir klausiu: „Kai tau bus penkeri, šešeri ar septyneri?“ 

Dabar mergaitė nedvejodama atsako: „Kai man bus penkeri, 
aš jau būsiu didelė. Taip sako ir mama. Tuomet galėsiu apsiginti 
viena!“ 

„Tai gal tu su „Vampi“ taip ir susitarei?“ Ji patvirtina linktelė- 
dama galvą: „Man „Vampi“ pažadėjo! Kai būsiu didelė, galėsiu ir 
viena!“ 

Kai vėliau apie šį pokalbį papasakojau motinai, ji mažai ką su- 
prato, vis mąstė ir ieškojo paaiškinimo. 

„Ar galėjo būti taip, kad jūs nepagalvojusi patarėte darželyje 
saugotis, nes ten kartais šiurkščiai elgiamasi?“ Moteris spontaniš- 
kai atsakė: 

„Prakeikimas, taip ir buvo. Kai Melanija ir vėl įžūliai elgėsi, aš 
tarp kitko pasakiau, kad darželyje vaikai bars ją ir pyks ant jos. 
Tuomet ji šiek tiek pagalvojo ir pasakė, jog tuomet į darželį pasi- 
imsianti savo draugus. Apie tai aš daugiau negalvojau. Nejaugi tai 
susiję su jos elgesiu?“ 

„Gali būti. Spėju, kad taip. Melanija susikūrė ritualą, kuris pa- 
deda jai įveikti baimę, ir mergaitė jaučiasi saugi.“ Moteris klausia- 
mai žvelgia į mane: „Ir kiek laiko tai tęsis?“ 

„Iki penktojo gimtadienio!“ 

„Kiek? — garsiai klausia motina. - Dar taip ilgai? Ir kodėl iki 
penktojo gimtadienio?“ 

„Jūs Melanijai pasakėte, jog penkerių ji jau bus didelė!“ 

„Tiesa! Neseniai ir vėl pakartojau tą patį! Tai man teks dar taip 
ilgai kentėti? Išsikraustysiu iš proto! Ne, tai neįmanoma! Reikia 
kažką daryti. Toliau taip tęstis negali! - moters veide pyktis ir su- 
sierzinimas. — Jūs per daug atlaidus mano dukrai!“ 

Melanija tvirtai tęsia savo ritualą, vis labiau pasitiki savimi ir 
darosi savarankiškesnė, o motina bėgioja nuo vieno gydytojo prie 
kito, nuo homeopato prie konsultanto, ir gauna labai skirtingą in- 
formaciją: vieni dramatiškai pritaria jos jausmams ir kalba apie 

tai, jog Melanija taip sprendžia savo ankstyvosios vaikystės proble- 
mas, kiti viską labai sumenkina ir sako, kad viskas praeis. Darželio 
auklėtojos prie mergaitės ritualo jau priprato, o vaikų reakcija vi- 
sada buvo rami. 

Artėjo penktasis mergaitės gimtadienis. Darbuotojos norėjo 
suteikti mergaitei džiaugsmo. Grupės kambarys buvo paverstas 
„vampyrų ola“, buvo paruoštas „vampyrų“ gėrimas, iškeptas „vam- 
pyrų“ pyragas. Vaikai ir auklėtojos persirengė vampyrais. Viena 
auklėtoja sakė: „Mes norėjome, kad mergaitė apsidžiaugtų. Visi ja 
didžiavomės. Mergaitė tvirtai žengė savo keliu. Mums tai patiko“. 
Tą dieną Melanijai buvo leista ateiti vėliau, juk reikėjo ją deramai 
sutikti. Viskas buvo paruošta, vampyrai stovėjo pasirengę pasvei- 
kinti Melaniją. 

Melanija apie tai nieko nežinojo, viskas buvo laikoma paslap- 
tyje. Atsidarė darželio durys, įėjo Melanija - ji vilkėjo megztinį ir 
mūvėjo džinsus. Mergaitė suglumo, o vaikai ir auklėtojos - dar 
labiau. Kažkuris vaikas šūktelėjo: „Melanija normali“. „Negali 
būti!“ — spontaniškai ištarė grupės vadovė. Melanija truktelėjo pe- 
čiais ir pasakė: „Aš jau didelė. Aš užaugau ir jau nesu „Vampi“. Juk 
man jau penkeri . 


Vaikai susikuria ritualus, jie padeda suvokti jiems nesaugias situa- 
cijas ir save apsaugoti. Ritualai vaikus palaiko ir padeda susiorien- 
tuoti. Vaikų sukurti ritualai turi penkias sudedamąsias dalis: 

+ Ritualas skiriasi nuo kasdienių dalykų. Ritualas gyvuoja tada, 
kai jis stilizuojamas, pavyzdžiui, vampyras ir sąmoninga insce- 
nizacija, rytinis grimavimasis ir kostiumas. Nuolat kartodamas 
ritualą, vaikas pasijunta saugus, stiprus, įgauna pasitikėjimo sa- 
vimi. 

+ Paprastai suvokiama pačiupinėjus - šis vaikų vystymuisi būdin- 
gas principas ritualuose konstruktyviai ir išradingai panaikina- 

mas. Ritualas virsta emocinės inscenizacijos dalimi. Ritualą ir 

save vaikas suvokia kaip visumą. 

+ Ritualas turi pradžią ir pabaigą: Melanija kasdien savaip laikėsi 
ritualo. Tam tikram laikui ji pasiversdavo vampyru. "Tai suteik- 
davo mergaitei jėgų tvirtai išsilaikyti jai neaiškioje situacijoje. 

Neįprastus dalykus, pavyzdžiui, Melanijos ėjimą į darželį, ritualas 

gali paversti įprastais, kasdieniškais ir normaliais. 

Ritualas ne tik apsaugo, bet ir sukuria naujų įpročių, drąsina ir 
skatina pažinti tai, kas yra anapus įprastų ribų. 

Kad ritualas nesustabarėtų ir nevirstų formalia inscenizacija, jis 
privalo keistis ir baigtis. Kai Melanija įgijo pakankamai pasitikė- 
jimo savimi, jai nebereikėjo vaidinti. Dabar jau kitos galimybės ir 
kiti gebėjimai padės mergaitei eiti savo keliu. Kiekvienas jos ženg- 
tas žingsnis yra to kelio dalis. Kai eidama susidurs su kitais sunku- 
mais, mergaitė galės remtis ta jėga ir stiprybe, kurią jai kadaise su- 
teikė ritualas. Melanija susikurs naujų ritualų, kad galėtų ryžtingai 
ir sėkmingai susidoroti su neįprastomis situacijomis. 


Jei kelias yra tikslas, o keliu būtina eiti, tai ritualai yra to kelio pa- 
kraščiuose esantys turėklai ir atramos, į kurias galima įsitverti. Kai 
kurie ramsčiai žmonėms reikalingi visą gyvenimą, kitus jie palieka 
ar keičia naujais. 

Ritualai - tai parama iš šalies, jie nušviečia gyvenimo kelią. Kai 
kuriais ritualais neabejojama, jie siejami su metų laikais ir šven- 
tėmis ir jų nereikia nuolat išradinėti. Kiti - kaip rodo Melanijos 
vaidinimas - įgyja vertę tik krizinėse situacijose. 

Ritualų teikiamas išorinis palaikymas yra svarbus ne vien vaikų 
vidiniam vystymuisi. Atsisakydami savo kasdieninio gyvenimo ri- 
tualų, žmonės pameta savo kelią, atsiduria priešais juodąją skylę, 
kuri kelia jiems baimę. „Tušti“ ritualai anksčiau ar vėliau sunyks- 
ta, praranda savo reikšmę ir nueina užmarštin, o aiškūs ir atviri, 

į vystymosi procesą įtraukti ritualai suteikia jėgų, daro gyvenimą 
prasmingą ir turiningą. Didžiulę ritualų ir su jais susijusių simbo- 
lių reikšmę geriausiai suvokia vaikai. Ritualai drąsina ir palaiko, 
padeda įveikti naują patirtį ir išvengti konfliktų, tramdo jausmus 
ir nuveja baimę. 


Daugelis knygoje pateiktų istorijų pabrėžia ritualų reikšmę ir 
rodo, jog jie neturi nieko bendra su sąstingiu, nekritiškų požiūriu 
ar net reakcingomis mintimis. Tėvų ir vaikų santykiuose ritualai 
yra simboliniai veiksmai, kuriuos reikia ne vien suprasti, bet ir pa- 
jausti. Tai atrama, kuri suteikia pasitikėjimo savimi. Vaikai, kurda- 
mi ritualus, kartu susikuria priemonę, leidžiančią formuoti vidinę 
ir išorinę tikrovę. Ritualai būtini ieškant savo kelio, padeda eiti 
tuo keliu ir būti atsakingam už savo veiksmus. Vaikai —- ne aukos, 
jie asmenybės, subjektai, kurie gali išdidžiai, pasitikėdami savimi 
žengti savo keliu. Jiems tik reikia tėvų padrąsinimo ir tų magiškų 
jėgų, kurių turi ritualai. 

